
Įžanginis žodis 


Lėšų Sindbado kelionei maloniai paskyrė Jo Didenybė sul- 
tonas Kvabusas bin Sedas. Oficialus mūsų rėmėjas - Omano 
tautinio paveldo ir kultūros ministerija, kurios ministras Jo 
Didenybė Saidas Faisalas al Sedas dosniai parėmė mūsų suma- 
nymą. Vargu ar bent viena ekspedicija susilaukė tokios nuo- 
širdžios pagalbos, ir todėl tikiuosi, kad pasisekusi Sindbado 
kelionė tam tikra prasme atlygina už šį išskirtinį, arabams bū- 
dingą dosnumą. 

Kelionei suplanuoti, atlikti, aprašyti, sutvarkyti jos nuo- 
traukas ir filmuotą medžiagą prireikė penkerių metų. Visą tą 
laiką viena nepaprastai kompetentinga moteris - Sara Voters — 
dirbo už ištisą komandą. Ji savo rankose laikė visas šio projek- 
to gijas. Ji buvo atsakinga už dokumentaciją, pati tvarkė telek- 
sus, rinko ir siuntė reikmenis, sutikinėdavo lėktuvus, palaikė 
ryšius su įgulos narių šeimomis. Visi, kas vienaip ar kitaip da- 
lyvavo Sindbado kelionėje, liko jai skolingi, o ypač aš. 

Dar vienas arabiško dosnumo pavyzdys — „Gulf Air“, 
Bachreinui, Omanui, Katarui ir Jungtiniams Arabų Emyratams 
priklausanti aviakompanija, kuri nemokamai pervežinėjo mū- 
sų krovinius ir personalą. Omano naftos kompanija kelionės 
pradžioje leido naudotis savo techninėmis priemonėmis, o vė- 
liau, suteikdama paskolą, įgalino mus pradėti kurti filmą. Šiai 
dovanai prilygo Anglijos banko Vidurio Rytuose parama. Ke- 
lionės metu aš labai nudžiugau sužinojęs, kad jo steigėjų or- 
ganizacija, Honkongo ir Šanchajaus bankų korporacija, yra 

pasiruošusi suteikti lengvatų, kurių būtų pavydėjęs pats Sind- 
badas. Banko dosnumas ir noras padėti ypač atsiskleidė Hon- 
konge, kur jis netgi tapo mūsų vietiniu agentu. 

Tik dalį žmonių ir įvykių, susijusių su sudėtinga ir įvai- 
rialype Sindbado kelione, įstengiau paminėti šioje knygoje. Vi- 
liuosi, kad pasielgiau teisingai, atrinkdamas įdomiausius da- 
lykus, ir visi, kurie liko nepaminėti, nepasijus apvilti. Knygos 
gale išvardijau žmones, padėjusius įvykdyti šį projektą. Net ir 
tas sąrašas nėra išsamus, nors padeda įsivaizduoti, kiek daug 
entuziazmo ir paramos reikia norint pastatyti senovinį arabiš- 
ką laivą ir nuplaukti juo į Kiniją. Būdamas to laivo kapitonu 
patyriau nepamirštamų išgyvenimų. Tikiuosi, kad šis Sindba- 
do kelionės atpasakojimas perteiks skaitytojams mano patirtą 
džiaugsmą. 


Timas Severinas 
Korkas 
Airija 


1982 m., pavasaris 


Sugrįžimas į 
Tūkstančio ir vienos nakties pasaulį 


Matyt, ryklys bus prarijęs jauką pereitą vakarą, tik pradė- 
jus temti, nes kai auštant pastebėjome įtemptą meškerės virvę, 
gyvūnas buvo jau visiškai nusikamavęs. Džiaugsmingai šauk- 
dami, keli vyrai nubėgo prie laivo borto, čiupo virvę ir pradėjo 
ją sutartinai tempti. Septynių pėdų ilgio torpedos formos ryk- 
lys, išniręs į paviršių, pradėjo beviltiškai daužytis ir dusti išre- 
tėjusiame ore. Vanduo aplink jo besitaškantį kūną virto verdan- 
čia puta ir, kadangi valas buvo per silpnas įtempti vertikaliai, 
ilga kartis su grubiai padirbtu kabliu atsargiai artinosi prie be- 
siraitančio gyvūno. Kablys slydinėjo šlapia ir blizgančia ryklio 
oda, ieškodamas vieno iš pažeidžiamų plyšių: akies, žiaunų 
ipjovų ar nasrų. Bet mums nepavyko. Siaubo apimtas, iš pasku- 
tiniųjų daužydamasis ryklys visu svoriu užgriuvo ant karties, 
įstrižai permestos per valą - šis nuo įtampos trūko, žuvis krito 
atgal į jūrą, akimirką paplūduriavo vandens paviršiuje ir lėtai 
sukdamasi pranyko vandenyno gelmėse. 

— Velnias! - kažkas nusikeikė. - Aš jau tikėjausi šviežios 
ryklienos kepsnio pusryčiams. 

— Matei remorą, prilipusią prie jo pilvo? - paklausė kitas. — 
Ji buvo mažiausiai šešiolikos colių ilgio. 

- Įdomu, kiek laiko mes tempėme jį paskui save, — atsilie- 
pė trečias. - Man jis pasirodė panašus į baltąjį ryklį. 

Vyrai, stoviniavę prie borto, pradėjo skirstytis. Ši kompa- 
nija atrodė gana keistai, kaip bepažiūrėsi, - galvojau žvelgda- 
mas į juos. Jų odos spalva įvairavo nuo sodraus juodmedžio iki 

skaudžiai raudono įdegimo. Daugelis vyrų buvo nuogi iki pu- 
sės, visi basi. Keli mūvėjo šortus, bet dauguma ryšėjo tik strė- 
najuostes. Mažiausiai pusė jų augino tankias barzdas, ir kadan- 
gi visi ryšėjo turbanus ir už diržų buvo užsikišę peilius, vyrai 
atrodė taip panašūs į piratus, kad aš dar kartą nusistebėjau ro- 
mantiška, beveik nerealia savo aplinka. Ar iš tikrųjų buvau dvi- 
dešimto amžiaus žmogus? O gal vaizdavausi gyvenąs senovės 
laikais? Nors po kojomis buvo tvirtos lentos, viskas labiau pa- 
nėšėjo į sapną nei į realybę. Stulbinančiai žydra tropikų jūra, 
perskirta mūsų laivo kilvaterio, visose pusėse driekėsi iki hori- 
zonto. Priekyje sukosi pulkelis jūros paukščių, nerimastingai 
klykaujančių ir besižvalgančių, ar kur gelmėse nesublyksės mū- 
sų laivo pabaidyta žuvelė. Šiltas musonų brizas gracingai išpū- 
tė visas tris trikampes bures, plazdančias man virš galvos. Di- 
džiausią burę, milžinišką brezento gabalą, laikantis skersinis, 
tokio ilgio kaip pats laivas, stačiu kampu kilo į viršų. Kiekvie- 
nos burės centre puikavosi ryškiai raudona emblema - du su- 
kryžiuoti kalavijai ir riestas durklas - tai rodė, kad laivas pri- 
klauso kažkuriam Arabijos sultonui, kurio šalies balta-rau- 
dona-žalia vėliava plevėsavo ant stiebo laivagalyje man už 
nugaros. 

Mano ausys gaudė didelio laivo, skrodžiančio vandenį, 
sukeliamus garsus: nesibaigiantį virvių cypimą, monotonišką 
bangų teškenimą ir ošimą pirmagalyje, kurį stiprino pagrindi- 
nė burė, kartojanti garsą tarytum milžiniškas rezonatorius; 
švelnų sijų dunksėjimą ir murmėjimą. Akis sekė įmantrų take- 
lažo ornamentą, nuo turėklų išlinkimo iki laivo priekio, užsi- 
baigiančio ilga ir grakščia, nukreipta į rytus kliverio sija, kuri, 
laivui plaukiant pirmyn, ritmingai kilo ir leidosi paklusdama 
bangavimui. Aš pažinojau kiekvieną šio laivo colį, kiekvieną 
medžio lentelę ir virvės plaušą, ir vis dėlto niekada nenustojau 
žavėtis jo elegantiškumu ir grakštumu. Tai buvo klasikinis pir- 
klių laivas, tartum atplaukęs tiesiai iš Tūkstančio ir vienos nakties 
puslapių, bet kartu ir unikalus. Ir šis vienintelis pasaulyje to- 
kios rūšies laivas dabar nešė mus, visą dvidešimties žmonių 

įgulą, per septynias jūras į Kiniją. Visa tai atrodė nepanašu į tik- 
rovę, greičiau į fantaziją, miražą, ir aš nejučia mintimis nukly- 
dau į šio nuostabaus nuotykio užuomazgą. 

Viskas prasidėjo prieš trejetą metų tolimoje, daug šaltes- 
nėje jūroje, visai kitokios kelionės kur kas mažesniu laivu pa- 
baigoje. Tada su trimis bedražygiais mažu iš jaučių odų pada- 
rytu laiveliu artėjau prie Niūfaundlendo krantų. Mes plaukėme 
norėdami patikrinti, ar airių vienuoliai galėjo pasiekti Šiaurės 
Ameriką tūkstantmečiu anksčiau už Kolumbą. Mažas mūsų 
laivelis, tiksli airių vienuolių naudotų odinių laivų kopija, va- 
dinosi Brendanas, žymiausiojo airių jūreivių globėjo švento 
Brendano Jūrininko, populiarios viduramžių sagos herojaus, 
garbei. Tą 1977 metų birželio dieną mums pasidarė aišku, kad, 
jeigu viskas taip gerai klosis, mes greitai pasauliui įrodysime, 
jog šv. Brendano sagoje veikiausiai atsispindi tikros šeštojo 
šimtmečio airių kelionės šiaurės Atlantu. Nors dar nematėme 
Šiaurės Amerikos kranto, jau užuodėme Niūfaundlendo pušy- 
nų kvapą, ir aš žinojau, kad po dienos ar dviejų irodysime, jog 
odinis laivas gali perplaukti Atlantą. Ir tada susimąsčiau - ko- 
kios dar eksperimentinės kelionės galėtų praplėsti mūsų žinias 
apie senovės laivininkystę ir tolimų žemių tyrinėjimus? 

Brendano kelionė įrodė, kad senovinio laivo kopijos ban- 
dymas - geras senovės laivininkystės tyrinėjimo būdas. Daug 
sužinojome apie odinių laivų statybą, joje naudotas medžia- 
gas, tų laivų valdymą jūroje. Taip pat mums teko savo kailiu 
patirti, ką išgyvendavo senovės jūrininkai, plaukdami atvirais 
odiniais laivais. Mane viliojo mintis, kad toks pats metodas ga- 
lėtų būti panaudotas kitos, veik mitinės su jūreivyste susi- 
jusios asmenybės tyrimui. Jeigu šventasis Brendanas išlaikė 
bandymą, galbūt egzistavo ir kita garsi legendinė asmenybė, 
kurios žygius aukštinantys pasakojimai paremti tikromis jūrų 
kelionėmis? Bematant suvokiau savo norą — kodėl neištyrus 
garsiausio visų laikų jūreivio, žinomo kiekvienam vaikui, skai- 
čiusiam Tūkstančio ir vienos nakties pasakas, žmogaus, kurio 

vardas laikomas jūreivystės sinonimu: kodėl gi neištyrus jūrei- 
vio Sindbado legendos? 

Jau tada, būdamas 50 mylių nuo Niūfaundlendo kranto, 
apie arabų jūreivystę žinojau pakankamai, kad galėčiau spėti, 
jog Sindbado kelionės nebuvo visiškai pramanytos. Netrukus 
po islamo įsitvirtinimo pirmame septinto šimtmečio ketvirtyje 
arabai pradėjo stulbinančią geografinę ekspansiją. Jų armijos 
nukariavo žemes iki Maroko ir Centrinės Azijos; jūra arabai pa- 
siekė Zanzibaro ir Kinijos krantus. Arabų pirkliai įkūrė plačiau- 
sią pasaulyje jūros prekybos tinklą, kuriam lygių nebuvo dar 
septynis šimtus metų, iki pasaulį apiplaukė europiečių laivas. 
Arabai dažnai laikomi dykumos žmonėmis, kurių gyvenseną ir 
kultūrą formuoja ir įtakoja jų tėvynės smėlynai, bet ši nuomonė 
nėra visiškai teisinga. Iš arabų taip pat kilo ir nemaža drąsiau- 
sių ir labiausiai prityrusių jūrininkų. Prieš dvylika šimtmečių 
arabai leisdavosi į keliones, kurios trukdavo trejus ar ketverius 
metus. Jūra kai kuriems jų buvo tokia pat pažįstama stichija 
kaip ir dykuma; tarp kitko, jų gyvenimo filosofiją būtų supratę 
airių vienuoliai. Švento Brendano epochos vienuoliai yra rašę, 
kad ieško „dykumos vandenyne“, turėdami omenyje dvasinius 
išgyvenimus beribiuose jūros plotuose. Panašiai ir arabai į jūrą 
plaukdavo pasikliaudami tuo pačiu tikėjimu, kuris padėdavo 
jiems perkeliauti didžiules dykumas. Jie pasitikėdavo Alacho 
nulemtu likimu, ir abu - kupranugarių karavano vedlys ir ara- 
bų laivo kapitonas stebėjo tas pačias kelrodes žvaigždes, tikė- 
dami, kad tam Dievas jas ir sutvėrė. Plaukiant Brendanu, man 
tereikėjo pakelti akis į dangų, idant išvysčiau ir įvertinčiau ara- 
bų jūreivystės palikimą: pagrindinės žvaigždės, kurios rodė jū- 
reiviams kelią, turi arabiškus pavadinimus, nes būtent arabų 
mokslininkai pirmieji ištobulino astronavigacijos meną. 

Pirmai progai pasitaikius, pradėjau tyrinėti jūreivio Sind- 
bado asmenybę. Jo nuotykiai aprašyti Tūkstančio ir vienos nakties 
pasakose, liaudies pasakų rinkinyje, kuris Europoje pirmąkart 
išleistas aštuoniolikto amžiaus pradžioje, prancūzų literatūro- 
logui Antuanui Galandui Sirijoje atradus rankraštį. Galandas 

užrašė ir kitų pasakų, dar žinomų Artimuosiuose Rytuose. Pa- 
čios pasakos yra neabejotinai senesnės už rankraščius - vargu 
ar bent vienas galėtų įspėti, kada jos buvo sukurtos. Tūkstančio 
ir vienos nakties pasakos surinktos iš įvairių šaltinių - kai kurios 
iš Indijos, kitos iš Persijos, daug iš arabų pasaulio. Galimas 
daiktas, kad seniausios: pasakos, perduodamos iš lūpų į lūpas, 
buvo sukurtos prieš penkiolika šimtmečių. Manoma, kad pasa- 
kų grupė, vadinama Jūreivio Sindbado kelionės, atsirado kalifui 
Harunui al Rašidui viešpataujant Bagdade, tarp 786 ir 809 m. 
po Kr. Greičiausiai nuotykius surinko vienas autorius devinto 
amžiaus pabaigoje arba dešimto pradžioje, naudodamasis įvai- 
riais šaltiniais - arabiškomis geografijos knygomis, kelionių už- 
rašais ir jūreivių pasakojimais. 

Nereikėjo daug laiko, kad įsitikinčiau, jog jūreivio Sind- 
bado pasakos glaudžiai susijusios su arabų geografijos „aukso 
amžiumi“, nusitęsusiu tarp aštunto ir vienuolikto amžiaus. Pa- 
lyginęs Sindbado aplankytas vietas su žemėmis, aprašytomis 
ankstyvosiose arabų geografijos knygose, padariau išvadą, kad 
daugelis Sindbado nuotykių vyko šalyse, aprašytose arabų 
geografų. Radau net tokių pavyzdžių, kai geografijos knygose 
ir Sindbado pasakose apibūdinant reiškinį ar daiktą naudojami 
vienodi sakiniai. Dar vienas įdomus faktas - daug žinių apie 
tolimas šalis arabų geografai surinkdavo klausinėdami iš toli- 
mų kelionių grįžusius jūreivius. Tad arba Sindbado nuotykių 
vietovės buvo pasiskolintos iš arabiškų geografijos knygų, arba 
Sindbado autorius naudojo tuos pačius šaltinius. Kaip įtakingą 
šaltinį reikėtų išskirti dešimtame amžiuje parašytą jūreivių pa- 
sakojimų knygą Indijos stebuklai, kurioje daug detalių, sutinka- 
mų ir Sindbado pasakose. Šioje knygoje minimi kelių kapitonų, 
plaukusių į tolimas keliones, vardai. Gal vienas tų kapitonų - 
Sindbadas? Ir ar iš viso Sindbadas kada nors gyveno? Mano ty- 
rimas galbūt neatsakys į šį klausimą, bet aš bent pasistengsiu 
atskirti tiesą ir prasimanymus Sindbado pasakose ir pabandy- 
siu atskleisti, kiek Sindbado kelionės yra pagrįstos tikrais arabų 
jūrininkų pasiekimais. 

Idant pasiekčiau šį tikslą, turėsiu praplėsti savo tyrimą ap- 
rėpdamas visą Sindbado pasakojimo kūrimui reikalingą me- 
džiagą. Norint suprasti, kaip arabai valdė savo laivus, teks iš- 
studijuoti jų laivininkystės meną. Turėsiu perprasti arabų jūros 
prekybos principus. Taip pat man teks patikrinti Sindbado pa- 
sakojimų detales, lyginant juos su kitomis arabų pasakomis. 
Trumpai tariant, jūreivis Sindbadas buvo ankstyvosios arabų 
laivininkystės simbolis - Sindbado nuotykių autorius panau- 
dojo šio jūreivio figūrą (tikrą ar išgalvotą) kaip siūlą, ant kurio 
„Suvėrė“ visą iš įvairių šaltinių paimtų nuotykių vėrinį. Tūks- 
tantyje ir vienoje naktyje Sindbadas leidžiasi į septynias keliones. 
Kiekvieną kartą jis prieš savo norą įsivelia į kokį nors nuotykį — 
sudužus laivui, pasilikus negyvenamoje saloje arba kitokiu bū- 
du atsiskyrus nuo draugų. Ši kompozicija leidžia pasakotojui 
suskirstyti medžiagą į dalis ir pasakojant skirtingus epizodus 
neprarasti skaitytojų dėmesio. Aš nusprendžiau pakeisti šią 
formą ir atlikti vieną kelionę, kuri apjungtų visus pasakojimo 
elementus, iškylančius arabų jūrų ekspansijos fone. Pakartoti- 
nai skaitant Tūkstantį ir vieną naktį, tapo aišku viena - dauguma 
Sindbado tekste paminėtų vietovių yra išsidėsčiusios jūros ke- 
lyje į rytus nuo Persijos įlankos. Šis kelias, be abejo, ir buvo di- 
džiųjų ankstyvosios arabų navigacijos pasiekimų arena - ne 
mažiau kaip 6000 mylių kelionė nuo Ceilono ir Pietryčių Azijos 
iki legendinių Kinijos uostų. 

Tada aš pradėjau suvokti pritrenkiantį šio plano mastą. 
Palyginus su Brendano kelione, atlikta mažu, atviru laivu, kurį 
gebėjau pastatyti su kelių draugų pagalba, Sindbado kelionė 
būtų žymiai grandioziškesnė ir sudėtingesnė. Reikėtų daug ką 
ištirti, tektų suprojektuoti ir pastatyti didelį laivą. Taip pat rei- 
kėtų surasti statybos vietą, patogų uostą ir didelę įgulą. Laive 
turėtų būti pakankamai atsarginių medžiagų, kad išlaikytume 
senovinį laivą jūroje mažiausiai aštuonis mėnesius, taipogi 
maisto ir vandens kiekvienam kelionės etapui. Be to, žygis 
neturėtų jokios prasmės, jeigu aš negalėčiau jo tinkamai už- 
fiksuoti — tai reiškė, kad reikia surasti fotografą, garso ir kino 

operatorius. Tektų surasti žmones, galinčius valdyti senovės 
arabų laivą, o tam aš turėčiau išmokti susikalbėti arabiškai — są- 
rašas buvo begalinis. Be to, privalėjau pripažinti, kad sumany- 
mas rizikingas. Mano tyrimo rezultatai nebuvo drąsinantys — 
sužinojau, kad kas dešimtas arabų laivas, pirmoje šio šimt- 
mečio pusėje plaukęs per Indijos vandenyną, nepasiekė kranto 
ir dingo jūroje. O ir Sindbado laikais kelionė į Kiniją buvo lai- 
koma tokia pavojinga, kad kapitonas, kuris grįždavo laimingai, 
buvo laikomas išskirtinio talento jūrininku. Sėkminga kelionė į 
Kiniją padarydavo Žmogų turtingą visam gyvenimui, bet tokia 
galimybė buvo labai maža. Daug laivų negrįžo į gimtuosius 
uostus, nuostoliai būdavo siaubingi. Taigi Sindbado kelionei 
bus reikalinga ne tik galinga finansinė parama, bet ir rėmėjo pa- 
sitikėjimas laivu ir jo įgula. 

Jausdamasis kiek įbaugintas, laikinai atidėjau rūpesčius 
dėl lėšų ir užsiėmiau Sindbado laivo rekonstrukcija. Laimei, 
arabų laivų istorija domino daugelį laivininkystės specialistų, 
todėl apie laivų konstrukciją buvo parašyti keli neblogi moksli- 
niai darbai. Svarbiausia mokslininkų akcentuojama mintis yra 
ta, kad arabiškų laivų išvaizda radikaliai pasikeitė po to, kai į 
Arabijos jūrą 1498 metais atvyko pirma europiečių jūrų ekspe- 
dicija, vadovaujama Vasko da Gamos. Netrukus po to arabai 
pradėjo kopijuoti europietiškus laivus, statydami savuosius su 
kvadratine užpakaline dalimi, tuo tarpu ankstesni arabų laivai 
abiejuose galuose — priekyje ir paskuigalyje buvo smailėjantys. 
Vienintelis abiejuose galuose smailėjantis jūrinis laivas, kurį dar 
galima pamatyti Persijos įlankoje, arabų yra vadinamas bumu. 
Bumo konstrukcija atitiko mano susidarytą senovės arabų laivo 
įvaizdį; tai buvo krovininis laivas, varomas burėmis ir turintis 
senovinę, į abu galus smailėjančią korpuso formą, mažai tepa- 
kitusią per arabų laivininkystės istoriją. Bet iškilo viena netikė- 
ta kliūtis: kai kurie jūrų istorikai teigė, kad bumas suprojektuo- 
tas tik devynioliktame amžiuje, kitaip tariant, tai - modernus 
laivas, mano kelionei netinkamas. Sutrikau, nes bumas, mano 
manymu, atitiko visus Sindbado laivo reikalavimus - tai tolimo 

plaukiojimo prekybinis laivas, išlaikęs arabišką laivų statybos 
tradiciją. Jis buvo paprastas, elegantiškas ir talpus - idealus pir- 
klių laivas. Bet kaip aš galėjau patikrinti, ar bumas egzistavo 
prieš europiečiams atvykstant į Arabijos jūrą? Ankstyvuosiuo- 
se arabų tekstuose radau kelias išmėtytas nuorodas, kurios pra- 
vertė nustatant laivo dydį, konstrukciją ir taip toliau, bet ten 
nebuvo minima korpuso forma. Radau kelis ankstyvųjų arabų 
laivų paveikslėlius, kuriuose vaizduojami laivai labiau panašūs 
į bumus nei į bet kokį kitą man žinomą laivą, tačiau tie paveiks- 
lėliai atrodė per daug stilizuoti, kad galėčiau jais pasitikėti. Kas 
galėjo nupiešti ikieuropinės eros arabų laivą? Ir kas galėjo iš- 
manyti apie jo konstrukciją? Labiausiai tinkamas kandidatas 
čia galėjo būti kitas jūreivis, matęs arabiškus laivus prieš jiems 
patenkant Europos įtakon, o tinkamiausia vieta tokios informa- 
cijos paieškai man pasirodė Portugalijos archyvai, mat portuga- 
lai buvo pirmieji europiečiai, apiplaukę Gerosios Vilties kyšulį 
ir pasiekę arabų vandenis. Taigi peržiūrėjau ankstyviausius 
portugališkus Indijos vandenyno žemėlapius ir čia radau atsa- 
kymą, kurio ieškojau: 1519 metų Indijos vandenyno žemėlapy- 
je išvydau visos flotilės piešinį. Kai kurie laivai piešinyje buvo 
portugališkos karavelės su krikščionių kryžiais ant burių, kiti 
buvo arabiški - su islamo pusmėnuliu. Didesnė arabų laivų da- 
lis buvo bumai. 

Tad vis dėlto bumas - teisingas pasirinkimas, ir savo tyrinė- 
jime aš žengiau pirmą nedrąsų žingsnį. Visi maži arabų laivai 
piešinyje turėjo didelę trikampę burę, būdingą net ir šių laikų 
arabiškam laivui. Tokios burės dažnai yra milžiniškos. Skersi- 
nis, kuris laiko pagrindinę burę, neretai padaromas tokio pat il- 
gio kaip ir pats laivas, ir, norint pakeisti halsą, reikia permesti 
burę su visu jos takelažu iš vienos stiebo pusės į kitą, o tai — 
subtili ir kartu pavojinga operacija. Kokia pavojinga, mano įgu- 
la ir aš vėliau turėjome progos įsitikinti patys. 

Bet prieš tai man reikėjo išspręsti vieną rimtą problemą - 
laivo konstrukcijoje negalėjo būti nė vienos vinies. Tai buvo 
tikras iššūkis. Visi ankstyvieji tekstai aiškiai davė suprasti, kad 

senovės arabai savo laivų vinimis netvirtindavo - lentas jie siū- 
davo virvėmis, pagamintomis iš kokoso kevalų. Toks okeani- 
nių laivų darymo būdas neatrodė patikimas, bet visi ankstyvie- 
ji autoriai tvirtina, kad šis egzotiškas statybos metodas ir buvo 
pagrindinis arabiško laivo skiriamasis bruožas. Keli autoriai 
pateikė šio fenomeno priežastis. Anot jų, siūtinis laivas pasižy- 
mėjo didesniu lankstumu ir, atsitrenkęs į koralų rifą, nelūžda- 
vo, O „išsilenkdavo“ iš bėdos. Vienas senovės keliautojas net 
teigė, kad arabai „siuva“ savo laivus bijodami didelio jūros 
dugne esančio magneto, traukiančio geležines vinis iš laivų. 
Man ši pasaka pasirodė gražus jūreivio prasimanymas ir dau- 
giau nieko, bet Markas Polas, ypač kruopštus ir patikimas ste- 
bėtojas, paliko žinių apie siūtinius Arabijos jūroje plaukiojančių 
laivų korpusus, nors ir nebuvo jais sužavėtas. Jis rašė: 


Laivai labai blogi, daug jų eina į dugną, nes nėra sutvirtinti ge- 
ležinėmis vinimis, bet tik sudygsniuoti siūlu, pagamintu iš kokoso 
plaušų. Jie (arabai) mirko plaušus tol, kol tie tampa tankūs kaip arklio 
ašutai; tada nuveja virvę ir siuva savo laivus. Plaukioti tokiais laivais 
rizikinga. Ir galite tikėti mano žodžiu - daug jų nuskęsta, nes Indijos 
vandenynas dažnai labai audringas. 


Vėlesni navigacijos istorikai taip pat nelabai padrąsina. Jie 
rašė apie audrose dūžtančius į gabalus, išyrančius arabų laivus, 
apie jūreivius, be paliovos semiančius iš triumų vandenį, apie 
apvirtimus ir sudužimus. Siūtinė konstrukcija, anot šių istori- 
kų, arabų laivadirbių nebenaudojama todėl, kad sudygsniuoti 
laivai, negalėdami išlaikyti denio patrankos atatrankos smūgio, 
subyrėdavo į gabalus. Tai buvo ilga ir niūri istorija ir net jeigu 
nekreipčiau dėmesio į įspėjimus - kaipgi iš viso galima susiūti 
jūrinio laivo medines lentas? Kaip tai padaryti? Buvau skaitęs, 
kad kokoso siūlas laikomas silpniausiu iš natūralių pluoštų, ir 
atrodė daugiau nei kvaila leistis į kelionę, kuri sudaro ket- 
virtadalį kelio aplink pasaulį, laivu, surištu tokia virve, kokia 
nesiryžtum sutvirtinti paprasčiausio paketo. Tačiau Brendano 

kelionės patirtis mane pamokė, kad senaisiais tekstais pasitikė- 
ti galima. Galų gale Brendanas taipogi buvo susiūtas laivas — 
jaučių odos sudygsniuotos netvirtu siūlu. Kritikai sakė, kad 
nei gija, nei siūlas neišlaikys panardinimo į jūros vandenį, bet 
Brendanas atlaikė susidūrimus su ledo lytimis šiaurės Atlante. 
Taigi jau patyriau, kad pats neįtikimiausias ir iš pirmo žvilgs- 
nio nelogiškas senuose tekstuose rastas teiginys gali būti teisin- 
gas ir kad kiekvienas tokio pobūdžio teiginys turėtų būti pa- 
stebėtas, apgalvotas ir, jei įmanoma, patikrintas. Nuo teisingo 
teksto interpretavimo priklauso, ar kelionė pasiseks, ar laivas 
patirs katastrofą. Taip pat žinojau, jog nuoširdžiai paieškojus, 
dažnai galima surasti naują neva užmiršto laivų statybos būdo 
pavyzdį. Suprantama, kad siūtinių arabiškų laivų paieškai pa- 
sirinkau Arabijos jūros pakrantes. 

Tad nuvykau į Omano sultonatą - tolimiausią pietrytinį 
Arabijos pusiasalio kampą, į šalį, nuo seniausių laikų susijusią 
su jūra. Omanas įsikūręs pačioje arabų jūros kelių kryžkelėje. 
Pro čia plaukia laivai į Indiją, Afriką ar į Persijos įlanką, o patys 
omaniečiai jūreiviai yra gerai žinomi. Omano laivai išvijo por- 
tugalus iš Indijos vandenyno. Omano jūrų imperija kadaise tę- 
sėsi nuo Persijos krantų iki Zanzibaro salos. Bet svarbiausia tai, 
kad Omanas išsaugojo arabų laivininkystės tradiciją, nes iki 
1970 metų šalis buvo izoliuota nuo išorinio pasaulio. Po aštuo- 
nerių metų aplankyti šalį vis dar buvo nelengva — sultonato 
valdžia į svečius tebežiūrėjo kreivokai. Norint patekti į Omaną, 
reikėjo specialios vizos, išduodamos tik turintiems svarią at- 
vykimo priežastį. Su Omano ambasadoriaus Londone pagalba 
aš padaviau prašymą vizai ir, jo patartas, parašiau laišką Oma- 
no tautinio paveldo ir kultūros ministerijai sostinėje Maskate, 
prašydamas pagalbos tradicinių arabiškų laivų paieškoms. Bu- 
vo sugaišta daug laiko, kol prašymas iš Londono nuėjo į Mas- 
katą, klajojo tarp ministerijų Omane, buvo patenkintas ir at- 
siųstas atgal. Pagaliau Londone į mano pasą buvo įdėta viza 
ir tik po kelių mėnesių aš atvykau į šalį, kuri turėjo tapti mano 

namais dvylikai mėnesių ir kur Sindbado kelionė iš svajonės 
pavirto realybe. 

Jau pirmosios minutės aerouoste mane padrąsino. Sibo 
aerouostas, pastatytas šalia Maskato, tiesiog švytėjo. Čia buvo 
gaivu, švaru ir beveik tylu. Viskas spindėjo: eilės aptarnau- 
jančių sunkvežimių, laukiančių lėktuvo, marmurinės grindys 
atvykimo pastate, veidrodiniai kontrolinių bokštų langai, kara- 
liškųjų Omano policininkų, stovinčių prie imigracijos kontrolės 
posto, krakmolytų britiško stiliaus mundurų sagos. Aplinka 
darė ramybės, kontrolės ir rafinuotumo įspūdį. Tiesa, pareigū- 
nas, tikrinęs mano vizą, atrodė gana keistai su savo pradurto- 
mis ausimis po juodai baltai languota nepriekaištingos kepurės 
juosta, bet jo aprėdai būtų darę garbę bet kokiam policijos ko- 
ledžui. Susirinkęs daiktus, aš paėmiau taksi į pigiausią Maska- 
to viešbutį. Rasti jį buvo visai nesunku. Mano bukletas nurodė 
tik penkis viešbučius visame sultonate. Pirmas dešimt dienų 
jaučiausi nemaloniai pamirštas. Iš mandagumo paskambinau į 
Tautinio paveldo ir kultūros ministeriją pranešti, kad atvykau, 
ir padėkoti už sutikimą mane priimti. Tačiau, nemokėdamas 
arabiškai, nesugebėjau paaiškinti savo vizito tikslo. Įtariau, kad 
kadangi mano vizos prašymas yra toks senas, jis kur nors po- 
pierių stalčiaus dugne. Buvau paliktas veikti savo nuožiūra. Tą 
ir dariau, vaikščiodamas Omano paplūdimiais ir ieškodamas 
klasikinių arabiškų laivų. 

Prieš akis atsivėrė nuostabūs vaizdai: uolos, apie kokias 
svajotų bet kuris geologas, spietėsi į dramatiškus masyvus jū- 
ros fone. Vietomis mineralai akmenims suteikdavo neįprastus 
atspalvius - tamsiai violetinius, pilkus, alyvinius. Tankūs žalių 
palmių sodai sudarė kontrastą geltoniems smiltainiams ir kalk- 
akmeniams palei luitais nusėtas upių vagas. Tamsiai geltonos 
spalvos kaimelių namai, padengti sudžiūvusiu moliu, buvo 
taip gudriai įtaisyti kalvose, kad atrodė tarsi koralų junginiai, 
įkibę į uolą. Kiekvienas strategiškai svarbus taškas buvo sau- 
gomas dantytų tvirtovių bei žvalgybos bokštų ir virš kiekvie- 
nos tvirtovės ar kaimo aikštės plevėsavo balta-raudona-žalia 

sultonato vėliava. Atrodė, kad visa šalis ruošiasi viduramžiš- 
kam karnavalui. 

Paplūdimyje, besitęsiančiame į šiaurės vakarus nuo Mas- 
kato, pastebėjau seną, pagal galbūt dviejų tūkstantmečių staty- 
bos tradiciją pastatytą laivą. Šis laivas, arabų vadinamas šaša, 
gaminamas iš datulės lapų kotų. Lapai nukertami tam tikru 
metų laiku, supjaustomi ir išdžiovinami. Tada lapų kotai abie- 
juose galuose surišami virve į ryšelį, primenantį vaikišką vo- 
nios žaislą. Ant šio pusiau laivo, pusiau plausto gali sėdėti vie- 
nas žvejys, tvarkyti savo tinklus ir bučius tol, kol palmių lapai 
prisisunkia vandens ir pasidaro per sunkūs plaukti. Tada jis 
grįžta į krantą, ištempia savo valtelę į paplūdimį ir palieka iš- 
džiūti. Aš kaip tik radau žvejį, bedarantį naują šaša. Jis pjausti- 
nėjo palmės lapus riestu peiliu, pynė karkasą ir aprišinėjo keis- 
to korpuso šonus. Kaip paskui sužinojau, jis buvo geriausias 
šaša statytojas, gaunantis užsakymų ir iš toli gyvenančių žvejų. 
Šio žvejo reputaciją šaša gamybos srityje man vėliau atskleidė jo 
sūnėnas, kuris tapo mūsų įgulos nariu ir, palikęs ramų paplū- 
dimį, išplaukė su mumis į Kiniją. 

Paplūdimyje pirmą kartą pamačiau siūtinės konstrukcijos 
arabišką laivą. Tai buvo apleistas, ant šono tysantis laužas. Kor- 
puso lentos buvo papilkėjusios, saulės išblukintos, žiojėjo iširu- 
sios siūlės. Bet vis dėlto tai buvo nepaprastai atrodantis - apie 
trisdešimties pėdų ilgio durklo formos laivas. Ilgas, lieknas 
korpuso smaigalys buvo aštrus kaip senovinės karo galeros 
taranas. Laivo paskuigalis gracinga kreive kilo geras dešimt pė- 
dų aukštyn. Iš arčiau pažiūrėjęs pamačiau, kad visi priekio ir 
paskuigalio išsikišimai ir viršutinė lenta buvo susiūti. Laivas 
buvo labai senas ir daug kartų pakartotinai siūtas. Susipynę su 
anksčiau naudotais kokoso plaušais, matėsi ir nailoniniai siū- 
lai, žvejybinis valas ir net elektros laidas. Tai buvo bedanas, vie- 
nas tų šaunių pakrantės laivų, kadaise žvejojusių ir prekiavu- 
sių palei Omano krantus. Bedanai dabar retai naudojami, nes 
jiems reikia nuo dešimties iki dvylikos irkluotojų įgulos. Tiesa, 
nėra jie ir visiškai išnykę — bedanų korpusų aš radau beveik 

kiekviename žvejų kaimelyje, taipogi pastebėjau bedane nau- 
dojamus siūlių išdėstymus, mazgų tipus ir sutvirtinimus kitų 
modelių laivuose ne tik Omane, bet ir kitoje Arabijos jūros pu- 
sėje — Indijoje, Malabaro pakrantėje. 

Tame pačiame krantinės ruože stūkso Soharo miestas, ku- 
riame atradau nuostabų paties Sindbado pėdsaką. Didžiųjų 
arabų kelionių laikais Soharas buvo vienas garsiausių arabiš- 
kojo pasaulio uostų. Istakris, dešimto amžiaus arabų geogra- 
fas, teigė, kad tai „didžiausias gyventojų skaičiumi ir turtin- 
giausias puikiais pastatais ir užsieniniais dirbiniais Omano 
miestas, kuriam nėra lygių visame islamo pasaulyje“. Jis rašė, 
kad Soharas —- daugybės pirklių, prekiaujančių su kitomis šali- 
mis, miestas, o Istakrio amžininkas Al Mukvadasis apibūdino 
Soharą kaip „Kinijos prieangį, rytų lobyną“. Taigi tuo įdomiau 
sužinoti, kad jis laikomas Sindbado gimtuoju miestu. Tai vie- 
nas tų teiginių, kurių neįmanoma patikrinti —- nėra jokių rašyti- 
nių įrodymų, tik tvirtinimas, kad Sindbadas buvo soharietis. 

Pasak raštų, Sindbadas buvo turtingo pirklio sūnus. Mirus 
tėvui, audringai gyvendamas su jaunais draugais jis kvailai iš- 
švaistė palikimą. Išsekus turtams, Sindbadas pardavė jų liku- 
čius, pinigus investavo į prekes ir tapo jūros pirkliu. Tūkstantyje 
ir vienoje naktyje pasakojama, kad Sindbadas gyveno ir prekiavo 
Bagdade, tuometiniame arabų pasaulio metropolyje, kalifo Ha- 
runo al Rašido sostinėje. Tiesa, pats kalifas yra tokia ryški kone 
mitinių proporcijų asmenybė, kad visi didieji nuotykiai ir ste- 
buklai, įskaitant, aišku, ir Sindbado žygius, priskiriami jo val- 
dymo metui. Mane labai sudomino tai, kad Sindbadą su Oma- 
no miestu Soharu tapatina žmonės, nežinantys, jog tuo metu, 
kai Sindbado istorija veikiausiai buvo užrašyta, Soharas buvo 
klestintis arabų pirklių centras. Ar tai reiškia, kad Sindbadas 
buvo Soharo pirklys, kurio žygius ir gyvenamąją vietą pasako- 
tojai perkėlė į ankstesnio amžiaus legendinio kalifo Haruno al 
Rašido miestą? O gal Sindbadas - soharietis, persikėlęs gyven- 
ti į Bagdadą? 

Atsakymą galime rasti pačiame mito kūrimo procese, išty- 
rę, kaip pasakotojai suformavo Sinbado figūrą. Greičiausiai 
Sindbadas kaip istorinė asmenybė neegzistavo. Labiau tikėtina, 
kad kažkada gyveno garsus arabų pirklys, apie kurio keliones 
žmonės pasakojo istorijas. Palaipsniui kitų vyrų žygiai ir ke- 
lionės buvo priskiriamos jam ir taip gimė herojaus figūra. Tai 
yra natūralus pasakų ciklo vystymasis: vieno Žmogaus darbai 
idealizuojami, padidinami, papuošiami kitų Žmonių pasieki- 
mais, kol galiausiai viskas sudėstoma į nuoseklų pasakojimą. 
Tokiu pat būdu sukurti Odisėjo ir šventojo Brendano jūrų ke- 
lionių pasakojimai. Visiškai įmanoma, kad taip sudėtos ir jū- 
reivio Sindbado pasakos, prie kurių parašymo prisidėjo Soharo 
pirkliai, varę prekybą tolimose šalyse. 

Pirmomis dienomis vaikščiojimas Omano paplūdimiais 
kėlė keistą įspūdį: jaučiausi gyvenąs chaotiškame amžių sūku- 
ryje, čia slepiančiame mane dvidešimtame amžiuje, čia bloš- 
kiančiame atgal į viduramžius. Šio keisto jausmo priežastis bu- 
vo tai, kad pats Omanas svyravo tarp praeities ir dabarties. Dar 
prieš aštuonerius metus sultonatas buvo viena iš archajiškiau- 
sių ir labiausiai izoliuotų pasaulio valstybių. Trisdešimt devy- 
nerius metus šalį valdė nepalenkiamai konservatyvus sultonas, 
netikėjęs naujų išradimų nauda. Jis buvo autokratinis valdovas, 
tyčia atskyręs savo šalį nuo pasaulio. Kaimuose daugelis oma- 
niečių nieko nežinojo apie elektrą, automobilius, apie už jų 
genčių žemių egzistuojantį pasaulį. Net ir sostinėje žmonių gy- 
venimas nedaug buvo pasikeitęs nuo biblinių laikų. Jeigu kas 
norėdavo aplankyti sostinę sutemus, miesto vartus rasdavo 
sultono įsakymu užkeltus ir užrakintus. Vaikščiojantys miesto 
gatvėmis po sutemų turėdavo vestis tarną, nešantį keleivio vei- 
dą apšviečiantį žibintą. 

Istorinis snaudulys truko iki 1970 metų, kai į sostą atėjo 
naujas jaunas sultonas. Kvabusas buvo veiklus, užsienyje išsi- 
lavinimą įgijęs valdovas, nusprendęs, kad laikas modernizuoti 
šalį. Pirmaisiais valdymo metais jis stulbinančiai pakeitė šalies 

veidą. Už pinigus, gautus iš palyginti kuklių naftos išteklių, 
kalnuose buvo nutiesti greitkeliai, kiekviename mieste pastaty- 
tos ligoninės ir sukurta švietimo sistema steigiant pradines mo- 
kyklas visiems, kadangi gyventojai nemokėjo nei rašyti, nei 
skaityti. Senojo sultono laikais šalies gyventojų, kurių skaičius 
įvairiai nurodomas tarp 750 000 ir 1 500 000 (gyventojų apskai- 
tos nebuvo vykdomos), reikmes tenkino trys mokyklos, dvi 
pašto įstaigos ir dvylika vienos ligoninės vietų. Po aštuonerių 
metų mokyklų ir ligoninių vietų skaičius padidėjo šimtą kartų, 
buvo įdiegta aukštos klasės televizijos ir radijo bangų translia- 
vimo įranga. Seno ir naujo kontrastas buvo stulbinantis: va- 
žiuodamas juodo asfalto keliu Omane galėjai stebėti virtines 
kupranugarių, apkrautų malkų ryšuliais, vedamas grėsmingai 
atrodančio ginkluoto karavano vadovo, bet staiga šį vaizdą nu- 
stelbdavo riaumojantis keturiasdešimttonių sunkvežimių kon- 
vojus, vežantis betonines sijas naujai konstrukcijai. Arba, be- 
sižavint Omano tvirtovės didingumu, jos sunkiomis, vinimis 
sutvirtintomis dvigubomis durimis, kurių plyšiuose žaidžia 
saulės spinduliai, tylą netikėtai sudrumsdavo reaktyvinių lėk- 
tuvų kauksmas, kai sultonato oro pajėgos pralėkdavo virš pal- 
mių ir dingdavo tolyje, vos spėjus pamatyti sultonato kryžių 
ant karo lėktuvų fiuzeliažų. 

Jaučiau Omano jaudulį: šalis virpėjo nuo ryžto ir energijos. 
Tai buvo vieta, kurioje gyvenimo ritmas buvo dar nenusistovė- 
jęs. Tačiau Omanas - stilinga karalystė. Patys omaniečiai labai 
didžiuojasi savo šalies dabitiškumu ir blizgesiu. Viskuo — ryš- 
kiai raudonais sultono karių diržais, triumfo arkomis, pasta- 
tytomis virš gatvių per tautinę šventę, omaniečiai rodo stiprų 
teatrališkumo pojūtį - jiems patinka daryti įspūdį. Apsirengę 
tautiniais drabužiais, jie atrodo nuostabiai: baltutėlis chalatas 
dišdaša, dėvimas su spalvotu, įvairiais būdais rišamu turbanu, 
sidabro ornamentais papuoštas platus diržas, laikantis pasi- 
dabruotą durklą - chanją, ir auksu siuvinėtas puikiausios vilnos 
apsiaustas, suteikiantis spindesio visam ansambliui. 

Taip pat nuvykau apžiūrėti Suro uosto, išsidėsčiusio Ras al 
Hado kyšulyje, labiausiai į rytus nutolusiame Arabijos pusiasa- 
lio taške. Dar visai neseniai šiame uoste buvo pastatyta didelė 
medinių prekybos laivų flotilė, kuri plaukiojo Persijos įlankoje, 
rytuose - iki Indijos krantų, pietuose - iki Zanzibaro. Daugiau 
nei šimtas laivų stovėdavo išmetę inkarus Suro uoste, laukda- 
mi musonų vėjų, atnešančių naują prekybos sezoną. Suro laivai 
ir jūreiviai buvo žinomi net Kuveite, Bombėjuje ir Dar es Sa- 
lame. Vahibo smėlynų miestuose, esančiuose už Suro, vis dar 
stovi didingi omaniečių namai, kurių savininkai praturtėjo iš 
prieskonių prekybos su Rytų Afrika arba veždami medieną ir 
prieskonius iš Malabaro pakrantės Indijoje. Tolimuose kalnų 
kaimuose gyveno žmonės, kalbantys ne tik arabiškai, bet ir sua- 
hili, Rytų Afrikos regiono, kur dažnai lankydavosi Suro laivai, 
kalba. Vėliau viskas pasikeitė. Politiniai perversmai Rytų Afri- 
koje užvėrė arabų laivams Tanzanijos uostus. Išvysčius naftos 
pramonę, Omano ekonomika suklestėjo, ir rizikingos jūrų kelio- 
nės tapo nereikalingos, be to, Indijos vyriausybė eksportuoja- 
moms prekėms uždėjo tokius didelius mokesčius, kad nebeap- 
simokėjo vežti prekes į Bombėjų. Greičiau nei per dešimtmetį 
Suro prekybos flotilė pradingo: laivai paskendo arba buvo par- 
duoti. Pats Suro miestas nugrimzdo į sąstingį. 

Tad apsilankymas Sure manęs nepradžiugino. Įlankoje, 
kuri jungė Suro lagūną su jūra ir kurioje anksčiau vykdavo 
didžiulių prekybinių laivų statybos, radau vos apie dešimt sta- 
tomų mažų žvejybinių laivelių. Suro laivadirbiai tebenaudojo 
tradicinius įrankius —- skaptą, pjūklą, lankinį grąžtą, kuris nau- 
dojamas panašiai kaip smuikas - ir jie vis dar savo laivus dirbo 
iš akies, nesinaudodami architekto brėžiniais. Bet jų darbas bu- 
vo tik pilkas praeities laivadirbių garbės šešėlis, kada Suro 
meistrai sugebėdavo pastatyti didelius baglahus, 400 tonų tal- 
pos prekybinius laivus, dydžiu prilygusius ispanų galeonams. 
Paskutinis ganja, laivas, panašus į baglahą, tebetrūnijo sutvirtin- 
tas atramomis Suro lagūnos seklumoje. Jį čia įtaisė turtingas Su- 
ro pirklio sūnus, tokiu būdu norėjęs pagerbti tėvo atminimą. 


26 


Laivas buvo žavingas: priekį puošė paukščio galvos motyvas, 
paskuigalį - medžio drožiniai. Bet šis laivas niekada nebe- 
plauks, nes jo lentos suskilusios, kiekviena banga užliedavo 
triumą. Toks pat liūdnas buvo visos pakrantės vaizdas: apleis- 
tų laivų kapinės, kurių „numirėliai“ — tarsi iš arabiškos jū- 
reivystės knygos išplėšti puslapiai. Arabai nenaudoja žodžio 
dau, nors tai patogi sąvoka, žyminti arabišką laivą apskritai, bet 
vadina kiekvieną laivą pagal jo tipą ir konstrukcijos principą. 
Čia, laivų kapinėse, mačiau sambuką, kažkada lankiusį Bombė- 
jaus uostą, indų darbo kotiją, kurios karkasu bėginėjo krabai, ir 
dangį - keistą, gracingą laivą, kuris, kaip kažkas man sakė, ka- 
daise buvęs ginklų vežiotojas iš Jemeno, vėliau paliktas Sure. 
Atrodė, kad net senoji muitinė gyvena paskutines dienas. Kal- 
nų garniai tupėjo ant pūvančių sijų, nuo kurių geriau matyti 
seklumos vanduo. Ten, kur, lankydamasis Sure, apsistodavo 
sultonas, dabar niekas nebegyveno. Didžiulės fasado durys 
skendo smėlio kopoje, vėjas, pustydamas smiltis, lėtai laidojo 
pastato sienas. 

Įsėdau į nedidelį keltą, plaukiantį šimtą jardų blizgančiu 
mėlynu vandeniu nuo prie muitinės esančio paplūdimio iki Al 
Ajos, miesto kitoje įlankos pusėje. Kelto švartavimosi vietoje at- 
sivėrė gražios savo baltu paprastumu mečetės vaizdas. Įlanką, 
kuri kadaise slėpė Al Ajos laivyną, lanku supo paplūdimys. Čia 
aš išvydau statomą sambuką. Jį labai kruopščiai statė vos trys 
abejonės, tikras meistras: tvirtai sudėtas, greičiausiai turintis af- 
rikietiško kraujo. Jis pasveikino mane lėta, žavinga šypsena. 
Su pameistriais jis kalbėjosi suahili kalba. Kokią valandą susi- 
žavėjęs stebėjau šią trijulę, net neįtardamas, kad meistro šeima 
parūpins man vieną įgulos narį, patį jauniausią komandoje. 

Priešpaskutinę mano viešnagės Omane dieną gavau žinu- 
tę iš Tautinio paveldo ir kultūros ministerijos. Pats ministras 
prašė manęs pasidalyti Brendano kelionės įspūdžiais; spėjau, 
kad kuris nors iš ministro patarėjų papasakojo jam apie mano 
kelionę sekant šv. Brendanu. Laimei, buvau atsivežęs filmo 

apie Brendano kelionę kopiją, kurią tikėjausi pademonstruoti 
Londone. Ministras, Omaną valdančios šeimos narys, atvyko į 
paskaitą su savo draugais, klestelėjo į priekinę eilę ir nekant- 
riai laukė pradžios. Kokia, pagalvojau, absurdiška situacija. 
Šiai pamaldžių musulmonų, pasipuošusių dišdašomis, turba- 
nais ir durklais, auditorijai aš turėsiu apibūdinti airių krikščio- 
nių šventojo kelionės per ledinę jūrą inspiruoto tyrimo rezulta- 
tus. Ekrane bus Grenlandijos ledkalnių vaizdų, tuo tarpu čia, 
Omane, temperatūra buvo gerokai aukščiau 100 laipsnių Faren- 
heito. Auditorija klausėsi kantriai ir, paskaitai pasibaigus, oriai 
išėjo iš salės, palikdami mane galvojantį apie neįtikėtinus gyve- 
nimo posūkius. 

Kitas rytas man Omane buvo paskutinis. Atėjęs atsiskaity- 
ti už viešbutį, sąskaitą radau jau apmokėtą. Patarnautojas pasa- 
kė, kad viską apmokėjo ministerija ir kad aš turiu nedelsdamas 
prisistatyti ministrui. Ministras smulkiai išklausinėjo apie Sind- 
bado projekto tyrimą, padėkojo už paskaitą ir padovanojo pui- 
kų senovinį omanietišką kalaviją. Šis dovana mane labai su- 
jaudino. Su arabams būdinga nuojauta ministras atspėjo, kokia 
dovana man labiausiai patiktų. Tą vakarą su kalaviju bagaže ir 
laišku iš ministerijos, leidžiančiu išvežti jį iš šalies, aš išvykau 
atgal į Airiją. 

Po dviejų savaičių tą pačią dieną mane pasiekė dvi teleg- 
ramos: abi jos buvo nuo ministro Maskate ir buvo sulaikytos 
dėl keistų Airijos pašto užgaidų. Abi pranešė tą patį - sultonas 
pritaria mano planui ir aš turiu kuo greičiau grįžti į Omaną 
visko aptarti. Po dvidešimt keturių valandų jau stovėjau Jo Di- 
denybės Saido Faisalo, Tautinio paveldo ir kultūros ministro, 
kabinete. 

- Džiaugiuosi galėdamas jums pasakyti, kad kalbėjausi su 
Jo Didenybe apie jūsų projektą ir kad Jo Didenybė jam prita- 
ria, - pradėjo ministras. - Tautinio paveldo ir kultūros minis- 
terija bus jūsų rėmėja. 

Aš nesupratau, ką jis turi omenyje, ir todėl nieko neatsa- 
kiau. Ministras tęsė: 

— Mes norime, kad tai būtų Omano projektas ir jūsų pa- 
statytas laivas plauktų su Omano vėliava. Omanas yra ilgą 
jūreivystės istoriją turinti šalis. Beje, mes buvome pirmieji iš vi- 
sų arabų šalių, pasiuntę laivą į Jungtines Valstijas — tai įvyko 
1840-aisiais. Kitais metais švęsime dešimtąją Tautinę šventę, ir 
laivas turi būti pastatytas iki to laiko. 

— Kada vyks ta šventė? - paklausiau. 

- Iškilmės truks savaitę, pradedant nuo lapkričio aštuonio- 
liktos dienos. 

Mintyse greitai sumečiau, kad laivo medžiagų paieškai, 
statybai, įgulos suradimui ir apmokymui man lieka penkiolika 
mėnesių. Laiko buvo tikrai nedaug. 

- Jūsų Aukštybe, - tariau, - jeigu nebus didelių sunkumų, 
manau, kad laivą iki to laiko pastatyti sugebėsiu. Be to, lapkri- 
tis — kelionei tinkamas laikas, nes vėjai tada būna palankūs. 

- Puiku. Jeigu jums ko nors reikės, praneškite, ir mes pada- 
rysime viską, ką galime. 

Matyt, aš atrodžiau labai sutrikęs, nes neįsivaizdavau, kiek 
paramos Sindbado kelionei ministras, sultono Kvabuso įgalio- 
tas, ketino suteikti. Saidas Fesalas greičiausiai pajuto mano 
sumišimą, nes pakartojo savo ministerijos pasiūlymą remti ke- 
lionę. Bet aš vis dar negalėjau perprasti jo ketinimų: kuo ilgiau 
jis man aiškino, tuo darėsi neaiškiau. Pokalbis slinko nemalo- 
nios aklavietės link. 

— Gal norėtumėte sutarties rašto? — galiausiai pasiūlė mi- 
nistras. 

Gal tai paaiškins padėtį, pagalvojau. 

- Taip, Jūsų Aukštybe, jei malonėsite. 

Jis atidarė stalčių, išrinko vieną popieriaus lapą su minis- 
terijos ženklu ir stumtelėjo jį stalu man. 

— Gal norite pats sudaryti dokumentą, kurį aš pasirašy- 
čiau, - pasakė ministras. 

Tik dabar supratau. Sultono Kvabuso paremta, Tautinio 
paveldo ir kultūros ministerija siūlė padengti visas Sindbado 
kelionės išlaidas. Jų dosnumas buvo neįtikimas. Aš neprašiau 

pagalbos: ją man pasiūlė todėl, kad Omano laivininkystės 
istorija buvo svarbi Omano žmonėms. Ministras man patikėjo 
pastatyti jo tautai laivą ir nuplaukti juo į tolimiausią Azijos 
kampą. Toks dosnumas ir kilniaširdiškumas pranoko visus ma- 
no lūkesčius - pajutau, kad Tūkstančio ir vienos nakties pasaulis 
tebeegzistuoja. 

A 

Tūkstančio ir vienos nakties 
1877 metų leidimo iliustracija 

Malabaro pakrantė 


Medieną savo laivams omaniečiai vežasi iš už 1300 mylių 
esančios Malabaro pakrantės Indijoje. Ši prekyba turi ilgaamžes 
tradicijas (minima pačiuose seniausiuose įrašuose), nes Omane 
trūksta pakankamo aukščio ir kokybės medžių, naudojamų lai- 
vų statybai. Tad ir aš dabar keliavau į Malabarą ieškoti didelių 
medžių savo laivo korpusui. Per ateinančius septynis mėnesius 
į Indiją man teks nuvažiuoti pustuzinį kartų, kol surasiu ir nu- 
pirksiu visas laivo statybai reikalingas medžiagas. Per šias savo 
keliones aš pamačiau Indiją, mažai ką turinčią bendro su dvi- 
dešimtu amžiumi, nukėlusią mane į praėjusią epochą, kurioje 
pynėsi skurdas ir didybė, meistriškumas ir apgavystės. 

Į Indiją vykau su trimis spalvingais bendrakeleiviais, pa- 
skirtais Omano tautinio paveldo ir kultūros ministerijos. Vie- 
nas jų buvo Sedas al Hatimis — maloni, stamboka persona su 
žvilgančiu baltu turbanu ir šauniai styrančia barzda, rodančia 
jo religingumą ir mokytumą. Dėl savo išsilavinimo Sedas daž- 
nai buvo pamaloninamas garbingu šeicho titulu. Angliškai jis 
šnekėjo nepriekaištingu Oksfordo akcentu, sodriu basso profun- 
do balsu. Jis mums vertėjavo ir tuo pačiu atstovavo ministerijai. 
Kitas mano kompanionas - Hudaidas, laivų statytojas iš Suro. 
Jo darbas - patarti, kokios rūšies rąstus turime nupirkti. Hudai- 
das buvo aukštas malonus vyras su blizgančiu auksiniu danti- 
mi burnos vidury, mėgęs smėlio spalvos dišdašas. Angliškai jis 
nemokėjo anei vieno žodžio. Jausdamas, kad dievobaimingasis 
Sedas al Hatimis smerkia rūkalius, Hudaidas dūmo patraukti 

dažnai nulįsdavo į ramesnius užkampius ir, sugavęs mano 
žvilgsnį, atsakydavo nedrąsiu vyptelėjimu. Pats keisčiausias 
buvo ketvirtas grupės narys. Vadinosi jis Dharamsis Nensis ir 
dirbo rūmų tiekėju Maskate. Buvo labai žvalus mažiausiai sep- 
tyniasdešimties metų džentelmenas, paskirtas projekto kasinin- 
ku. Dharamsis buvo tikras „perliukas“: didžiai gerbiamas indų 
banjanas arba pirklys, kilęs iš Gujerato, išgyvenęs keturiasde- 
šimt šešerius metus Maskate, šalia sultono rūmų. Iš pradžių jo 
parduotuvė tiekė tik maisto produktus sultono virtuvėms, bet 
kartu su didėjančia valdovo galia ir valdžia daugėjo ir Dharam- 
sio pareigų. Dabar jis gaudavo skubius užsakymus bet kam - 
nuo Rolls Royce'o iki pistacijos riešutų saujos. Karališkajai in- 
tendantūrai patenkinti šalia Maskato rūmų Dharamsis laikė 
nedidelę indų buhalterių armiją. Jam iškeliavus į Indiją, Dha- 
ramsio verslą galėjo perimti trys jo sūnūs, taigi kai sultonas 
jam patikėjo projekto finansavimą, jis nusprendė pats vykti 
kartu į medžių paieškos ekspediciją. Dharamsis dėvėjo ilgus 
baltus marškinius, o jo laibos kojos kyšojo iš po strėnajuostės. 
Jis buvo žavingas bendrakeleivis. Mes kalbėjome keistu anglų, 
arabų ir hindi kalbų mišiniu. Jo žvitrios akys nieko nepraleisda- 
vo. Po aštuoniolikos valandų kelionės Dharamsis atrodydavo 
guvus ir energingas ir be paliovos spausdavo prie šono savo 
„magišką“ rankinę. Ta 8-10 colių baltos medvilnės rankinė at- 
rodė ne didesnė už pašto voką, bet kažkokiu miklių rankų 
judesiu iš šios rankinės, kuri niekada nesusitepdavo ir nepalik- 
davo savo šeimininko, Dharamsis ištraukdavo visus reikalin- 
gus daiktus — bilietus, dienoraštį, bet kokį bet kokios valiutos 
kiekį, visada grynais. Dharamsio medvilninė piniginė, matyt, 
buvo bedugnė, ir jos turinys niekad nenustojo mane stebinęs. 
Indų akimis mūsų grupė, keliaujanti Malabaro pakrante, 
buvo visiškai nesuderinama ir nesuprantama. Kai sustoda- 
vome pavalgyti, restorano personalas visai pamesdavo galvas. 
Iš Dharamsio manierų ir aprangos jie suprasdavo, kad šis - 
prisiekęs vegetaras, taip pat jie žinojo, kad du turbanuoti arabai 

nevalgo kiaulienos ir maistą ima pirštais, o aš, europietis, ti- 
kiuosi gauti peilį ir šakutę. Tad dažniausiai restorane mes bū- 
davome susodinami prie atskirų stalų ir visada susilaukda- 
vome nustebusių žvilgsnių, kai visi keturi pareikalaudavom 
bendro stalo ir tada valgydavome kiekvienas savaip. Malabare 
mes patyrėme daugybę sunkumų: suklerusiais taksi dardėda- 
vome baisiais vietos keliais iš vieno uosto į kitą, mašinos ges- 
davo, musoniniai lietūs tvindė kelius, ir mes susigrūdę ir per- 
mirkę laukdavome geresnio oro. Trumpai tariant, medienos 
paieška galėjo būti velniškai nemaloni, bet mano bendrakelei- 
vių dėka Malabare praleistas laikas buvo įsimintinas. Triskart 
per dieną sustodavome, leisdami šeichui Sedui sukalbėti savo 
maldas, dvigubai daugiau kartų per dieną stabteldavome tur- 
guose, kur abu omaniečiai nubėgę derėdavosi dėl papuošalų 
bei antikvarinių niekučių. Kvepalai taip pat turėjo gerą pa- 
klausą, ir aš vis buvau vedamas į kvepalų parduotuvę, atsivy- 
niodavau rankovę, užsilašindavau ant rankos kelis rožių ar ki- 
tų kvapų lašus pauostyti. Ypač mane linksmindavo pardavėjo, 
besitikinčio „apšvarinti“ du turtingus arabus, akių spindesys, 
kuris dingdavo tik pasirodžius Dharamsiui Nensiui su savo 
balta pinigine rankoje ir gudriomis rudomis akimis, apskai- 
čiuojančiomis kiekvienos prekės pelno procentą. 

Mūsų veiklos centras buvo Kalikutas, uostas, davęs vardą 
kolenkorui. Kai Vaskas da Gama, vadovaudamas pirmai Indi- 
jos vandenyną pasiekusiai europiečių flotilei, atvyko į Kalikutą 
1498 metais, arabų pirkliai su šiuo miestu prekiavo jau septintą 
šimtmetį. Šiandien tik saujelė arabų laivų atplaukia į Kalikutą 
pirkti prieskonių, medienos, kitų prekių. Anksčiau ištisa indų 
bendruomenė gyveno iš arabų. prekybos: indai siuvo bures, 
statė laivus, skolino pinigus, vijo virves, indės dažnai ištekėda- 
vo už arabų jūreivių. Pastarasis tautų ryšis dar nebuvo visiškai 
išnykęs. Mums artėjant prie Kalikuto krantų, Hudaidas, kažka- 
da pats buvęs jūreiviu, labai sunerimo. Kai šeicho Sedo paklau- 
siau, ar Hudaidui kas atsitiko, šis nusijuokė. 

- O taip! — pasakė. - Jis bijo būti atpažintas. Nuo jūreivys- 
tės dienų jis tebeturi Kalikute žmoną, kurios nelankė pastaruo- 
sius kelerius metus ir nesiuntė pinigų. Pagal musulmonų įsta- 
tymą jis turėtų ja pasirūpinti. Jeigu žmonos šeima sužinos, kad 
vyras mieste, Hudaidas turės sumokėti už visą tą laiką. 

Kaip vėliau paaiškėjo, Hudaidas pasielgė garbingai: atvy- 
kęs į Kalikutą, jis nuėjo pas žmoną grąžinti „skolų“. Kitą rytą jis 
grįžo prislėgtas ir, be abejo, palengvėjusiomis kišenėmis. 

Šiandieninė Kalikuto pirklių bendruomenė, aprūpinanti 
arabų prekybininkus, sumažėjo iki dviejų pirklių dinastijų — 
Baramių ir Koijų. Abi šeimos užima beveik vienodus namus, 
strategiškai išsidėsčiusius paplūdimyje prieš laivų švartavimo- 
si vietą. Abu namai yra dideli, vienaaukščiai, už jų pristatyta 
daug pašiūrių, kuriose guli dėžės laivo vinių, virvių ritiniai, 
sviesto skardinės, daugybė namų darbo inkarų. Gyvenimo 
centras čia - didelė ir elegantiška veranda, kurioje visą dieną, o 
ypač per saulėlydžio pamaldas, galima rasti kelis arabų pir- 
klius, besiilsinčius ant suolų ar pintose kėdėse, siurbčiojančius 
kavą ar arbatą, žvelgiančius pro reidą į lūžtančias Arabijos jū- 
ros bangas, ir Alacho vardu išmaldos prašančius elgetas. Bara- 
mių ir Koijų prekybos namų galvos užima ypatingą vietą Kali- 
kuto bendruomenėje: šie žmonės faktiškai kontroliuoja visus 
arabų ir jų prekių (medienos, prieskonių) tiekėjų sandorius. 
Abdul Kader Baramis, kurį mes aplankėme, buvo tipiškas šiuo 
pasauliu besibodintis tarptautinio masto verslininkas. Jis turėjo 
septynis brolius - aiškus Alacho malonės ženklas, - bet niekas 
nebuvo vykdoma be jo sutikimo. Baramio broliai, vilkintys vie- 
nodais baltais apsiaustais, buvo pasidaliję verslą: vienas vado- 
vavo Baramių laivų statyklai, esančiai už dešimties mylių nuo 
Beiporės pakrantės, kur jis arabams statė modernius motor- 
laivius, kitas brolis reguliariai vykdavo į Persijos įlanką aplan- 
kyti klientų, trečią siųsdavo į Delį derėtis su valdininkais, dar 
kiti buvo šalia, pasirengę netikėtiems pavedimams ir užduo- 
tims. Apie medienos prekybą ir laivadirbystę Abdul Kader Ba- 
ramis žinojo tiek, kiek bet kuris Malabaro gyventojas. Į mūsų 

ekspediciją jis žiūrėjo skeptiškai, pareikšdamas, kad didelių ti- 
ko rąstų, kurių mes ieškome, rasti bus labai sunku, o per tokį 
trumpą laiką galbūt ir visai neįmanoma. Maža to: Indijos vy- 
riausybė uždraudė tiko eksportą - Baramis parodė vyriausybės 
nutarimą, kur buvo surašytos draudžiamos iš šalies išvežti 
kietmedžio rūšys, taip pat ir tikas. Apie siūtinę laivo konstruk- 
ciją, jo nuomone, šiomis dienomis negali būti nė kalbos. Žmo- 
nės, mokantys pastatyti tokį laivą, virviadirbiai, paprasčiausiai 
nebeegzistavo. Abdul Kader Baramis mums pasiūlė mesti idė- 
ją siūtinį laivą pastatyti Omane. Jis galėtų mums pastatyti vini- 
mis sutvirtintą laivą Indijoje, kuris būtų užbaigtas per metus. 
Žinoma, jeigu norime, mes galį tęsti rąstų paieškas, bet jis ne- 
teikiąs mums daug vilties. 

Nusivylėme, bet tikslo neatsisakėme. Tada prisiminiau, 
kaip prieš metus buvau nuvykęs Indijon pažiūrėti indiškų lai- 
vų ir nukeliavau į šiaurinę Karnatakos valstiją. Tai buvo atoki, 
niūri vieta - laivų, paliktų dumble, kapinės. Man šis vizitas bu- 
vo sėkmingas, nes čia pamačiau tris laivus, susiūtus tokiu pat 
būdu, kokį naudojo Omano laivų statytojai. Šie laivai buvo pa- 
daryti ne iš tiko, bet iš labai panašaus medžio, vadinamo aini. 
Peržiūrėjęs aini charakteristikas, sužinojau, kad šis medis yra 
duonmedžio „pusbrolis“ ir gali būti naudojamas namų staty- 
boje, durų, langų rėmų ir laivų darymui. Jo savybės beveik to- 
kios pat kaip tiko —- mediena pasižymi panašiu tvirtumu, tankiu 
ir svoriu. Aini užauga dideli, yra lengvai apdirbami ir turi tik 
vieną trūkumą: yra linkę skilti sukalant juos vinimis. Bet aš, ži- 
nia, ir nesiruošiau savo laivo tvirtinti vinimis - mano laivas tu- 
rės būti susiūtas, o siūtiniai indų laivai kaip tik ir gaminami iš 
aini medienos. Apie aini sužinojau dar vieną įdomų dalyką - šio 
medžio audiniuose susitelkia daug kalkių, kurios nudegina iš 
aini padaryto laivo dažus. Tačiau ši ypatybė yra naudinga tuo, 
kad medienos kalkės atbaido medžio graužikus. Indų laivadir- 
biai man tvirtino, kad aini vandenyje išsilaiko ilgiau nei tikas. 
Dar patraukliau aini atrodė sužinojus, kad ši mediena perpus 
pigesnė už tiką. Aini pasirinkimą galutinai nulėmė tai, kad jis 

nebuvo įtrauktas į išvežti draudžiamų medžių rūšių sąrašą - 
Abdul Kader Baramis kruopščiai peržiūrėjo Indijos vyriau- 
sybės įsaką: jame minimos visos kietmedžių rūšys, bet, grei- 
čiausiai per neapsižiūrėjimą ar dėl aini nepopuliarumo, indų 
valdžia šio kietmedžio į draudžiamų eksportuoti rūšių sąrašą 
neįtraukė. 

Mūsų ieškomų rąstų radome kalvose už Kočino miesto. 
Čia mediena prekiaujantys indai kirto aini medžius. Mūsų at- 
vykimas sukėlė pagyvėjimą. Indų pirkliai džiaugsmingai tikė- 
josi iš sandorių su arabais gauti didelį pelną, bet jie dar nebuvo 
susidūrę su pirkėjais, kurie patys keliauja miškais, matuoja me- 
džius, entuziastingai stuksena rąstus plaktuku, stengdamiesi 
nustatyti slaptus medienos defektus, konsultuojasi su miški- 
ninkais. Hudaidas, šeichas Sedas ir Dharamsis turėjo sugrįžti į 
Omaną, o aš pasilikau miškuose, nusprendęs atrinkti geriau- 
sius rąstus ir išmokti miško prekybos gudrybių. 

Indijos medienos pirkliai garsėja savo apgavystėmis bei 
niekšiškumu ir, kad ir kaip keista, šia savo reputacija didžiuo- 
jasi. Man buvo patarta niekuo nepasitikėti, pačiam tikrinti, ar 
lentpjūvėje apdirbami rąstai yra tie patys, kuriuos nupirkau — 
tai yra, ar jie nepakeisti prastesniais, ir taip toliau. Slaptam 
mano džiaugsmui, pirklys, su kuriuo sudariau sutartį, puikiai 
išmanė žaidimo taisykles. Pačią pirmą dieną, atvykęs į miško 
pakraštyje įsikūrusią jo kontorą, aš išsitraukiau naują, dar ne- 
išpakuotą matavimo juostelę. Pirklys, neslėpdamas susidomė- 
jimo, paprašė parodyti jam tą juostelę. Po penkių minučių apsi- 
žiūrėjau, kad mano juostelė dingo. Atsiprašęs palikau pirklio 
kontorą ir nuėjau į vidinį kiemą - čia radau pirklio cecho virši- 
ninką atsargiai patiesus mano juostelę ant žemės - jis lygino jos 
padalas su savo juosta. Pasirodo, pirklys įtarė mano juostą 
esant netikrą, sužymėtą taip, kad jį apgaučiau! 

Ypač mane traukė išvykos į miškus: patiko besiskverbiant 
per atžalyną girdimas medkirčių kirvių skambesys, aukšto me- 
džio kritimo trenksmas. Tada visas miškas nutildavo, ir tylą 
drumsdavo tik šiugždenanti šimtų šakelių ir lapų, nutrauktų 

bekrentant nukirstam gigantui, liūtis. Valandų valandas pralei- 
dau stebėdamas iš miško rąstus betempiančius dramblius - šių 
didžiulių gyvūnų protas ir grakštumas niekad nenustojo mane 
stebinęs. Atsargiu, beveik katės žingsniu dramblys prisiartin- 
davo prie rąsto ir vasnodamas ausimis laukdavo, kol darbi- 
ninkai nukirs šakas ir išgręš rąste skylę grandinei. Tada, gavęs 
iš varovo niuksą į pašonę, dramblys pasiruošdavo tempimui: 
straublys išsitiesdavo, jo galiukas apsivyniojęs sučiupdavo 
grandinę ir įkišdavo minkštą virvės galą į nasrus. Po to gy- 
vūnas patogiai įsiremdavo masyviomis kojomis, straublys tar- 
tum juodas pitonas slysteldavo žemyn, apvyniodamas grandis 
taip, kad grandinę būtų galima laikyti tinkamu kampu. Tada 
dramblys atsilošdavo, ir trukteldavo visu savo svoriu. Nuo- 
stabu, kad šis gyvūnas, prieš timpteldamas rąstą, stipriai už- 
simerkdavo - visai kaip mažas vaikas. Po tokio truktelėjimo 
rąstas slysdavo purvu kokį dešimtį jardų. Prabėgus kelioms 
sekundėms, dramblys grandinę įtempdavo kitu kampu. Dar 
vienas truktelėjimas, ir už šaknų kliūvantis rąstas jau nuslys- 
davo ant kelio priekyje mūsų. 

— Drambliai labai brangūs, - sumurmėjo miško pirklys, ap- 
dairiai stovintis nuošaliau didžiulio gyvūno ir greičiausiai ne- 
įžvelgiantis dramblio veiksmuose jokios romantikos. — Turiu 
nuomoti juos valandai iš dramblių nuomos kompanijos, be to, 
tiek pat laiko užima ir jų prausimas. Jeigu nenuprausi dramblio 
triskart per dieną, jo oda pradės niežtėti ir tada jis nedirbs. Taip 
pat tenka mokėti už jų maistą. Bet, - tarė pralinksmėdamas, - 
netrukus aš pirksiu nuosavą dramblį, ir jis dirbs daug daug 
metų. Jei nesusirgs ir nenudvės, tas dramblys dirbs ir mano sū- 
nums. Dramblys geriau už traktorių. Aš tuo domėjausi. Trakto- 
riai negalėtų dirbti ant tokių stačių šlaitų, be to, miškuose nėra 
kam remontuoti variklių. O ir atsarginės dalys sunkiai gauna- 
mos. Taip, dramblys geriau. 

Galiausiai aš pamėgau miško pirklį poną Sunį, kuris didvy- 
riškai stengėsi visur lydėti savo. ekscentrišką klientą. Jis būda- 
vo su manimi visose rąstų pirkimo ekspedicijose, dardėdamas 

paskui savo senovišku automobiliu, cypiančiu ant dumblino 
tako. Drąsa jį apleisdavo tik vėlai vakare, kai aš, tikėdamasis 
rasti kelis gerus rąstus, primygtinai reikalaudavau aplankyti 
gretimus kirtimus. 

Kai pliaupiant lietui išsiropšdavau iš automobilio į teškan- 
tį purvą, ponas Sunis, nuleidęs langą ir padavęs man prožekto- 
rių, gedulingu balsu šaukdavo pavymui: 

— Saugokitės gyvačių. Jūs pamatysite daug nuodingų gy- 
vačių. Ieškodamos varlių, jos sutemus išlenda - kobros, angys - 
Indijoje daug angių rūšių, o kobrų - virš dviejų šimtų rūšių. 

Nepaisant daugelio paslydimų ir griuvinėjimų tamsoje, aš 
nemačiau nė vienos gyvatės. 

Su savimi turėjau pirktinos medienos sąrašą, kuriame bu- 
vau pasižymėjęs kiekvieną lentą, rąstą ar rėmą, jo ilgi, plotį ir 
išlinkimą. Sąrašą sudariau pagal bumo techninius brėžinius, 
gautus iš Kolino Madžio, puikaus laivų architekto, paruošusio 
brėžinius ir Brendano kelionei. Kolinas, kuriuo visiškai pasiti- 
kėjau, darbą pradėjo nuo preliminarių brėžinių, daromų pagal 
išlikusius bumus ir remiantis istorine informacija, kurią aš su- 
gebėjau išpešti iš ankstyvųjų tekstų. Tada tų pradinių brėžinių 
modelį parodžiau omaniečiams laivų statytojams Sure, išklau- 
siau jų pasiūlymų ir pataisų, į kurias Kolinas atsižvelgė daryda- 
mas galutinius brėžinius. Visi sutiko, kad laivo kilis yra svar- 
biausia konstrukcijos dalis. Bumas turi ilgą, tiesų ir masyvų kili, 
tai — laivo stuburas, diktuojantis kitų laivo dalių dydžius, nes 
arabų meistrai laivus stato proporcingus. Įleidus kilį, kiekviena 
lenta priderinama prie jo tam tikru kampu ir dydžiu, tad jeigu 
pasakai arabų meistrui, koks yra statomo laivo tipas - bumas, 
sambukas ir t. t. — ir koks kilio ilgis, jis tiksliai žinos užbaigto lai- 
vo dydį ir formą. Europos meistrai laivus matuoja pagal jų dy- 
di arba vaterlinijos ilgi, tuo tarpu arabams laivo dydžio rodik- 
lis — kilio ilgis. 

Mano statomo laivo kilis ir sudarė didžiausią problemą - 
jis turėjo būti 52 pėdų ilgio, nuo 12 iki 15 colių pločio ir visiš- 
kai tiesus. Kolinas dar norėjo, kad kilis būtų iškirstas iš vieno 


38 


rąsto, o tai reiškė, kad reikia tokio nepaprasto dydžio medžio, 
kokių Europoje nerasi. Net indų pirkliai apstulbę skeptiškai 
purtė galvas, išgirdę, kad ieškau tokio rąsto. Bet galiausiai ma- 
no atkaklumas buvo apdovanotas. Liepos mėnesį radau milži- 
nišką kiliui tinkamą medį. Šio nuostabaus medžio savininkai — 
nes šakas, kad kamienas stiebtųsi aukštyn. Šeimoje augo tekėti 
besiruošianti mergina, ir tėvai buvo nusprendę parduoti medį 
ir suruošti dukrai kraitį. Nupirkau medį ten, kur jis stovėjo. 
Miškininkas įsliuogė į viršūnę ir pririšo prie jos virvę, turinčią 
reguliuoti medžio kritimą, ir po poros medkirčių dviejų valan- 
dų darbo medis buvo nukirstas. Pašalinus šakas ir žievę, pasi- 
rodė būdinga ką tik nukirstam aini banano geltonumo spalva, 
kuri po kelių savaičių pasikeis į tamsiai rudą. Mane užtikrino, 
kad medienos džiovinti nereikia - nukirstas aini gali būti nau- 
dojamas laivų statyboje. Rąstui nutempti iki kelio prireikė dvie- 
jų dramblių. Čia rąstas buvo užkeltas ant pastolių ir dviejų 
darbininkų supjaustytas dvitraukiu pjūklu: vienas pjovė stovė- 
damas ant rąsto, kitas - klūpodamas po juo ir traukydamas 
pjūklą žemyn apsipildavo pjuvenų lietumi. Rąsto ruoša truko 
kelias dienas, ir kai darbai buvo baigti, pasirodė, kad medis 
dviem pėdomis ilgesnis, nei reikėtų. Tada rąstą įkėlėme į sunk- 
vežimį, ir, dviem drambliams padedant įveikti staigius posū- 
kius, kilis pradėjo savo kelionę kranto link. 

Kelionių į Indiją metu prie manęs prisišliejo grupelė paly- 
dovų. Toks jau šios šalies būdas: mano noras būti savarankiš- 
kam buvo sutramdytas ir tokiu būdu sukurta darbo vietų ki- 
tiems žmonėms. Tad teko samdyti vairuotoją, Žinantį vietinius 
kelius ir galintį saugoti mašiną, dailidę, sugebantį konsultuoti 
medienos klausimais, ir vertėją - asistentą tūkstančio ir vieno 
reikalo tvarkymui - surasti pastogę nakčiai ar nustatyti pa- 
kankamą kyšio dydį. Pavyzdžiui, tarp Košino ir Goa, pakrantės 
ruože, kuriame ieškojau medžiagų, vietiniai gyventojai kalba 
mažiausiai keturiomis kalbomis, o paieškos nuvesdavo mane į 
tokius nuošalius kaimelius, kur svetimi žmonės buvo retenybė, 

o užsieniečiai - visai neregėti. Mano vertėjas turėjo būti įvairia- 
pusis - toks jis ir buvo. Siūlydamas savo paslaugas, vertėjas pa- 
teikė indų jūrų biologo, rinkusio augalijos pavyzdžius atokiose, 
už 220 mylių nuo Indijos pakrantės esančiose Minikojaus kora- 
linėse salose, rekomendaciją. „Toks žmogus pasitaiko vienas iš 
milijono, - skelbė rekomendacinis laiškas. - Jis kalba keturiolika 
kalbų ir išsiaiškina kiekvieną jį sudominusį dalyką“. Vienas iš 
Milijono, kaip aš jį praminiau, pateisino šią rekomendaciją. Tik- 
ras vertėjo vardas — Ali Manikfanas. Jis buvo paskutinio Mini- 
kojaus salos valdytojo sūnus. Tada Ali jau gyveno Indijoje, nes 
saloje trūko erdvės jo talento raiškai. Ali puikiai jautė savo ver- 
tę ir kartais su indais elgdavosi labai išdidžiai, tačiau reikalui 
prispyrus jis sugebėdavo ruošti valgį, siūti, valdyti laivą, taisyti 
variklius ir vesti sąskaitų knygą. Nuo savo jūros tyrimo dienų jis 
atsiminė kiekvienos žuvies ir kriauklės lotynišką pavadinimą, 
taip pat neblogai mokėjo klasikinę arabų kalbą, nes, kaip ir visi 
Minikojaus gyventojai, Ali Manikfanas buvo musulmonas, iš- 
ėjęs Korano mokyklą. Ali panėšėjo į Dharamsį Nensi - jis gebė- 
jo keliauti neapsikrovęs daiktais. Kiekvienąkart atvykus į Indiją, 
Ali sutikdavo mane plačiai šypsodamasis po savo balta kepure. 
Rankoje jis laikydavo mažą lagaminėlį — visą savo bagažą. 
Minikojaus gyventojai Malabaro pakrantėje turi gerą repu- 
taciją. Gyvendami atsiskyrę nuo pasaulio savo 40 kvadratinių 
mylių salelėje, jie sukūrė stebėtinai individualizuotą gyvenimo 
būdą ir kultūrą. Kiekvienas vyras, gyvenantis Minikojaus sa- 
loje, sugeba savimi pasirūpinti - žvejoja, prižiūri kokoso me- 
džius, pasistato namą, ruošia valgį, moka plaukti ir dirbti ko- 
lektyve. Minikojaus vyrai laikomi geriausiais Indijos jūreiviais 
ir buvo pirmieji indų jūrininkai, kurių ištisos kartos tarnauda- 
vo užsienio laivuose. Neretai jūreiviai namo sugrįždavo tik po 
ilgų svetimų šalių laivuose praleistų tarnybos metų. Miniko- 
jaus jūreiviai buvo žinomi net milžiniškame, knibždėte knibž- 
dančiame Bombėjaus uoste: dažniausiai jie sudaro Bombėjaus 
locmanų tarnybos personalą, ir sakoma, kad Bombėjaus loc- 
manų barkasai yra ne tik puikiausi, geriausiai valdomi laivai, 

bet visada, net ir blogiausiomis sąlygomis, minikojiečių laikomi 
parengtyje. Be to, minikojiečiai jūreiviai niekada nestreikuoja, o 
tai yra labai svarbu amžinai darbininkų stygių jaučiančiam 
Bombėjaus uostui. 

Minikojus priklauso salų grupei, kur senovės arabai at- 
plaukdavo pirkti kokoso virvių, naudotų laivų statyboje: iki šio 
amžiaus vienintelė iš Lakadyvų eksportuota prekė ir buvo ko- 
koso plaušai ir iš jų nuvytos virvės. Tad mano noras gauti ko- 
koso virvių iš tos pačios vietovės, kur jas pirkdavo senovės ara- 
bai, buvo visai suprantamas. Tačiau Indijos vyriausybė riboja 
Lakadyvų salų lankymą, kad užsieniečiai nepadarytų įtakos 
trapiai vietos kultūrai. Štai čia Ali Manikfano svarba padvigu- 
bėjo: jis galėjo man padėti užmegzti ryšius su Lakadyvų gyven- 
tojais, kai šie retkarčiais atplaukdavo į žemyną papildyti ryžių, 
cigarečių ir kitų atsargų. Pagrindinis mano „medžiojamas“ la- 
kadyvietis buvo Agačio salos gyventojas, geraširdis sukčius, 
vardu Kunhikoja - sumanus, energingas, patraukliai besišyp- 
santis niekšelis. Kunhikoja kadaise pats statė siūtinius laivus, o 
jo Žinios apie kokoso plaušų prekybą buvo enciklopedinės. Jis 
paaiškino, jog laivo statybai reikia ypatingos rūšies kokoso vir- 
vės, kuri turi būti vejama rankomis iš pačių geriausių kevalų. 
Šių kevalų plaušus reikia išmirkyti jūros vandenyje, nes tada 
suminkštėja audiniai. Anot Kunhikojos, plaušai, kurie mirkomi 
gėlame ar tik sūrokame vandenyje, yra per silpni laivo staty- 
mui. Išmirkyti jūros vandenyje ir išdžiovinti saulėje, kokosai 
daužomi medinėmis lazdomis pasidėjus juos ant medinio pa- 
grindo, kad atsiskirtų dulkės. Panaudojus metalinį plaktuką, 
plaušai būtų sutraiškyti, ir virvė vėlgi išeitų per silpna. Tada 
pluoštą reikia rankomis suvyti į siūlą: vejant mašina, virvė lai- 
vo tvirtinimui nebūtų pakankamai stipri. 

Kunhikoja pareiškė, kad mano laivo statybai reikės pus- 
antro tūkstančio kokoso siūlų ryšelių. Paskaičiavau, jog visa vir- 
vė turės būti keturių šimtų mylių ilgio! Tai atrodė milžiniškas 
kiekis, bet vėliau Kunhikojos apskaičiavimai pasitvirtino. Kun- 
hikojai padedant, Ali ir aš pirmiausia pabandėme nusipirkti 

geros kokybės kokoso siūlų Malabaro pakrantėje atokiai įsi- 
kūrusiuose kaimeliuose. Turėjau puikią pramogą, stebėdamas 
abiejų saliečių prekybos triukus. Jie buvo tikri ekspertai, tiksliai 
žinantys, ko ieško ir kokios gudrybės gali būti panaudotos 
jiems apgauti. Gavęs kokoso virvės pavyzdį, Kunhikoja teatra- 
liškai susiraukdavo ir greitu judesiu išvyniodavo siūlo gijas. 
Tada iš pažiūros nestipriu timptelėjimu jis virvutę nutraukda- 
vo kaip kokį medvilninį siūlą ir, neslėpdamas pasišlykštėjimo, 
mesdavo galus žemėn. „Nestiprus“ virvutės trūktelėjimas, Ži- 
noma, būdavo suvaidintas - Kunhikoja buvo geras aktorius, o 
jo nepaprastai stipriose rankose bet kokia virvė atrodydavo 
silpna. Jokie pardavėjo dievagojimaisi, kad virvė mirkyta jūros 
vandenyje, Kunhikojos neįtikindavo: įsikandęs virvagalį tar- 
tum spageti, jis ilgai šį kramtydavo, bandydamas pajusti jūros 
druskos skonį. Nieko nepajutęs, atkišdavo virvagalį man. Ne- 
norėdamas sugadinti pantomimos, aš taip pat rimtai kramtyda- 
vau kokoso giją, stengdamasis negalvoti apie dvokiančių užu- 
tėkių dumblą, kuriame virvė ir būdavo išmirkyta. 

Pagaliau teko pripažinti, kad jūroje išmirkytų kokoso vir- 
vių galima gauti tik pačiose Lakadyvų salose ir tik per Kunhi- 
koją, mano agentą. Po keturių mėnesių, gavus siūlų siuntą, kai 
Kunhikoja jau buvo toli, nenustebau sužinojęs, kad į krovinį jis 
įdėjo šiek tiek mašina vytų kokoso plaušų virvių. Man vis tiek 
pasisekė — Kunhikoja mane išgelbėjo nuo daug didesnių apga- 
vysčių Indijoje. 

Kai kurie, mano agento nuomone, būtini siūtinio laivo sta- 
tybai daiktai buvo labai keisti: 50 000 kokoso kevalų kamša- 
lams, dviejų rūšių virvės ir keturiasdešimt ryšelių neįprastai 
gumbuotos medienos, kurią įtariau esant mangrovų šaknį. Ši 
mediena nepaprastai stipri ir kieta, todėl ją galima naudoti dal- 
bų, kuriomis laivo rišėjai įtempia virves, gamybai. Laivo lentų 
tarpų užtepimui reikėjo ketvirčio tonos čandrazo - medžio der- 
vos, dažniausiai naudojamos pigių smilkalų gamybai. Rink- 
damasis čandrazą, Kunhikoja paimdavo dervos granulių saują 
ir padegdavo, pagal liepsną nustatydamas kokybę. Čandrazo 

bandymai ugnimi truko visą dieną. Deja, mūsų pastangos bu- 
vo beprasmės: nors nusipirkę šešis didelius čandrazo maišus 
mes juos užantspaudavome, pažymėjome ir patalpinome mui- 
tinės sandėlyje, šiuos maišus atidarius Omane, paaiškėjo, kad 
du trečdalius jų sudarė akmenukai. Mes tapome niekšingos ap- 
gavystės aukomis. 

Laivo korpuso išoriniam dažymui Kunhikoja pasiūlė nu- 
pirkti pustuzinį statinių žuvų taukų, kuriuos prieš dažant rei- 
kėtų sumaišyti su cukrumi. Taukus netoli Mangaloro gyve- 
nantys čiabuviai gamino virindami kubiluose mažas žuveles ir 
paskui nugriebdami riebalus. Dvokė jie neapsakomai. Povan- 
denines laivo dalis taip pat reikėjo aplipdyti nuo puvimo sau- 
gančiomis kalkėmis. Suradome kalkių degintoją, įsikūrusį ne- 
toliese žuvies taukų kubilų. Kalkių degykla atrodė kaip tikra 
pragaro scenelė: moterys, eidamos vorele, ant galvų nešė kibi- 
rus jūros kriauklių ir išversdavo jas krūvon prie ilgos, žemos 
trobelės, pro kurios šiaudinį stogą vertėsi dūmai. Trobelės vidu- 
je labai senas, į skeletą panašus vyras mynė dumples, pučiančias 
orą į kriauklių puodus svilinančias liepsnas. Keli perkarę, dro- 
bėmis galvas apsirišę vyrai maišė puodus ilgais mediniais kas- 
tuvais. Du vaikai, svyrinėdami dusinančiame karštyje, nešė ir į 
puodus pylė vis daugiau kriauklių. Visi darbininkai sruvo pra- 
kaitu, kosėdavo pasikeitus vėjui, nuo aitrių dūmų buvo parau- 
dusios jų akys, o dirbo jie už minimalų, vos pragyvenimą užtik- 
rinantį atlyginimą. 

Po truputį mes surinkome visus prietaisus, Kunhikojos ma- 
nymu, būtinus siūtinio laivo gamybai: šešis grąžtus, minkšto 
plieno kaltus medienos apdirbimui, lininės virvės gabalą (ku- 
riems galams - nežinia), keturis didelius laužtuvus, du kūjus, 
senamadiškas svirtines svarstykles ir kelias surūšiuotų įrankių. 
dėžes. Vieninteliai dalykai, kurių nesugebėjau gauti, buvo še- 
šios rajų uodegos. 

— Kam gi jų reikia? - paklausiau Kunhikojos. | 

- Pradurti skylėms lentoje. 

— Bet kuo čia dėtos rajų uodegos? 


43 


— Mes jomis švitriname skyles, kad aštrūs kampai nesu- 
pjaustytų virvių. 

Dabar supratau — Lakadyvų gyventojai buvo tiek atskirti 
nuo pasaulio, kad vietoj medžio dildžių naudojo šiurkščias ra- 
jų uodegas. Palengvėjusia širdimi Kunhikojai paaiškinau, kad 
šiam darbui tiks ir metaliniai brūžekliai. 

Paskutinis triumfas ir didžiausia nesėkmė Kunhikoją ištiko 
mums grįžus Beiporėn pirkti laivui stiebų ir skersinių. Dabar 
ieškojome specialaus medžio, indų vadinamo punu. Tartum 
milžiniška ietis, subrendęs punas užauga iki penkiasdešimt pė- 
dų aukščio neišleidęs nė vienos šakos. Tad nenuostabu, kad pu- 
nas nuo senų laikų jūrininkų laikomas geriausiai laivo stiebų ir 
skersinių gamybai tinkančiu medžiu. Net Karališkasis laivynas 
kadaise siųsdavo savo agentus į Indiją pirkti „punstiebių“ — 
taip šis medis buvo jų pramintas. Punai auga ne grupėmis kaip 
aini, dažniausiai tai — pavieniai, sunkiai prieinami medžiai. 
Šiandien šie medžiai paprastai keliauja į faneros gamyklas, ta- 
čiau Beiporėje jų rąstai vis dar plukdomi pasroviui į seklumas, 
kur punai laikomi, iki kokiam indų laivui jų prireikia. Tad palei 
upės krantą čia tarytum vangūs krokodilai plūduriavo puno 
rąstų plaustai. Seklumų vanduo tiesiog dvokė nuo pūvančios 
augalijos, aukščiau esančių kaimų nutekamųjų vandenų ir 
bjauraus dumblo. Karštą dieną smarvė čia pasidaro nepaken- 
čiama - tartum miazma, tvyranti virš užutėkių. Tačiau šis dvo- 
kas Kunhikojos neatbaidė. Niekad nemačiau jo vylingesnio 
kaip tą rytą — lydimas miško medžiagos sandėlio viršininko, 
Kunhikoja, pasikaišęs savo strėnajuostės skvernus, idant nesu- 
siteptų į šlykštų vandenį, liuoksėjo nuo rąsto ant rąsto kaip vo- 
verė. Rankoje Kunhikoja laikė kirvelį, kuriuo, atradęs neblogą 
rąstą, atkirsdavo medienos lystelę rievėms patikrinti. Stiebai 
įkainojami pagal ilgi, tad viršininko padėjėjas nešėsi matavimo 
juostelę. Laimei, patirties jau pamokytas, paprašiau man tą 
juostelę parodyti. Be abejo, trūko trijų pėdų, taigi kas kartą aš 
būčiau pirkęs neegzistuojantį medienos jardą. Viršininkas vi- 
siškai nesutriko: paaiškino, kad juostelės galas nupuvo dėl 

drėgnų oro sąlygų. Pastebėjau dar vieną jo gudrybę: mums sto- 
vint ant plūduriuojančio rąsto ir ieškant trūkumų, viršininkas 
suko jį savo basomis kojomis, ir man teko akrobatiškai balan- 
suoti, kad neįkrisčiau į pūvančią upės „sriubą“ — taip mano dė- 
mesys buvo nukreipiamas ir negalėjau kaip reikiant patikrinti 
rąstų kokybės. 

Iki priešpiečių suradome visus skersinius, kurių ieškojo- 
me: pažymėjome juos Kunhikojos kirveliu ir nupirkome. Beli- 
ko surasti rąstą pagrindiniam stiebui. Likusią dienos dalį mes 
šniukštinėjome, aplinkines lentpjūves ir medienos sandėlius, 
kol galiausiai jau sutemus papludimy užtikome tobulą 65 pėdų 
ilgio, tinkamų išmatavimų rąstą, kurio beveik nereikės dailinti. 
Kunhikoja džiūgaudamas bėginėjo rąstu, daužydamas jį kir- 
veliu - sausas dunksėjimas rodė, kad medis idealus. Buvo taip 
vėlu, kad negalėjome rasti nė vieno miško pirklio. Ali ir aš atsi- 
tūpėme ties rąsto drūtgaliu ir, Kunhikojai braukant degtukus, 
nusibraižėme pirklio iškirstą rąste ženklą. Taip mums besidar- 
buojant, staiga kilo baisus sambrūzdis - įsiutusių indų minia 
grėsmingai artinosi paplūdimiu. Jie rėkė, grėsmingai mojavo 
rankomis ir lazdomis. Ką, po galais, mes padarėme, pagalvo- 
jau, kokiam vietos papročiui nusižengėme? O vaizdas buvo tik- 
rai baisus: minia mus apsupo, staugdami indai metėsi ant Kun- 
hikojos, į Ali ir mane nekreipdami jokio dėmesio. Tada gauja 
Kunhikoją nusitempė, baisiai jį keikdami ir grasindami. 

Dar labiau nustebau, kai Ali pratrūko kvatotis. 

— Ką jis blogo padarė? Kas čia dedasi? - paklausiau. - Ar 
jam nieko neatsitiks? 

Ali patenkintas išsišiepė. 

— O, nieko jam neatsitiks, - atsakė. - Kažkas Kunhikoją 
atpažino. Šie vyrai - jo žmonos giminės. Jis ją vedė Kalikute, 
paskui pabėgo. Nuo tada žmona Kunhikojos neregėjo. Dabar 
žmonos giminės jį sugrąžins ir Kunhikojai teks stoti prieš teis- 
mą - jis brangiai sumokės už visą tą laiką. 

Iš pradžių Hudaidas iš Suro, dabar Kunhikoja iš Aga- 
čio salos. Atrodė, kad man lemta grąžinti pabėgėlius vyrus 

žmonoms. Gal paliktoms moterims vertėtų mane samdyti savo 
vyrų paieškoms? Kad šios mintys pranašiškos, sužinosiu po 
metų, kada teks ne grąžinti, o aprūpinti puikiais vyrais nepaso- 
tinamas uostų ponias. 

Delikačiausia mano darbo Malabaro pakrantėje dalis buvo 
pasamdyti dailides ir virviadirbius, turėsiančius vykti į Surą ir 
pastatyti ten laivą. Laivų savininkai iš Suro buvo man sakę, kad 
jie dažnai samdą indus, nes jų darbas nepriekaištingas. Reikėjo 
atsižvelgti ir į finansinę reikalo pusę - indų samdymas atsieitų 
daug pigiau nei omaniečių, o mano apsilankymas Sure parodė, 
kad nesugebėčiau nei rasti pakankamai prityrusių meistrų, nei 
jiems užsimokėti, kad pastatytų laivą per užsibrėžtus šešis mė- 
nesius. Geriausi Suro meistrai turėjo darbo, o ir tų pačių buvo 
tik keli. Be to, paskutinis okeaninis laivas Sure pastatytas prieš 
dešimtmetį —- dabar pirklys laivą užsisako tiesiai iš Beiporės. 
Virte verdančiose Beiporės laivų statyklose aš buvau matęs 
omaniečių ir bahreiniečių baltomis dišdašomis ir galvos apdan- 
galais, apžiūrinėjančių savo motorlaivius, statomus Indijos 
meistrų. Imdamas meistrus į Surą, aš norėjau sugrįžti viena is- 
torijos laiptų pakopa žemyn - į laikus, kai omaniečiai, zanziba- 
riečiai ir indai Suro paplūdimiuose kartu statydavo prekybi- 
nius laivus. 

Laivadirbių, galinčių keliauti iš Beiporės į Omaną, paieška 
didelių sunkumų nesudarė - atsirado keli amatą išmanantys 
vyrai. Sunkiausia buvo surasti virviadirbius, mokančius ko- 
koso virve sutvirtinti laivą. Abdul Kader Baramis buvo teisus, 
sakydamas, jog tokių žmonių Malabaro pakrantėje nerasime. 
Pamėginau tokį eksperimentą: pasiskelbiau ieškąs meistrų, su- 
gebančių siūti laivus. Žinoma, prisistatė dešimtys kandidatų, 
visi užtikrinti savo išmanymu, pasiryžę plaukti į Omaną. Tada 
aš kandidatus išbandžiau, duodamas kiekvienam surišti po 
dvi lentas. Rezultatai buvo katastrofiški. „Meistrai“ patys ne- 
suprato, ką daro: grabinėjo virves, supindavo jas į „barzdą“, 
mezgė iškart atsilaisvinančius mazgus. Šis spektaklis labai pra- 
juokino netoliese cigaretę papsintį nediduką sudžiūvusį vyrą. 


46 


Paprašiau jo pamėginti. Atsirinkęs nagingiausius šarlatanus sau 
į padėjėjus, vyras sumezgė lentas tuzinu gerų, tvirtų siūlių. Pa- 
klausiau, iš kur jis. Iš Lakadyvų salyno, Četlat salos, atsakė. Že- 
myne jis apsistojo tik kelioms dienoms. Ar jis nenorėtų vykti su 
manim į Omaną, kur padėtų susiūti didelį laivą? Vyras ener- 
gingai papurtė galvą. Jis niekada nepaliktų gimtosios salos. Jau 
atvykimas Indijon jam pakankamai baisus. Čia saliečius visada 
apgaudinėja ir išnaudoja. Salų gyventojai randa darbus, susita- 
ria dėl atlygio, bet, viską atlikus, išvejami be jokio užmokesčio. 
Neturint gyvenamosios vietos ir ryšių, saliečiams geriausia 
svetur nosies nekišti. O dabar, girdi, jis ir laukiąs laivo į namus. 

Nepasitikėjimas svetimšaliais Lakadyvų gyventojų sąmo- 
nėje buvo giliai įsišaknijęs, tačiau jų pagalba statant laivą man 
buvo gyvybiškai svarbi. Lakadyviečiai buvo paskutiniai pasau- 
lyje žmonės, prisimenantys senovinį okeaninių laivų siuvimo 
meną. Net ir pačiuose Lakadyvuose šis menas jau beveik išny- 
kęs. Girdėjau, kad pastaruoju metu visuose Lakadyvuose sta- 
tyti tik du siūtiniai laivai, o vieno iš jų statyba nutraukta prieš 
ketverius metus. Laikui bėgant, medžiagos pasibaigė ir susido- 
mėjimas nuslūgo, taigi tas prieš ketverius metus paliktas laivas 
greičiausiai niekada nebus užbaigtas. Mažai besitikėdamas sėk- 
mės, išsiunčiau Ali verbuoti lakadyviečių. Sugrįžęs Ali pateikė 
dvidešimties virvadirbių, patyrusių siūtų laivų statytojų, są- 
rašą - šie žmonės pažadėjo atvykti į žemyną pasitarti. Tačiau 
tiktai dešimt meistrų pasirodė Kalikute, o du Žmonės iš tos 
dešimties akivaizdžiai buvo susidomėję tik pačia ekskursija į 
Omaną. Pasijutau kaip aštuoniolikto amžiaus rekrūtus renkan- 
tis karininkas, kurio seržantas — Ali - bando įkalbėti vyrus už- 
sivilkti mano pulko uniformą. Kantriai su saliečiais susitiki- 
nėjau, bandydamas paaiškinti savo planus. Vykimas svetimon 
šalin lakadyviečiams buvo toks naujas dalykas, kad prireikė ke- 
lių valandų saliečiams įtikinti, jog vergovėn jie tikrai nepaklius. 
Meistrams pasiūliau šiek tiek avanso, pažadėjau apgyvendini- 
mą, maitinimą, sveikatos priežiūrą ir kelionės išlaidų padengi- 
mą — už tai jie turėsią man susiūti didelį laivą. Įtikinėjau, kone 

maldavau — be šių baugščių vyrų pagalbos būtų neįmanoma 
pastatyti tikrą laivo kopiją. Žiūrėdamas į meistrus jaučiau, kaip 
optimizmas mane pamažu apleidžia: vienas vyrų buvo toks se- 
nas, jog negalėjau laiduoti, kad jis ištvers kelionę; kitas turėjo 
tik vieną akį; trečias, mažas romus žmogutis, savo amžinai 
linksma šypsena darė silpnapročio įspūdį. Viską apsprendė 
Kunhikoja, pareiškęs, kad jo brolis Abdulakoja (toks pat progos 
nepraleidžiantis sukčius kaip ir Kunhikoja) važiuos kartu su 
meistrais ir manimi į Omaną. Dabar meistrai turį sugrįžti į sa- 
las, susirinkti įrankius, susitvarkyti pasus, atsisveikinti su šei- 
momis ir tada vykti į Omaną. Būgštaudamas, kad saliečiai ne- 
pasimestų chaotiškame Bombėjaus aerouoste, visiems įtaisiau 
ryškiai žalius marškinėlius - taip jie galėsią laikytis drauge. 
Beliko įveikti paskutinę kliūtį: surinkus žmones ir medžia- 
gas, reikėjo surasti būdą, kaip į Surą pervežti 140 tonų rąstų, 
kurių dauguma buvo pačių keisčiausių formų ir dydžių. Apie 
reguliariai kursuojančius laivus negalėjo būti nė kalbos. Seniau 
rąstus plukdė arabų laivai, tačiau šis verslas galiausiai išnyko, 
ir dabar tik retkarčiais koks indų motorlaivis, palikęs Kalikuto 
uostą, perplaukdavo Arabijos jūrą. Taigi liko viena išeitis — rei- 
kėjo samdyti laivą, kurio kapitonas nupukšėtų su mano krovi- 
niu į Surą ir, kaip tai buvo daroma prieš tūkstantį metų, išvers- 
tų rąstus tiesiai paplūdimyje. Kai Malabaro miško pirklių pa- 
klausiau, ką jie mano apie tokią transportavimo galimybę, šie, 
patys žinomi apgavikai, iš siaubo net pastiro: argi aš nežinąs, 
kad, palyginus su laivų savininkais, miško pirkliai yra angeliš- 
kai dori ir sąžiningi? Kiekvienas teisėtas laivo savininkas užsi- 
ima pakrančių prekyba - kapitonas, drįstantis pagalvoti apie 
tokią kelionę į Surą, būtų arba paskutines dienas gyvenančio 
laivo savininkas, besivaikantis draudimo pinigų, arba niekšas, 
sumanęs kokią pirmaklasę apgavystę. Sužinojau klasikinį laivo 
savininkų naudojamą triuką: mediena pakraunama į laivą ir, 
nuplaukus kelias mylias pakrante, išmetama už borto, kur ap- 
gavikų bendrininkai rąstus nutempia į krantą ir greitai parduo- 
da. Tada laivas plaukia į sutartą vietą ir atvykus be krovinio 

pasiteisinama baisia audra, kuri, girdi, kėlė grėsmę laivui, ir, 
norint išvengti katastrofos, teko visą krovinį išversti jūron. Pa- 
sikalbėjęs su žmonėmis įsitikinau, kad ši kapitonų reputacija 
pagrįsta - negali būti tikras dėl indų laivo plukdomo krovinio 
saugumo. 

Kelias savaites naršiau pakrantes, kol galiausiai radau ne- 
abejotinai niekšingą škiperį - jis sėdėjo savo kontoroje virš prie- 
skonių sandėlio, kuriame nešikai prakaituodami tampė maišus, 
ir būtų puikiai tikęs komiškos operos piktadario vaidmeniui. 
Jis patikino galėsiąs pervežti mano krovinį, bet man teks iš 
anksto sumokėti važtapinigius. Nepasitikėdamas aš įnirtingai 
derėjausi dėl kainos ir apžiūrinėjau laivą. Abejojau, ar tas lau- 
žas atlaikys kelionę, bet pasirinkimo nebuvo. Sutartyje numa- 
čiau sąlygą - medžiagas vežančiame laive plauks vienas mano 
nusamdytas įgulos narys. Škiperis su šia sąlyga sutiko. Pasitikė- 
damas tik minikojiečiais, nusamdžiau jauną vyrą, Ali žemietį. 
Rąstus, dervą, penkiasdešimt tūkstančių kokoso kevalų, žuvies 
taukus, klinčių maišus ir kitas gėrybes sukrovus į laivą, gavau 
galutinę sąskaitą, kurioje, didžiausiai mano nuostabai, juodu 
ant balto buvo įrašytas kyšis vietinės uostų darbininkų sąjun- 
gos vadovui. Užsimokėjus laivas su mano kroviniais ir mini- 
kojiečiu sargu nulingavo Suro link. 


Tūkstančio ir vienos nakties 
iliustracija 

Žaliamarškiniai 


Savo krovinį vėl išvydau tik gruodžio viduryje, kai neva- 
lyvai atrodantis, nutepliotas šviesiai žalia tulžies spalva, opti- 
mistiškai Mahomedo Ali vardu pavadintas laivas įlingavo Suro 
įlankon ir išmetė inkarą. Patruliuojantis policijos kateris mane 
iki jo nuplukdė ir pagaliau užkopiau į apskretusį, netvarkingą 
denį. Laivas iš tolo atsidavė niekšybe. Iš suktų įgulos veidų iš- 
raiškų iškart supratau, kad kažkas ne taip, sugavau toliau sto- 
vinčio minikojiečio žvilgsnį - jis aiškiai norėjo man kažką pasa- 
kyti. Niekšų įgula pareiškė, kad laive yra trečiasis savininko 
sūnus. Nors tai jo pirma kelionė, savininko atžala vadovauja, 
nes nėra kapitono, tik vyresnysis padėjėjas. Supratau, kad visi 
stengiasi nusimesti atsakomybę. Kažkas nusileido pakviesti lai- 
vo savininko sūnaus. Šis užsikeberiojo trapu ir, krapštydamasis 
užmiegotas akis, pasirodė denyje. Tai buvo pasibjaurėtinas dvi- 
dešimt penkerių metų tipas - pataikaujančiai vypsantis ir nutu- 
kęs - jo diržas prilaikė solidų pilvą, gėlėti marškiniai vos ne vos 
talpino stambų liemenį. Šleikščiai šypsodamasis, svyrinėdamas 
ant savo storapadžių batų, škiperio sūnelis artėjo deniu. Kelio- 
nė buvo siaubinga, - suinkštė priėjęs. Jis drebėjęs dėl savo gy- 
vybės, laivas vos nepaskendo, iš viso, girdi, jam neapsimokėjo 
imtis mano užsakymo, o kelionė užtruko ilgiau, todėl reikės 
papildomo užmokesčio, be to, jam reikėję užmokėti rąstus į lai- 
vą krovusiems darbininkams ir t. t., ir t. t. Šis pasigailėtinas pa- 
daras atrodė toks suktas, kad dar nepasibaigus dejonėms su- 
pratau, kur jis lenkia. Galiausiai išpoškino: dėl nesutarimų su 

uosto darbininkais jis negalėjęs sukrauti laivan visų medžiagų, 
ir kai kuriuos rąstus teko palikti. 

Ši žinia mane sukrėtė. Apsižvalgiau - denis buvo pustuš- 
tis. Paklausiau, kodėl jis neįtaisęs daugiau krovinių denyje. Jau- 
nuolis gūžtelėjo pečiais — iš kur jis galįs Žinoti, jis gi pirklys, o 
ne laivo kapitonas. Jo drėgnos rudos akys tarsi laukė, kaip rea- 
guosiu. Dabar perpratau šio niekšelio užmojus: pusę krovinio 
jis tyčia paliko, kad galėtų sudaryti antrą sutartį dar vienam 
pelningam reisui. Aš įsiutau ir, atsisukęs į šalia stovintį polici- 
jos inspektorių, paaiškinau jam situaciją. 

- Jis bando apmulkinti valdžią, - pareiškiau pabaigęs. 

— Tada viskas labai paprasta, — gyvai atsiliepė inspekto- 
rius. - Laivui uždėsime areštą. Pasakyk jam, kad be leidimo 
niekur nevyktų. Gali paimti įgulos pasus ir man praneši, kai 
matysi, kad jau galima juos išleisti. 

Tad kitas tris savaites Mahomedas Ali išmetęs inkarą plū- 
duriavo įlankoje. Mano nusamdytas minikojietis išsmuko į 
krantą ir plūsdamas ašaromis viską papasakojo. Pasirodo, nie- 
kas net nemėgino į Mahomedą Ali sukrauti visos medienos: įgu- 
la tyčia krovinius į triumą griozdė netvarkingai, stengdamiesi 
užpildyti jį kuo mažesniu medienos kiekiu, ir atsisakė pilnai 
užkrauti laivo denį. Minikojietis protestavo, tačiau negalėjo nie- 
ko pakeisti. Pakeliui į Surą įgulos nariai jam grasinę mirtimi, jei 
išdrįsiąs papasakoti teisybę. Vieną naktį jam miegant denyje 
sukrauti rąstai „paslaptingai“ slystelėjo ir krisdami gerokai jį 
apdaužė. Vargšas maldavo nesiųsti jo atgal į Mahomedą Ali, mat 
buvo tikras, kad keršydami už tai, ką man pasakė, įgulos nariai 
grįžtant į Indiją išmestų jį už borto. 

Minikojietį išsiunčiau namo lėktuvu, o už jo mėlynes at- 
keršijau, neleisdamas Mahomedui Ali išplaukti net ir iškrovus _ 
rąstus. Kartą naudodamiesi palankiu vėju niekšai bandė pa- 
sprukti pakrante, bet kai Karališkosios Omano policijos sraig- 
tasparnis pastebėjo užutėkyje pasislėpusį laivą ir grėsmingai 
virš jo pakibo, Mahomedui Ali teko klusniai grįžti į Surą. Tik po 
šio incidento grąžinau įgulos pasus ir jie išplaukė. Šlykščiai 

žalias Mahomedo Ali korpusas pamažu išnyko jūros tolyje, išsi- 
veždamas naujų apgavysčių išsiilgusius šeimininkus. 

Prieš Kalėdas atvyko nusamdyti virvininkai ir laivų staty- 
tojai. Pasipuošę mano dovanotais ryškiai žaliais marškinėliais 
jie atrodė šauniai. Pirmiausia reikėjo sutvarkyti Tautinio pavel- 
do ir kultūros ministerijos išnuomotą namą, kuriame mums 
teks praleisti ateinančius aštuonis mėnesius. 

Mūsų būstas buvo tikri rūmai: juos prieš du šimtus metų 
pastatė turtingas Suro pirklys. Namą pagal omanietišką tradi- 
ciją juosė didelis atviras kiemas, išklotas maloniai po kojomis 
šiugždančia koralų skalda. Pagrindinį įėjimą saugojo dvigubos 
geležimi apkaustytos durys. Pirmame aukšte į kiemą išėjo dau- 
giau durų, vedančių į išorinės sienos slepiamus įvairių dydžių 
ir formų kambarius. Čia radome ir didelių kambarių, tinkamų 
darbininkams apgyvendinti, ir mažesnių kamarėlių virtuvėms 
ir maisto sandėliams. Kambarį su įrengta kanalizacija pavertė- 
me prausykla, įtaisėme daug sandėlių. Kad ir kokios patalpos 
man prireikdavo, dideliame mūsų rūme visada atsirasdavo kas 
nors tinkama - namas buvo tarytum specialiai mums pastaty- 
tas. Turėjome atskiras patalpas meistrams ir vyresniesiems dai- 
lidėms; taip pat ilgą, žemą, vėsų kambarį penkiasdešimčiai 
tūkstančių kokoso kevalų; specialią kamerą vertybėms saugo- 
ti; tinkamą kampelį kalvei, kurioje gaminsime metalines laivo 
dalis. Iš kiemo atskira laiptinė vedė į abiejose pastato pusėse iš- 
sidėsčiusius kambarius. Čia, kur kadaise gyveno namo savi- 
barių buvo prisišliejęs mažesnis, atliekantis vonios ar virtuvės 
funkcijas. Net ir karščiausiomis dienomis šie kambariai trijų pė- 
dų storumo sienomis išlikdavo vėsūs, maloniai vėdinami pro 
medines langines besiskverbiančio švelnaus brizo. Pro langus 
matėsi lagūna, kurios šiltuose vandenyse kyšojo plaukiojančių 
vėžlių galvos. Toliau driekėsi smėlio lygumos, pamažu kylan- 
čios į mažas kalveles, karūnuotas tvirtovių griuvėsiais. Dar 
toliau stūksojo kalvų grandinė, skirianti Surą nuo įkaitusių 
Vahibo dykumos smėlynų. Dažną vakarą besileidžianti saulė 
nudažydavo tolimas kalvas skaisčiu purpuru. 

Trumpai tariant, namą gavau puikų. Be to, patyriau pasi- 
tenkinimą, grąžindamas jam prarastą gyvybę ir grožį. Žalia- 
marškiniai tvarkė jį dešimt dienų. Jiems atvykus, namas atrodė 
apgailėtinai: visur buvo daugybė šiukšlių, pilna purvo, kamba- 
riuose klaidžiojo ožiai, kiemo kampe ganėsi karvė. Iššlavus ir 
išplovus patalpas, iš paplūdimio atkeliavo penki sunkvežimiai, 
pakrauti koralų skalda, kuria išklojome kiemą. Dharamsis at- 
siuntė tris tuzinus metalinių lovų rėmų - tad kelis kambarius 
pavertėme bendrabučiais. Nenorėdamas suardyti namo darnos 
ir grožio, kilimėlius ir priegalvius antrame aukšte sudėsčiau 
pagal vietos paprotį. Vidinių ir išorinių sienų išbaltinimui su- 
naudojome tris ketvirčius tonos kalkių, nutrynėme ir sutepėme 
dvigubas paradines duris. Galiausiai mūsų pastangų dėka na- 
mas atgijo. Tvarkymo pabaigtuves nutariau atšvęsti. Vėsų va- 
karą po aksominiu dangumi tartum jonvabaliai judėjo vyrai, 
išnešioję žibintus ir pakabinę juos ant sienų. Pro lauko virtuvės 
duris, už kurių du mano samdyti vietiniai virėjai ruošė vištie- 
nos troškinį, sklido šviesos spindulys, paryškinantis dailias kie- 
mą juosiančių sienų arkas ir nišas. Šventišką tylą drumstė tik 
prislopinti vyrų balsai, minkštas po kojomis gurančių koralų 
šiugždesys. Tvyrojo ramybė ir pasitenkinimas. 

Pastebėjau dar vieną namo privalumą: jis buvo kaip tik tin- 
kamai nutolęs nuo laivo statybos vietos. Pakankamai arti, kad 
darbininkai į statybas galėtų eiti pėsčiomis, ir kartu per toli, kad 
galėtų nepastebėti pabėgti iš darbo ir grįžti į bendrabučius. Iš- 
ties jau pakankamai išmaniau savo darbininkų įpročius. Laivo 
statybai pasirinkau nedidelį pylimą pakrantėje. Be pylimo, bu- 
sirodo, senovėje Suro meistrai ir statydavo didžiausius laivus. 
Mano pasirinkta vieta turėjo tik vieną trūkumą: pavasarį ją už- 
liedavo patvinusi jūra. Senovėje tai neturėjo jokios reikšmės — 
meistrai paprasčiausiai sulaukdavo atoslūgio ir tęsdavo darbą. 
Aš gi negalėjau prarasti nė vienos dienos — laivą reikėjo už- 
baigti iki Omano tautinės šventės lapkričio viduryje. Paskaičia- 
vau, kad, norint dirbti be pertraukos, reikia pastatyti maždaug 

metro aukščio žvyro platformą, kuri pakeltų laivą virš patvinu- 
sios jūros lygio. 

Platformos statyba buvo puikus omanietiško spartumo ir 
organizuotumo pavyzdys. Pirmą dieną nuvykau į Planavimo 
ministeriją Maskate prašyti leidimo statybai. Po dvidešimt ketu- 
rių valandų leidimą gavau ir nedelsdamas paskambinau į dide- 
lę statybos firmą, kurios sunkvežimius kadaise mačiau dirbant 
dykumoje netoli Suro. Ar negalėtų jie man padėti? Žinoma, ga- 
lėtų. Firmos vadybininkas greitomis ant voko pasidarė brėžinį 
ir apskaičiavo, kad platformai reikės 300 tonų žvyro. Aš turė- 
jau tik pažymėti vietą stulpais. Vadybininkas pažadėjo po trijų 
dienų atsiųsti mašinas ir pradėti darbus. Sugrįžau į Suro pa- 
plūdimį. Čia, pačiame mano pažymėtos platformos viduryje, 
stovėjo maža, iš faneros lapų suręsta lūšnelė, nutepliota vietinį 
putojantį gėrimą reklamuojančiais šūkiais. Šis laužas priklausė 
dviem suriečiams - laivų variklių mechanikams, kurie čia laikė 
savo surūdijusius įrankius, sulūžusias variklių dalis, pustuštes 
tepalo skardines ir senus skudurus, suverstus, iki jų prireiks. 
Pakalbėjau su lūšnos savininkais - ar negalėčiau patraukti tos 
trobos kelis jardus į šalį, į jų pačių nurodytą vietą? Juolab kad 
žemė, kurioje noriu statyti platformą, priklauso mane remian- 
čiai ministerijai. Mechanikai su viskuo sutiko - mane patikino, 
kad lūšną jie rytoj nugriaus patys. Patariau taip ir padaryti, nes 
jau po trijų dienų atvyks sunkvežimiai ir pradės darbus. Jokių 
problemų, — patikino mechanikai, - jie viską sutvarkysią. 

Kitos dienos vakare lūšnelė nebuvo pajudėjusi nė per colį. 
Nesimatė jokių veiklos pėdsakų. Suradęs vieną iš mechanikų, 
dar kartą su juo pasikalbėjau —.įspėjau, kad po dviejų dienų 
prasidės platformos statyba, nes žvyras jau paruoštas. Jokių 
problemų, - pakartojo mechanikas, - rytoj trobelės nebebus. 

Rytojaus dieną niekas nepasikeitė — lūšna tebestovėjo. 

Trečią, darbo pradžios dieną mechanikus radau prie trobe- 
lės: išsidrėbę saulėkaitoje jie ramiai rūkė ir šnekučiavosi. Pasa- 
kiau jiems, kad tuoj atvyks sunkvežimiai su žvyru, o jų lūšna 
tebestovi stulpais pažymėtos aikštelės viduryje. Meistrai drau- 

giškai gūžtelėjo pečiais — jie aiškiai netikėjo, kad viskas įvyks 
taip greitai. Nuėjau namo pusryčiauti, o sugrįžęs po valandos 
radau tuodu mechanikus labai persigandusius - šalia jų laužo 
dunksojo gigantiškas sunkvežimis, toks didelis, kad šaliu apsi- 
muturiavęs jo vairuotojas su apsauginiais akiniais atrodė kaip 
žaislinis. Palaikė trobelė tirtėjo nuo milžiniškos mašinos varik- 
lio dundesio, aplinkui tvyrojo ką tik išverstų 15 tonų žvyro su- 
keltas dulkių debesis. Mechanikai kone pamišo iš nevilties. 

— Sustabdykite mašinas! - maldavo. - Jūs palaidosite mūsų 
namą. Gaukite kraną, mes jį tuoj pat patrauksime. 

Pasakiau, kad krano surasti negalėsiu, kad jau per vėlu. 
Keliu, vedančiu į statybos vietą, keldami dulkių debesis riedė- 
jo vis nauji buldozeriai ir žvyru pakrauti sunkvežimiai. Dar 
kartą pasiūliau nutempti trobelę. 

- Taip, taip, darykit ką nors, - rėkė mechanikai; vienas iš jų 
sviedė žemėn savo turbaną ir rankomis pasiuto daužytis galvą. 

Davus ženklą dvidešimčiai žaliamarškinių, kurie stebėjo 
šią dramą neslėpdami šypsenų, jie patenkinti pribėgo ir puolė 
trobelėn. Tartum skruzdės, gelbstinčios iš sugriauto būsto sa- 
vo kiaušinius, žaliamarškiniai vėl pasirodė, rankose spausdami 
surūdijusius rakandus. Dar vienas reidas, ir trobelė liko tuščia. 
Dabar gelbėtojai lūšną puolė su kūjais rankose. Pokšt, pokšt, ir 
gofruotos skardos stogas nuskriejo žemėn, bumt, bumt, ir visai 
kaip kortų namelio šonai išvirto fanerinės būdos sienos. Pen- 
kiese žaliamarškiniai čiupo faneros lakštus, ir įvairios dalys tar- 
si kokie daugiakojai vabalai nukurnėjo į skirtingas puses. Po 
dvidešimt minučių, išrovus keturis kampinius stulpus, trobelės 
neliko nė ženklo. 

Gigantiškų sunkvežimių konvojus nepaliaujamai riedėjo į 
stulpais pažymėtą platformos stačiakampį: driokstelėdavo iš- 
verčiamas žvyras, ir mašinos nuriaumodavo atgal į dykumą. 
Nuo vilkiko klanktelėjęs buldozeris pradėjo sklaidyti ir for- 
muoti žvyrą. Kilo didžiausia makalynė - visur rūko dulkės, 
kaukė varikliai. Po keturių valandų buldozeris sulygino pas- 
kutinį žvyro kauburį ir vieno žaliamarškinio reguliuojamas 

nuslinko nuo platformos, kad galėtume prie jo prikabinti kilį. 
Buldozeris atsargiai atbulomis užtempė kilį, numanevravo jį į 
vietą ir nuvažiavo sau. Platformos statyba užtruko pusketvir- 
tos dienos, o aš užsitarnavau pravardę - nuo to laiko pakran- 
tės žvejai į mane kreipdavosi „ponas Alyom“ - „ponas Šian- 
dien“. Vietiniai juokavo, kad beprasmiška manęs klausti, kada 
reikia užbaigti darbą — atsakymas nuskambėdavo vis tas pats — 
„šiandien“. Iškeldintieji mechanikai neliko nuskriausti. Jų tro- 
belę žaliamarškiniai surentė iš naujo - dabar ji stovėjo aukščiau 
potvynio lygio, ant nedidelės platformos, už 300 jardų nuo 
ankstesnės vietos. Mano platforma buvo užbaigta pirmąją nau- 
jųjų, 1980-ųjų metų dieną - apie geresnę naujametę dovaną ne- 
galėjau ir svajoti. 

Kai 52 pėdų ilgio kilį užvilkome ant medinių, į žvyrą įkas- 
tų strypų, Hudaidas, vyresnysis omanietis laivadirbys, paklau- 
sė, ar negalėtų su savo kolegomis paaukoti ožio - tai, arabų įsi- 
tikinimu, atneša laivui sėkmę. Girdėjau, jog, kai kurios arabų 
tautos tiki, kad jeigu nevaisinga moteris peršoks per statomo 
laivo kilį, ji galės pastoti. Tačiau laivadirbiai įspėja - moterys 
naujam laivui užtraukia prakeikimą, todėl geriau jų prie staty- 
bų neleisti. Niekada nesužinojau, ar Hudaidas ir jo vyrai tikėjo 
šiuo prietaru, tačiau pastebėjau, kad tą naktį prie kilio budėjo 
sargyba. Kitą rytą buvo paaukotas iš beduino nupirktas ožys: 
kraują vyrai įtrynė į kilį, o iš mėsos iškėlė puotą. Tada pakvie- 
čiau Hudaidą ir du vyresniuosius indų laivadirbius aptarti 
Kolino Madžio paruoštų laivo brėžinių. Žinoma, šiaip jau nei 
Hudaidas, nei žaliamarškiniai, įpratę laivus statyti iš akies, brė- 
žinių nebūtų naudoję. Bet Hudaidas dar niekada nebuvo statęs 
burinio bumo - tik laivus, kurių korpusai pritaikyti varikliams. 
Kolinas Madžis, remdamasis senųjų tekstų teikiamomis žinio- 
mis ir tuo, ką aš sužinojau stebėdamas siūtinius laivus Arabijos 
jūros pakrantėse, paruošė būtent burinio bumo brėžinius. 

Mums bestudijuojant Kolino brėžinius pastebėjau, kad vie- 
nas žaliamarškinis ne tik juos supranta, bet ir gali praktiškai įgy- 
vendinti. Tai buvo labai pravartu, o aš nenustebau sužinojęs, 

kad tas gabusis žaliamarškinis kilęs iš Minikojaus salų. Moha- 
medas Izmailas, toks jo vardas, į Surą pateko visai atsitiktinai. 
Vienas iš Milijono, mano vertėjas, Ali Manikfanas, iš pradžių 
rekomendavo Mohamedo tėvą Izmailą į vyresniuosius meist- 
rus, mat jo šeima Minikojaus salose garsėjo kaip geri laivų sta- 
tytojai. Tačiau Izmailui su sūnumi atvykus į Surą, paaiškėjo, 
kad šeimos talentą paveldėjo Mohamedas. Jis buvo apsigimęs 
laivadirbys. Dar neįkopęs į ketvirtą dešimtį, Mohamedas dirbo 
taip patikimai ir protingai, kad visi žaliamarškiniai jį natūraliai 
pripažino lyderiu. Mohamedo akis pastebėdavo mažiausius ki- 
lio įlinkimus, tokius mažus, kad net aš pats jų neįžiūrėdavau. 
Būdamas labai reiklus, jis nepakentė jokių trūkumų. Kartą ke- 
turiems žaliamarškiniams liepė iškasti po išlinkusia kilio vieta 
gilią duobę, įrito jon didelį akmenį; naudodamas jį kaip atsva- 
rą, aprišo kilį stora virve ir strypu tol ją tempė, kol kilis tvirtai 
prisiplojo prie žemės, sulygindamas išlinkimą. 

Jau po pirmo ginčo techniniais klausimais Hudaidas taip 
pat pripažino Mohamedo meistriškumą. Jie tarėsi, kaip prie ki- 
lio pritvirtinti masyvųjį priekigalį ir paskuigalį. Smėlyje nupie- 
šę kelis škicus, netrukus jie dėl visko susitarė. Žaliamarški- 
niams išpjovus įmantrų sudūrimą ir į jį įleidus 36 pėdų ilgio 
forštevenį, suvokiau, kaip puikiai Mohamedas išmano savo 
amatą. Trūko rąsto, kurį buvau išrinkęs paskuigaliui - jį su kita 
mediena Mahomedo Ali niekšai tyčia paliko Indijoje. Mohame- 
das Ismailas nesutriko — nuodugniai išnaršęs medienos krūvą, 
išsimatavo kelis rąstus ir pareiškė, kad priekigalį pakeis dviem 
sudurtomis sijomis. Jis, girdi, jau apskaičiavęs, kuo pakeis tuos 
rąstus jiems skirtose vietose. Kitus trūkstamus rąstus Ismailas 
sumanė pakeisti trumpomis lentomis ir sijomis; o nenuilstantis 
Dharamsis Nensis, padedamas draugų Bombėjuje ir Dubajuje, 
pradėjo medieną tiekti iš Indijos. 

Per kitas kelias dienas patyriau, kaip delikačiai ir kruopš- 
čiai teks formuoti korpusą. Laivą reikės sukonstruoti kaip kiau- 
šinio lukštą, tai yra, prieš tvirtinant lentas prie špantų, reikės jas 

sujungti, įmantriai išlenkiant šonus. Toks iš pažiūros nereika- 
lingai apsunkintas statybos metodas buvo pasirinktas dėl pa- 
prastos priežasties: špantai trukdytų sudygsniuoti lentas iš vi- 
daus. Ypač viską sunkino tai, kad prieš tvirtinant lentas prie 
špantų reikėjo jas sudygsniuoti: vadinasi, kiekvieną lentą turi- 
me suformuoti prieš siuvant - negalima jos jėga lenkti prie lai- 
vo griaučių. Tokį statybos būdą prieš tris šimtmečius naudojo 
europiečiai, tačiau vėliau šis sudėtingas, daug kruopštumo ir 
laiko reikalaujantis metodas buvo pamirštas. Dabar jį prisimi- 
nėme mes, statydami didelį prekybinį laivą. 

Koks sudėtingas yra toks darbas, išaiškėjo jau bandant pri- 
taikyti pirmą lentą - neilgą, tik 12 pėdų prie kilio tvirtinamą vi- 
durinę apkalos juostos dalį. Šis medžio gabalas buvo 3 colių 
storio, ir mums prireikė net keturių dienų, kol išlenkėme ir iš- 
skaptavome tikslią, prie špantų glundančią kreivę. Tada pradė- 
jom lyginti paties kilio kraštą, skusdami milimetrą po milimet- 
ro, kol lenta ir kilis visiškai pritiko vienas prie kito. Atsargiai 
grąžtu pažymėję siūlių skylutes, kaiščiais lentą laikinai pritvir- 
tinome prie kilio. Galiausiai Mohamedas pareiškė esąs paten- 
kintas - pirma lenta paruošta prisiuvimui. Tartum viduramžių 
katedros vyriausiasis meistras, iškalantis savo vardą kertinia- 
me akmenyje, Mohamedas pasilenkęs ant lentos pieštuku užra- 
šė metus, dieną ir valandą, kada pirma lenta įstatyta į vietą — 
1980-ųjų metų vasario ketvirtoji, penkiolikta valanda. 

Lyg davus ženklą, smėlynuose, vedančiuose į mūsų na- 
mus, išdygo keista procesija. Tuzinas virvininkų žengė vorele 
ant pečių nešdami kažką panašaus į ilgą pitoną. Pasirodė, kad 
„pitonas“ - tai 52 pėdų ilgio, ugniagesių žarnos storio kamša- 
lams naudojama virvė, pagaminta iš sutraiškytų kokoso lukštų 
apvyniojus juos virvele. „Pitoną“ žaliamarškiniai pririšo tarp 
kilio ir pirmos lentos vidinėje korpuso pusėje. Tada kokoso 
plaušų virvelę tempė aukštyn ir žemyn aplink „pitoną“, kol vi- 
siškai jį uždengė. Operaciją reikėjo atlikti labai kruopščiai: tin- 
kamai įtempti virvelę, padengti „pitoną“ tam tikru gijų skai- 
čiumi. Baigęs paruošiamuosius darbus, vyresnysis virvininkas 

Kasmikoja suskirstė savo žmones į poras - į dirbančius viduje 
ir išorėje. Kiekvienos poros tikslas - prakišti geriausios kokybės 
kokoso plaušų virvę pro lentos, po to kilio skylutę, aplink „pi- 
toną“ ir vėl atgal. Tada išorėje esantys darbininkas apvynioja 
virvę aplink savo medinę dalbą ir, kojomis įsirėmęs į korpusą, 
iš visų jėgų ją įtempia. Korpuso viduje dirbantis partneris tapš- 
noja virvę ranka, kad ji dar labiau įsitemptų, o „pitoną“ daužo 
mediniu plaktuku. Taip virvė vis labiau ir labiau įsitempia, 
spausdama „pitoną“ tol, kol šis visiškai susitraukia. Tada dar- 
bininkai laikinai užfiksuoja virvę mediniu kaiščiu ir pradeda 
visą operaciją iš naujo su kita skylių pora. Pirmyn atgal tą die- 
ną judėjo ritmiškai virves daužančių, tapnojančių ir traukiančių 
vyrų grupės. Triguba siūle jie surišo lentą, kilį ir „pitoną“, kol 
galiausiai skylės buvo užkimštos kokoso plaušais. Virvininkai 
užtruko didesnę dienos dalį, bet jiems pabaigus „pitonas“ bu- 
vo kietas ir standus kaip medis, o pirmoji lenta tvirtai laikėsi 
savo vietoje. Vakare Suro laivadirbiai susirinkę apžiūrinėjo vir- 
vininkų darbą, pritariamai tapšnojo siūles. 

— Tamam, mazbut, - murmėjo susižavėję. - Gerai, teisingai. 

Virvininkai buvo keisti žmonės. Galbūt dėl savo drovumo 
ar todėl, kad visi atvyko iš tos pačios salos, nuo kitų žaliamarš- 
kinių jie atsiskyrė ir laikėsi kartu. Indijoje saliečiai garsėjo lėtu- 
mu. Iš tikrųjų čia jie judėjo kaip apatinis girnų akmuo. Tačiau 
šis tingus lėtumas buvo apgaulingas: pastebėjau, kad virvinin- 
kai dirbo į taktą su dailidėmis. Paruošus lentą prisiuvimui, vir- 
vininkai jau laukdavo su savo „pitonu“, virvėmis ir kaiščiais, o 
kai jie suverždavo paskutinį dygsnį, dailidės atnešdavo prisiu- 
vimui paruoštą lentą. Virvininkų varomoji jėga buvo Kunhi- 
kojos brolis Abdulakoja, stulbinančiai į ji panašus. Abdulakoja 
buvo nepataisomas bambeklis. Balsu, panašiu į elektros pjūklo, 
girdimu kitame didelio kiemo gale, jis nenuilstamai ragino vir- 
vininkus, tačiau tai nė kiek negreitino darbo tempo. Daugiau 
nei pusė virvininkų buvo įkopę į penktą ar šeštą dešimtį. Salie- 
čiams, kurių vidutinė gyvenimo. trukmė - mažiau nei penkias- 
dešimt metų, tai labai daug. Visos naujovės Sure — televizija, 

automobiliai jiems turbūt atrodė labai keistos. Sužinojau, kad 
net jauniausi Agačio salos vyrai neturėjo jokio supratimo apie 
telefoną. Mūsų namuose sugedus telefonui, Vieno iš Milijono 
paklausiau, kas iš darbininkų geriausiai moka laipioti me- 
džiais. Šis nurodė jauną, raumeningą virvininką iš Agačio. Kar- 
tu nužingsniavome smėlynais palei telefono stulpus. Netrukus 
pastebėjau gedimą - nutrūkusį telefono laidą. Kadangi agatie- 
tis dar niekada nebuvo jungęs laidų, parodžiau jam, kaip tai 
daroma. Tada vyrukas nužingsniavo prie telefono stulpo, išsi- 
traukė nedidelę kokoso virvės kilpą, užsimovė ją ant kojų ir, 
apkabinęs stulpą ir įsirėmęs kojomis, pradėjo lengvai, tarsi ei- 
damas gatve, lygiu stulpu kilti aukštyn. Užkopęs viršūnėn ir 
patogiai įsitaisęs, jis sujungė nutrūkusius galus. 

— Įspūdinga, - tarstelėjau. 

Ali paniekinančiai šnirpštelėjo. 

— Jis neturėtų naudotis virve ant kojų. Aišku, kad nesitre- 
niruoja. Su virve į stulpą įkopti gali kiekvienas salietis. 

Mane stebino ne tik virvininkų, bet ir laivo dailidžių dar- 
bas. Hudaido vadovaujami arabai laivadirbiai turėjo paruošti 
bumo karkasą. Sėdėdami brezentu dengtoje pavėsinėje, skustu- 
vo aštrumo skaptais jie kapojo, formavo karkasui skirtus šešia- 
colius rąstus. Kaip visada, dailidės darbavosi iš akies, linksmi, 
atsipalaidavę. Tuo jie labai skyrėsi nuo žaliamarškinių, kurie 
palmės lapų pašiūrėje, slepiančioje statomo laivo korpusą nuo 
saulės, triūsė apimti šėlo, koks tokiame karštyje atrodė nejsi- 
vaizduojamas. Pagrindiniai jų įrankiai buvo plaktukas ir kaltas. 
90 procentų darbo žaliamarškiniai atlikdavo šiais įrankiais — 
plaktuku ir kaltu jie apdorodavo ir pėdos storio rąstą, ir plo- 
niausią įmantrią sujungimo skiedrą; labai jau nenoromis šie 
meistrai griebdavosi obliaus ar pjūklo. Minkšto plieno kaltu ir 
plaktuku jie darydavo stebuklus. Jie galėjo išpjaustinėti lentoje 
mažiausius įlinkimus ar, tartum tekinimo staklėmis, 60 pėdų si- 
ją paversti keturkampiu kūgiu. Šie amatininkai nuo seniausių 
laikų Indijoje priklausė dailidžių kastai. Žaliamarškinių tėvai, 
seneliai, proseneliai dirbo su medžiu ir niekam nekilo abejonių, 

kad ir jų sūnūs taps dailidėmis. Iš tikrųjų saliečių vaikai pra- 
dėdavo dirbti, kai tik galėdavo nulaikyti plaktuką. Dabar, jau 
suaugę, jie triūsė tarsi gerai suteptos mašinos. Atrodė, kad 
Mohamedas tik nurodo dailidėms ką daryti, juos „ijungia“ ir 
palieka, kol darbas baigiamas ar nutraukiamas. Net ir monoto- 
niškiausias darbas jiems nepabosdavo, sunkiausias - neatbai- 
dydavo. Pastebėjau, kad dailidės retai žiūri į savo rankas ar į 
medį skrodžiančio kalto ašmenis - nusisukę jie tarp savęs šne- 
kučiuodavosi, dairydavosi į kitus pašiūrėje dirbančius žalia- 
marškinius, o neprižiūrimas plaktukas tuo tarpu tiksliai kilo ir 
leidosi, visada pataikydamas į kalto rankeną. Sulaikęs kvapą, 
dažnai drebėdavau, kad netaiklus smūgis gali sutraiškyti pirš- 
tus. To niekada neatsitiko. 

Savo darbą dailidės turėjo atlikti nepaprastai tiksliai. Ka- 
dangi korpusą siuvame, negalėsime jo glaistyti: tai reiškė, kad 
prieš nuleidžiant laivą į vandenį, nebus įmanoma kaip įprasta 
užkamšyti glaistu korpuso plyšių. Kalant kamšalą, lentų siūlės 
tik dar labiau išsiplėstų ir skylės padidėtų. Tad 80-ies pėdų il- 
gio korpusą, prieš nuleidžiant laivą į vandenį, reikės pagamin- 
ti lygių lygiausią - lentas kraštais jungsime taip, kad tarp jų nė 
uodas snapo neįkištų. Kai kurie europiečiai inžinieriai, apsilan- 
kę statybos aikštelėje, tokį darbą laikė stačiai neįmanomu. Pa- 
sak jų, europietiškoje laivų rinkoje siūto laivo statyba kainuotų 
fantastiškus pinigus, nes čia reikia viską apskaičiuoti ir sude- 
rinti, atkreipiant dėmesį į mažiausias smulkmenas. Siekdami 
tokio tikslumo, žaliamarškiniai prieš siūdami kiekvieną lentą į 
jai skirtą vietą guldė mažiausiai tris kartus. Aptepęs lentos 
šoną mėlynais milteliais, dailidė ją įleisdavo į vietą, tada vėl ati- 
traukdavo ir apžiūrėdavo - milteliai, persikėlę nuo vieno pa- 
viršiaus ant kito, parodydavo mažiausią nelygumą. Tik kai abu 
paviršiai visiškai sutapdavo, Mohamedas leisdavo pradėti pas- 
kutinį darbo etapą: plonu ištirpintos medžio dervos sluoksniu 
padengę abiejų lentų paviršius, prie dervos darbininkai pri- 
lipdydavo muslino atraižą, kurią susiuvamos lentos suslėg- 
davo tarsi sumuštinio pusės. Paskutinįkart lentų patikimumą 

Mohamedas patikrindavo stipriai truktelėdamas išsikišusią 
muslino atraižą. Jei medžiaga slysteldavo, jis įsakydavo pradė- 
ti darbą iš naujo. Vienas besilankantis inžinierius apskaičiavo, 
kad taip statant laivą lentos turi būti jungiamos didesniu nei 
vienos šešiasdešimt ketvirtosios colio tikslumu. 

Šis neišpasakytas kruopštumas pareikalavo ilgų darbo va- 
landų. Siūtinio laivo statyba vyko du tris kartus lėčiau nei įpras- 
to, tvirtinamo vinimis. Indijoje geriausi Baramio meistrai spėjo, 
kad laivo siuvimas užtruks aštuoniolika mėnesių, o vietiniai 
skeptikai, pamatę, kaip lėtai buvo prisiūta pirmoji lenta, prog- 
nozavo, kad statyba baigsis po dvejų ar trejų metų. Tačiau nie- 
kas neįvertino žaliamarškinių darbo spartos ir veržiumo. Su 
užduotimis jie susidorodavo kaip maratono bėgikai, nuspren- 
dę nė kiek nelėtinti žingsnio. Trykštanti žaliamarškinių energi- 
ja, jiems atvykus į statybas šeštą ryto, atrodė nesumažėjusi ir 
po dvylikos valandų, artinantis darbo dienos pabaigai. Kartais, 
norėdami užbaigti kokį pradėtą darbą, jie neprašyti triūsdavo 
iki devynių vakaro. Jei vienas nespėdavo kartu su kitais, visi 
vienuolika žaliamarškinių pasilikdavo jam padėti - namo dar- 
bininkai visada grįždavo kartu. Dusinančiame Suro karštyje iš 
dailidžių marškinių prakaitą galėjai gręžte gręžti. Praėjus pus- 
valandžiui nuo darbo pradžios, pusė darbininkų taip apsipil- 
davo prakaitu, jog atrodė lyg ką tik išsimaudę. Reikalavau, kad 
visi gertų druskos tabletes, tačiau vis vien keli vyrai nualpo 
nuo išsekimo. Žaliamarškiniai dirbo išties pasiaukojančiai. 

Keista, bet sunkus darbas jiems išėjo į gera: darbininkai 
tiesiog akyse tuko. Kaip mašinoms kuro, žaliamarškiniams rei- 
kėjo maisto, ir valgė jie karališkai: kasdien sudorodavo dvejus 
pusryčius, sočius priešpiečius ir stiprią vakarienę. Kiekvienas 
darbininkas dukart per dieną sutašydavo kupiną 18 colių skers- 
mens ryžių lėkštę. Nepatiekus įprasto maisto kalno, žaliamarš- 
kinio darbas bematant sulėtėdavo. Nors meistrai dirbo dešimt 
valandų per dieną šešias dienas per savaitę, laivą dengiančioje 
pavėsinėje linksmybių netrūko. Sėkmingomis dienomis daili- 
dės tiesiog bėgiojo nuo vieno darbo prie kito, juokavo, gera 

savo nuotaika užkrėsdami kitus darbininkus. Žaliamarškiniai 
visuomet triukšmingai reiškė savo entuziazmą - virvininkų 
plaktukų taukšėjimas, sumišęs su smarkesniais dailidžių kūjų, 
daužančių kaltų rankenas, smūgiais, aplinkiniuose smėlynuose 
girdėjosi mylios spinduliu. Tokį stiprų, netolygų tratėjimą bu- 
vau girdėjęs Beiporės laivų statyklose, kuriose darbavosi trys 
ar keturi šimtai vyrų. Čia, Sure, tratėjimas ir erzelis aidėjo dar 
garsiau, nors jį kėlė tik vieną laivą statančių trisdešimties vyrų 
komanda. 

Kiekvienas dailidė gavo pravardę, nes, tardamas jų tikruo- 
sius vardus, galėjai liežuvį nusilaužti —- darbininkų vartojama 
malajalių kalba europiečio ausiai skambėjo labai jau keistai. 
Tad didžiausią dailidę, aukštą, kresną vyrą, atvykusį iš Beipo- 
rės, pavadinau Didžiapėdžiu. Į partnerius Didžiapėdžiui ge- 
riausiai tiko pats mažiausias dailidė, kurį praminiau Didžiablu- 
siu — ši plačiai besišypsanti, milžinišku turbanu ryšinti persona 
man priminė pasakų nykštuką. Tykiam, rimtam darbininkui 
daviau Jorkšyriečio pravardę. Prieš pradėdamas darbą, šis 
žmogus neskubėdamas susirinkdavo įrankius, mintyse viską 
suplanuodavo ir įrankius padėdavo ne tiesiog pabaigęs darbą, 
bet tada, kai atlikdavo jį kuo puikiausiai. Net ir jauniausias dai- 
lidė, į Surą atvykęs padėti meistrams, dirbdamas įgijo patirties 
ir į statybų pabaigą tapo puikiausiu meistru. 

Mūsų darbo diena prasidėdavo penktą valandą, kai mir- 
gant pirmiesiems aušros spinduliams iš gretimos mažos meče- 
tės nuskambėdavo kvietimas rytinei maldai. Išėjęs į balkoną, 
išgirsdavau giedant gaidžius, šnirpščiant ožius, šmirinėjančius 
po langais. Ožiai atliko sanitarų vaidmenį - suėsdami šiukšles, 
jie palaikė kieme švarą. Po to mano ausis pasiekdavo virėjų, 
kuriančių žibalines krosneles gaminti pusryčiams, bruzdėjimas; 
besiprausdamas išgirsdavau žemą variklių birbesį, skleidžiamą 
dviejų kanalu žvejybon plaukiančių sambukų. Skardinių pa- 
„dėklų tarškesys pranešdavo, jog pirmieji pusryčiai paruošti. 
Kiekvienam vyrui - dubuo ryžių su lęšiais. Šeštą valandą išei- 
davau į balkoną ir porą kartų sušvilpdavau, kviesdamas visus 

rinktis. Žaliamarškiniai mėgo tokią darbo dienos pradžią - se- 
giodamiesi savo žalius darbinius marškinius, susirinkę įran- 
kius ir ragindami tingesnius kolegas, jie po švilpuku duoto 
ženklo plūstelėdavo iš bendrabučių. Kaip ir pritiko viršesnia- 
jam, Mohamedas iš bendrabučio išeidavo minute vėliau už ki- 
tus ir oriai atžingsniuodavo prie manęs aptarti dienos darbų. 
Tada paklausdavau, ar nėra sergančių, nors padėti galėjau ne 
kažin kiek - mano vaistų atsargos apsiribojo aspirinu ir laisvi- 
namaisiais. Jei kas nors susirgdavo rimčiau, ligonį reikėdavo 
siųsti į dispanserį mieste. 

Mohamedui paskelbus dienos planą ir atrinkus reikiamus 
darbininkus, žaliamarškiniai iškeliaudavo. Liįsdami pro mažy- 
tes dureles milžiniškuose dvigubuose vartuose, jie man primi- 
nė Snieguolės nykštukus - įspūdis dar labiau sustiprėdavo, jei 
procesijos priekyje pamatydavau Didžiablusį. Žaliamarškiniai 
darbuodavosi iki pusės dešimtos - maždaug tuo metu smė- 
lynuose pasirodydavo du ant galvų puodus nešantys virėjai. 
Puoduose garuodavo krūvos aukso spalvos blynų, kurių kiek- 
vienam vyrui tekdavo po tris keturis, ir dar truputis ryžių su 
pupomis. Antri pusryčiai trukdavo pusvalandį, po to žalia- 
marškiniai triūsdavo iki priešpiečių, kuriuos valgydavome na- 
muose ir po kurių visi eidavo pogulio, nes dirbti šiuo dienos 
metu dėl karščio buvo praktiškai neimanoma. Miegančiuosius 
antrą valandą pažadindavo galingas skambesys, keliamas ran- 
kos, metaliniu strypu daužančios keturiasdešimties galonų tal- 
pos bosą. Darbai statybose tęsdavosi iki penktos vakaro - tada 
žaliamarškiniai turėjo teisę eiti namo, tačiau dažnai jie savo no- 
ru pasilikdavo iki šešių ar septynių ir namo pareidavo šuniškai 
pavargę. Parėję namo, darbininkai nusiprausdavo ir, sukry- 
žiuotomis kojomis susėdę ant kieme ištiestų kilimėlių, sudo- 
rodavo po antrą didžiulę lėkštę mėsos su kario padažu. Pusę 
devynių visi jau būdavo kietai sumigę. Penktadieniais vyrai 
skalbdavosi, rašydavo laiškus giminėms ar žvejojo seklumo- 
se. Žaliamarškiniai nesivaikė pramogų, nes pagrindinis jų ke- 
lionės į Omaną tikslas buvo uždirbti kuo daugiau pinigų savo 

šeimoms Indijoje. Jie taupė ir kantriai laukė dienos, kai galės iš- 
didžiai grįžti namo. 

Netrukus žaliamarškinių gretas papildė trečia samdinių 
partija. Visi naujokai atvyko iš Minikojaus - Mohamedo ir Vie- 
no iš Milijono — Ali Manikfano - gimtosios salos. Naujieji žmo- 
nės buvo visų galų meistrai: jie sugebėjo dirbti su medžiu ir, 
paprašyti, su virvėmis, bet neprilygo profesionalams, kurie vi- 
są gyvenimą specializavosi vienoje srityje. Beveik visi miniko- 
jiečiai buvo jūrininkai, dirbantys sausumoje - jie ruošė svertus 
kelti sunkiems rąstams, taisė pavėsinę, šalia laivo montavo pas- 
tolius ir t. t. Kaip ir visi jūreiviai, jie susidorodavo su bet kokiu 
darbu. Naujokai sugebėjo naudotis vieninteliais šioje statyboje 
elektros prietaisais — grąžtu, kuriuo dailidės gręžė skyles siuvi- 
mui, ir frezomis, kuriomis meistrai išpjaustydavo griovelius 
siūlams. Taip pat minikojiečiai dirbo su siaubą keliančiu Indi- 
joje gaminamu juostiniu pjūklu — juo meistrai formavo laivo 
špantus. Tas pjūklas buvo tikra velnio mašina, kelianti pavojų 
žmogaus gyvybei — stipinuoti jos ratai sukosi pasiutusiu grei- 
čių, o ašmenys buvo sulituoti paprastoje anglių krosnelėje. Dre- 
bėjau, kad šis aštrus pjūklo diskas vienąkart nenutrūktų nuo 
ašies ir nuskridęs nenukirstų kam galvos. Tačiau, panašiai kaip 
ir dėl netaiklaus, ranką sutraiškančio kūjo smūgio, baiminausi 
be pagrindo - pjūklas nieko nesužeidė. 


Vasario mėnesį statybos darbai smarkiai sulėtėjo. Žiaurus 
vėjas siautėjo Vahibo smėlynuose ir, prasmukęs pro Suro šone 
išsidėsčiusius kalnus, atrūkdavo į statybvietę. Nuo galingų gū- 
sių palmės lapų pašiūrė cypė ir dejavo. Vyrai markstėsi nuo 
galybės vėjo keliamų dulkių. Kartą vėjui į pašiūrę užnešus ža- 
rijų, kilo nedidelis gaisras: greitomis surinkta žaliamarškinių 
grupė, neleisdama ugniai išplisti, užpylė ją vandeniu. Šis įvykis 
įspėjo, kaip lengvai gali sužlugti visas projektas. Didžiausią Ža- 
lą vėjas darė laivo lentoms. Lentas korpusui lankstėme savos 
gamybos garintuvu. Pakaitinę lentą tris ar keturias valandas, 
atidarydavome garinimo dėžę ir, apsivynioję rankas medžiaga, 

garuojančią lentą nubogindavome ant žemėje įtaisytos atra- 
mos. Čia minikojiečiai lentą suverždavo svertų, primenančių 
kamertoną, žnyplėmis, o gervė suteikdavo medžiui reikiamą iš- 
linkimą. Tempiamos lentos pokšėjo ir cypė; uždėjus ranką ant 
lenkiamos vietos, galėjai justi karštį, sklindantį iš „kankinamo“ 
medžio. Tačiau dykumų vėjas išdžiovindavo lentas taip greit, 
jog nemažai jų skildavo, paleisdamos vėjais viso ryto darbą. 
Kartais sulenkę lentą nueidavome namo priešpiečių, o sugrįžę 
rasdavome ją vėjo išdžiovintą ir išsitiesinusią. Ar dėl sunkių są- 
lygų, blogo maitinimo, ar dėl to, kad prakaitas ant vyrų kūnų 
išdžiūdavo taip greit, darbininkų oda išvirto šunvotėmis. Prisi- 
minęs kapitono Kuko naudotus vaistus, liepiau vyrams kiek- 
vieną dieną valgyti šviežias citrinas. 

Tuo metu prie komandos prisijungė Briusas Fosteris, pro- 
fesionalus fotografas iš Naujosios Zelandijos. Jis turėjo fotogra- 
fuoti kiekvieną laivo statybos etapą. Galimas daiktas, buvome 
paskutinieji siūto laivo statytojai, ir aš norėjau deramai užfik- 
suoti šį unikalų statybos procesą. Briusą sutikau Naujojoje Ze- 
landijoje, kur skaičiau kelias paskaitas. Ten jis ir pasisiūlė man 
padėti. Taigi dabar, kai man reikėdavo išvykti į Maskatą, Briu- 
sas perimdavo mano pareigas ir prižiūrėdavo žaliamarškinius. 
Briusas buvo užkietėjęs keliautojas, du kartus buvęs Indijoje, ir 
mes abu gerai pažinojome žaliamarškinius. Žinojome, kad jie - 
nepakeičiami darbininkai, tačiau visuomet pasirengę išbandyti 
darbdavio patiklumą. 

Šią pamoką vėliau teko išmokti senam mano draugui 
Trondurui Patursonui. Tronduras atvyko į Surą pakeisti atosto- 
gu į Naujają Zelandiją išvykstančio Briuso. Pagal profesiją dai- 
lininkas, Tronduras gyveno Farerų salose - kadaise kartu su 
juo plaukėme Brendanu. 

- Gerai. Labai gerai, - pasakė jis, pirmąkart užsikeberiojęs 
ant laivo priekio ir apžvelgęs jo ilgi. Savo tankia barzda ir gar- 
banotais plaukais Tronduras, stovintis priekigalyje, priminė 
norvegų jūrų dievą. - Matai, Timai, jo forma kaip banginio -— 
žydrojo banginio, nardančio jūroje. 

Kartu su Tronduru atvyko jo žmona Borgnė ir dvejų metų 
sūnus, mažasis Branduras. Šeima apsistojo dideliame name. 
Visus stebinusi blyški, šiaurietiška jų oda greitai įgavo sodrų 
omanietišką atspalvį. Patursonai pasielgė protingai, persireng- 
dami vėsesniais omaniečių drabužiais. Surietės kaimynės davė 
Borgnei plačias kelnes ir marškinius, o mažasis Branduras laks- 
tė aprengtas dišdaša ir mažyčiu turbanu, iš po kurio kyšojo rau- 
doni jo saulės nudegintų ausų galiukai. Tronduras susižavėjo 
už Suro besitęsiančios dykumos formomis ir spalvomis. Savait- 
galiais, pasiėmęs eskizų albumą, jis išvykdavo piešti keistų 
smėlio kopų. Tapydavo auštant ir temstant - tada žemi sau- 
lės spinduliai paversdavo kopas keistais, iškreiptais purpuro ir 
aukso šešėliais. 

Išvykdamas į Londoną, prižiūrėti žaliamarškinių Sure pa- 
likau Trondurą, ir po kelių dienų įžūlesni darbininkai pradėjo 
atakuoti norvego patiklumą. Žaliamarškiniai perprato jį esant 
švelnų ir supratingą žmogų: Tronduras nepriekaištaudavo, kai 
jie anksčiau baigdavo darbą, tikėjo pasiteisinimais, kad trūksta 
įrankių ir medžiagų. Žaliamarškiniai net sugebėjo jį įtikinti, jog 
privalo švęsti tautines Indijos šventes - o jų indai nestokoja - ir 
žymias omaniečių dienas. Darbo sparta pavojingai susvyravo: 
laivo statyba vos vilkosi, atsiliko nuo plano. Tačiau Borgnės 
žaliamarškinių vadeivoms apmulkinti nepavyko. Ji kantriai 
stebėjo ir laukė. Kai situacija tapo nepakenčiama, Borgnė pra- 
trūko. Tartum įtūžusi vikingų laikų furija, ji aprėkė agatie- 
čius; išplūdo virėjus, pradėjusius nusukinėti maistpinigius; 
griežtai išbarė savo vyrų nebeprižiūrintį Mohamedą. Lėtai, 
geraširdiškai šypsodamasis, Tronduras man sugrįžus visa tai 
papasakojo. 

— Borgnė labai pikta, - prisipažino. - Dabar darbas einasi 
daug geriau. 

Laivo korpuso šonams kylant į viršų vis dažniau susilauk- 
davome svečių. Atvyko Saidas Faisalas. Jo ministerija buvo 
idealus rėmėjas: jie mums leido tvarkytis savo nuožiūra, o 
Dharamsis Nensis tiekė visus reikmenis. Kas mėnesį Nensis 

atsiųsdavo sunkvežimį, prikrautą būtiniausių produktų - ryžių 
ir pupų maišų, kardamono maišelių, lipnių koriandro paketų ir 
konservuoto kokosų aliejaus kepimui. Nensis atsiuntė ir indą 
klerką, kuris, atsisėdęs kieme sukryžiuotomis kojomis, išmokė- 
davo atlyginimus eilute išsirikiavusiems žaliamarškiniams, o 
darbininkų pavardes raudonu rašalu tvarkingai įrašydavo į pa- 
galvėle paremtą buhalterinę knygą. 

Pasklidus kalboms, kad Suro paplūdimyje statomas dide- 
lis laivas, statybvietėje pradėjo lankytis ir vietiniai valdininkai. 
Pasipuošę apsiaustais ir sidabriniais durklais, jie atrodė puikiai. 
Svečiai atvykdavo su ginkluotais palydovais, ant kurių krūti- 
nių grėsmingai kryžiavosi šovininės, žėrėjo žalvariniai šoviniai. 
Guvus lankytojai pastoliais užsiropšdavo viršun ir, žvilgtelėję 
žemyn į triumą, pritariamai palinguodavo galvą: 

— Tamam. Wayid gawi - labai stiprus. Mazbut - teisingai, — 
pareikšdavo ir patapšnodavo akmens kietumo kokoso siūles. 
Naujasis laivas įgijo gerą vardą ir užkariaudavo svečių sim- 
patijas. 

Kartą mus aplankė niūraus veido, mažiausiai septynias- 
dešimties metų vaiduoklį primenantis senis. Sunkiai šlubčio- 
damas, jis vis dėlto užsikeberiojo ant 12 pėdų aukščio pastolių 
ir rusva lazdele išbandė lentų sudūrimus. Hudaidas, vyresny- 
sis meistras, pasakė man, kad tai - Salehas Khamis, į pensiją 
išėjęs kapitonas, kuriam lygių Sure greičiausiai nėra, o apie 
senąją arabų prekybą daugiau už jį nežino niekas. Tad apsilan- 
kiau Saleho Khamio namuose pačiame Suro miesto centre ir 
kartu praleidome nuostabią popietę. Jis buvo tikras omanie- 
tiškas jūrų vilkas — nenuilstantis pasakotojas, energija ir verž- 
lumu nenusileidžiąs perpus jaunesniems vyrams. Khamis pa- 
pasakojo, kaip pirmą kartą, būdamas dvylikos metų, tapo laivo 
kapitonu: plaukiant namo iš Indijos jo tėvas, laivo savininkas, 
pasimirė, ir berniukas užėmė laivo vado vietą. Sėkmingai par- 
plaukęs namo, į Indiją Salehas nuo tada kasmet keliaudavo 
du tris kartus. Jausmingai skėtriodamas rankomis, spindinčio- 
mis akimis, Salehas pasakojo apie audras, laivų sudužimus, iš 

vandens gelbstimus žmones, ilgiausias keliones ir galiausiai 
apie savo sūnų, kuris, tėvui pasenus, perėmė vadovavimą lai- 
vui ir pietinėse Omano pakrantėse užplukdė jį ant seklumos. 
Tai buvo tikra netektis. Kito laivo Saleho sūnus neįsigijo ir pre- 
kyba apmirė. Tačiau tėvas išsaugojo senuosius žemėlapius, 
sekstantą ir dabar, pasiknaisiojęs dėžėse ir ryšuliuose, su pasi- 
didžiavimu rodė man tuos suvenyrus. 

Vienas jūrų vilko pasakojimas mane ypač sudomino. Kar- 
tą, palikus Suro krantus, netoli Ras al Hado Saleho laivą užklu- 
po audra. Kilo tokios didelės bangos, kad laivui grėsė pražūtis. 
Tada jis ir įgula išvertė už borto visą krovinį, kad laivas paleng- 
vėtų. Bet argi jis nebijojęs apvirsti? — paklausiau. Ne, atsakė, nes 
giliai triumuose buvo pakrauta 6000 kilogramų datulių, ir ši 
masė neleidusi laivui prarasti pusiausvyros. Šį faktą pasižymė- 
jau. Keli aritmetiniai veiksmai, - ir sužinosiu, kiek balasto turė- 
čiau krauti į savo laivą. 

Iš Saleho Khamio dar sužinojau, kodėl visi pajūrio namai, 
įskaitant ir tą, kuriame apsistojau, stovi apleisti ir tušti. Paaiš- 
kėjo, kad ankstesnės kartos žmones iš gimtųjų vietų išginė baisi 
nelaimė. Kartą su didžiuliu kroviniu iš Zanzibaro grįžtanti af- 
rikiečių laivų flotilė iš Suro priartėjo prie Omano pakrantės, kur 
juos užklupo didelė audra. Ieškodami išsigelbėjimo, laivų kapi- 
tonai išmetė inkarus prie Kurija Murijos salų, tačiau galingas 
vėjas sutraukė inkarų grandines, sutrupino visą flotilę ir išmetė 
laivus į krantą. Aukų skaičius buvo milžiniškas. Žmonės šnekė- 
jo, kad kartu su Suro pasididžiavimu - didžiausiu laivu ganja — 
pražuvo daugiau nei du šimtai sielų. Vanduo nusinešė ištisas 
šeimas: vyrus, moteris, vaikus - jų likimai sudužo kartu su lai- 
vais, kuriais tie žmonės keliavo. Po šios nelaimės Suro laivų 
savininkai niekada nebeatsigavo, o kelių šeimų reikalai visai 
pašlijo. 

Patursonai Sure galėjo pasilikti tik keletą mėnesių, tad 
man reikėjo susirasti naują pagalbininką. Gyvendamas Londo- 
ne, kartą gavau laišką, kurio siuntėjas - modeliuotojas, planuo- 
jantis statytis odinio laivo modelį, — prašė Brendano brėžinių 

kopijų. Jo klausimai buvo tokie detalūs ir profesionalūs, jog pa- 
norau su tuo žmogum susitikti ir į juos atsakyti. Pasirodė, kad 
tai amerikietis, vardu Tomas Vosmeris — barzdotas, pliušinį 
meškiuką primenantis tylių manierų žmogutis, po ramia išore 
slepiantis tvirtą valią. Tomas skynėsi sau kelią per pasaulį dirb- 
damas įvairiausius darbus. Kalbėdamas su juo apie laivų mo- 
delius, kuriuos jam pagal užsakymą teko statyti ar remontuoti, 
aš pamaniau, kad būtent šis žmogus galėtų padėti man statyti 
laivą. Gyvųjų tarpe nebuvo nė vieno meistro, kada nors savo 
rankomis stačiusio senovinį arabišką laivą, tačiau atsirado 
žmogus, surentęs visų ankstyvųjų laivų (nuo aštuoniolikto am- 
žiaus brigų iki romėniškųjų galerų) miniatiūrinius modelius. 
Paklausus, ar nepadėtų pastatyti ne modelį, o natūralaus dy- 
džio arabišką bumą, Tomo akys net žybtelėjo iš pasitenkinimo. 
Jis iš karto sutiko. 

- Duok man tris savaites sutvarkyti reikalams, - pasakė, - 
ir aš atvyksiu į Omaną. 

Kaip ir žadėjo, Tomas ir jo draugė Vendi netrukus pasiro- 
dė Omane. Naujiesiems pagalbininkams, kaip ir Patursonams, 
teko perkąsti žaliamarškinių gudrybes. Kartą tūlas agatietis ga- 
vo telegramą, ir po kelių minučių vienas Malabaro dailidė atė- 
jes pas Tomą paklausė, ką reiškia angliškas žodis „velionis“. 

- Negyvas, miręs, - automatiškai atsakė Tomas. - Kodėl 
klausi? 

— Kasmikoja gavo iš namų telegramą, kuri skelbia, kad vie- 
nas jo šeimos narys - „velionis“. 

Tomas, didžiai nusiminęs, nuėjo ieškoti Kasmikojos ir ra- 
do šį apsuptą liūdnaveidžių saliečių, beveik alpstantį iš širdgė- 
los. Jam parodė lemtingąją telegramą, kuri skelbė: „Grįžk na- 
mo. Duktė Džamila — velionė.“ Su užuojauta Tomas parvedė 
Kasmikoją namo ir liepė virėjui paruošti arbatos. Tada atsku- 
bėjo pas mane. 

— Numirė Kasmikojos duktė, - pasakė jis prislėgtu balsu. — 
Jis ką tik gavo telegramą. Vyrai labai nusiminę. Šią popietę 
atleidau jį nuo darbo. 

Man kilo įtarimas. Pažinodamas savo žaliamarškinius, 
žvilgtelėjau į kalendorių. Taip, jie ką tik gavo atlyginimus, są- 
lygos apgavystei buvo kuo puikiausios. Kasmikoja buvo įsipa- 
reigojęs dirbti, iki laivas bus nuleistas į vandenį. Jam apmovus 
mus ir per anksti pasitraukus, Kasmikojos pavyzdžiu pasektų 
ir kiti virviadirbiai, o laivas taip ir liktų neužbaigtas. 

- Štai telegrama, - Tomas padavė man žinutę. Perskaičiau. 
Iš tikrųjų, telegrama siųsta iš Agačio. Paprašiau pakviesti Kas- 
mikoją ir netrukus jis atkėblino, aiškiai kažko sunerimęs. 

— Kasmikoja, - pradėjau, stengdamasis kalbėti kaip įma- 
noma ramiau. - Man iš tikrųjų labai nemalonu, kad gavai teleg- 
ramą apie savo dukters Džamilos mirtį. Kaip tu manai, kas ją 
pasiuntė? 

- Mano pusbrolis. Greičiausiai ją bus pasiuntęs mano pus- 
brolis. 

— Ar nori važiuoti namo? 

- Taip, aš turiu grįžti ir pasirūpinti savo šeima. Mano žmo- 
na mirusi, tad nėra nieko, kas prižiūrėtų mano vaikus. 

- Bet ši telegrama gali būti apgavystė, gal kažkas tyčia nori 
tave nuliūdinti. Prieš tau išvykstant, aš pasistengsiu išsiaiškin- 
ti visas įvykio aplinkybes. Reikėtų tiksliai sužinoti, kas atsitiko. 

Kasmikoja nudelbė žvilgsnį. 

— Aš nusiųsiu telegramą į Agatį, - tęsiau. - Adresuosiu ją 
atsakingam salos pareigūnui ir paprašysiu pranešti visas tavo 
dukters mirties aplinkybes. 

Kasmikoja išėjo. Praėjus pusvalandžiui, kažkas bailiai pa- 
sibeldė į mano duris. Tai buvo kitas agatietis. 

— Kasmikoja nenori, kad jūs siųstumėte tą telegramą, - ne- 
drąsiai pralemeno. - Jis palauks ir padės užbaigti laivą. 

Kitą rytą Kasmikoja neatrodė nė kiek susigėdęs, buvo 
linksmas, tarytum niekad negirdėjęs apie telegramą. Kiti ža- 
liamarškiniai džiūgavo. Jie mėgo tokias gudravimo varžybas ir, 
Kasmikojai atėjus į rytinę rikiuotę, kikeno ir reikšmingai vienas 
kitam mirksėjo. O Tomas iš šio įvykio pasimokė niekad dau- 
giau nepriimti žaliamarškinių kalbų už gryną pinigą. 

Atėjo gegužė, kaitra tapo Žžvėriška. Temperatūra pavėsyje 
pakildavo iki 118 laipsnių Farenheito. Jau dešimtą ryto smėlio 
atspindima šviesa tiesiog žeidė akis. Įprastiniai darbai pajūryje 
nutrūko. Šunys nulindo pavėsin, šia priebėga dalydamiesi su 
anksčiau ten įsitaisiusiais lekuojančiais ožiais. Tačiau darbas 
prie laivo nesulėtėjo. Blykčiodami virš smėlio, skrosdami karš- 
čio bangas, nepaliaujamai dunksėjo plaktukai ir kūjai; laivo šo- 
nai pamažu kilo aukštyn. Vidudienio karštis dirbti neleisdavo, 
tad, atsikėlę su tamsa, dirbdavome iki pusiaudienio, tada visai 
nukamuoti karščio išsitiesdavome savo lovelėse iki trečios va- 
landos po pietų. Kai oras pradėdavo vėsti, grįždavome prie lai- 
vo, ir darbas nusitęsdavo į vakarą. Naktį žaliamarškiniai mie- 
godavo ant kieme pasitiestų čiužinių. 

Dabar mums padėti atvyko dar vienas ekspertas: gerašir- 
dis gigantas laivadirbys Robertas Martenas, gyvenantis netoli 
mano namų Korke, Airijoje. Robertas buvo vienintelis, kurio 
žaliamarškiniai net nebandė apgaudinėti. Jis juos kiaurai matė, 
ir jie tai suprato. Suktai šypsodamas Robertas pripažino, kad, 
palyginus su kai kuriais airių laivadirbiais, žaliamarškiniai ap- 
gavysčių mene buvo tik pradinukai. Apdumti Robertui akių 
žaliamarškiniams nesisekė dar ir dėl to, kad jis galėjo atpažinti 
kiekvieno dailidės darbą. Išlavinta Roberto akis bet kokiame 
darbe matė dailidės „išrėžtą“ parašą, tad bet kuriuo dienos 
metu Robertas galėjo apeiti laivą ir tiksliai man pasakyti, kiek 
darbo nuveikė kuris žaliamarškinis. 

Netrukus jau taikėme paskutiniuosius laivo špantus. Juos 
taip pat pritvirtinome į vietas, kad jie galėtų tinkamai išlenkti 
laivo paviršių. Skersai laivo buvo įtaisyta sija, turėjusi išlaikyti 
stiebo svorį, - ant jos ir laikėsi laivo denis. Pabaigę siuvimo dar- 
bus agatiečiai savaitę praleido atlikdami nuobodžią, bet būtiną 
procedūrą - siūlių skyles lentose kamšė kokoso pluošto kaiš- 
čiais. Paskaičiavau, kad lentose buvome išgręžę per 20 000 sky- 
lių, tad jeigu šios skylės nebūtų tinkamai užkištos, laivas pa- 
virstų į didelį rėtį. Korpuso išorėje skylės buvo užkamšomos 
lipniu glaistu, pagamintu iš ištirpdyto eukalipto ir sutraiškytų 

jūros kriauklių mišinio, išvolavus jį į minkštą tešlą. Galiausiai 
agatiečiai vėl sulipo į korpuso vidų. Jiems buvo nuleistos auga- 
linio aliejaus skardinės, ir paėmę šepečius ir šluotas jie pradėjo 
trinti juo „pitono“ siūles. Kokoso plaušai sugėrė aliejų. Virvia- 
dirbiai man paaiškino, jog, norint išsaugoti laivą, svarbu, kad 
virvė būtų ištepta. Tepant virvę kas keturis mėnesius, jie ga- 
rantuoja, kad laivas ištarnaus šešiasdešimt metų, o gal net visą 
šimtmetį. Aš jais tikėjau. Pats buvau matęs šešiasdešimties me- 
tų senumo laivo lentas ir tikrinęs siūles: tarp lentų kokoso siū- 
lės atrodė kaip naujos. 

Paskutinę savaitę korpuso išorę padengėme puvimą stab- 
dančiu tepalu, taip pat saugančiu laivą nuo kinivarpų. Tepalas 
buvo paruoštas pagal griežtas tradicijas - klintys sumaišytos 
su avies taukais ir užteptos rankomis. Taukus pirkome turguje 
suq, virėme juos ir sumaišę ištirpusią masę su trintomis klinti- 
mis, ėmėmės darbo. Laiko buvo likę labai mažai, todėl paskam- 
binau į vietinę Sultono jūros laivyno treniruočių stovyklą. Gal 
jie galėtų padėti? Taip, žinoma. Jie turi besitreniruojančių ka- 
riškių būrį ir atsiųs juos padėti užbaigti darbą. Keturiasdešimt 
jaunų omaniečių, apsirengusių šortais ir marškiniais, netrukus 
atbildėjo keliais kariniais sunkvežimiais. Paklusę rėksmingoms 
viršininkų komandoms, jie puolė trinti pragariškai dvokiančią, 
lipnią avies riebalų masę: išdžiūvusi ji laivo dugnui suteikė 
šaunų baltą atspalvį. Virš vaterlinijos augalinis aliejus išryškino 
sodriai rudą aini medienos toną. Minikojiečiai ėmėsi ardyti pa- 
šiūrę. Nutraukiant palmių lapų dangą, naujasis laivas atrodė 
kaip drugelis, išlendantis iš savo kokono. Laivas buvo milži- 
niškas, iškilęs virš smėlio nelyginant paminklas nagingiems jį 
pagaminusiems meistrams. 140 tonų rąstų pavirto į vientisą 
elegantišką kūrinį, kurio kiekvienas sujungimas ir dygsnis tar- 
navo vieninteliam tikslui - pasiekti harmoniją su jūra. 

Po korpusu įtaisėme atramas, nuvertėme kilio įtvirtinimus 
ir įkinkėme traktorių, nuvilksiantį mūsų kūrinį iki vandens. Po 
apatinėmis atramomis sudėjome paskutinius iš Indijos atsivež- 
tus rąstus, ištrintus riebalais. Suriaumojo traktoriaus variklis, 

virvė įsitempė. Garsiai pokštelėjusi, ji staiga nutrūko. Bandėme 
dar kartą, bet virvė vėl neišlaikė. Vis bandėme ir bandėme - su 
storesniu lynu; su svertais; pakišus po laivo šonais telegrafo 
stulpus, kuriuos kaip beždžionės pasikabinę žemyn svėrė ža- 
liamarškiniai — po penkiolika ant kiekvieno sverto, - bet laivas 
net nekrustelėjo iš vietos. Įsitvyrojo siaubas. Laivą reikėjo nu- 
leisti kitą rytą, ministerija jau buvo suruošusi oficialią ceremo- 
niją. Pasijutau kaip piramidės statytojas, negalintis į vietą įkelti 
viršūnės akmens. Galiausiai iš gretimos statybos aikštelės dy- 
kumoje atvažiavo paslaugus inžinierius su teodolitu. Paskai- 
čiavęs jis pranešė mums blogą naujieną: laivas ant platformos 
buvo pakrypęs, ir mes bandėme jį vilkti įkalnėn. 

Tebuvo viena išeitis - reikėjo nukasti žvyro platformą, pa- 
šalinti pakankamai žemės ir sudaryti laivui nuokalnę. Tai buvo 
herakliškas užmojis: visi, net ir virėjai, ištisą naktį darbavosi 
kastuvais ir laužtuvais. Vertėme toną po tonos. Pasikabinome 
lempas ir aštuoniolika valandų nesustodami rausėme žemę. 
Colis po colio stūmėme laivą pirmyn. Žaliamarškiniai taip iš- 
seko, kad užmigdavo kur nukritę, ant žvyro krūvos, kol po va- 
landos juos kas nors pažadindavo ir tekdavo vėl stoti prie dar- 
bo. Prieš aušrą visi buvom apduję nuo nuovargio, tačiau laivą 
sugebėjome nutempti iki pajūrio smėlio lygumos. Jis ten ir 
dunksojo, laukdamas ceremonijos, o laivą pagimdžiusi Žvyro 
platforma, pasilikusi užpakalyje, atrodė tartum sunkiųjų tankų 
suarta ir išakėta. 

— Na, tai kurgi ta šventė? Kur visi Žmonės? - dairydamasis 
po pajūrį klausinėjo Robertas. Aplink nesimatė nė gyvos dva- 
sios. Statybos vieta atrodė visiškai apleista. - Argi jie nežino, 
kad šiandien planuojama laivo nuleidimo ceremonija? 

Tuomet mes išgirdome silpną, keistą garsą - tolimą ragų 
gaudimą, sumišusį su būgnų dundesiu. Tas keistas garsas vis 
stiprėjo, jau galėjome išskirti ritmingą dainuojančių skandavi- 
mą ir plojimą. Iš kurgi sklinda šis garsas? Ne iš kopų, nes ten ne- 
simatė nė vieno žmogaus. Atrodė, kad garsas ateina iš jūros. Ta- 
da mes išvydome garso šaltinį. Tartum lenktyniaudamas, pačiu 

didžiausiu greičiu į upės žiotis plaukė žavingas žvejybinis sam- 
bukas. Stiebo viršūnėje plevėsavo milžiniška vėliava, sambuko 
šonus puošė vėliavkočiai su vėjyje plazdančiais ryškių spalvų 
vimpelais. Artėjančio laivo denyje grūdosi per penkiasdešimt 
žmonių. Atsisukę veidu į krantą visi jie šoko, plojo ir trepsėjo į 
taktą būgnininkams ir fleitininkams, įsitaisiusiems laivo gale. 
Tai buvo pritrenkiantis reginys. Šie vyrai susirinko iš pakrantės 
kaimų ir atvyko čia pasveikinti naujo laivo. Plaukdami pro ša- 
lį, sukdamiesi ir švartuodamiesi prie kranto, jie riaumojo tauti- 
nes dainas. Po to visi sušoko į juosmenį siekiantį vandenį. Nė 
sekundei nenustojantys groti muzikantai, daužantys būgnus ir 
raudantys birbynėmis, ant pečių buvo pernešti į seklumą. Ant 
pakrantės smėlio vyrai pradėjo greitą banguojantį tryptinį — 
trenkiant muzikai, garso uragane skriejo apsiaustai, švysčiojo 
rankos. 

Muzika stiprėjo. Iš Suro namų artėjo trys vyrų kolonos. 
Kiekvienos priekyje žygiavo dainininkai ir šokėjai, nešini pla- 
katais ir vėliavomis, taigi kolonos panėšėjo į viduramžiškos ar- 
mijos batalionus. Kupranugarių varovų lazdų miškas siūbavo 
pagal dainų ritmą, kartais nuo procesijos atitrūkdavo vyrų gru- 
pelė ir, ritmingai švaistydami savo kalavijus, sušokdavo šokį. 
Kolonos suko aplink mūsų laivą, ir netrukus jo korpusas buvo 
apsiaustas dainuojančių, skanduojančių ir šokančių vyrų jūros. 
Nuo triukšmo net ausys linko. Ore griaudėjo nenutrūkstantis 
būgnų gausmas, aukštas fleitų spiegimas ir rankų pliaukšėji- 
mas. Ritmai buvo afrikietiški, dauguma švenčiančiųjų buvo 
tamsiaodžiai. Visur tvyrojo susijaudinimas, žybsėjo šypsenos. 
Tai buvo tikros iškilmės. Keli vyrai oriai žygiavo, mojuodami 
sultono Kvabuso portretais, kiti susikibę vienas už kito į šokan- 
čias voras, sutartinai trypdami ir dainuodami, audrino minią. 
Net ir moterys, švytinčios juodo šilko apdarais ir sidabro filig- 
ranais, prisijungė prie linksmybių. Ant jų kaklų ir ausyse kabo- 
jo sunkūs auksiniai papuošalai, ant skruostų žvilgėjo aukso 
grandinės, prikabintos prie ausies spenelio ir šnervės. Mote- 
rims šokant ir sukantis, ant jų kulkšnių tarškėjo apyrankės, o jų 

balsai pasiekė nežemiškai aukštą toną. Dar niekad nebuvau 
matęs tokios laivo nuleidimo ceremonijos. 

Potvynis visus nuvijo nuo jūros ir nutraukė linksmybes, o 
mums beliko sudėtinga nuleidimo procedūra. Iš pradžių ma- 
niau, kad tai bus visiškai paprasta: laivas, trumpam pakibęs ant 
potvynio keteros, pajudėjo kelias pėdas pirmyn. Tačiau čia 
dugnas užkliudė smėlio krantą, laivas lengvai pakrypo ir visiš- 
kai įstrigo. Prasidėjo atoslūgis, o mūsų laivas, lyg nenorėdamas 
patekti savo stichijon, liūdnai stūksojo ant kranto. Triūsėme ir 
antrą naktį. Potvyniai mažėjo ir teturėjome vieną dieną iškasti 
kanalui. Kitą dieną buvome pasiruošę: reikėjo ištraukti du in- 
karus, jūrininkų būrys buvo pasirengęs tempti laivą valtele ir 
stumti apatinę laivo dalį. Minikojiečiai, plaukiojantys kaip žu- 
vys, vis nardė ir ieškojo galimų kliūčių ar nelygumų ant atrami- 
nių pavažų. 

Galiausiai potvynis pasiekė aukščiausią tašką. Stovėdamas 
naujo laivo denyje, daviau ženklą, ir jūreiviai pradėjo traukti, 
žaliamarškiniai užplėšė darbo dainą ir stipriai stumtelėjo laivą. 
Žvilgtelėjęs atgal, pamačiau tolstantį krantą: laivas pajudėjo. 
Švelniai ir lengvai jis nuslinko į vandenį. Įplaukus į kanalą, pa- 
sigirdo triumfo šūksniai - ten šokinėdami siautėjo žaliamarški- 
niai. Jie buvo apimti ekstazės: Didžiapėdis, padaręs ore kūl- 
verstį, driokstelėjo į vandenį, o Didžiablusis, tuo metu buvęs 
laive, iš neapsakomos palaimos, nors ir nemokėdamas plaukti, 
išsivertė už borto — laimei, jį išgelbėjo ir į krantą nuplukdė vie- 
nas iš minikojiečių. Nutempėme laivą iki kanalo viduryje įtai- 
syto švartavimosi plūduro ir ištraukėme atramines pavažas. 
Atėjo tas nuostabus momentas, kai Mohamedas ir aš, stovėda- 
mi prie nusileidimo trapo, siūlėme vienas kitam pirmam nulip- 
ti ir apžiūrėti triumą. Apačioje radome kelias vietas, kur van- 
duo prasisunkė pro lentas, bet medžiui pakankamai išbrinkus 
dings ir šis pratakumas. 

— Sveikinu, Mohamedai, - pasakiau. - Tu puikiai padirbė- 
jai. Jis nuostabus. 

Jis nušvito iš pasitenkinimo, ir pakilęs trapu paliko mane 
vieną. Laivo nuotaika pasikeitė. Dabar jis išsitiesino ir lengvai 
lingavo kanalo srovėje. Už bortų girdėjau čiurlenant ir gurgant 
potvynį. Uždėjau ranką ant lentų, pareikalavusių šitiekos meis- 
trų laiko ir darbo. Jaučiau, kaip visas laivas dreba potvynio sro- 
vėje. Mano laivas buvo užbaigtas. O pastatyti jam prireikė ne 
trijų metų ar šešiolikos mėnesių, kaip kažkas pranašavo, bet 
šimto šešiasdešimt penkių dienų. 

Omano jūreiviai 


Sultono įsakymu laivas buvo pavadintas Soharu - senovi- 
nio prekybinio uosto Batinos pakrantėje garbei. Kadaise Soha- 
ras garsėjo kaip pats turtingiausias Omano miestas, sutikdavęs 
ir palydėdavęs į tolimus rytų kraštus išplaukiančius laivus. Dar 
ir dabar prancūzų archeologų grupė atkasinėja didžiąją Soharo 
tvirtovę, kadaise saugojusią reidus, kuriuose išmetę inkarus sto- 
vėdavo tolimojo plaukiojimo laivai. Forto pamatuose archeo- 
logai rasdavo viduramžiško kinietiško porceliano, greičiausiai 
atplukdyto iš pačios Kinijos gal net omaniečių laivais. Dabar, 
neįtikėtino sutapimo dėka, aš ruošiausi plaukti į priešingą pu- 
sę, tais pačiais senovės prekybos keliais ir panašiu laivu. Tik šį 
kartą su manimi plauks šių laikų omaniečiai. 

Paskaičiavau, kad Soharui reikia dvidešimties žmonių įgu- 
los. Komandos branduolį sudarys aštuoni omaniečiai jūreiviai, 
išmanantys tradicinį laivo valdymo meną. Jie turės būti aukš- 
čiausios klasės jūrininkai, sugebėsiantys išmokyti kitus įgulos 
narius vairuoti laivą su ypatinga arabiško bumo burių įranga. 
Visą pagrindinį darbą kelionės metu — tvarkyti bures, reguliuo- 
ti takelažą ir prižiūrėti laivą — teks atlikti omaniečiams. Jų dar- 
bą fiksuos ir jiems talkins kiti savanoriai, daugiausia savo sri- 
čių specialistai iš Europos. Briusas Fosteris fotografuos, Tomas 
Vosmeris palaikys ryšį su pasauliu mažu mėgėjišku laivo radi- 
jo siųstuvu, garso ir vaizdo operatoriai kurs filmą apie kelionę. 
Taip pat reikės ekonomo, naro, na ir, žinoma, laivo virėjo. 

Pirmasis omanietis savanoris atvyko iš Karališkosios Oma- 
no policijos jūrų padalinio. Tai buvo šaunus kapralas, apsiren- 
ges pilka uniforma, jaunatviškai užsismaukęs ant savo juodų 
garbanų juodą policijos beretę, su žvilgančiomis sagomis, ženk- 
liukais ir batais. Atletiškai atidavęs pagarbą jis kaipmat patrau- 
kė mano dėmesį. 

— Chamisas Sbaitas, sere! - riktelėjo. - Noriu plaukti į Kini- 
ją. - Po tokio galingo prisistatymo jis kiek susvyravo ir griežta 
veido išraiška virto žavia šypsena. 

Chamisas - tai arabų kalboje reiškia „ketvirtadienį“ - buvo 
vidutinio svorio kategorijos boksininko sudėjimo ir turėjo tiek 
vidinės aistros, kad net tirtėjo nuo entuziazmo. Užsikirsdamas, 
laužyta anglų kalba jis man pasakojo esąs kilęs iš Suro ir la- 
bai domėjęsis laivo statyba. Tik perskaitęs skelbimą, kviečiantį 
savanorius įgulos narius, jis nurūko pas savo viršininką prašy- 
ti leidimo kelionei. Paklausiau, kodėl jis nori vykti Sindbado 
keliais. 

— Pamatyti pasaulio, - atsakė nusišypsodamas. Argi jis ne- 
bijąs tokios ilgos kelionės? — O ne, - atsakė. Jis neturįs šeimos, 
tik našlę motiną. Ji gaus sūnaus atlyginimą, kol šis keliaus; be 
to, jis pasiruošęs išbandyti viską, ką sugebėjo jo protėviai. Jo įsi- 
tikinimu, viskas bus gerai: laivas nuostabus, kelionė turėtų bū- 
ti nepakartojama. Jeigu, pagalvojau, surasčiau daugiau tokių 
entuziastingų Žmonių, mano laivas kone sparnus įgautų. 

Chamisas Policija, tokia jam prilipo pravardė, pateisino šį 
pirmąjį įspūdį: jo trykštanti energija neišgaravo per visus aš- 
tuonis mėnesius. Nuo pat pirmų bandomųjų plaukimų, kurių 
metu mes tikrinome laivą, Chamisas Policija savo nutrūktgal- 
višku užsidegimu užkrėtė visą laivą. Jis šokinėjo it prisukamas 
klounas, džiaugsmingai rėkaudamas puldavo atsilaisvinusią 
virvę ir imdamasis su ja galiausiai priveikdavo nepaklusnią, 
plazdančią burę. Chamiso įkarštis niekad neišblėso, ir jo gera 
nuotaika kėlė visos įgulos ūpą. : 

Jaunasis Eidas, taip pat tarnavęs jūrų policijoje, buvo daug 
ramesnis. Šio jauniausio iš savanorių, dvidešimt dvejų metų 

suriečio juoda oda ir afrikietiški veido bruožai bylojo apie arti- 
mus Suro ir Zanzibaro pakrančių ryšius. Iš pirmo žvilgsnio 
daug kas jį būtų palaikęs tikrų tikriausiu afrikiečiu. Bematant 
pastebėjau, koks jis panašus į tylųjį laivadirbį, kurį mačiau sta- 
tant sambuką Al Aijoje pirmąkart lankydamasis Omane. Mums 
bebandant susišnekėti laužyta arabų kalba, mat angliškai jis ne- 
mokėjo nė žodžio, Eidas patvirtino, kad vyriausias laivadirbys 
yra jo pusbrolis. Eidas gimė Al Aijoje, jo šeima statė laivus, ver- 
tèsi žūkle, o jis pats visai neseniai įsidarbino jūrų policijoje 
praktikantu. Eidas pasižymėjo žaviu naivumu. Jis buvo sulau- 
kęs tokio amžiaus, kada žmogus trokšte trokšta ištrūkti iš savo 
miestelio, keliauti, patirti, kaip gyvena kiti žmonės, ir surasti 
savo laimę. Jis visiškai neįsivaizdavo, kas gali nutikti Sindbado 
kelionės metu, neturėjo menkiausio supratimo nei apie šalis ir 
jūras, plytinčias pakeliui į Kiniją, nei pagaliau apie galimą ke- 
lionės trukmę. Tai jam ir nerūpėjo. Jaunasis Eidas tiesiog tikėjo- 
si Sindbado kelionės metu patirti nuotykių. 

Laivui stovint prišvartuotam Maskato įlankoje (čia buvo 
kraunama visa įranga), kresna, kariška figūra, švytinti baltutė- 
le jūrininko uniforma, užsikeberiojo į Soharo denį. Šis savanoris 
atrodė net per daug kvalifikuotas tapti paprasto devyniolikto 
amžiaus arabų laivo kopijos jūreiviu. Iš nepriekaištingos uni- 
formos supratau, kad jis yra jaunesnysis Sultono laivyno kari- 
ninkas. Bet nežinojau, ar jis supranta, kad mano laive jo kari- 
ninko laipsnis neturės jokios reikšmės? Pasirodė, kad rūpinausi 
be reikalo. Chamiso Jūrininko apsisprendimas buvo tikrai pa- 
grįstas: jis ėjo savanoriu, norėdamas kuo nors nusipelnyti savo 
šaliai. Jausdamas, jog Sindbado kelionei pasisekus sultonato 
vėliavai tektų didelė garbė, jis trūks plyš norėjo prie šio reika- 
lo prisidėti. Šis nuoširdus patriotizmas ateinančiais mėnesiais 
kels Chamiso dvasią. Jo pareigos jausmas, beatodairiškas ryž- 
tas kėlė susižavėjimą, tačiau netrukus pastebėjau, kad Chami- 
sas šalinasi kitų omaniečių. Jis išsiskyrė savo kilme, išsilavi- 
nimu ir skoniu. Chamisas buvo kilęs iš pakankamai pinigų ir 
ryšių turinčios šeimos, išgalinčios savo vaikus siųsti mokytis 

užsienin. Ankstesnis sultonas tai draudė, tačiau Chamisui pa- 
sisekė mokslus išeiti Kuveite. Ten jis gerai išmoko anglų kalbą, 
o kai sultonas Kvabusas atėjo į sostą ir pradėjo modernizuoti 
šalį, Chamisas buvo pasiruošęs sugrįžti į Omaną ir studijuoti 
karybą. 

Chamisas Jūrininkas buvo kilęs iš Bedu giminės. Vadinasi, 
daug jo gentainių gyveno pusiau klajoklišką gyvenimą, neapsi- 
stodavo miestuose ar pakrantėse. Chamiso gentainiai araimie- 
čiai gyveno rytinėje Omano provincijoje, atokiame Suro rajone. 
Tai buvo laukinis plynas kraštas, su nederlingomis rusvomis 
kalvomis. Kur ne kur spietėsi jų kaimeliai, išsidėstę slėniuose 
arba aplink vandens telkinius. Kai kurie Al Araimi gyventojai 
buvo verslininkai ir prekeiviai, tačiau tradicijų besilaikantys jų 
gentainiai klajodavo, pagal metų laikus keisdami gyvenimo 
vietą. Žiemą jie praleisdavo išsisklaidę pakrantėje, kur žvejoda- 
vo per visą šiaurės rytų musonų sezoną. Kalvotas krantas jiems 
teikė užuovėją, ir jie netrukdomi ėmė jūros derlių - ryklius, tu- 
nus, didžiąsias skumbres ir garopas. Taip araimiečiai gyvenda- 
vo pakrantėje iki vėjui pasisisukant į pietvakarius. Tuomet jis iš 
Rytų Afrikos atpūsdavo milžiniškas bangas, kurios chaotiškai 
daužydamos Omano pakrantę su putojančiu įtūžiu nutraukda- 
vo pakrantės laivybą. Tada, kaip ir nuo neatmenamų laikų, Al 
Araimi Bedu giminės žmonės su savo ožkų bandomis trauk- 
davo į šalies gilumą ir sugrįžę į savo namus prie datulių sodų 
laukdavo kito žvejybos sezono. Iki pat devyniolikto amžiaus 
Araimi pakrantės liūdnai garsėjo piratais, kurių čia knibždėte 
knibždėjo. Tad ir Chamiso Jūrininko protėviai kadaise vertėsi 
plėšdami praplaukiančius laivus —- prisivydavo juos greitais, 
lengvais savo laiveliais ir atimdavo krovinius. Nesunkiai įsi- 
vaizdavau Chamisą Jūrininką su piratišku turbanu ir strėna- 
juoste stovintį piratų bedano denyje ir pasiruošusį pulti pra- 
plaukiantį prekybinį laivą. Chamisas buvo šimtaprocentinis 
arabas, tačiau jo veidas neatrodė panašus į ištįsusią, erelišką 
dykumų klajoklio fizionomiją. Maža, kiek riesta jo nosis, juo- 
dos, beveik migdolo formos akys, putlios lūpos, maža burna ir 

trumpa juoda barzda, įrėminanti išsišovusius skruostikaulius, 
teikė Chamisui tipišką pietų arabo išvaizdą. Tokį veido profilį 
galima pamatyti akmens bareljefuose iš pietinių arabų sabiečių 
žemių, kuriose kadaise klestėjo legendinė Ofiro karalystė, val- 
doma didžiosios Sabos karalienės. 

Musalamas buvo antrasis iš Sultono laivyno atvykęs sava- 
noris. Stotingas, tylus vyras, jis buvo gimęs mažame Suvaiko 
miestelyje ant Batinos kranto ir laivyne ėjo neaukšto rango ka- 
rininko pareigas. Tai jo dėdę, statantį šaša iš palmių lapų, aš 
mačiau pirmąkart lankydamasis Omane. Musalamas iš Suvai- 
ko atsivežė tris civilius, norinčius tapti Soharo įgulos nariais. Ar 
jie turį kokį patyrimą laivyboje? Žinoma, atsakė, visi jie kilę iš 
žvejų šeimų ir augę netoli vandens. Jie šiek tiek Žvejoję ir kelia- 
vę. Man tai nuskambėjo miglotai, todėl paklausiau, kodėl jie 
norį prisijungti prie Sindbado kelionės. Todėl, kad neturi dar- 
bo, paprastai atsakė Musalamas ir pamojo trims kiek toliau bo- 
luojančioms turbanuotoms figūroms. Ši keistai parinkta trijulė 
prisiartino, ir Musalamas man juos pristatė. Keisčiausias iš tri- 
jų buvo aukštas, liguistai atrodantis vyras, beveik toks pat tam- 
siaodis ir afrikietiškų bruožų kaip ir jaunasis Eidas. Jo mieguis- 
tą laikyseną paryškino vienas vis nusvyrantis akies vokas - dėl 
to vyras visąlaik atrodė tarsi ant miego ir budrumo ribos. Jis 
dėvėjo nevalyvai atrodančią dišdašą. Paradoksalu, bet šis vyras 
vadinosi Džiumailas, o tai reiškia „Gražus“. Šalia jo stovis kres- 
nas, statinę primenantis vyras, be abejo, buvo jūrininkas, nes 
vaikščiojo svyrinėdamas, o jo masyvios, juodais plaukais apžė- 
lusios rankos atrodė lyg visą gyvenimą traukusios tinklus ar 
švytravusios irklais. Jis vadinosi Abdula. Paskutinis trijulės na- 
rys atrodė seniausias. Tai buvo gerai sudėtas, smulkių kaulų, 
tiksliai „išskaptuotų“ aristokratiškų bruožų vyras, dėvįs tvar- 
kingus, bet paprastus drabužius. Iš kitų jį išskyrė manieros, ty- 
lus, bet pastebimas orumas; jis darė daug ką mačiusio ir su vis- 
kuo susitaikiusio žmogaus įspūdį. Musalamas paaiškino, kad 
šis vyras vardu Juma ir yra profesionalus jūrininkas. Pasakyta 
buvo taikliai, mat Juma visą gyvenimą buvo atviroje jūroje 

plaukiojančio dau jūreivis. Jis nemokėjo jokio kito amato, ir kai 
aš paklausiau, kodėl jis tapęs jūreiviu, šis paprastai atsakė, jog 
neturėjo kito pasirinkimo. Juma gimė neturtingoje šeimoje pa- 
jūrio kaimelyje, ir vienintelė jam prieinama darbo vieta buvo 
laivo denis. Negavęs tokio darbo, pasakojo Juma, jis negalėjo 
net svajoti susitaupyti tiek pinigų, kad galėtų vesti. Tad jis iš- 
plaukė jūron, tikėdamasis, kad sėkmingos kelionės pabaigoje 
kapitonas sumokės jam atlyginimą. Niekada neegzistavo ko- 
kia nors sutartis, oficialus atlyginimas, darbo įsipareigojimai. 
Žmogus paprasčiausiai atsiduodavo Alacho malonėn ir iške- 
liaudavo. 

Juma pasirodė esąs tikras lobis, vaikščiojanti klasikinių 
arabiškos laivybos metodų enciklopedija. Jis retai, nebent pa- 
klaustas, išsakydavo savo nuomonę, tačiau jo turtinga patirtimi 
paremti patarimai labai praversdavo. Jis žinojo, kaip įrengti ta- 
kelažą, kaip vairuoti Soharą; vėliau man teko įsitikinti, kad jis 
nepasimeta net ištikus krizei, žino, kokią virvę atleisti, kurion 
pusėn pasukti laivą. Juma buvo tiek daug laiko praleidęs jūro- 
je, kad pamiršo savo kelionių skaičių. Per savo ligtolinį gyveni- 
mą jis pustuzinį kartų nuplaukęs į Rytų Afriką, tiek pat kartų į 
Indiją, o kelionės Persijos įlankoje buvo nesuskaičiuojamos. Jis 
net nežinojo savo amžiaus, mat buvo gimęs tais laikais, kai ofi- 
cialių įrašų Omane dar niekas nedarė. Juma sakėsi turįs tarp ke- 
turiasdešimt ir penkiasdešimt metų, tačiau atrodė dešimtmečiu 
vyresnis. Vis dėlto jis buvo sveikas ir stiprus kaip dvidešimt 
penkerių metų vyras ir turėjo gerai slepiamą apgaviko talentą, 
kuris greit iškilo aikštėn per jo krečiamus pokštus laive — po 
pasisekusios apgavystės suktai spindinčios Jumos akys darė jį 
panašų į valiūkišką elfą. Jo apsisprendimas dalyvauti Sindba- 
do kelionėje buvo galbūt paskutinis jo jūreiviškame gyvenime. 
Jis man pasakojo, kad visi klasikiniai, tradiciniai laivai jau išny- 
kę. Pastaruosius penkiolika metų jis praleidęs ant kranto, tyliai 
sau gyvenęs, stebėjęs, kaip auga šeima, kalbėdavęs su kaimy- 
nais, prisimindavęs praeitį. Tada Juma sužinojęs apie Soharą, 
kad šis keliaus į Kiniją, šalį, į kurią Juma dar niekada nebuvo 

nuplaukęs. Namuose jo jau niekas nebelaikė - šeima užaugo, o 
ir gyvenimas ant kranto buvo įgrisęs. Juma svajojo apie dar vie- 
ną kelionę, sugrąžinsiančią jam senąjį gyvenimo būdą. Iš visų 
mano sutiktų žmonių Juma ryškiausiai atspindėjo ir įkūnijo tai, 
ką vadiname „jūros šauksmu““. 

Atvykus Musalamui, Džiumailui, Abdulai ir Jumai, Soharo 
įgula pasipildė keturiais omaniečiais iš Batinos pakrantės, ir šis 
ketvertas puikiai atsvėrė kitą ketvertą vyrų, atkeliavusių iš ry- 
tinės provincijos, plytinčios už Suro - be Eido ir abiejų Cha- 
misų (Jūrininko ir Policijos), įgulon savanoriu įstojo Salehas. 
Net nebeatsimenu, kada tiksliai Salehas pasirodė. Vieną dieną 
per plaukiojimo pratybas paprasčiausiai pastebėjau jį denyje — 
grėsmingai atrodančią figūrą, ryšinčią rausvai violetinį turbaną 
ir vėjyje plevėsuojantį vuzarą - škotišką kiltą primenančią strė- 
najuostę. Kažkas pasakė, kad Salehas anksčiau buvęs profesio- 
nalus žvejys, tarnavęs pirmuoju kapitono padėjėju Kuveito lai- 
ve ir denio pagalbininku Abu Dabės laivyne. Iš to, kaip Salehas 
apžiūrinėjo laivą, supratau, kad jis nusimano apie navigaciją. 
Tad suradau aštuonis omaniečius, kurie savo ruožtu turės ap- 
mokyti likusią įgulą bumo valdymo meno. 

Pirmiausia prišvartavome Soharą viename didingiausių 
pasaulio uostų —- Maskate. Iš vienos pusės aukštai virš laivo 
dunksojo Mirani tvirtovės kuorai - šį masyvų fortą, turėjusį 
ginti Maskato įlanką nuo užpuolikų, kadaise pastatė portuga- 
lai. Dabar tvirtovės viršūnėje rytinio brizo kedenama plevėsavo 
raudona Karališkosios sargybos vėliava, o fortas buvo pavers- 
tas sultono asmens sargybinių kareivinėmis. Kas rytą vykdami 
į darbą, važiavome pro karinius sunkvežimius, pilnus sunkiai 
ginkluotų sargybinių, dėvinčių beretes, kovos uniformas ir 
zomšinius dykumos batus. Sultono gimtadienio proga karei- 
viai išrikiavo eilę žvilgančių kruopščiai nušveistomis žalva- 
rinėmis ir dažytomis dalimis artilerijos pabūklų ir dvidešimt 
vieną kartą trinktelėjo taip, kad aidu sugaudė visos įlankos kal- 
vos. Mums, stovintiems Soharo denyje užsispaudus ausis, teko 
stipriausias garsas, nes pabūklai buvo atsukti tiesiai į laivą - 

puikiai matėme jų vamzdžių spjaudomus liepsnos pliūpsnius. 
Sužinojau, kad saliuto vieta - nauji sultono Vėliavos rūmai. Ši 
pilis buvo tikrai nepaprastas kūrinys: šviesios kolonos, skėtį pri- 
menančios viršūnės, didžiuliai stikliniai langai, visa tai juosian- 
ti nepriekaištinga smaragdinė veja, besitęsianti iki pat vandens 
įlankos gilumoje. Fontanais ir milžiniškais žibintais, kabančiais 
arkadose, pilis tarytum sakyte sakė, kad ji - šiuolaikinė didžių- 
jų Indijos maharadžų ir princų rūmų versija. Į kairę nuo rūmų 
iš Soharo galėjome įžiūrėti Amerikos ir Anglijos ambasadų vė- 
liavas. Abi ambasados buvo įsikūrusios puikiuose senoviš- 
kuose omanietiškuose Maskato namuose. Dar toliau į kairę 
panoramą užbaigė dantytas Džalali forto masyvas, antrasis 
įlankos gynėjas, ir garsioji banginio formos kalva, ant kurios 
šonų surašyti per pastaruosius du šimtmečius Maskato uoste 
stovėjusių laivų pavadinimai. Paskutinieji karo ir prekybinių 
laivų pavadinimai spindėjo šviežiais dažais. Kiti, labiau išblu- 
kę užrašai buvo iš devyniolikto amžiaus; sakoma, net pats Nel- 
sonas dalyvavęs pakrantės šventėje, kurios metu buvo užrašy- 
tas jo laivo pavadinimas. Apgaubta nepakartojama istorijos ir 
pompastikos skraiste, ši vieta puikiai derinosi prie išplaukian- 
čio viduramžiško dau, jo stambaus 61 pėdos ilgio tradiciškai į 
priekį pasvirusio stiebo, kokoso virvių takelažo ir milžiniškų 
burių. Soharo burių virves įtempiančių jūreivių siluetai puikiai 
papildė įlankos tvirtovių foną. 

Laivas ir aplinka akims atrodė romantiškai, tačiau ne no- 
siai. Soharas dvokė. Kvapo nejusdavai priplaukęs prie laivo 
valtimi, net stovėdamas ant denio; nebent atsidurdavai netoli 
atvirų liukų dangčių ir iš apačios dvelkteldavo skersvėjis, at- 
nešantis nemalonų kvapą. Tačiau vos nusileidus į laivo vidų 
smarvė darėsi nepakeliama. Dvokė supuvusiais kiaušiniais, it 
klasikinė mokinuko smarvės bomba. Ir be cheminės analizės 
supratau, jog tai vandenilio sulfido dujų kvapas. Pats jis mane 
nelabai tejaudino: nors ir sunkiai, su juo galėjome apsiprasti. 
Didžiausia problema buvo ta, kad dujos veikė metalinius 
daiktus. Pavyzdžiui, palikus po deniu sidabrinę apyrankę, ji 

apmūsodavo maždaug per valandą. Po dienos apyrankė visai 
pajuoduotų. Sudrebėjau pagalvojęs, kas atsitiktų laivo radijo 
schemoms per pusę metų. Smarvė laikėsi net ir atidarius liu- 
kus, o vienai nakčiai palikus juos uždarus ir kitą rytą atitrau- 
kus, dvokiančios dujos net pokšteldamos šaudavo į viršų. 
Kvapas sklido iš triumo. Nuėmus grindlentes, smarvės 
banga kaipmat užgniaužė gerklę. Atrodė, problema neišspren- 
džiama. Plovėme triumą šviežiu jūros vandeniu, tačiau tai be- 
veik nieko nepakeitė. Kitą rytą kvapas mušė taip pat stipriai 
kaip ir anksčiau. Baisiai plūkdamiesi, pakeitėme visą laivo ba- 
lastą, išmetėme už borto 15 tonų smėlio maišų ir alinančioje 
kaitroje sukrovėme 15 tonų jūros vandenyje išplauto ir į nau- 
jus maišus supilto smėlio. Dar nebaigus šio nugarą laužančio 
triūso pajutome sugrįžtančio dvoko dvelksmą. Pasitariau su 
vandens specialistais. Paėmę mėginius jie nustatė, kad triumo 
vanduo iš tikro skleidžia vandenilio sulfidą. Jie niūriai mane 
perspėjo, kad dujų padaugėjus mums gresia nusinuodijimas, 
tačiau jie negalėjo nei pasiūlyti, kaip smarvės atsikratyti, nei 
nustatyti, iš kur ji sklinda. Įtariau, kad dujos susidaro iš jūros 
vandens ir augalinio aliejaus, užtepto ant siūlių ir saugančio 
kokoso virves, sąveikos. Vis dėlto nedrįsau triumo stipriai iš- 
dezinfekuoti, bijodamas, kad šis ištirpdys visą apsauginį aliejų 
arba, dar blogiau, paveiks kokoso siūlus. Jei taip atsitiktų ir 
chemikalai sugraužtų siūlus, laivas kaipmat suirtų. 
Mohamedas Ismailas, vyriausias mano laivadirbys, nesirū- 
pino dėl supuvusių kiaušinių kvapo. Gūžtelėjęs pečiais jis pa- 
sakė, kad visų medinių prekybinių laivų triumai taip smirdi. 
Aš guodžiausi prisiminęs, kad kažkur skaičiau, jog mediniai 
aštuoniolikto amžiaus karinių laivų triumai dvokę taip stipriai, 
kad kartais junga būdavo siunčiamas patikrinti triumo - ranko- 
ie nešdamasis sidabrinį šaukštą jis turėdavo pereiti laivą išilgai 
20 deniu. Vėl užlipęs į denį junga atiduodavo šaukštą kapito- 
ui, ir šis jį apžiūrėdavo. Jei šaukštas spėdavo apmūsoti, būda- 
70 nutariama iššveisti korpusą. Atrodė, kad Soharas ir aštuonio- 
ikto amžiaus karo laivas turi vieną bendrą savybę - dvoką. 

Vis dėlto nesilioviau rūpintis. Juk dvokė neabejotinai puvimu, 
ir aš įsivaizdavau gyvybiškai svarbius kokoso siūlus, laikan- 
čius laivą, lėtai trūkinėjant iki tos dienos, kai jie visiškai suplyš. 
Tada Soharo siūlės susprogs kaip pernokusi ankštis. Kiekvieną 
dieną, pernelyg nesiskelbdamas įgulai, aš tyliai pakeldavau liu- 
ką, įsliuogdavau į Solaro triumą ir smeigtuku badydamas ko- 
koso dygsnius bandydavau nustatyti, ar siūlai neminkštėja, ar 
nedrėksta. 

Soharas dabar atsidūrė karštligiško triūso sūkuryje. Dvi gu- 
minės valtys, kurias kelionėje naudosime kaip tenderius, vis 
kursavo pirmyn atgal, plukdydamos dailides ir laivo atsargas, 
savanorius jūreivius ir šiaip lankytojus. Bematant laive pradėjo 
kauptis šimtai septynis ar aštuonis mėnesius truksiančiai kelio- 
nei būtinų smulkmenų. Pirmagalyje įrengėme bocmano sau- 
gyklas: čia gulėjo įvairių dydžių virvių ritės —- nuo ploniausių 
raištelių iki 8 colių storumo atsarginių lynų. Turėjome kelis tu- 
zinus atsarginių skridinių, kurių kiekvienas, su meile išdrožtas 
iš vientiso medienos gabalo, sukosi ant medinės ašies. Tai buvo 
meno kūriniai, kuriais žaliamarškiniai laivadirbiai pelnytai 
didžiavosi. Pasikrovėme kelis atsarginius maišus kalkių - tai 
dienai, kai svetimame uoste Soharas bus paverstas ant šono ir 
apteptas nauju puvimą stabdančio tepalo sluoksniu. Apsirūpi- 
nome keliomis skardinėmis šlykščiai dvokiančių avies taukų, 
kuriuos maišysime su kalkėmis arba tiesiai tepsime ant takela- 
žo virvių. Turėjome smeigtukų ir plaktukų, dailidžių įrankių 
rinkinių, įvairių ilgių rąstų, medžiagos rietimų atsarginėms bu- 
rėms, atsarginių grandinių. Prisiminęs savo kelionę odiniu lai- 
vu Brendanu, paėmiau kelis jautenos gabalus, siūlų ir adatų, ku- 
riomis maniau užsiūti pratrintas laivo vietas, ir sunkių odos at- 
raižų. Turėjome nei daugiau nei mažiau kaip keturis inkarus, 
vieną jų - tradicinį arabišką su keturiais kabliais. Šį inkarą na- 
rai ištraukė iš Moskato įlankos dugno. Iškeltas laivo priekyje, 
inkaras atrodė lyg išimtas iš senovinių rankraščių iliustracijų. 

Pakrovėme ir modernią įrangą, įskaitant generatorių, krau- 
siantį laivo radijui ir navigacinėms lempoms skirtas baterijas. 

Abejojau, ar generatorius išlaikys tokią ilgą kelionę, todėl apsi- 
rūpinau prožektoriais ir audros žibintais. Tada atėjo eilė sau- 
gumo reikmenims: plaustams, gelbėjimosi liemenėms, signali- 
nėms raketoms ir nemažam skaičiui gesintuvų, nes negalėjau 
pamiršti, jog plauksime aliejumi išteptu mediniu laivu tropi- 
niame karštyje. Visa saugumo įranga užėmė daug brangios 
vietos, bet aš nemanau, kad ekspedicija, nors ir labai artima se- 
novės pirmtakų žygiams, turi teisę be reikalo rizikuoti žmo- 
gaus gyvybe. Jeigu aš padariau klaidą savo tyrimuose ar sta- 
tant laivą, jeigu vieną tamsią naktį Malakos sąsiauryje mus 
sutraiškytų tanklaivis ar apsiverstume patekę į taifūną Pietų 
Kinijos jūroje, norėjau, kad įgula turėtų kuo daugiau galimybių 
išsigelbėti. 

Atrinkome, supakavome ir sukrovėme maistą. Neturėjau 
tiek vietos maisto atsargoms, kad dvidešimties sunkiai dirban- 
čių, alkanų vyrų įgulai pakaktų visai kelionei. Nutariau paimti 
būtiniausius produktus, o atsargas papildyti šio to nusiperkant 
pakeliui. Iškilo dar viena problema - nežinojau, kokį maistą 
turėčiau imti — arabišką omaniečiams ar vakarietišką europie- 
čiams. Išėjo taip, kad supirkome visokių maisto produktų rū- 
šių, kokias tik galėjome rasti Maskate, ir reikalui esant juos mai- 
šydavome. Turėjome nemaža dėžių riešutų ir džiovintų vaisių, 
šimtus kiaušinių, saugomų taukuose ir aplipdytų pjuvenomis, 
krepšius svogūnų, džiovintų pupelių, ryžių ir prieskonių pa- 
ketų. Dėl įvairumo nupirkau maisto ir padažų skardinėse. 
Maistas laive bus gaminamas denyje, ant paprastos anglinės vi- 
ryklės, pastatytos ant smėlio padėklo. Pagalvojus apie šviežiai 
pagautą anglyse keptą žuvį, burnoje pradėdavo rinktis seilės, 
tačiau tik išplaukus sužinosime, ar seksis žuvauti. Vieno mais- 
to produkto - datulių, paėmiau tikrai daug. Arabų pasaulyje 
Omano datulės garsėjo savo aromatu ir saldumu. Sindbado lai- 
kais šie vaisiai sudarė pagrindinę krovinio dalį, jais jūreiviai 
daugiausia ir mito. Iš tikrųjų datulės buvo toks svarbus krovi- 
nys, kad arabai savo laivų galimybes vertindavo pagal datu- 
lių maišų, kuriuos laivas gali pavežti, skaičių. Žiūrėdamas į 

Soharan per rankas siunčiamą toną datulių maišų, pagalvojau, 
koks puikus senovės laikais iš jų turėjo išeiti balastas. Maišai 
minkštai bumbtelėdavo ant denio, ir atsirado graži kompaktiš- 
ka krūva. Mums pasisekė: Soharas datules gavo iš karališkojo 
tiekėjo, mano seno draugo Dharamsio Nensio, tokie patys vai- 
siai keliaudavo ir į karališkąsias virtuves. 

Būtinų dalykų sąrašas atrodė begalinis. Pustonis anglies 
maisto ruošimui, du nuostabūs omanietiški padėklai, tradicinis 
omanietiškas kavinukas, skirtas svetimuose uostuose apsilan- 
kysiantiems svečiams, įgulos skiepijimas nuo raupų, choleros, 
vidurių šiltinės ir stabligės. Briusas Fosteris pasirodė esąs tikras 
genijus, kai klaidžiose suq gatvelėse reikėjo rasti keistus, bet 
gyvybiškai būtinus daiktus. Dukart per savaitę mažu sunkve- 
žimiu jis nuriaumodavo į aerouostą ir atsiimdavo atskraidin- 
tą laivo įrangą. Gavome dar vieną, kaip visada dosnų pasiūly- 
mą padėti mūsų projektui: „Gulf Air“ kompanija, priklausanti 
Omanui, Bachreinui, Katarui ir Jungtiniams Arabų Emyratams, 
pasisiūlė visą mūsų įrangą ir keleivius vežti nemokamai. 

— Jūsų Sindbado kelionė svarbi visoms įlankos šalims, - 
pasakė Jusifas Širavis, kompanijos direktorius. — Visų įlankos 
valstybių istorija susijusi su jūra, ir jei jums ši kelionė pasiseks, 
tai primins mums praeitį. Aš žinau, kad kelionę remia Omanas, 
tačiau manau, kad visos šalys, kurioms priklauso „Gulf Air“, 
sutiks, kad mes pasiūlytume nemokamas kelionės paslaugas — 
ne vien jums, bet ir jūsų įgulai ir kroviniams. 

Dar kartą įsitikinau, kad Tūkstančio ir vienos nakties pasau- 
lis tebeegzistuoja, o šį dosnumą supratau sužinojęs, kad Jusifo 
Širavio tėvas yra buvęs laivo kapitonu. Moderni turtingų nafta 
įlankos valstybių dvasia vis dar buvo susijusi su jūra. Klondai- 
kiškame Persijos įlankos pasaulyje, besipuikuojančiame nau- 
jais, kaip ant mielių augančiais betono miestais, daugiamilijoni- 
niais verslo sandoriais, kondicionuotais limuzinais ir visu kitu, 
vis dar pastebima nostalgija senoviškam gyvenimo prieš naftos 
bumą ritmui. Nors ir labai patenkinti civilizacijos teikiamais pa- 
togumais, vyresnės kartos žmonės jaučia, kad modernizacijos 

ir turto potvynis kažką visiems laikams laidoja. Daugybė pasi- 
sekimo sulaukusių įlankos valstybių žmonių - naujieji preky- 
bos princai, veiklūs ministrai - yra kilę iš šeimų, kurios šimt- 
mečiais garsėjo savo laivais ir jūrininkais. Arabų atsiminimai 
neišvengiamai susiję su senovės prekybos laivais; su neslepia- 
mu pasitenkinimu jie kalba apie jaunystės laivus ir keliones. 
Tai padarė man didelį įspūdį; net pagalvojau, ar bus teisinga, 
turint omenyje šiuos idealus, jei į kelionę Soharu leisis ne tik 
omaniečiai, bet ir europiečiai. 

Netrukus sulaukėme mokslinės įrangos. Planuojant kelio- 
nę man atrodė, kad Soharas bus patogi jūros tyrimų laboratori- 
ja. Laivas lėtai judės vandenynu šešis tūkstančius mylių, dažnai 
atsidurdamas toli nuo žvejybos kelių. Susisiekiau su įvairiais 
universitetais ir jūros tyrimų institutais. Ar laive būtų galima 
atlikti kokius vertingus tyrimus? Mane supažindino su keliais 
jūros specialistais, ir mes sudarėme mokslinę programą. Moks- 
lininkams Sohare skirsiu tris vietas; jie atvyks ir išvyks, kada 
panorės, prisijungdami prie mūsų sutartose vietose, kai laivas 
priartės prie kranto - šitaip jie galės tirti jūrą jiems įdomiuose 
kelio ruožuose. 

Kai doke ėmė augti mokslininkų dėžių krūva, aš supratau 
mokslinės programos metmenis. Pavyzdžiui, čia drybsojo mil- 
žiniška tuščiavidurė torpeda, greičiausiai jūrų biologo, norinčio 
tirti polipus, nuosavybė. Jis siūlė vilkti torpedą paskui laivą iki 
Kinijos ir ištirti, kokie polipai priliptų prie torpedos šonų kelio- 
nės metu. Pagalvojau, kad tie polipai veikiausiai žūtų nuo se- 
natvės, nes nežmoniško dydžio torpeda siaubingai stabdytų 
laivą. Tad didžiąją torpedą nusiunčiau atgal, o į jos vietą paė- 
miau mažesnę. Kitas įrenginys, patraukęs mano dėmesį - ro- 
gės, laimei, nedidelės, apmuštos drėgmę sugeriančia, vystyklus 
primenančia medžiaga: šis prietaisas, rodos, turėjo būti panau- 
dotas užterštumui tirti, juo bus renkama jūros paviršiuje plū- 
duriuojanti nafta. Užšaldytas serumo nuo gyvačių įkandimo 
paketas, be abejo, priklausė žmogui, kuris tikėjosi en route rink- 
ti jūros gyvates. Plastikinių kolbų, plūdurų, žvejybinių tinklelių 

ir kitos mokslinės parafernalijos skaičius atrodė begalinis. Pik- 
tai pagalvojau apie trečiosios kapitono Kuko kelionės pradžią, 
kada jo mokslinė komanda savo įrangai pareikalavo tiek vietos 
laive, kad kažkas visai rimtai pasiūlė virš korpuso iškelti dar 
vieną denį, kuriame būtų galima viską sutalpinti. Žinodamas, 
kad dėl to laivas taptų nemanevringas ir keltų pavojų, kapito- 
nas Kukas atsisakė, ir daugelis mokslininkų išplaukė susierzi- 
nę. Tikėjausi, kad Soharo mokslininkai bus supratingesni. 

Trys mokslininkai pirmajam kelionės etapui laiku atvyko į 
Maskatą, ir aš ėmiau juos skirstyti pagal atsivežtą įrangą. En- 
driu Praisas domėjosi jūros gyvatėmis ir planktonu. Džonas 
Harvudas iš Keimbridžo universiteto atsivežė tik banginių ka- 
talogą ir žiūronus, tad jis turėjo būti žmogus iš Jūros žinduolių 
tyrimo centro, kuris skaičiuos banginius iki pat Indijos. Torpe- 
dos savininkas prisijungs prie mūsų Šri Lankoje, bet jis atsiun- 
tė laišką, kuriame prašė tempti torpedą iki jam atvykstant. Tre- 
čiasis specialistas, dalyvaująs pirmame kelionės etape, buvo 
Robertas Muras, pats archetipiškiausias jūrų mokslininkas, 
kada nors užlipęs į laivo denį. Jis atkeliavo nešinas įmantria 
paties pasigaminta sulankstoma dėže, prigrūsta žvilgančių mė- 
gintuvėlių, butelių ir paslaptingų stiklainių su chemikalais. Jis 
buvo pedantiškas, turėjo rimtas rudas akis ir smailią barzdelę. 
Po besiplaikstančiais šortais švytravo laibos kaip degtukai Ro- 
berto kojos. Įdavus jam į rankas tinklelį drugeliams, jis būtų iš 
akies trauktas Viktorijos laikų mokslininkas tyrinėtojas. 

— Deja, galiu paimti į laivą tik pusę tų daiktų, - mostelda- 
mas įrengimų krūvos link, pasakiau trims mokslininkams. — 
Pirma jūsų užduotis bus atrinkti ne tokius būtinus daiktus ir 
palikti juos čia arba išsiųsti atgal į universitetus. Paskui mes 
surasime vietos likusiems jūsų daiktams ir pakrausime juos į 
laivą. Tą padarius, norėčiau, kad jūs mums padėtumėt krauti 
laivą ir tvarkyti takelažą. 

— Bet mes atvykome kaip mokslininkai... - pradėjo Endriu. 

- Tik ne Sohare, - tvirtai pertariau. — Kiekvienas pirmiausia 
yra jūreivis, kitaip negalėsime valdyti laivo. Visi trys turėsite 

tvarkyti virves bei takelažą ir eiti sargybą. Pirmiausia jūs jūrei- 
viai, paskui mokslininkai. 

Į mane keistai sužiuro trys poros protingų akių. 

Paskelbėme išplaukimo dieną. Tai bus lapkričio 23-ioji, mat 
ši data žymės sultono Kvabuso valdymo dešimtmečio šventės 
pabaigą. Visas Omanas šurmuliuodamas ruošėsi sukakčiai. Ke- 
liuose kilo triumfo arkos, ant gatvės lempų, tvorų ir namų bal- 
konų pasirodė sultono portretai. Darbininkų armijos ropštėsi 
ant kiekvienos įstaigos ar ministerijos pastato fasado ir kabino 
spalvotų lempelių girliandas, naktį paversiančias sostinę pasa- 
kų šalimi. Atvyko fejerverkų specialistai. Inžinieriai sukonstra- 
vo keturis milžiniškus paveikslus, vaizduojančius Omano gy- 
venimo scenas. Vienas jų buvo Indijos vandenyno žemėlapis, 
kuriame matėsi mažas Soharo modelis. Nuo Maskato žybsinčios 
linijos Žymėjo senovinius omaniečių jūros kelius, naktį spalvo- 
tų lempelių linija nusidriekdavo iki Kinijos. Vyliausi, kad tai 
nėra per daug optimistiška. 

Pats Soharas Tautinės šventės dieną turėjo atrodyti šauniai, 
todėl korpusą nudažėme trimis Omano nacionalinėmis spalvo- 
mis - balta, raudona, žalia; prie dviejų pasvirusių stiebų pritai- 
sėme lempučių - taigi tą naktį Maskato įlankoje, kai Džalali 
tvirtovė griaudės ir rūks nuo šaudomų fejerverkų, Soharas atro- 
dys taip pat šventiškai kaip ir aplink jį susispietusi lemputėmis 
išdabintų karinių ir patrulinių laivų flotilė. Bėda buvo tik ta, 
kad mūsų laivo generatorius pasirodė esąs per silpnas uždeg- 
ti visoms lemputėms, bet šią problemą išsprendė papildomas 
generatorius, burzgiantis prie Soharo pritvirtintoje guminėje 
valtyje. Fejerverkų naktis buvo puiki proga iškelti žaliamarški- 
niams atsisveikinimo pokylį. Apsirengę geriausius drabužius, 
jie užsiropštė į denį ir su pasigėrėjimu Žiūrėjo į virš galvos 
sproginėjančius fejerverkus, vėliau paskutinį kartą sukirto po 
nemažą porciją vištienos su kariu ir pasistiprinimą baigė lip- 
niu pyragu, apipiltu gundančiu glajumi. Kitą vakarą jūrų ba- 
zės karininkai pakvietė Soharo įgulą vakarienės, kuri baigėsi 

grubokais ir chaotiškais žaidimais; rytą atsirado nemaža su- 
tvarstytų galvų ir šlubuojančių figūrų. 

Į laivą pakrovėme šviežių vaisių - tikras ženklas, jog Soha- 
ras jau beveik pasiruošęs išplaukti — ir mūsų ginklus, kuriuos 
parūpino sultono ginkluotosios pajėgos. Ironiška, bet piratai 
vėl ėmėsi plėšikauti Malakos sąsiauryje ir Pietų Kinijos jūroje — 
visai kaip Sindbado laikais. Taigi galimiems užpuolikams turė- 
jome paruošę keletą nemalonių staigmenų. Turėjome ašarinių 
dujų balionų, bortų apsaugą, tris grėsmingai atrodančius kalaš- 
nikovus, išrinktus pagrindinio Soharo naro ir sėkmingai besi- 
tvarkančio ginklininko Piterio Dobso. Šešių pėdų trijų colių 
ūgio Piteris neseniai tarnavo Didžiosios Britanijos armijoje, pa- 
rašiutininkų padalinyje, ir buvo apmokytas įvairių egzotiškų 
karo menų. Po apsilankymo sultono sausumos kariuomenės 
ginklų sandėlyje jis grįžo su nuostaba purtydamas galvą. 

- Jie sakė, kad galiu pasiskolinti, ką tik noriu, - pasakė 
man, — pistoletų, šautuvų, kulkosvaidžių, granatsvaidžių, bet 
ko. Jei nori, galėčiau paversti Soharą karo laivu. Triume mes jau 
turime pakankamai smėlio maišų denio sutvirtinimams. Ga- 
liausiai pasirinkau kalašnikovus. Jų buvo kiek nori, visi atimti 
iš sukilėlių Dhofare. Parsinešiau po vieną rusų, kiniečių ir čekų 
gamybos. Man pasakė, kad automatų grąžinti nebūtina. Kai 
mums jų nebereikės, turime išmesti už borto. 

Soharas buvo paruoštas. Aprūpintas maistu ir apginkluo- 
tas, jis laukė savo didžiojo nuotykio. Lapkričio 23-ąją jūrų bazė- 
je pradėjo rinktis aukšti pareigūnai. Soharą išlydėti ruošėsi du 
raketiniai karo laivai, du policijos patrulių kateriai ir balta ka- 
rališkoji jachta. Saidas Faisalas ir kinų pasiuntinys, specialiai 
atskridęs iš Pekino, pasakė kalbas. Gavome religinio vadovo 
palaiminimą, o Chamisui Jūrininkui buvo įteiktas specialiai 
papuoštas Koranas raudonoje velvetinėje dėžutėje; šią dovaną 
prisakyta nuvežti Kinijos musulmonams. Tada senas jūrų ka- 
pitonas iš Suro —- apkūnus vyras raudona nuo chna barzda - 
perskaitė savo eilėraštį, apdainuojantį senovės Omano jūrei- 
vių drąsą ir mūsų kelionės perspektyvas. Saidas Faisalas ir aš 

paspaudėme vienas kitam rankas ir atsisveikinome; kinų pa- 
siuntinys išreiškė viltį dalyvauti sutinkant mus Kantone. Na- 
cionalinė Omano policija trinktelėjo valstybinį himną; kaip vi- 
sada, omaniečių surengta išvykimo ceremonija buvo prabangi 
ir pompastiška. 

Išmušus vienuoliktą valandą, aštriai driokstelėjo signali- 
nis šūvis, nuaidėjęs aplinkinėse uolose. Bematant iškėlėme rau- 
doną dantytą kelionės vėliavą, kurios viduryje pavaizduotas 
skrendantis auksinis feniksas, o virš jo įrašas Bismallah et Rah- 
man et Rahim — Užjaučiančiojo ir Gailestingojo Alacho vardu. 
Suriaumojo eskorto laivų varikliai, mūsų palyda išsirikiavo ap- 
link Soharą strėlės forma. Chamisas Policija nuo švartavimosi 
plūduro nutraukė lyną, ir pakrantės vilkikas lėtai nutempė mus 
plačiu ratu, kad galėtume pamojuoti garbingiems svečiams ir 
aukštiems pareigūnams, stovintiems jūrų bazės balkone. Tada 
Soharas pasuko į atvirą jūrą. Praplaukėme kyšulį ir po penkių 
minučių atsikabinome nuo vilkiko. 

— Kursas į pietryčius, kol atsiplėšime nuo kranto. 

- Pakelt bures! 

Omaniečiai ėmėsi pagrindinės burės, kurią su stiebu jungė 
šešių colių storumo lynas, pritvirtintas prie jo maždaug pen- 
kiasdešimt pėdų virš mūsų galvų. 

— Ah Yallah! Ah Yallah! — betraukdamas virvę suriko Cha- 
misas Policija. Kaip ir numatyta, plonos virvelės išsiskyrė ir 
atlaisvino burę. Pirma išsivyniojo vienas kampas, o paskui ir 
visas medžiagos plotas išsiskleidė tarsi didžiulė užuolaida. Iš- 
girdome šiugždėjimą ir poškėjimą - ant skersinio įsitempė bu- 
rę laikančios virvės, o ši plazdėdama pamažu nusileido ir paga- 
vusi brizą išsipūtė į puikią kreivę. 

— Yallah! Yallah! Allah'| - mueen! - Plaukiam, plaukiam! 
Alachas padės! - traukdama ir reguliuodama pagrindinę burę 
skandavo įgula. Per radiją išgirdau lakoniškas eskortui vado- 
vaujančios karališkosios jachtos kapitono brito komandas. Po 
kelių minučių plaukėme pro Omano jaunimą - mokymams 

skirtą sultonato buriavimo laivą. Jo geltonmarškiniai kadetai 
šūkaudami sveikino praplaukiantį Soharą. Juma užšoko ant 
planšyro ir, pūsdamas kažkur surastą kriauklę, atsakė į sveiki- 
nimus. Netrukus pro mus visu greičiu prašvilpė karo laivai. 
Pasigirdo linksma kitos grupės muzika - karališkosios jachtos 
denyje grojo dūdmaišininkai. Prapliupo „Verey“ pistoletai, 
dangun švystelėjo raudonos ir baltos raketos, kurios, pralėku- 
sios lanku mums virš galvų, krito į jūrą taip arti laivo, kad 
pastačiau porą vyrų su gesintuvais, jei kartais deganti raketa 
nukristų į išdžiūvusį medinį Soharo denį. 

Eskortas pasuko namo - laivai nupuškavo atgal į Maskatą, 
palikdami tiesias baltų purslų vagas. Šalia mūsų pupsėjęs senas 
motorinis dau, specialiu mano prašymu vežęs žaliamarškinius, 
taip pat apsigręžė. 

— Sudie, sudie, žaliamarškiniai! — sušukau tolstantiems 
meistrams. — Ačiū jums už nuostabų laivą. 

Pro žiūronus mačiau, jog vyrų veidais teka ašaros. Atsigrę- 
žiau į įgulą. 

— Susitvarkykim laivą, viską sudėkime į savo vietą. Mes — 
jau kelyje. 

Aštuoni omaniečiai užsiėmė virvių sukimu į ritinius, laivo 
tvarkymu. Jiems padėjo kiti, labiau patyrę įgulos nariai: Moha- 
medas Ismailas, vyriausiasis laivadirbys, plaukiantis iki Indi- 
jos, idant galėtų stebėti savo statytą laivą; Tronduras Paturso- 
nas, atvykęs pirmam kelionės etapui, nes jis negalėjo praleisti 
progos paplaukioti arabišku bumu; ir Tomas Vosmeris, iš mo- 
delių gamintojo tapęs laivadirbiu, dabar paskirtas radijo ope- 
ratoriumi. 

- Tikiuosi, kad radijas nesuges, - sumurmėjo man Tomas. - 
Neįsivaizduoju, kaip jį taisyti. 

- Nesirūpink, - atsakiau. - Turėsi marias laiko išmokti. Tik 
nepamesk instrukcijos. i 

Visiems mums dar reikės daug ko išmokti, pagalvojau. Sek- 
dami jūreivio Sindbado ir kitų ankstyvujų arabų navigatorių 

pėdomis, mes išplaukėme kelionėn į Kiniją per septynias jūras 
vedančiu keliu, kurį žinojo prieš tūkstantmetį gyvenę arabų 
pirkliai. 


Tūkstančio ir vienos nakties 
iliustracija 


Salehas Chamisas, į pensiją išėjęs kapitonas iš Suro, kalbasi su Timu Se- 
verinu apie savo gyvenimo patirtį plaukiojant Arabijos jūra. 


Laivo stiebus ir skersinius pasirinkome iš Malabaro pakrantėje esančio Bei- 
porės uosto užutėkiuose plūduriuojančių rąstų. Medieną, kokoso virves, 50 000 
:okoso kevalų, žuvies taukus ir medžio dervą nuplukdėme iš Suro į Omaną, 
kur 1980 metų vasario 4-tą dieną prie 52 pėdų ilgio kilio, išpjauto iš vientiso 
rąsto, buvo prisiūta pirmoji lenta. 

„Baigęs paruošiamuosius darbus, vyresnysis virvininkas Kasmikoja su- 
skirstė savo žmones į poras - į dirbančius viduje ir išorėje. Kiekvienos poros 
tikslas — prakišti geriausios kokybės kokoso plaušų virvę pro lentos, po to ki- 
lio skylutę, aplink „pitoną“ ir vėl atgal. Tada išorėje esantis darbininkas apvy- 
nioja virvę aplink savo medinę dalbą ir, kojomis įsirėmęs į korpusą, iš visų jė- 
gų ją įtempia. Korpuso viduje dirbantis partneris tapšnoja virvę ranka, kad ji 
dar labiau įsitemptų... Triguba siūle jie surišo lentą, kilį ir „pitoną“, kol galiau- 
siai skylės buvo užkimštos kokoso plaušais.“ 


Pirmiausia mediniais plaktukais jie sutraiškė kokoso kevalus, taip atskir- 
dami dulkes, tada pagamino dešrelę primenančius kamšalų „pitonus“, sprau- 
džiamus už laivo lentų sujungimų. 


Laivo lentas ir karkasą jau tvirtai laikė 400 kokoso virvės mylių. Liko pas- 
kutinė užduotis — reikėjo sutepti laivą taukais. „Agatiečiai sulipo atgal į kor- 
puso vidų. Jiems buvo nuleistos augalinio aliejaus skardinės ir, paėmę šepe- 
čius ir šluotas, jie pradėjo trinti juo „pitono“ siūles. Kokoso plaušai sugėrė 
aliejų. Virviadirbiai man paaiškino, jog norint išsaugoti laivą, svarbu, kad vir- 
vė būtų sutepta. Tepant virvę kas keturis mėnesius, jie garantuoja, kad laivas 
ištarnaus šešiasdešimt metų, o gal net visą šimtmetį.“ 


Pausiamasi viename 
„Operos ložės“ tualetų vai- 
ragalyje. „...apstulbdavai, 
pasėmęs virve parištu kibiru 
vandens dušui, - vaiduokliš- 
kais upeliais nutekėjus jūros 
vandeniui, ant kūno likdavo 
ryškios dėmelės - tartum 
jonvabaliai ant odos prikib- 
davo švytintis planktonas.“ 


Maitinomės arabų jūreivių 
patiekalais iš ryžių, žuvies 
ir datulių. Šį racioną papildė 
konservuotas maistas; viską 
kepėme ant anglių krosnelės. 


Kairėje viršuje: Timas Severi- 
nas rodo Chamisui Jūrininkui, 
kaip naudotis kamalu, senovi- 
niu arabų navigaciniu prietaisu. 
Kamalu - į priekį ištiesiama 
siūlu parišta medine lentele — 
galima išmatuoti pasirinktos 
žvaigždės aukštį. Šiek tiek 

asitreniravus, platumos 
padėti įmanoma nustatyti 
30 mylių tikslumu. 


Kairėje: Pirma eilė, iš kairės 
lešinę: Piteris Dobsas, Musa- 
lamas, Chamisas Policija. Antra 

eilė, iš kairės į dešinę: Eidas, 
Endriu Praisas, Tomas Vosme- 
ris, Dikas Dalis, Piteris Hana- 
s, Chamisas Jūrininkas, 
Nikas Holis, Timas Redmanas. 

Indijos žvejai mokomi burių siuvimo meno. Greičiau nei per savaitę jie pa- 
siuvo visą burių komplektą. 


Vairo taisymas. Virvė ir odiniai raiščiai buvo dažnai tampomi ir susidė- 
vėjo. Soharą pastatėme prie atokios koralų salos Cetlat, ir narai galėjo vairą 
suremontuoti. Du vyrai taisė raiščius, o trečias viršuje žvalgėsi ryklių. 


Ryklių šėlsmas Indijos 
vandenyne. Pavojingai 
arti ryklio nasrų plikomis 
pėdomis stovintis Abdula 
talžo ryklį tvirtinamuoju 
smeigtu. „Aplink slydinėjo 
dantimis kaukšintys rykliai, 

uriuos užmušti nebuvo 
lengva. Nepaisydami stiprių 
vėzdų ir peilių smūgių, gyvū- 
nai vartaliojosi ir daužėsi.“ 


Šri Lankos brangak- 
menių ieškotojas aliuvi- 
niame žvyre ieško brang- 
akmenių. Sindbadas šią 
salą, tada vadintą Seren- 
dibu, aplankė du kartus. 
Brangiųjų akmenų kasyk- 
los tikriausiai įkvėpė 
Sindbado ciklo pasaką 
apie Deimantų slėnį. 
Taip pat Sindbadas pasa- 
kojo apie didžią Serendi- 
bo karaliaus galybę, o 
arabų geografai rašė apie 
pritrenkiančias karališkas 
procesijas, traukiančias 
sostinės gatvėmis. 


Šaltoje aušros šviesoje įgula apžiūri atpleišėjusį nulaužto skersinio galą. 


„Piteris Dobsas ir Timas Redmanas pjūklu ir kaltu suapvalino nulaužtą rąst- 
galį. Jiems baigus, omaniečiai apie valandą balansavo sutrumpėjusį skersinį. 
Tada pririšome atsarginį bizanį. Išpainiojome ir kruopščiai sutampėme štagus 
ir lynus, ir su specialia lyno traukimo daina komanda užtempė laikiną burę į 
stiebo viršūnę.“ 


Virš Soharo švilpiant arkiniam škvalui, laivas dreifuoja, nuleidęs bures. 


Artėja pagalbos ieškančių vietnamiečių pabėgėlių laivas. Pritrūkę maisto ir 
turintys dizeliniu kuru užnuodytą vandenį, pabėgėliai bijojo, kad Soharas 
epasirodytų esąs piratų laivas. Didžiausia jų problema buvo ta, kad pabė- 

sėliai pasiklydo. Jų kompasas buvo sugadintas, vietnamiečiai neturėjo žemė- 
lapių. 


Kol sohariečiai tiekia maistą, vandenį ir teikia medicininę pagalbą, Timas 
everinas į Taivanį plaukiantiems pabėgėliams aiškina teisingą kursą. 
——— as 

„Prieplaukoje stovėjo eilės mokinių, mojančių geltonais ir raudonais pom- 
ponais, jiems pritarė muzikantai. Prisiartinęs nuo triukšmo kone galėjai ap- 
kursti. Trenkė muzika, sproginėjo petardos, vaikai dainavo.“ 


Išlipus į krantą, mus 
pasveikino Saidas Fai- 
salas ir kinų pareigūnai, 
tada visa įgula patraukė 
gatve pro mokinių 
kolonas. Saidas Faisalas 
(viduryje), Omano 
Tautinio paveldo ir 
kultūros ministras, 
sultono karališkųjų oro 
pajėgų lėktuvu atvyko 
vadovauti delegacijai, 
sutinkančiai ekspedicijos 
dalyvius. Pažymėti 
atnaujinto istorinio jūros 
kelio tarp Kinijos ir ara- 
bų pasaulio iš Pekino 
atvyko kultūros komi- 
sijos pirmininkas. 

Arabijos jūra 


Pirmosios tokio sumanymo, koks buvo Sindbado kelionė, 
dienos paprastai pačios nemaloniausios. Trūkinėja naujos vir- 
vės, atsilaisvina arba kietai užsiveržia prastai surišti mazgai, 
plyšta burės, genda elektros instaliacija, ištisos valandos su- 
gaištamos beieškant paskutinėmis pasirengimo minutėmis pa- 
skubomis kažkur nutrenktų reikalingų daiktų. Krenta ir įgulos 
nuotaika. Atslūgus išvykimo jauduliui, jūreivius pradeda slėg- 
ti monotonija. Vyrai, dar neprisitaikę prie laivo siūbavimo, kry- 
pinėja ir slysčioja. Kai laivą pagauna bangos ir šis ima stipriau 
linguoti, keli nelaimingieji vemia persisvėrę per borto turėklus. 
Paslapčiomis įgulos nariai stebi vieni kitus, žinodami, kad atei- 
nančius mėnesius teks praleisti susikimšus šiame mažame me- 
diniame pasaulėlyje. 

Soharo kelionė prasidėjo nelaime. Rytą, kai savo kajutėje 
laivo gale pildžiau laivo žurnalą, išgirdau užvedamo dyzelinio 
generatoriaus klanksėjimą. Generatoriaus variklis užsivedė, bet 
tuoj pat sudrioksėjo nerimą keliantys dūžiai, nuo stiprių smū- 
gių virš mano galvos sudrebėjo denis. Tada pasigirdo sužeisto 
žmogaus riksmas. Trapu užlėkiau į denį ir pamačiau ant šono 
parvirtusį, tepalu ir degalais varvantį generatorių. Iš sulanksty- 
tos skardos matėsi, kad generatoriaus priekis sutrupintas. Pite- 
ris Dobsas spausdamas pėdą gulėjo denyje agonijos perkreiptu 
veidu. Tarp jo pirštų plūdo kraujas, viskas buvo aptaškyta 
krauju. Aplink Piterį stovėjo keli sukrėsti įgulos nariai. Galiau- 
siai, suėmę save į rankas, jie patogiai paguldė Piterį ant dėžės. 

Briusas nulėkė vaistinėlės, aš, padedamas Chamiso Jūrininko, 
nuploviau ir apžiūrėjau žaizdą. Žaizda buvo šiurpiai gili — 
įpjova ėjo iki kaulo. 

- Kas atsitiko? — paklausiau. 

- Užvedinėjau generatorių, - pabalęs iš baimės ir skausmo 
paaiškino Piteris. - Varikliui užsivedus, rankenėlė užsikirto ir 
ėmė suktis. Tada generatorius apvirto, rankenėlė atsitrenkė į 
denį, lūžo ir visas generatoriaus priekis sprogo. Metalinė ske- 
veldra pataikė man į koją. 

Šio nelaimingo įvykio pasekmė buvo gili, tarsi šrapnelio 
padaryta žaizda, nedelsiant būtina medicininės priežiūros. So- 
hare nebuvo gydytojo, ir aš susirūpinau, kad tinkamai neprižiū- 
rint žaizdos gali įvykti kraujo užkrėtimas. Žaizdą nuploviau, 
pasistengiau išimti visas metalines skeveldras, Briusas koją api- 
bintavo. Kraujavimas nesiliovė. 

Per radiją susisiekiau su Nylu Edvardsu, mėgėju radijo 
operatoriumi Maskate, suorganizavusiu Omane grupę radijo 
entuziastų, laukiančių mūsų signalų. 

- Čia Soharas. Laive atsitiko nelaimė, vienas žmogus su- 
žeistas. Prašau paruošti ir atsiųsti medicininę pagalbą. 

Nylas pažadėjo padaryti viską, kas įmanoma, ir po valan- 
dos pranešė, kad sultono laivynas siunčia gydytoją. Patrulinis 
laivas išvyksta po dviejų valandų. Jis paklausė Soharo koordina- 
čių. Pasakiau apytikslę laivo vietą; apskaičiavau, kad geriausiu 
atveju patrulinis laivas mus pasieks per aštuonias valandas. Tuo 
tarpu Piterio koja tebeskaudėjo, tad aš apsidžiaugiau nustatęs, 
kad plaukiame tanklaivių, keliaujančių į Persijos įlanką pro 
Ormuzo sąsiaurį, jūrkeliu. Netrukus tolumoje pastebėjau tris 
naftą vežančius laivus. Gal juose rasime gydytoją, pagalvojau. 

- Tomai, įjunk radiją ir pabandyk susisiekti su kuriuo nors 
tanklaiviu. Pasakyk, kad mums reikia gydytojo, kad sužeistas 
vienas jūreivis. 

Tomas įjungė radiją ir pasiuntė žinutę. Niekas neatsakė. Tris 
valandas Tomas siuntė radijo signalus, vis kartojo ir kartojo ži- 
nutę, bet niekas neatsiliepė. Patikrinome, ar radijas nesugedęs. 

Jis veikė kuo puikiausiai. Paprasčiausiai tanklaiviuose nebudė- 
jo radistai. 

Tą vidudienį du tanklaiviai tikrai praslinko per mylią nuo 
Soharo. Buvo įdienoję - ryškiai spigino saulė, skaidriame kriš- 
toliniame ore galėjai toli matyti - o mūsų laivas, nešamas leng- 
vo brizo, plaukė iškėlęs visas savo baltas bures. Nepastebė- 
ti Soharo buvo praktiškai neįmanoma. Tikėdamasis patraukti 
tanklaivių įgulos dėmesį, įsakiau paleisti raudonas nelaimės ra- 
ketas. Sušnypštusios ir sužaižaravusios, raketos plykstelėjo ryš- 
kia raudona šviesa, matoma už kelių dešimčių mylių. Tanklai- 
viai plaukė kaip plaukę, tarytum mūsų nepastebėdami. 

Suvokėme, kad plaukdami buriniu laivu nelaimės atveju 
esame visiškai bejėgiai. Sohare turėjome visus modernius sau- 
gumo įrenginius — raketas, radiją, signalinį veidrodį — ir plau- 
kėme netoli didelių laivų. Tačiau jeigu didžiuosiuose laivuose 
denio sargyba neatidi, o Soharas neturi variklio, padedančio 
priplaukti arčiau kito laivo, mes niekaip neįstengtume ištikus 
nelaimei atkreipti į save dėmesį. Buvome nepastebimi, tarytum 
plūduriuotume kur nors nykiuose Antarkties vandenyse. 

Susitikimas su patruliniu laivu taip pat nekėlė entuziazmo. 
Šis laivas plaukiojo didesniu nei 20 mazgų greičiu, turėjo rada- 
rą ir įgulą, apmokytą pastebėti laivus jūroje. Mus šis puikiai ap- 
rūpintas kateris „medžiojo“ daugiau nei keturiolika valandų. 
Soharą radaru sugauti nebuvo lengva, o aš patruliniam laivui 
negalėjau duoti tikslių mūsų koordinačių, kol nepasirodė pir- 
mosios žvaigždės. Kitą dieną, dešimtą valandą ryto, patrulinis 
kateris pagaliau mus surado - ne su radaro pagalba - įgula to- 
li horizonte pastebėjo baltas Soharo bures. Gumine valtele pri- 
plaukęs laivyno gydytojas Piterį apžiūrėjo ir, pareiškęs, kad 
žaizda švari, ją užsiuvo. Piteris labai norėjo pasilikti Sohare, tad 
gydytojo paklausiau, ar sužeistasis gali tęsti kelionę. Gydytojas 
atsakė, kad rizikos esama - žaizda dar gali užsikrėsti, o išplau- 
kę toliau į Arabijos jūrą, nebegalėtume tikėtis pagalbos. Antra 
vertus, jei Piteris kojos nevargintų, dažnai ją plautų ir žaizda 
gerai gytų, ant kojų jis atsistotų per tris savaites. Pasikalbėję 

su Piteriu nusprendėme, kad jis liks laive. Tai buvo teisingas 
sprendimas. Šiam stipriam, disciplinuotam, puikiam narui bu- 
vo lemta tapti vienu reikalingiausių įgulos narių mūsų laukian- 
čiuose išbandymuose. 

Svarbiausia Sindbado kelionėje buvo Soharo valdymas. 
Vienas projekto tikslų ir buvo sužinoti, kaip senovės arabų jū- 
rininkams pavykdavo nukeliauti iki Kinijos. Tai buvo stulbi- 
nantis pasiekimas: tuo metu, kai vidutinis europietiškas laivas 
gana sunkiai teįveikdavo Lamanšą, jie nuplaukdavo beveik 
ketvirtadalį kelio aplink pasaulį; be to, arabai į kelionę leis- 
davosi ne pasikliaudami sėkme, o viską tiksliai apskaičiavę. 
Ankstyvuosiuose rašytiniuose arabų šaltiniuose yra kelios 
užuominos apie jų laivybos paslaptis. Ten pabrėžiama, kad ara- 
bai laivo padėtį nustatydavo ne pagal saulę, o pagal žvaigždes, 
neaiškiai užsimenama apie brėžinius ir kapitonų knygas, ku- 
riose buvo sukaupta ankstesnių kapitonų patirtis. Nė vienas 
arabiškas brėžinys neišliko, ir tik penkioliktame amžiuje pasi- 
rodė knyga, šiek tiek kilstelėjusi arabų laivininkystę gaubiantį 
paslapties šydą. Mums tiko, kad knygą parašė omanietis. Jis 
buvo kapitonas iš Suro, vardu Achmedas Ibn Madžidas, vienas 
žymiausių savo laiko jūrininkų. Laimei, jo knygą kruopščiai 
išvertė ir paaiškinimus parašė anglų mokslininkas Džeraldas 
Tibetsas. Tibetso vertimą turėjau Sohare, ši knyga tapo mano 
vadovėliu, iš kurio sėmiausi žinių apie senovės arabų laivi- 
ninkystę. 

Studijuoti vadovėlį nebuvo lengva, juolab kad Ibn Madži- 
das savo knygą sudėjo eilėmis. Dažnai jaučiau, kad autorius 
didesnį dėmesį skiria poetiškumui ir elegancijai, o ne praktiš- 
kiems patarimams. Ibn Madžidas teigė savo knygoje surinkęs 
visus senuosius arabų laivybos metodus. Jis iš tikrųjų pateikė 
nemažai astronomijos teorijų, aiškinančių, kaip skirtingais me- 
tų laikais danguje juda žvaigždės, kaip surasti žvaigždynus ir 
taip toliau. Mane labiau domino praktiniai patarimai. Kaip ara- 
bų jūrininkai nustatydavo savo padėtį? Kaip jie laikydavosi 
kurso? Arabai naudojo paprastą trijų colių storumo lentelę su 

skyle viduryje; per šią skylę prakišamas siūlas, kurio vienas 
galas sumazgytas. Jūreivis sukanda mazgą ir tiesia lentelę prie- 
kin, kol siūlas įsitempia, tada, primerkęs vieną akį, pakreipia 
lentelę taip, kad viena jos briaunų sutaptų su horizonto linija. 
Galiausiai jūrininkas pamatuoja atstumą nuo Šiaurinės žvaigž- 
dės iki viršutinio lentelės krašto. Pritrenkiančiai paprasta. 

Iš kartono gabaliuko iškirpau lentelės kopiją, pradūriau 
skylę, sumazgiau siūlą ir užlipau į denį išbandyti Ibn Madžido 
aprašytą prietaisą. Autorius jūrininkams prieš nustatant padėtį 
siūlė apsiplauti akis šaltu vandeniu, atsistoti kuo tvirčiau ir 
vengti tiesiai į veidą pučiančio vėjo, kadangi tada akys gali 
apsiašaroti ir matuojant įvyktų klaida. Geriausias matavimo 
laikas, pasak autoriaus, yra tada, kai aiškiai matoma horizonto 
linija. Ši mėnulio apšviesta naktis buvo puiki; negrabiai pamo- 
savęs lentele, aš pagaliau suvokiau matavimo principą ir nusta- 
čiau atstumą iki Šiaurinės žvaigždės. Tada Soharo padėtį nusta- 
čiau naujovišku sekstantu ir pasižymėjau rezultatą. Kitą naktį 
pakartojau eksperimentą ir pamačiau, kiek pasikeitė Šiaurinės 
žvaigždės pozicija kartoninės lentelės krašto atžvilgiu. Ibn Ma- 
džido vadovėlio duomenis palyginau su šiuolaikinėmis navi- 
gacijos lentelėmis. Radau neabejotinų panašumų, nors Ibn Ma- 
džidas savo skaičiavimuose nenaudojo laipsnių ir minučių, 
Šiaurinės žvaigždės aukštį jis nustatydavo piršto storio viene- 
tais, vadinamais isba. Trečią naktį Šiaurinės žvaigždės aukštį 
nustačiau taip tiksliai, jog naudodamasis kartono gabalėliu ir 
siūlu, galėjau apskaičiuoti laivo platumos padėtį, apsirikdamas 
daugiausia trisdešimčia mylių! Dar tik pradėjau mokytis, o jau 
būčiau galėjęs nuplukdyti Soharą į bet kurią vietą Indijos pa- 
krantėje, kad ir už 500 mylių nuo dabartinės laivo vietos. Man 
tereikėjo žinoti Šiaurinės žvaigždės aukštį toje vietoje, į kurią 
noriu nuvykti, plaukti į pietus, kol Šiaurinė žvaigždė atsidurs 
tokiame pačiame aukštyje virš Soharo, tada pasukti į rytus ir 
plaukti iki kranto žiūrint, kad žvaigždės padėtis nekistų. 

Šis orientavimosi būdas vadinosi „platuminiu plaukioji- 
mu“. Ibn Madžido kompetencija navigacijoje man jau nekėlė 

jokių abejonių, ypač kai sužinojau, kad jis galėjo nustatyti pla- 
tumą ne tik pagal Šiaurinę žvaigždę, bet ir pagal dešimtis kitų 
žvaigždžių, kuriomis naudodavosi, kai Šiaurinės žvaigždės ne- 
buvo matyti. Ibn Madžidas pateikė sąrašus žvaigždžių, pagal 
kurias taip pat būtų galima orientuotis, jų aukštį pamatavus 
tinkamu laiku. Kai kurios jų buvo gerai žinomos - pavyzdžiui, 
jis naudojosi Pietų Kryžiaus žvaigždynu, - tačiau kitas Žvaigž- 
des reikėdavo matuoti poromis, kai jos viena kitos atžvilgiu 
užimdavo tam tikrą padėtį, tik tam tikrą mėnesį. Tad Ibn Ma- 
džido žinios apie žvaigždynus ir jų judėjimą turėjo būti encik- 
lopedinės. Jis taip pat aiškino, kokia leistina Šiaurinės žvaigž- 
dės aukščio paklaida, kaip laikyti kursą pučiant vėjui, kokių 
ženklų ieškoti artinantis prie kranto, ir taip toliau. Jis nemokė- 
jo nustatyti vietovės ilgumos, tai yra rytų - vakarų pozicijos, 
tačiau to ir nereikėjo. Plaukiant į Kiniją, krantai yra išsidėstę į 
šiaurę arba į pietus nuo laivo kelio, tad pakanka apskaičiuoti 
platumą. 

Achmedas Ibn Madžidas žinojo, kur ir kaip geriausia iš- 
mesti inkarą. Jis žinojo tam tikrų kalvų ir kyšulių charakterin- 
gus kontūrus ir pateikė pagrindinių isbais apskaičiuotų uostų 
vietų sąrašą. Nenuostabu, kad Ibn Madžidas buvo laikomas 
mu'allimu - aukščiausios klasės jūrininku. Žemiausios klasės jū- 
rininku arabai laikė Žmogų, žinantį savo kranto linijas, suge- 
bantį saugiai palei jas plaukioti išvengiant rifų ir kitokių pavo- 
jų. Aukštesnio lygio jūrininkas gebėdavo išplaukti į atvirą jūrą 
ir nusistatęs kursą, nematydamas kranto, tiesiu keliu nupluk- 
dyti laivą į reikiamą vietą. Aukščiausios kvalifikacijos jūrinin- 
kas, mu'allimas, turėjo sugebėti valdyti savo laivą toli nuo 
kranto bet kuriuo metų laiku, nuplukdyti jį į bet kurį uostą 
naudojantis tik žvaigždėmis ir savo paties patirtimi ir nepasi- 
klysti net siaučiant audroms ar nuo kelio nunešus srovėms. 
Achmedas Ibn Madžidas buvo mu'allimas. Anksčiau manyta, 
kad jis ir buvo tas arabas, kuris parodė Vaskui da Gamai kelią 
iš Afrikos į Indiją. Apsukęs Gerosios Vilties kyšulį ir plaukda- 
mas palei rytinį Afrikos krantą, Vaskas da Gama nusisamdė 

šį jūrininką, nuvedusį portugalų laivus iki Kalikuto, Malabaro 
pakrantėje Indijoje. Šiuo maršrutu indų ir arabų mu'allimai jau 
keliavo prieš kelis šimtmečius. Taigi kas portugalams atrodė 
didžiausias atradimų žygis, arabams tebuvo įprasta kelionė. 

Lentele su siūlu - prietaisu, vadinamu kamalu, aš naudotis 
išmokau, bet ar sugebės juo platumą nustatyti kiti įgulos na- 
riai? Keli vyrai pabandė ištiesti kartono gabalėlį ir, įtempę siū- 
lą, išmatuoti Šiaurinės žvaigždės aukštį. Išsiaiškinome, kad su 
kalamu geriausiai sekasi į mane panašaus stoto žmogui. Kiti jū- 
reiviai gaudavo skirtingus rezultatus. Atsivertęs Ibn Madžido 
knygą, radau ir šios problemos sprendimą. Kapelos žvaigždė 
sudaryta iš dviejų ryškių dalių, viena nuo kitos nutolusių lygiai 
per keturis isba. Taigi, pasigaminęs kamalą, jūreivis galėdavo jį 
patikrinti pagal Kapelos žvaigždes. Bet ar ankstyvieji arabų 
jūreiviai nesinaudojo dar ir kompasu? Žinoma, penkioliktame 
amžiuje, Ibn Madžido laikais, kompasas buvo gana paplitęs, 
tačiau ankstyvesniuose tekstuose apie šį prietaisą neužsime- 
nama. Matyt, kompasą atstojo orientavimasis pagal žvaigždes. 
Saleho, buvusio žvejybinio laivo škiperio, paklausiau, kokiais 
žodžiais arabų kalboje žymimos pasaulio šalys. Jo atsakymas 
viską paaiškino. Dauguma arabiškų su kompasu susijusių žo- 
džių skyrėsi nuo europietiškų, nes arabai vietoj specifinių termi- 
nų vartojo žvaigždžių pavadinimus. Šie arabiški terminai atėjo 
iš tų laikų, kai arabų jūrininkams kelius rodė naktį pakylančios 
ir nusileidžiančios žvaigždės. Patyrę omaniečiai naktinės sargy- 
bos metu Soharą taip pat vairavo pagal dangaus šviesulius. Die- 
ną kursą jie laikė pagal saulę - manevravo taip, kad nenurims- 
tantis musonas į Soharo bures pūstų vis tokiu pat kampu. 

Norėdamas sužinoti, kiek nuplaukėme, turėjau išmatuoti 
Soharo greitį, tad šią užduotį daviau mūsų mokslininkams, 
kurie bematant surinko visą greičio matavimui reikalingą įran- 
ga - kalkuliatorius, chronometrus ir tuziną apelsinų. Iš pra- 
džių mokslininkai išmatavo tikslų laivo ilgį. Tada Robertas 
Muras, dar ekscentriškiau atrodantis su negrabiai apsivyniotu, 
arbatinuko gaubtą primenančiu turbanu, užsiropštė į patį lai- 
vo priekį. 

— Jau! — sušuko Robertas, mesdamas į vandenį apelsino 
žievelę, ir Džonas Harvudas nuspaudė chronometrą. Apelsino 
žievelė nulingavo paskuigalio link. 

- Jau! - riktelėjo Endriu, kai apelsino žievelė pasiekė vaira- 
galį. Džonas sustabdė chronometrą ir užrašė laiką. Šalia Soharo 
praplaukė dar kelios apelsino žievelės, ir Džonas suspaudė ke- 
lis kalkuliatoriaus klavišus. 

- Kapitone, mes plaukiame apytiksliai 4,38396 mazgų 
greičiu. 

— Gal kas nori apelsino? — sumurmėjo Robertas. - Turiu 
kelis nuluptus. 

Tai, ką girdi plaukdamas viduramžišku arabišku laivu, yra 
nepakartojama. Garsinis kasdieninio mūsų gyvenimo fonas - 
virvių bei rąstų cypimas ir vaitojimas - tolydžio individualėjo. 
Jokios virvės necypia tokiu aukštu tonu kaip stiebą laikantys 
kokoso lynai, kurių dejonės keičiasi priklausomai nuo laivo 
siūbavimo ritmo ir stiprumo. Be perstojo, su kiekviena banga 
švelniai dunksi vairalazdė, kartais, šturmanui pajudinus vai- 
ralazdę, subilda skridiniai. Iš aukštai sklido minkštas, tylus čiu- 
žėjimas - didieji skersiniai trynėsi į stiebus ir girgždėjo, nors 
kiekvienas jų, kad nesitrintų, buvo aptrauktas drobe, prikimšta 
kokoso plaušo. Laivui skinantis kelią per bangas, visuose kor- 
puso kampeliuose „šnekėjosi“ tuzinai medinių sujungimų. Di- 
delės apatinio denio lentos, pritardamos nežymiam korpuso 
lankstymuisi, slankiojo aukštyn žemyn, ir mano kajutėje, net 
neužlipus į Soharo denį, galėjai justi net menkiausią vėjo kryp- 
ties ar greičio pasikeitimą. Vandens šnabždesys ties laivo šo- 
nais nusakydavo greitį, o laivo pasvirimo kampą rodė drėgmė, 
besisunkianti pro neužglaistytas korpuso lentas. 

Pirmosiomis kelionės dienomis dėžės, kartono dėžutės, vir- 
vės, maišai, puodai, drabužiai - viskas netvarkingai buvo iš- 
mėtyta Soliaro denyje ir atrodė, kad nėra kur ir atsistoti. Arabiš- 
ki dau liūdnai garsėja savo chaotiškais deniais, tačiau Soharas 
mušė visus nevalyvumo rekordus. Ant takelažo virvių plevė- 
savo džiūstantys rankšluosčiai, aplink kojas pynėsi žvejybinis 

valas, ant liukų dangčių siūbavo vaisių krepšiai. Tik labai iš 
lėto netvarka pradėjo mažėti - šviežius vaisius suvalgėme, jū- 
reivių asmeniniai daiktai nukeliavo po lovomis. Kiekvienam 
įgulos nariui paskyriau po dvi amunicijos dėžes drabužiams ir 
kitiems asmeniniams daiktams. Šios dėžės buvo patalpintos po 
brezentinėmis jūreivių lovomis, esančiomis po deniu abiejuose 
laivo šonuose. Kad triumas išliktų kuo vėsesnis, laivo apačioje 
nedarėme jokių pertvarų - bendra patalpa tęsėsi nuo bocmano 
saugyklų pirmagalyje iki brezentinės pertvaros, skiriančios ka- 
pitono kajutę paskuigalyje. Toje pagrindinėje patalpoje ir gy- 
veno visa įgula — ir mokslininkai, ir omaniečiai. Tik man, kaip 
kapitonui, teko asmeninė kajutė. Šalia vietos, kur masyvus pag- 
rindinis stiebas, pervėręs denį, leidosi į vidinius įtvirtinimus, 
buvo įrengtos spintelės konservuotam maistui. Toliau į laivo 
paskuigalį įtaisytos dvi dėžės - viena mokslinei įrangai, kita fo- 
tografijos reikmenims. Abi dėžės puikiai tiko vietoj darbinių 
suolų ir stalų. Dar toliau buvo pagrindinė maisto saugykla - 
tinklu uždengta maišų ir statinių krūva. Šalia saugyklos - ra- 
disto stalas. Už brezentinės pertvaros slėpėsi mano kajutė - 
su dviem lovom, keliomis lentomis, permestomis per vairą ir 
atstojančiomis stalą, ir puikia senoviška aptakių formų omanie- 
tiška dėže - mano suolu. Atsisėdus ant dėžės man tereikėdavo 
pakelti akis, kad išvysčiau basas tiesiai man virš galvos ant gro- 
telių stovinčio vairininko kojas. 

Mūsų drabužiai buvo pritaikyti prie esamų sąlygų. Oma- 
niečiai dienomis nebedėvėjo savo dišdašų, rengėsi plonais marš- 
kiniais ir vuzarais — ilgomis strėnajuostėmis. Kiti įgulos nariai 
greit perėmė omaniečių rengimosi stilių — iškeitė kelnes į vuza- 
rus ir vaikščiojo basi — taip laive ir patogiau, ir praktiškiau. Mū- 
sų darbo diena sulig aušra prasidėdavo omaniečių rytine mal- 
da. Po maldos sekė duona ir blynai - tokius dažniausiai val- 
gėme pusryčius. Įgulą padalydavau į tris pamainas, dirbančias 
keturias ir besiilsinčias aštuonias valandas, tad visi turėjo pa- 
kankamai laisvo laiko. Kasdienių darbų turėjome nedaug: rei- 
kėjo sutvarkyti ir tinkamu kampu įtempti bures, pastatyti ką 

nors prie vairo, pripildyti statinę denyje šviežio vandens, įtemp- 
ti takelažą. Kiekvieną rytą iš triumų išpumpuodavome ir per 
bortą išliedavome šlykščiai dvokiantį geltoną vandenį, kuris 
kilvateryje palikdavo nešvarią juostą, bet šiaip daug darbo ne- 
turėjome. Besiilsinti pamaina skaitinėjo, rašė laiškus, kurie bus 
išsiųsti pirmame uoste, ar snūduriavo saulėje. Mėgiamiausia 
besiilsinčių vieta tapo priešakinis denis. Čia milžiniška pagrin- 
dinė burė praleido švelnų brizą, dvelkė malonia vėsa, o pakilus 
saulei, burė teikė ir visų laukiamą pavėsį. 

Pamažu ėmė ryškėti kiekvieno įgulos nario individualūs 
bruožai. Stambusis Abdula su storomis rankomis ir svyruojan- 
čia eisena pasirodė esąs geriausias laivo vairininkas. Jis tary- 
tum buvo sutvertas Soharui valdyti: įsitaisęs ant velso pavėjinė- 
je dalyje, jis savo masyviais delnais sugniauždavo vairalizdės 
virves ir sau sėdėdavo visiškai atsipalaidavęs. Vairalizdės vir- 
vę Abdula trukteldavo labai retai, net nežiūrėdamas į pačią 
vairalazdę. Laivas visada jam paklusdavo, plaukdavo lygiai ir 
lengvai, palikdamas tiesų kilvaterį. Prie vairo su Abdula niekas 
negalėjo varžytis. 

Dauguma kitų įgulos narių vairuoti sugebėjo tik timpčio- 
dami, painiodami vairalizdės virves, nustatinėdami ir vėl keis- 
dami vairo poziciją, įtempdami bures kitokiu kampu - šie vai- 
rininkai palikdavo daugiau ar mažiau vingiuotą kilvaterį. 

Jaunasis Eidas pasižymėjo sugebėjimu puikiai laipioti. Jis 
buvo labai stiprus, puikiai laikė pusiausvyrą ir, nors iš pradžių 
turėjo pakovoti su aukščio baime ir užlipus ant takelažo jam 
svaigdavo galva, visada sukaupdavo pakankamai drąsos ir 
kopdavo aukštyn, kai jo paprašydavau. Pagrindiniu lynu jis 
ranka už rankos tarsi koks lemūras užkopdavo į 50 pėdų virš 
denio iškilusią stiebo viršūnę. Tada Eidas atsispyręs užšokdavo 
ant pagrindinės sijos ir apsivijęs ją rankomis ir kojomis kildavo 
dar aukščiau. Iš pradžių liepiau jam apsijuosti saugos virvę, 
nes nukritęs nuo stiebo jis būtų tikrai susižalojęs, o gal ir visai 
užsimušęs. Tačiau per dešimt dienų Eidas taip išmiklėjo, kad 
dar tik pradėjus ieškoti apsauginės virvės jis jau būdavo stiebo 

viršūnėje — iš aukštai į mus spoksodavo šviesiai oranžinių 
turbanu apsimuturiavęs žmogutis vypsančiu smalos juodumo 
veidu. 

Naktį Sohare buvo ypač malonu. Kartais išvysdavome 
kraujo raudonumo mėnulį, lėtai kylantį iš dykumos dulkių, sū- 
kuriuojančių toli už mūsų, Arabijos pusėje. Šviesai išblėsus, 
naktis tapdavo sidabrinė ir juoda. Takelažas įrėmindavo dan- 
gų. Ryškiai raudona sultonato emblema ant burės mėnulio 
šviesoje patamsėdavo iki išdžiūvusio kraujo spalvos. Burių 
išlinkimai susiburdavo į harmoningą ir gracingą visumą. Iš 
vairininko telikdavo siluetas, besiilsinti pamaina, vengdama 
triume besikaupiančių dujų, sukeliančių gerklės perštėjimą, 
išlįsdavo į denį ir susiliedavo su tamsiausiais šešėliais. Dažnai 
jūra švytėdavo fosforu, ir Soharas už savęs palikdavo liumi- 
nescencinę vandens vagą. Užkopęs tokiu metu į tradicinį ara- 
bišką teatro ložę primenantį laivo tualetą, įtaisytą už borto lai- 
vagalyje, ir pažiūrėjęs žemyn, gilumoje išvysdavai šen bei ten 
siuvančias švieseles, tarytum po vandeniu švysčiotų žaibai — 
tai sukosi ir vartaliojosi praplaukiančio Soharo pabaidytos Žu- 
vys. Arba apstulbdavai, pasėmęs virve parištu kibiru vandens 
dušui, - vaiduokliškais upeliais nutekėjus jūros vandeniui, ant 
kūno likdavo ryškios dėmelės - tarytum jonvabaliai ant odos 
prikibdavo švytintis planktonas. 

Diena prasidėdavo lėtu tapnojimu - tai laivo virėjas Šanbis 
minkydavo tešlą įgulos pusryčiams. Čapati paplotėliai, kuriuos 
Šanbis visada ruošdavo pusryčiams, dar buvo pakenčiami, bet 
visas kitas jo pagamintas maistas tiko tik išmesti išvietėn. Dėl 
virėjo pasirinkimo kaltas buvau aš pats. Šanbis pasirodė prie- 
plaukoje paskutinę dieną prieš išplaukiant iš Maskato. Neaiš- 
ku iš kur, nežinia kokio amžiaus, jis atrodė lyg kažkur matytas 
su pilka dišdaša ir nevalyva netikrų nėrinių šlike virš susiraukš- 
lėjusio, riešuto rudumo veido, labai primenančio draugišką 
šimpanzę. Valandėlę jį patyrinėjęs supratau, kad už suktos 
šypsenėlės ir nuobodžiaujančių rudų akių slypi žmogus, išsi- 
versiantis bet kokiomis sąlygomis, žmogus, atsargiai slenkantis 

per gyvenimą, klausantis savo savisaugos instinkto ir nenorin- 
tis per daug išsiskirti iš minios. Jis man priminė kareivį, kuris 
trisdešimt metų atitarnavo armijoje nenorėdamas paaukštini- 
mo, netrokšdamas pasižymėti, tačiau puikiai išmoko gyventi 
kuo saugiau ir patogiau. Pirmą dieną Šanbis prašneko man 
nesuprantama kalba, tad bejėgiškai grįžtelėjau į šalia manęs 
stovintį Musalamą. 

- Ką jis sako? — paklausiau. 

— Nežinau, - atsakė Musalamas. - Jis šneka baluši kalba - 
jis tikriausiai balušis. 

Išsiaiškinau, kad Šanbis atvyko iš Balušistano, esančio Pa- 
kistano ir Irano pasienyje. Baluši pakrantė kažkada priklausė 
Omanui, ir nemažai balušų apsigyveno sultonate. Laimei, šali- 
mais stovintis žmogus šiek tiek mokėjo atvykėlio kalbą. 

- Jis sako, kad nori plaukti tavo laivu, sakosi esąs patyręs 
plaukiotojas. 

- Ką jis galėtų laive dirbti? 

- Ruošti valgį. Jis patyręs virėjas. 

Man reikėjo virėjo, žmogaus, sugebėsiančio atvira angline 
krosnele gaminti maistą dvidešimčiai vyrų. Šanbis buvo vie- 
nintelis savanoris, atkeliavęs tada, kai aš jau pradėjau būgštau- 
ti, jog, neradus virėjo, maistą teks pakaitomis ruošti kiekvie- 
nam įgulos nariui. 

— Gerai. Pasakyk, kad tuojau liptų į laivą ir paruoštų įgulai 
priešpiečius. Jeigu skaniai pagamins, aš pasamdysiu jį. 

Šanbis pasikaišė dišdašą ir įsiropštė į laivo denį. Jo paruoš- 
tą patiekalą iš bėdos galėjai valgyti. Šanbis patiekė beskonę ka- 
ri su daržovėmis ir sulipusiais ryžiais, bet aš nusprendžiau dar 
nedaryti išvadų. Galų gale, pamaniau, jis tikriausiai nėra pri- 
pratęs prie anglinės laivo krosnelės, gal jam trūksta pamėgtų 
puodų ir keptuvių. Be to, ne jis, o aš parinkau patiekalo su- 
dėtines dalis. Privalėjau būti sąžiningas ir pripažinti, kad Soha- 
rui verkiant reikia virėjo, o iki išplaukimo teliko mažiau nei 
dvidešimt keturios valandos. Tad pasakiau Šanbiui, kad jis pa- 
samdytas, ir paliepiau nueiti į suq, nupirkti visų maisto ruošai 

reikalingų dalykų ir rytoj ryte prisistatyti į laivą. Šanbis 
sugrįžo likus valandai iki išplaukimo. Tą naktį maisto gaminti 
nereikėjo, nes mes vis dar tvarkėmės, tad įgula pasistiprino 
duona ir obuoliais. Kitą dieną Šanbis paruošė priešpiečius. Tai 
buvo ta pati beskonė kari su daržovėmis ir drungnais ryžiais, 
kokią Šanbis gamino išbandymui. Vakarienei gavome šaltos 
nuo pietų likusios kari. Kitą dieną meniu identiškas — ta pati 
kari, gal su kiek kitomis daržovėmis. Dabar supratau, kad Šan- 
bis mokėjo pagaminti tik vieną patiekalą — tą pačią šlykščią 
kari. Buvome pasmerkti ją valgyti plaukdami per visą Arabijos 
jūrą. 

Šanbis tapo kryžiumi, kurį turėjome nešti tris savaites. Ken- 
tėjo visi: laive nieko nėra blogiau kaip prastas virėjas, o Šanbis 
buvo pasibaisėtinas. Per pusryčius jis tvarkėsi stulbinančiai 
lėtai. Paplotėliams paruošti mūsų virėjui prireikdavo dviejų 
valandų, ir vėliau atėjusieji visai išbadėdavo, kol sulaukdavo 
savo porcijos. Gamindamas priešpiečius, Šanbis visai atsipa- 
laiduodavo: daržoves skusdavo nerūpestingai, maiste likdavo 
pūvančių atliekų, jis niekada tinkamai nenukošdavo ryžių, jie 
sulipdavo ir išeidavo kažkoks klampus jovalas. Dėl vakarienės 
mūsų virėjas irgi per daug nesiplėšydavo: gaudavome arba 
priešpiečių kari likučius - nenuostabu, kad šio gero likdavo 
nemažai - arba Šanbis atidarydavo kelias konservų dėžutes ir, 
minutę kitą jas pašildęs, patiekdavo į stalą. 

Šanbiui talkinti nebuvo jokios prasmės — jis paprasčiau- 
siai pasinaudodavo padėjėjo gerumu. Kartą Teris Hardis, gerą 
maistą mėgstantis garso operatorius, pamėgino padėti laivo 
virėjui. Šanbis bematant pasinaudojo proga ir nuslinko į savo 
lovelę, o sugrįžo tik tada, kai dalijo vakarienę, ir užsiėmė vie- 
tą eilės pradžioje. Rėkti ant Šanbio taip pat nebuvo jokios pras- 
mės - jis turėjo storą kaip raganosio odą. Vieną dieną Eidas vi- 
rėjui vos netrinktelėjo — įsiuto, pamatęs Šanbį maisto puode 
plaunantis kojas. Kitą dieną pastebėjau Šanbį, vėl susikišusį sa- 
vo dvokiančias kojas į puodą - tik dabar jis prausėsi pasislėpęs 
nuo omaniečių. 

Šanbis buvo toks neprincipingas niekšas, jog iš tikrųjų ja- 
me galėjai įžvelgti tam tikro žavesio. Jis sliūkindavo deniu ir 
galėjo žiūrėti į visas puses vienu metu, kad tik išsisuktų nuo 
kvietimo ką nors padaryti. Prispirtas į kampą jis atrodydavo 
pasirengęs padėti, tačiau tuo pat metu duodavo suprasti, kad, 
deja, esąs jau užimtas. Dažniausiai Šanbis dėvėjo labai purvinas 
plačias kelnes, brangius languotus angliškus marškinius, ku- 
riuos Sohare pamiršo kažkoks svečias ir kurie staigiai atsidūrė 
virėjo spintelėje, ir atgrasią nėriniuotą šlikę. Pastarąją kartais 
pakeisdavo aplink galvą apmuturiuotas šviesiai geltonas sku- 
duras, darantis Šanbį panašų į valytojos ir geltonskario Ame- 
rikos kavalerijos pulkininko hibridą. Žiūrėjau i Šanbį, kuris, 
pamerkęs savo netikrus dantis į stiklainėlį šalimais, tupėjo su 
savo groteskiškais apdarais ir nerūpestingai makalavo šlykš- 
čiąją kari, o tuo tarpu nuo rankoje laikomos cigaretės į puodą 
byrėjo pelenai, ir pagaliau supratau keiksmažodžio „Laivo vi- 
rėjo sūnus!“ kilmę. 

Mokslininkai pradėjo savo tyrimus. Endriu kiekvieną die- 
ną Soharo pašonėje vilkdavo tinklą ir į butelius rinko planktono 
pavyzdžius. Taip dukart per dvidešimt keturias valandas į 
vandenį jis nuleisdavo naftą surenkančias rogutes, kurios slydo 
šalia laivo, sugerdamos naftą ar kitokius teršalus. Nors plau- 
kėme tanklaivių keliais, jūra nebuvo labai užteršta. Kiekvieną 
rytą apie valandą Endriu praleisdavo medžiodamas nedidelius 
okeano paviršiuje gyvenančius padarėlius — semdavo ištisas 
krabų ir vabzdžių kolonijas, apsigyvenusias jūros žolėse ir plū- 
duriuojančiose palei Soharą nuolaužose. Atsisėdęs ant velso, 
laikydamas ilgakotį graibštą, Endriu su šiaudine skrybėle ir 
maudymosi kelnaitėmis panėšėjo į Edvardo laikų berniuką, ku- 
riam už gerą elgesį leista prieplaukoje pagaudyti krevečių. 

Robertas Muras, Endriu mokslinis kolega, tyrinėjo metalų, 
kurie gyvybiškai svarbūs jūros florai ir faunai, koncentraciją jū- 
ros vandenyje. Soharas buvo puikiai pritaikytas Roberto darbui. 
Kadangi korpusas buvo pagamintas tik iš medžio ir virvių, pats 
laivas neišskyrė į vandenį net mažiausio metalo kiekio, kaip 

būtų atsitikę, jei plauktume metaliniu ar vinimis sutvirtintu lai- 
vu. Taigi Roberto mėginiai, paimti iš Soharo, turėjo daug mažiau 
galimybių būti užteršti nei juos paėmus iš kitokio tipo laivo. Ro- 
bertas ištisas valandas praleido Soharo „viduriuose“ pasilenkęs 
prie savo fokusininko dėžės, talpinančios visą mokslinę įrangą. 
Šis mokslininkas netvarkingu turbanu panėšėjo į naujųjų laikų 
burtininką — maišė mėgintuvėliuose burbuliuojantį vandenį, į 
butelius pilstė paslaptingus jūros vandens mišinius, kuriuos 
parsiveš į universitetą tyrimams. 

Trečiasis mokslininkas, Džonas Harvudas, daugiausia lai- 
ko leido kitame laivo gale, sėdėdamas bocmano kėdėje pačioje 
stiebo viršūnėje. Apsirūpinęs užrašų knygele ir žiūronais, Džo- 
nas stebėjo jūros žinduolius - banginius, delfinus ir kitus gy- 
vius, taip pat užsirašydamas visus matytus paukščius. Bangi- 
nių, kad ir mažų, pasitaikydavo retai; vėliau Džonas juokais 
pasiguodė, kad jis tvirtai įsitikino vienu dalyku - banginius ste- 
bėti patyrusiems jūreiviams sekėsi daug geriau nei mokslinin- 
kams. Tronduras ir Mohamedas iš denio banginio fontaną iš- 
vysdavo daug anksčiau nei Džonas nuo stiebo viršūnės. Įgula 
dažnai linksmindavosi šaukdama: 

- Džonai! Pabusk! Ką, banginio nematai? — Džonas pa- 
žvelgdavo žemyn, droviai nusišypsodavo ir sukdavo žiūronus 
reikiama kryptimi. 

Apie paukščius Džonas nusimanė puikiai ir dažnai links- 
mindavo įgulą apibūdindamas aplink laivą lakstančius spar- 
nuočius. Dauguma paukščių buvo gerai žinomi - kormoranai, 
audrapaukščiai, tropiniai paukščiai ilgais siaurais sparnais, ta- 
čiau buvo ir staigmenų. Pastebėjome du plėšikus, kurie šiuose 
vandenyse neturėtų lankytis, ir lėlį - sausumos paukštį, kuris 
visai neblogai jautėsi tiek toli nuskridęs į jūrą. Lėlys visai ne- 
mėgino grįžti į žemyną ir kelias valandas suko aplink laivą ra- 
tus. Kaip dauguma jūrininkų, senovės arabai pagal paukščius 
orientuodavosi sekdami jų skrydžių kryptį ir iš pasikeitusių 
paukščių rūšių žinodavo, kada priartėja žemė. Senovės arabai 
gana romantiškai tikėjo, kad mažieji audrapaukščiai, nors iš 

pažiūros trapūs, tačiau atlaiko visokiausią orą, niekada ne- 
skrenda į krantą, o gyvena jūroje ir gimsta iš jūros putos. 

Lapkričio 29-ąją sugavome pirmąsias žuvis — nedidelę 
skumbrę ir kitą panašią žuvį. Laimikio toli gražu neužteko dvi- 
dešimties alkanų Žmonių įgulai, tad žuvis supjaustėme ir džio- 
vinome ryklių jaukui. Jau keletą dienų aplink laivą sukinėjosi 
6 pėdų ilgio ryklys, grėsmingas tamsus šešėlis, laukiantis mais- 
to likučių. 

Soharas judėjo neblogai, nors ir ne per greičiausiai. Priklau- 
somai nuo vėjo, per dieną sukardavome apie 70-80 mylių. Kai 
pūtė priešinis vėjas, laivas siaubingai suposi; garsiai džeržgė 
skersiniai, trindamiesi į stiebus; čia vantams atsilaisvinant, čia 
įsitempiant cypė mediniai skridiniai. Vėjui apsisukus, Soharas 
priekin skuto greičiau, tačiau laivo greitį ribojo burių sukirpi- 
mas. Burės atrodė gana nykiai —- sudribusios kaip miltų maišai. 
Jas Indijoje sukurpė kažkoks kaimo siuvėjas, aprūpinantis bu- 
rėmis Indijos laivus. Prisiminiau seniai išmoktą pamoką: sta- 
tant senovinio laivo kopiją, reikia pačiam rūpintis kiekvienu 
mažmožiu —- pačiam parinkti kiekvieną medį, suskaičiuoti bu- 
rių siūles. Mūsų burių siuvėjas darbą pasilengvino, ir jau prieš 
išplaukdami iš Maskato bandėme taisyti padėtį, paversdami jū- 
rų bazės paradinę aikštę burių siuvykla, padengta persiuvamo- 
mis burėmis — tai labai nepatiko rikiuotės karininkui, turėju- 
siam atšaukti rytinius paradus. Dabar, jūroje, tapo aišku, kad 
burės pagamintos iš labai prastos medžiagos. Autentiška ran- 
komis austa medvilninė medžiaga vėjo traukoma išsitampė, 
kol galiausiai burės visiškai nukaro. Nusiminęs supratau, kad 
pirmame uoste teks suorganizuoti Soharui kitą burių komplek- 
tą, nes antraip laivas turėtų mažai šansų nusigauti iki Kinijos 
prieš prasidedant taifūnų sezonui Pietų Kinijos jūroje, kai 
plaukti tampa labai rizikinga. l 

Turėjau dar vieną rūpestį - vairą, kuris klibėjo į visas pu- 
ses ir grasinosi apskritai nukristi. Vairą prie achterštevenio lai- 
kančios virvės išsitampė. Du po vaterlinija esantys lynai galuti- 
nai susidėvėjo — apšerpetoję jų galai liūdnai tarsi jūros žolės 

plevėsavo po vandeniu. Nedelsiant reikėjo bent laikinai tai 
sutvarkyti. Vieną ramesnę dieną Tronduras ir Mohamedas nu- 
sileido prie vairo ir virš vandens įtaisė naujas virves. Po vande- 
niu esančias virves nutariau palikti ramybėje, nes vairas siūba- 
vo bangų plakamas ir bijojau, kad kas netyčia kyštelėjęs ranką 
tarp vairo ašmens ir achterštevenio nesusižalotų. Be to, aplink 
laivą vis dar sukinėjosi alkanas ryklys. 


Tropikų paukštis 

Kokoso virvių salos 


Gruodžio 4-ąją gavome pirmąjį perspėjimą apie audrą: per 
Indijos pusiasalį į mūsų pusę juda Bengalijos įlankoje susifor- 
mavusi tropinė žemo slėgio banga. Paruošėme laivą galimam 
škvalui: ištuštinome denį, skubiai baigėme siūti brezentines 
liukų apdangas. Pagrindinę Soharo 6x12 pėdų denio angą pa- 
prastai dengėme grotelėmis, idant dvokiantis triumas šiek tiek 
vėdintųsi. Nesinorėjo visiškai uždengti pagrindinio liuko ir 
įkalinti dujas triume, tačiau neturėjome kitos išeities. Žemo slė- 
gio banga mus pasiekė jau išsisklaidžiusi, tačiau pastebėjau, 
kad gavus papildomo darbo pakilo įgulos ūpas. 

Iš tikro buvo akivaizdu, kad europiečiams labai sunku pri- 
prasti prie ilgo dykinėjimo, ribotų galimybių judėti, siaubingo 
Šanbio maisto ir keistos aplinkos. Jie buvo sveiki, judrūs jauni 
vyrai, ir laivas tarytum juos įkalino. Omaniečiai, priešingai, prie 
aplinkos prisitaikė lengviau. Jų poreikiai nebuvo tokie dideli, 
jie sugebėjo daug greičiau atsipalaiduoti ir maloniai leisti lais- 
vas valandas. Priekinį denį labai dažnai puošdavo ant kietų 
lentų miegantys omaniečiai išvyniotais ir ant veidų užtrauk- 
tais turbanais. Tačiau įspūdis, kad jie tingūs ir lėti, išnykdavo, 
kai omaniečiai nusitverdavo kokio darbo. Jie mėgo veikti kar- 
tu; dirbdami visada dainuodavo. Ar tempdami pagrindinę bu- 
rę, ar siūdami apdangalus, jie visada padėjo vienas kitam. Vie- 
nas iš omaniečių, dažniausiai Eidas ar Abdula, užvesdavo 
darbo dainą, kiti jūreiviai atsiliepdavo priedainiu, po to vėl 
skambėdavo pagrindinio dainininko partija. Taip dainoms ir 

priedainiams kaitaliojantis ir vykdavo darbas. Kai reikdavo nu- 
veikti ką nors nelengvo, pavyzdžiui, pakelti pagrindinį lyną, 
jūreiviai parinkdavo atitinkamo ritmo ir greičio dainą. Visa ko- 
manda susirenka prie pagrindinio lyno. Eidas stovėdamas vi- 
siems matomoje vietoje sušunka pirmą eilutę, ir kiti atliepia. 
Skandavimas lėtai įsilinguoja, įgauna ritmą ir vis garsėja, kol į 
dainą įsijungia visi jūreiviai. Tada Eidas basa koja trinkteli į de- 
nį, suploja rankomis ir visa komanda puola prie lynų, traukia 
juos kaip trojėnai, ir burės švysteli aukštyn. Šis darbo stilius 
buvo toks patrauklus ir vaisingas, kad europiečiai netruko prie 
omaniečių prisijungti, ir po poros savaičių aš patenkintas pa- 
stebėjau, kad įgula pagaliau susigyveno, tapo vieninga. 

Laivo tvarkymas kėlė nuotaiką, taip pat įgulą pradžiugino 
per Tomo radiją išgirsta žinia, kad Musalamo žmona Omane 
pagimdė mergaitę. Tą naktį denis skambėjo nuo linksmų oma- 
niečių dainų - jūreiviai šventė Musalamo dukters gimimą. 

Pusiaukelėje iki Indijos krantų, nuplaukus 600 mylių, aš 
surengiau saugumo pratybas. Iškritusiam už tokio statiško ir 
didelio laivo, koks buvo Soharas, borto grėsė didelis pavojus, 
nes praeitų nemažai laiko, kol priplauktume prie nelaimės iš- 
tiktojo. Kadangi Sohare nebuvo variklio, turėtume pripūsti bei 
nuleisti guminę gelbėjimo valtį ir nuplaukti ja iki iškritusio, vis 
tolyn dreifuojančio žmogaus. Kol suspėtume nuleisti guminę 
valtį pučiant smarkiam vėjui ir stipriai banguojant, laivas jau 
būtų už mylios. Soharas paskui save tempė saugos virvę su kil- 
pa, kurios iškritęs žmogus galėtų nusitverti ir laikytis tempia- 
mas paskui laivą. Tačiau nesugavus virvės iškritusiojo gyvybė 
priklausytų nuo to, kaip greitai mes nuleisime gelbėjimo valtį ir 
pasieksime nelaimės ištiktąjį. 

Gelbėjimo pratybos saugumo pojūčio nepadidino. Įgulą 
padalinau į dvi komandas, besivaržančias, kuri greičiau suras 
iš Soharo išmestą kartono dėžę. Pirma komanda užduotį atliko 
sėkmingai. Dėžė pūkštelėjo į vandenį, pasigirdo riksmas „Žmo- 
gus už borto!“ Pirma komanda išvilko guminę valtį, pripūtė ją 
naro deguonies balionu, nuleido į vandenį, pritaisė variklį ir 


= 115 


nuriaumojo. Dėžė jau buvo nutolusi per pusę mylios ir sunkiai 
tarp bangų įžiūrima. Jūreiviai prisipažino, kad ją surasti nebu- 
vo paprasta. Kitos komandos pastangos vos nesukėlė tikros ne- 
laimės. Beskubėdami jie tinkamai neįtvirtino guminės valties 
dugno, ir kai jūreiviai valtį kėlė per velsą, ši persisuko, dugnas 
iškrito į vandenį ir nudreifavo tolyn. 

— Greičiau! - riktelėjau. — Vykitės! 

Dugno įdėklai sutvirtina guminę valtį, o be jų mūsų „gel- 
bėjimo laivas“ būtų beveik bevertis. Mohamedas ir Piteris čiupo 
irklus ir ėmė pasiutusiai irtis nuplaukiančio įdėklo link. Praty- 
boms tyčia buvau parinkęs vėjuotą dieną ir dabar denyje sto- 
vinti ir mąsliai į nutolstančią valtelę žiūrinti įgula artimai susi- 
pažino su pavojais, ištinkančiais už borto atsidūrusį Žmogų. 
Brizo nešamas, Soharas greitai plaukė pavėjui, nors prie vairo 
stovintis Tronduras taip pasuko laivą, kad burės subliūkštų. 
Vandens tarpas tarp laivo ir valties sparčiai platėjo. Mohame- 
das ir Piteris yrėsi plūduriuojančio valties dugno link, tačiau 
paskubomis pripūsta valtis judėjo negreitai — ji buvo pritaikyta 
varikliui, ne irklams. Tada sulūžo Piterio irklas. Dar viena pa- 
moka - paprasti irklai yra per silpni. Jis ėmė irkluoti vien nu- 
lūžusiu galu, ir pagaliau valtis priartėjo prie dugno įdėklo. Iš 
tolo pamatėme, kaip Piteris, įšokęs į vandenį, pagriebė įdėklą, 
padavė jį Mohamedui ir įsiropštė atgal į valtį. 

Visą tą laiką mes už borto leidome ilgą lyną, surištą iš vir- 
vių, prieš tai pritvirtinę jo galą prie vairagalio - virvė van- 
denyje už laivo nusidriekė per pusę mylios. Ši virvė tartum 
bambagyslė sujungė Soharą ir gelbėjimo laivą. Prireikė gana in- 
tensyvaus dvylikos jūreivių darbo, kol valtis buvo pritraukta 
prie Soharo. Įsivaizdavome, kas būtų, jei tikra nelaimė ištiktų 
naktį ar siaučiant stipriam vėjui — be jokios abejonės, tuomet iš- 
gelbėti iš laivo iškritusį žmogų būtų maža vilties. Tada Džonas 
Harvudas, stebėjęs pratybas iš stiebo viršūnės, atkreipė mūsų 
dėmesį į vieną įdomų reiškinį. 

— Keista, —- pasakė, - bet kai Mohamedas ir Piteris plakė 
vandenį irklais vydamiesi įdėklą, šalia valties staiga atsirado 

du rykliai. Ir kol žmonės buvo valtyje, rykliai nuo jos nesitrau- 
kė. Rykliai tartum pajuto sąmyšį. Vienas buvo beveik trijų met- 
rų ilgio. 

Patyrėme ir komiškų, įgulą pralinksminusių nuotykių. 
Endriu galiausiai pasisekė surinkti dešimt polipų tyrimams. 
Jie prisikabino ne prie specialios polipų torpedos, velkamos 
paskui Soharą, bet prie saugos virvės. Endriu buvo patenkintas, 
nes jo tyrimas įrodė, kad jauni polipai prisikabina prie laivų 
ne vien tik uostuose, kaip teigė viena teorija, bet laisvai juda 
vandenyne ir prilimpa prie plaukiančių laivų. Jis ėmėsi tyrinė- 
ti savo pavyzdžius, kasdien juos matavo koncirkuliu, aiškin- 
damasis, kokiu greičiu jie auga. Vieną dieną ištraukęs saugos 
virvę, Endriu sustugo iš pykčio. 

- Bjaurybė! Šlykšti kiaulė! 

Visi atsisuko pasižiūrėti, kas atsitiko. Endriu viena ranka 
laikė varvančią virvę, o kita talžė ją tvirtinamuoju smeigtuku. 
Griausmingos atakos apkurtintas, ant denio žnektelėjo ir vin- 
guriuodamas paspruko gražus žalias krabas. 

- Jis surijo pusę mano polipų pavyzdžių! — suklykė įtūžęs 
Endriu. - Godus paršas, aš jam parodysiu. 

Prasidėjo komiška krabo medžioklė, į kurią įsijungė keli 
įgulos nariai, apsirūpinę smeigtukais, peiliais, kepimo mentelė- 
mis ir kitokiais po ranka pasitaikiusiais ginklais. Galiausiai 
niekdarys buvo užspeistas į kampą. 

- Pagavau! - apsidžiaugė Endriu ir, kyštelėjęs ranką, pa- 
čiupo krabą. - Už bausmę tu turėsi tarnauti mokslui, - ir įmetė 
gyvūną į paruoštą stiklainį formalino. 

Įsitaisęs ertmėje šalia kilio, Endriu polipais ir kitomis atlie- 
komis mintantis krabas buvo ne vienintelis mūsų pakeleivis. 
Tamsiuose plyšiuose po velsu knibždėjo keleivių be bilieto ko- 
lonijos — ten įsikūrė didelė svirplių šeimyna, ypač siutinusi 
Terį, laivo garso operatorių. 

- Niekas nepatikės, kad mūsų filmo garso takelis įrašytas 
jūroje, jeigu fone girdėsis svirplių čirškimas, - dejavo jis ir 
pradėjo ruošti sudėtingus kovos su jais planus. Naktį, kai Teris 

budėdavo, denyje žybčiodavo žibinto švieselės, šlepsėdavo ty- 
lūs žingsniai, po kurių išgirsdavai dunksėjimą ir keiksmus — 
Teris nenuilsdamas persekiojo savo kankintojus. Vis dėlto 
svirpliai veisėsi greičiau, nei Teris juos daigojo, ir ramias jūros 
naktis užplūsdavo padrikas dūzgimas ir čirpesys. 

Pirmos gruodžio savaitės pabaigoje pastebėjome ženklų, 
rodančių, jog artėjame prie kranto. Mokslininkai savo tinklais 
ištraukė daugiau planktono, omaniečiai pirmą kartą pagavo 
daug žuvies. Masalas priviliojo tuziną žavių tunų. Chamisas 
Policija Šanbiui pagrasino fiziniu smurtu, jei šis išdrįstų bent 
paliesti žuvis, ir po valandos sugautas laimikis čirškėjo keptu- 
vėje. Labiausiai patyręs žvejys, Chamisas Policija, išrinko rie- 
biausius tunus ir rūpestingai juos iškepė. Tada, atpjovęs geriau- 
sią dalį, atnešė man. 

— Tu esi kapitonas, - pasakė. — Tu turi pirmas suvalgyti 
žuvies. Niekas neturi paliesti maisto, kol tu neparagavai. 

Padidėjęs planktono kiekis, žuvų tuntai rodė, kad Soharas 
išplaukė iš Arabijos jūros giliosios dalies ir dabar turėtų būti 
netoli Bassas de Pedro rifų per 250 mylių nuo pietinės Indijos 
krantų. Dabar vairuoti reikėjo labai atsargiai, nes Soharas įplau- 
kė į pavojingus vandenis. Jeigu mano apskaičiavimai teisingi, 
mūsų kelyje driekiasi koralinių salų, Lakadyvų, grandinė. Šios 
mažos salelės, didžiuma ne daugiau kaip mylios ilgio, yra tik 
šiek tiek iškilusios virš jūros paviršiaus. Aukščiausi objektai 
jose - kokoso palmės, o iš rytų (iš kur ir atplaukia Soharas) salas 
juosia apsauginė rifų grandinė, ant kurios užplaukus bematant 
prakiurtų dugnas. Apie šiuos rifus niekas neperspėja - jūros 
paviršiuje nėra jokio nelygumo. Salos kyla iš 100 sieksnių gylio. 
Užplaukę ant rifo naktį, mes būtume pražuvę. 

Be perstojo nustatinėjau Soharo padėtį, ir gruodžio devintą- 
ją pastebėjome tolumoje dunksantį šiaurinį Lakadyvų tašką žy- 
mintį švyturį. Įsakiau pakeisti kursą šešis laipsnius į vakarus, 
nuleidau kelias bures, taigi Soharas naktį vos šliaužė. Išaušus, 
kai šviesa užliejo horizontą ir išsisklaidė nakties įtampa, pama- 
tėme žemę. Tiesiai prieš bušpritą ryškėjo vos įžiūrimas žalias 

horizonto išlinkimas, taškas, kuris skyrėsi nuo aštrios mėlynos 
spalvos, kurią regėjome kelias pastarąsias savaites. Artėjome 
prie Četlat salos - šiauriausio Lakadyvų grandinės taško, pir- 
mosios vietos, kurioje apsilankydavo į Kiniją plaukiantys ara- 
bai ir kuri, be abejo, teikė daug medžiagos Sindbado pasakoms. 

„Į šias salas, rašė dvylikto amžiaus arabų geografas Idrisi, 
iš Omano atvyksta laivai, arabai čia renka kokosus, kerta me- 
džius laivų statybai. Jie pasilieka salose, kol pastato laivus, ta- 
dajais plaukia namo.“ Nors Lakadyvai - tik mažyčiai taškeliai 
Arabijos jūros platybėse, nesunku buvo suprasti, kodėl arabai 
pro šias salas praplaukdavo. Lakadyvai išsidėstę laivų, plau- 
kiančių iš Arabijos pusiasalio pietų į vakarinę Indijos pakrantę, 
kelyje. Salų kokoso palmių miškeliai tiekė arabams pakanka- 
mai laivavirvių - pats Soharas taip pat buvo sutvirtintas Laka- 
dyvų kokosų virvėmis; o laivą surišusių agatiečių sala irgi pri- 
klausė Lakadyvams. Dėl glaudžių ryšių su arabų pasauliu apie 
90 procentų saliečių dabar yra musulmonai, teigiantys, kad is- 
lamą jiems dar Mohamedui gyvam esant atnešė musulmonų 
šventasis, kurio laivas sudužo į Lakadyvų rifus. 

Politiškai Lakadyvai dabar priklauso Indijai; Indiją valdę 
anglai salas paskelbė saugoma teritorija. Jie laikėsi nuostatos, 
kad saliečių kultūrą reikia saugoti nuo išorinio poveikio. Iš tik- 
rųjų Lakadyvų kultūrą labai vertėjo išsaugoti. Lakadyviečiai 
gyveno beveik idiliškoje visuomenėje, kiekvienos salelės bend- 
ruomenę efektyviai valdė visų vyrų taryba, susirenkanti ir 
sprendžianti salos reikalus. Taryba neturėjo jokių politinių įga- 
liojimų, ji paprasčiausiai reiškė visuomenės nuomonę, O salie- 
čiai su tarybos nutarimais dėl to ir sutikdavo, kad ji išreiškė 
bendruomenės norus. Sunkių nusikaltimų salose nepasitaiky- 
davo. Kolonijiniai metraščiai neminėjo nė vieno žmogžudystės 
ar fizinio sužalojimo atvejo. Kartais pasitaikantis, bet ir tai re- 
tas nusižengimas buvo kokosų skynimas nuo svetimos palmės. 
„Jei nukentėjusiam neatsilygindavo, nusikaltėlis būdavo tartum 
mažas vaikas pastatomas į kampą — tokios bausmės pakako 
šioje blogio nepažįstančioje visuomenėje. Kitas nusikaltimas — 

nedalyvavimas periodiškai rengiamoje visuotinėje žiurkių, nio- 
kojančių kokosų derlių, medžioklėje. Jauni vyrai įlipdavo į pal- 
mių viršūnes ir purtydavo šakas, kol neišsilaikiusios Žiurkės 
nukrisdavo žemyn, kur jas lazdomis užplumpindavo laukianti 
minia. Nepasirodžiusiam šioje medžioklėje taryba išsiųsdavo 
įspėjimą, tačiau suteikdavo prasižengėliui teisę ištaisyti savo 
klaidą — per keletą dienų pristatęs penkias negyvas žiurkes, 
jis būdavo atleidžiamas nuo bausmės, net į kampą stoti ne- 
reikėdavo. 

Vieninteliai salų maisto produktai buvo kokosai ir Žuvis, 
net ryžius lakadyviečiai atsiveždavo iš žemyno. Pagal profesiją 
visuomenė skilo į keturias dalis: žemdirbiai, laivadirbiai, žvejai 
ir kokosų rinkėjai. Nuo Indijos atskirti 200 mylių jūros, geogra- 
fiškai ir politiškai izoliuoti, Lakadyvai nepakito ištisus šimt- 
mečius. Po nepriklausomybės atgavimo Indijos valdžia išlaikė 
specialų salų statusą ir paskelbė jas sąjungos teritorija: Lakady- 
vai buvo valdomi tiesiai iš Niu Delio ir, nepaisant kelių išimčių, 
salos išliko neprieinamos užsieniečiams. 

Žvelgiant į žalią Četlat siluetą, Soharui slystant visomis bu- 
rėmis salos link, atrodė, kad plaukiame į pasakų pasaulį. Sala 
atitiko visus tropinio rojaus įvaizdžius. Švytinčio balto smėlio 
juosta paplūdimyje, pakilusi šlaitu, rėmėsi į palmių plantacijas. 
Tarp medžių išvydome raudonų čerpių stogus ir palmių la- 
pais dengtus čiabuvių namelius. Į pietus nuo salos driekėsi 
ryškus melsvai žalsvas vandens plotas, žymintis koralų šelfą; 
ten tingiai per koralus į žydrą lagūną ritosi bangos. Čiabuviai, 
žvejojantys salos užuovėjoje, pamatę mus bailiai apsuko dvi 
skaptuotas plokščiadugnes valteles ir atsitraukę stebėjo atplau- 
kiantį laivą. Įdomu, ką jie manė apie Soharą — praeities šešėlį 
didžiulėmis baltomis burėmis ir raudonu sultonato kryžiumi. 

Tačiau dabar turėjau susikaupti. Pirmą kartą mėginau 
priplaukti prie kranto ir prišvartuoti pilno takelažo burlaivį be 
variklio, nežinodamas vietos srovių ir potvynio lygio. Vienu 
metu persigandau, netoli numatytos inkaro nuleidimo vietos 
pamatęs lūžtančių bangelių juostą, tačiau pažiūrėjęs per binoklį 

nusiraminau - numatytoje vietoje išmetus inkarą, seklumos lai- 
vas nepasiektų. Soharas lėtai slydo tamsiai mėlynu vandeniu. 
Artėjome prie klasikinės koralinės salos. Iki kranto likus pusei 
mylios, dugnas vis dar siekė giliau nei 200 pėdų. Staiga van- 
dens spalva iš tamsiai mėlynos virto smaragdine — mes plau- 
kėme rifų sekluma. 

— Nuleist bizanį! - sušukau Mohamedui ir, užtraukę gali- 
nę burę prie skersinio, omaniečiai nuleido bizanio skersinį su 
pririšta bure į deni. Soharą nuo pasirinktos vietos dabar skyrė 
80 jardų. - Nuleisti kliverį! 

— Nuleisti kliverį! Nuleisti kliverį! - atkartojo Mohamedas. 
Visi — ir omaniečiai, ir europiečiai vienodai gerai suprato ir ara- 
biškai, ir angliškai skelbiamas laivo komandas, tad kliveris iš- 
nyko tarsi nosinė fokusininko rankose. 

Vyrai, neužsiėmę burių tvarkymu, stovėjo palei bortą ir 
žiūrėjo į salą, apstulbinti jos grožio. Soharas buvo visai prie 
tikslo. 

— Nuleisti pagrindinę burę. Chamisai, apsuk vairą! 

Sucypė vairo skriemuliai, kai Chamisas Policija, palenkęs 
galvą žiūrėdamas po burėmis, pasuko vairą ir Soharas ėmė 
gręžtis prieš vėją. Tomas atlaisvino pagrindinę burę, ir ši su- 
bliūško. 

— Išmesti inkarą. - Tronduras, stovintis priešakiniame de- 
nyje, apsižvalgė, mostelėjo aplink stovintiems saugotis išsivy- 
niojančios grandinės, vienu peilio kirčiu perpjovė laivo priekio 
inkarą laikančią virvę, ir šis, pūkštelėjęs į švarų 30 pėdų gylio 
vandenį, nusileido ant raino koralinio dugno. Pamažu Soharas 
sustojo, atsisuko priekiu į vėją, inkaro grandinė įsitempė. 

Mus pastebėjo - pro rifų tarpą Soharo link puškavo du ma- 
ži motorlaiviai. Įtariau, kad sutiktuvės nebus malonios. Mo- 
torlaiviuose sėdėjo nemažai ginkluotų policininkų chaki uni- 
formomis. Šį nemalonų reginį geriau įsižiūrėjus sušvelnino iš 
nuostabos apstulbę arba plačiai išsišiepę policininkų veidai. So- 
haras savo egzotišku takelažu stebino ne mažiau kaip koks 
kosminis laivas iš kitos planetos. Vienam kateriui prisiartinus 

prie laivo, pamačiau vadovaujantį karininką - maloniai atro- 
dantį vyrą, apsirengusį maždaug 1940 metų britų kapitono 
uniforma. Jo pavaldiniai dėvėjo gana groteskiškas džiunglių 
skrybėles plačiais nuleistais bryliais. Policininkams nusiėmus 
skrybėles ir šluostantis antakius (o tai jie darė dažnai) išvys- 
davai raudonus jų galvos apdangalų pamušalus. Policininkai 
buvo apsivilkę gerai išlygintais marškiniais, ant jų pečių pritai- 
sytuose metaliniuose skydeliuose švytėjo raidės „LP“ - Laka- 
dyvų policija. Didžiausią įspūdį darė pareigūnų šortai - ne- 
žmoniškai prikrakmolinti, jie tarsi bažnyčios varpai styrojo per 
8 colius nuo mūvinčiojo šlaunų. Reikia manyti, kad vėsūs 
skersvėjai tuose šortuose juos dėvintį veikė ypač maloniai, ta- 
čiau atrodė šis drabužis gana komiškai. Paskutinis tos keistos 
uniformos akcentas — kietai ant kiekvieno policininko kojų už- 
vynioti chaki spalvos antblauzdžiai ir specialiai kirptos chaki 
kojinės. Kojinių pėdos buvo nukirptos, ir iš po jų švietė polici- 
ninkų kulkšnys, o kojos buvo apautos teniso bateliais. 

Supratau, kad šia proga Lakadyvų policija apsirengė ge- 
riausiais apdarais, taigi mes mandagiai stebėjome, kaip polici- 
ninkai bando įsiropšti iš žemo katerio į aukštą Soharo denį. Bu- 
vo aišku, kad jie atvyko uždėti laivui arešto; viršininko veide 
atsispindėjo sutrikimas, sumišęs su pastangomis atrodyti griež- 
tam. Pirmas pareigūno žingsnis laive visiškai nenusisekė dėl 
kartoninės kiaušinių dėžutės, kurią karininkas palaikė tvirtu 
trapo laipteliu. Pasigirdo trekštelėjimas, ir policininkų šefas 
griuvo Trondurui į glėbį. Tuo tarpu kateriuose likę policininkai 
trypinėjo bandydami užsikeberioti į denį su gremėzdiškais An- 
trojo pasaulinio karo šautuvais. Galiausiai Piteris Dobsas persi- 
svėrė per bortą ir pasiūlė jų šautuvus palaikyti. Lengviau atsi- 
pūtę, policininkai atidavė ginklus. 

— Ką jūs čia veikiate? - ištrūkęs iš Tronduro glėbio, paklau- 
sė viršininkas. Jis puikiai kalbėjo angliškai. - Tai saugoma te- 
ritorija. Turiu jūsų paprašyti išvykti. 

— Aš turiu oficialų Indijos užsienio reikalų ministerijos 
raštą, - atsakiau. - Jame pareiškiama, kad Indijos vyriausybė 

leidžia mano laivui apsilankyti Lakadyvuose. — Policijos virši- 
ninkui aiškiai palengvėjo. Jam visiškai nesinorėjo vyti mūsų iš 
Četlat. Svečių jie retai sulaukdavo. 

— Tada aš susisieksiu su savo skyriumi ir informuosiu apie 
jus. Tuo tarpu jūsų įgulai draudžiama lipti į krantą. Prašau jus 
vykti kartu su manim į policijos nuovadą sutvarkyti reikiamų 
dokumentų. 

Po dešimties minučių, policijos eskorto lydimas, aš plau- 
kiau motorlaiviu pro rifų tarpą. Četlat buvo tokia nuostabi, kad 
aš dar vis negalėjau patikėti, jog sala nėra vien mano fantazijos 
vaisius. Kateriui linguojant į blyškiai žydrą lagūną, išvydau va- 
karinį paplūdimį - žalią palmių pusmėnulį. Smėlis švytėjo, ma- 
tėsi kelios lūšnos, į mažą, nušiurusią prieplauką rėmėsi keli 
keisti labai ilgi namai šiaudiniais stogais. Kateris prisiartino 
prie kranto, prisišvartavo, ir mes su policijos viršininku užlipo- 
me ant medinės platformos. 

Prieplaukos papėdėje jau laukė minia, į mane tyliai sužiu- 
ro vaikai ir suaugusieji. Čiabuviai vyrai dėvėjo ilgas, tiesias, 
kulkšnis siekiančias sarongas, keli vilkėjo marškinius, vyresnie- 
ji ryšėjo specifinius galvos apdangalus — paprastus medžiagos 
gabalus, uždėtus ant viršugalvio, užrištus už ausų, o galai ky- 
bojo lyg vienuolės gobtuvo. Toliau, už vyrų nugarų, pamačiau 
moteris, pasipuošusias ryškių spalvų liemenėlėmis ir sijonais. 
Jų juodus, žvilgančius, pečius siekiančius plaukus dengė spal- 
vingos skarelės. Četlatietės panėšėjo į gėles, išsibarsčiusias tarp 
palmių kamienų, kurie jungėsi į milžinišką skliautą virš mažy- 
tės salos. Visi - vyrai, moterys ir vaikai spoksojo į mane bailio- 
mis, bet smalsiomis akimis. 

- Jie išsigandę, - paaiškino policijos kapitonas. - Daugu- 
ma četlatiečių niekada nematė baltojo. Jūsų odos spalva juos 
gąsdina. 

Sunku patikėti, kad šiame televizijos ir radijo, spalvotų 
žurnalų ir pasaulinių kelionių amžiuje dauguma dabartinės 
četlatiečių kartos atstovų nebuvo matę kitokios odos spalvos 
žmogaus. Tik tie vyrai, kurie buvo nuplaukę į žemyną, šiek tiek 

nutuokė apie aplinkinį pasaulį. Iki nepriklausomybės paskelbi- 
mo čia vienąkart per metus atvykdavo vizituojantis komisaras 
arba jo asistentas. Po to nė vienas baltaodis neįkėlė į salą kojos. 
Kai su kapitonu žingsniavome tarp palmių vinguriuojančiu 
smėlio takeliu, prieš mus atbulomis ėjo keli vyrai, nenuleis- 
dami nuo manęs akių. Abiejose tako pusėse tarp palmių šur- 
muliavo vaikai, žvilgčiodami į mūsų procesiją iš saugaus prie- 
globsčio. Labiau patyrę saliečiai rodė savo pranašumą - sudarę 
palydą, jie oriai žingsniavo paskui mus. 

Viršininko kontoroje stovėjo kapitono pasididžiavimas — 
radijo stotis, vienintelė oficiali ryšio su pasauliu priemonė, ne- 
skaitant kas dvi savaites į salą turinčio atplaukti kelto, kuris 
prisišvartuoja prie rifų ir per kelias valandas perkrauna prekes 
į čiabuvių valteles. Pučiant pietvakarių musonui, kelto reisai 
būdavo atšaukiami dėl didelio bangavimo; net ir geriausiu oru 
jis pasirodydavo nereguliariai. Atvykus Soharui, keltas jau vėla- 
vo tris savaites, tad keli čiabuviai priplaukė prie mūsų laivo ir 
prašinėjo cigarečių. Kol policijos radijo operatorius klaksėjo 
morzės klavišu, aš žvalgiausi po nuovadą. Patalpoje tebuvo 
stalas, keturios kėdės ir sulūžusi dėžė, paversta šiukšline po- 
pieriams. Atsisėdęs kapitonas ėmė raustis stalčiuje, kol paga- 
liau surado ir ištraukė senovišką valstybinį blanką, kuris, papil- 
kėjęs per ilgą laiką, kone trupėjo nuo senumo. Blanką apvertęs, 
kapitonas prašančiai pažvelgė į seržantą. Šis be žodžio kyštelė- 
jo ranką į kišenę ir padavė vienintelį kontoros šratinuką. 

Oficialių reikalų tvarkymas truko maloniai ilgai. Iš pra- 
džių mums atsigaivinimui atnešė žalių kokosų. Policijos paly- 
da nuėjo persirengti ir sugrįžo vilkėdami patogias sarongas ir 
marškinius. Tada atėjo metas pertraukai su žuvies kari. 

— Mes čia ilsimės, — pripažino seržantas, žvilgčiodamas per 
pareigūno petį - tikrindamas, ką šis rašo. 

Skaičiau už kapitono galvos kabančioje lentynoje sudėtų 
bylų pavadinimus: „Četlat nuovada; Nusikaltimų suvestinė“ 
ir „Četlat nuovada; Sprendžiamos bylos“. Abu viršeliai buvo 

seni ir nutriušę, matėsi, kad bylų viduje gulintys dokumentai 
judinti labai seniai. 

— Kiek jūs turite ginkluotų policininkų? — paklausiau kapi- 
tono. Šis jau buvo beatsakąs, bet seržantas rūsčiai jį nužvelgė. 
Aišku, kad seržantas mane laikė šnipu, besistengiančiu išgauti 
svarbią informaciją. 

— Pakankamai, - netvirtai atsakė kapitonas. 

— Kada paskutinįkart saloje buvo įvykdytas nusikaltimas? 

Valandėlę pagalvojo. 

— Praeitais metais tyrėme vagystės bylą. 

- Ir koks tyrimo rezultatas? 

- Žmogus buvo išteisintas. 

Be kapitono, seržanto ir radisto, suskaičiavau mažiausiai 
tuziną ginkluotų policininkų — atrodė kiek per daug tokiai ra- 
miai salai. 

— Kada saloje įsikūrė policijos nuovada? 

— Kai Indijos vyriausybė nusprendė padėti Lakadyvams 
modernizuoti salas. 

— Bet esu skaitęs, kad anksčiau salose nebūdavo nusikalti- 
mų. Kam jums reikia tiek policininkų? 

— Laikai keičiasi. Modernizavus salas, atsiras ir nusikaltimų. 

Supratau liūdną Četlat salos likimą. Prieš keturiasdešimt 
metų oficialuose rajono komisaro raportuose minimą tropinį 
rojų suniokojo Indijos vyriausybės, apsiskelbusios Lakadyvų 
globėja, atsiųsti biurokratai. Speciali saloms teikiama pagalba 
buvo greičiau meškos paslauga. Norėdama apsaugoti salas nuo 
išorinio poveikio, Indijos valdžia smarkiai suvaržė lakadyvie- 
čių laisvę. Policija rinko medžiagą apie salų gyventojus, rašė ra- 
portus. Saliečius, jei šie išdrįstų pasiųsti signalą praplaukian- 
tiems svetimų šalių laivams, policija gąsdino kalėjimu. Norint 
išvykti už salyno ribų, lakadyviečiams reikėdavo specialaus 
leidimo. Kokoso virves, pagrindinį čiabuvių pelno šaltinį, jie 
galėjo parduoti tik per valdžios paskirtus agentus, kurie ne- 
trukdavo pasinaudoti padėtimi ir pelnydavosi saliečių sąskai- 
ta. Cukrų ir ryžius saliečiai gaudavo valdžios nustatytomis 

normomis. Trumpai tariant, lakadyviečiai nebuvo tikri Indijos 
piliečiai, jų gyvenimą be perstojo kartino mažų valdininkėlių 
šantažas. Kita vertus, ir bandymas izoliuoti salas virto farsu, 
nes Lakadyvus užplūdo valdžios funkcionieriai — policininkai, 
žemdirbystės ir žvejybos patarėjai, darbo biržos atstovai, medi- 
kai ir t. t. Četlat gyveno apie 1600 žmonių, iš jų apie 50 buvo 
valstybės tarnautojai, atsinešę savo moralę ir pažiūras, nuo ku- 
rių salos gyventojus kaip tik ir reikėjo apsaugoti. 

Valdžios atstovų „darbo“ beprasmiškumas tiesiog akis ba- 
dė. Policininkai netyrė nusikaltimų, nes jų nebuvo, tad dau- 
giausiai užsiimdavo šnipinėjimu. Žvejybos ekspertai mažai ką 
galėjo patarti nuo neatmenamų laikų iš jūros turtų gyvenan- 
tiems lakadyviečiams. Net ir padidinus sugaunamų žuvų kiekį, 
nebuvo kaip laimikio išsaugoti, ir visas perteklius supūdavo. 
Žmonės iš darbo biržos darbo negaudavo. Nereikėjo tiesti ke- 
lių, nes Četlat nevažinėjo mašinos, nereikėjo statyti tiltų, nes 
Četlat nebuvo upių. Vienintelis dėmesio vertas projektas - nau- 
ja prieplauka - nebuvo užbaigtas pritrūkus medžiagos. Šiltame 
sūriame vandenyje rūdijo metaliniai poliai, o saliečiai naudojo- 
si senoviška, apgriuvusia medine prieplauka. Saloje dirbo žem- 
dirbystės patarėjai, bet kai ieškojau Soharui šviežių maisto pro- 
duktų, man tepasiūlė baisiai atrodančių niekalų - saują pipirų 
ir kelias citrinas. Niekas daugiau neprigydavo, tad saliečiai po 
senovei mito žuvimi ir kokoso riešutais. Četlatiečių sveikata ir- 
gi nebuvo rūpinamasi. Su valdininkėlių srautu į salą atkeliavo 
ir ligos. Medikai turėjo apgailėtinai mažai vaistų. Saloje plėtėsi 
nedidelė gripo epidemija, ir Soharas buvo vienintelis aspirino 
šaltinis. 

Četlat saloje nesuniokota liko tiktai nuostabi gamta. Bend- 
rą vaizdą ardė tik šalia prieplaukos įsikūręs valdininkų namų 
kompleksas, ant kurio pritaisyta nutriušusi lentelė skelbė: 
„Rajoninė inžinerijos inspekcijos kontora, Četlat sala“. Toliau 
akį džiugino malonus palmių miškelių ir nepriekaištingo ko- 
ralinio smėlio peizažas. Nuo vieno iki kito namo tarp medžių 
vinguriavo takeliai. Čypsėdami kapstėsi viščiukai. Vienišas 

ožys skabinėjo lapus, tegirdėjai į koralų rifus tolumoje besi- 
taškančių bangų ošimą, pasato taršomų palmių šlamesį. Minkš- 
to smėlio takeliais saliečiai vaikščiojo taip vangiai, tartum bris- 
tų per vandenį, siekiantį kelius. Netoli prieplaukos kapitonas 
maloniai nusivedė mane į vieną iš ilgų pakrantės namų. Vidu- 
je išvydau nuo saulės slepiamą odamą — unikalų 30 pėdų ilgio 
salos laivą, kaip ir Soharas susiūtą kokoso virvėmis. Prie Mala- 
baro buvau matęs tokį laivą jūroje - odamas vandeniu slydo ele- 
gantiškai tartum gulbė. Prieš dvidešimt metų odamai dar regu- 
liariai keliaudavo į žemyną, veždavo parduoti kokoso virves, o 
orientuodamiesi odamų jūreiviai naudodavo tik arabišką kama- 
lą. Dabar Četlat neatsirado nė vieno žmogaus, išmanančio, kaip 
naudotis lentele ir siūlu, o ir odamai retai teišplaukdavo. Keli į 
salą atvykstantys keleiviai bevelydavo laukti kad ir nepunktu- 
alaus valdiško kelto, be to, valstybės monopolio diktuojamos 
kokoso virvių kainos buvo tokios žemos, kad kelionė neapsi- 
mokėdavo. 

Didžiausios gamtos dovanos slypėjo Četlat supančioje jū- 
roje. Man sugrįžus į laivą, Deivas Tetlas, profesionalus naras, 
panėrė į Četlat pakrantės vandenis. Deivas buvo anksčiau nar- 
dęs įvairiose Ramiojo vandenyno vietose, kadaise pavyzdžius 
jūrų biologams rinko net po ledu Antarktikoje. Dabar, apsi- 
ginklavęs harpūnu, Deivas leidosi paieškoti ko nors vakarie- 
nei. Praėjus mažiau nei trims minutėms, jo galva išniro šalia 
Soharo - nusiplėšęs oro kandiklį, Deivas suriko: 

— Turit pamatyti tuos rifus! Neįtikėtina! Kur tik pažiūrėsi — 
žuvys. Ištisi debesys žuvų, kurios tavęs visai nebijo... 

Palikęs burbulų ratilus, naras vėl dingo po vandeniu ir 
toks pat susijaudinęs iškilo po penkių minučių, nešinas mūsų 
vakariene - pustuziniu Žuvų, po 6-8 svarus kiekviena. 

— Niekad nesu matęs ko nors panašaus, - pasakė Deivas. — 
Pirmąkart įšokęs į vandenį, pastebėjau, kad leidžiuosi tiesiai 
ant didžiulės garopos. Žuvis turėjo sverti apie 50-60 svarų. Bu- 
vau matęs tokio dydžio garopų, tačiau gana retai. Šios žuvys 
neplaukioja būriais, gyvena pavieniui. Tada išvydau tai, apie 

ką niekad nebuvau net girdėjęs - po manimi sukinėjosi ne vie- 
na, o dvylika milžiniškų garopų. Visos žuvys iš lėto plaukiojo 
tarp uolų ir visai manęs nesibaidė. Jos man priminė besiganan- 
čių karvių kaimenę. 

Povandeniniai Četlat turtai ypač džiugino Soharo jūros 
biologus. Keturias dienas jie su užsidegimu nardė ir rinko pa- 
vyzdžius - mokslininkų entuziazmą kaitino kiekvienas nusilei- 
dimas į povandeninį pasaulį. Endriu kliedėjo apie jūros žvaigž- 
des ir šliužus. Šie gyviai ir buvo jo tyrimų objektas. 

— Pažiūrėkit į šitą! — sušukdavo, pakėlęs kokį ypač pasi- 
šlykštėtiną pavyzdį, idant visi galėtume pasigrožėti kažkokia 
riebia, gleivėta pūsle. - Nuostabu! Niekad nemačiau tokių pui- 
kių pavyzdžių, - tada Endriu tėkšdavo gyvi į vieną iš daugelio 
kibirų, kurie denį darė panašų į akvariumą, pilną jūros žvaigž- 
džių, krabų ir atsiskyrėliškų koralų gyventojų. Jo kolekcijos pa- 
sididžiavimas buvo dvi jūros žvaigždės - tamsiai geltonos spal- 
vos monstras, dydžiu ir forma primenantis didžiulį kaimiškos 
duonos kepalą, ir kita jūros žvaigždė, kurios čiuptuvų ilgis sie- 
kė dvi pėdas. 

Narai irgi pirmą kartą susidūrė su šitokia daugybe didelių 
žuvų. Šie gyviai žmonių nebijojo - į Četlat pakrantės vandenis 
iki mūsų greičiausiai dar niekas nebuvo panėręs. Medžioda- 
mas maistui Deivas Tetlas vargdavo, kol surasdavo pakanka- 
mai mažą žuvį, tokią, kuri nenutrauktų valo ar nenutemptų na- 
ro per toli nuo laivo. Žuvys plaukiojo tokiais tankiais būriais, 
kad porą kartų Deivas harpūnu pasmeigė iš karto dvi - per- 
skrodusi pirmą laimikį, strėlė įsmigdavo į antrą žuvį. Kiti narai 
teigė matę apie šimto svarų lūpotį, be to, jie pastebėjo jūros gy- 
vių, paprastai sutinkamų tik gilesniuose vandenyse. Pačiuose 
rifuose knibždėjo įvairių koralų Žuvų rūšių, dideli skaridžių 
būriai sukinėjosi aplink rifus - šios žuvys graužė koralų ato- 
dangas, keldamos minkštų baltų dulkių debesis. Narai net gir- 
dėjo besidarbuojančių žuvų dantų grikšėjimą. 

Po kelių dienų žinią atnešusio policijos kapitono veidas 
atrodė dar labiau sutrikęs. Už saugomas teritorijas atsakinga 

Vidaus reikalų ministerija Niu Delyje panaikino Indijos užsie- 
nio reikalų ministerijos leidimą. Soharui buvo liepta išvykti iš 
Lakadyvų. 

Senovės arabų jūrininkai manė, kad Lakadyvai yra Diba- 
džato salų, kurios išsibarstę arabų jūrkeliuose tarp Indijos ir 
Arabijos pusiasalio, dalis. Kartais arabų geografai salas skirstė 
į kokoso virves gaminančias salas - Lakadyvus ir pietines sa- 
las, jūros geldučių tiekėjas - dabartinius Maldyvus. Kai kurios 
Indijos ir Afrikos bendruomenės geldutes naudojo vietoj pi- 
nigų, tad arabų laivai atvykdavo į Maldyvus jų pasikrauti, o 
taip pat nusipirkti pakrantėse gausiai perinčių vėžlių kiauši- 
nių. Arabų geografai manė, kad Dibadžato salas valdo didin- 
goje prabangoje gyvenanti karalienė. Išliko ir jūreiviškas pasa- 
kojimas apie Moterų salą. Į šią salą, kaip skelbia viena Indijos 
stebuklinių pasakų, kadaise užklydo arabų laivas. Įgula manė 
esanti išgelbėta, bet išlipus į krantą jūreivius apsupo didelė mo- 
terų minia. Jos nuvarė vyrus į kaimą ir ten taip nesaikingai su 
jais elgėsi, kad visi jūreiviai išmirė nuo išsekimo. Išsigelbėjo tik 
vienas senas jūreivis, musulmonas iš Kadizo. Jis, vienos senos 
moters paslėptas, sugebėjo pasigaminti kanoją. Ta kanoja jis ir 
jo gelbėtoja pabėgo iš salos, kad papasakotų istoriją apie Mo- 
terų salą. 

Vienas Moterų salos prototipų galėjo būti Minikojaus sa- 
la, esanti tarp Maldyvų ir Lakadyvų. Iš ten arabų jūrininkai 
parsiveždavo namo žinių apie kultūrą, kurioje svarbesnę vie- 
tą užėmė ir valdžią turėjo moterys. Vyrai teprivalėjo parūpinti 
maisto - žuvies ar kokosų; o pristačius į bendruomenės iždą 
dienos maisto normą, minikojiečio pareigos baigdavosi. Visus 
svarbiausius buities reikalus tvarkė jo žmona. Jai priklausė na- 
mas, nuosavybę perimdavo moteriškosios lyties palikuonys, 
vedęs vyras kraustydavosi į žmonos namus ir perimdavo jos 
vardą. Galimas daiktas, jog tada, kaip ir dabar, moterys Mini- 
kojuje sudarė daugumą, nes žvejyba vertęsi minikojiečiai daž- 
nai išvykdavo iš namų. Be to, matriarchatą dar stiprino tai, jog 
Lakadyvų salos, Dibadžato salyno dalis, iš tikrųjų priklausė 

valdovei moteriai. Lakadyvai buvo pavaldūs Indijoje buvusiai 
Kananoro karalystei, kuriai mokėjo kasmetinę kokoso virvių 
duoklę. Valdančioji Kananoro dinastija pripažino moters teisę į 
sostą, ir karalystę dažnai valdė moteris - karalienė, vadinama 
Arrabal Bibi. 

Prie Moterų salos mito prisidėjo ir suti - Indijoje praktikuo- 
jama našlio savižudybė. Šis paprotys ir davė medžiagos „Nuo- 
tykiui laidojimo oloje“ - vienai Sindbado pasakų. Sindbadas 
užklysta į šalį, kurioje tampa valdovo numylėtiniu. Karalius 
nori, kad jūreivis pasiliktų jo žemėje, tad suranda jam žmoną iš 
geros šeimos. Sindbadas laimingai ir turtingai gyvena, kol jo 
žmona suserga ir numiršta. Savo siaubui Sindbadas sužino tu- 
ris būti gyvas palaidotas su pačia. Pagal vietos paprotį vyras 
kartu su žmonos lavonu ir trupučiu maisto bei vandens virve 
nuleidžiamas į laidojimo olą. Tada įėjimą į olą gedėtojai užtve- 
ria, ir vyras paliekamas nusibaigti. Sindbadas nelinkęs lengvai 
susitaikyti su likimu, bet buvę draugai irgi nenusileidžia ir, su- 
gavę našlį, nuleidžia jį olon. Kai Sindbadas atsisako nusirišti 
virvę, gedėtojai numeta ją žemyn ir pasišalina. Apsuptas kaulų 
jūreivis išgyvena žudydamas kitus našlius ir imdamas jų mais- 
tą. Galiausiai Sindbadas išsigelbėja sekdamas laukinį žvėrį, ku- 
ris siaurais labirintais išveda ji į paplūdimį. Čia jūreivis savo 
džiaugsmui išvysta arabų laivą, atkreipia įgulos dėmesį ir pa- 
bėga iš salos. 

Kai gruodžio 13-ąją Soharas išplaukė iš Četlat salos, nuo In- 
dijos mus skyrė tik 170 Larvi (taip senovės arabai vadino Ara- 
bijos jūrą) jūros mylių. Šio kelionės etapo metu Džonas Har- 
vudas pamatė pirmuosius banginius. Gruodžio 14-osios rytą 
priplaukėme septynis ar aštuonis banginius, greičiausiai dalgi- 
nius delfinus. Visiškai atsipalaidavę, jie plūduriavo tiesiai prieš 
mus, ritmingai iškildami į paviršių įkvėpti. Kartkartėmis jie 
staiga iššokdavo į viršų ir, nubrėžę ore puslankį, driokstelėda- 
vo atgal į vandenį. Kartais banginiai tartum budrūs kiemsargiai 
šunys iškišę galvas šnairavo į praplaukiantį Soharą. Netrukus 
laivą aplenkė per 150 jardų nutolusi devynių šiaurės delfinų 

grupė. Neatrodė, kad jie būtų išsigandę ar pernelyg skubrūs — 
žaliai pilki pelekai lėtai kapojo vandenį. Po penkiolikos minu- 
čių pasirodė dar vienas šešių šiaurės delfinų būrys, šį kartą ki- 
toje laivo pusėje; pakilus vėjui ir Soharui ėmus plaukti greičiau, 
du delfinai atsiskyrė nuo būrio ir, prisigretinę prie laivo prie- 
kigalio, ėmė šėldami žaisti - nardyti ir vartytis sudrumstame 
kilvateryje. Džono stebėjimus tą dieną apvainikavo paskutinis 
visai šalia vairagalio praplaukęs nedidelis banginis. 

Jūros faunos gausą liudijo ir paukščių būriai, dažniausiai 
upinės žuvėdros, besisukinėjančios aplink ir retkarčiais piki- 
ruojančios į vandens purslų chaosą. Didesnių žuvų paviršiun 
išvarytą mailių bemat pasitikdavo laukinis klyksmas ir aštrūs 
snapai. Žuvėdros savo ruožtu tapdavo didesnių žuvų aukomis. 
Sunkiasvorės plėšrūnės puldamos švysteldavo į viršų, ir jūros 
paviršius pokšteldavo tartum patranka. 

— Ryklys! Ryklys! — ištiesęs ranką, sušuko Chamisas Poli- 
cija. Ten valą timpčiojo užkibęs ryklys. Piteris vikriai žuvį iš- 
traukė, Tronduras ją persmeigė trišakiu, o Mohamedas užvožė 
rykliui per galvą tvirtinamuoju smeigtu. Triumfuojančiai šyp- 
sodamas, Chamisas nusinešė laimikį. Šių tarptautinių pastangų 
dėka gavome puikios ryklienos vakarienę, o aš sužinojau oma- 
nietišką receptą. Ryklys nuvalomas, išimami kaulai, ir mėsa 
verdama jūros vandenyje, kol suminkštėja. Tada vanduo nupi- 
lamas, mėsa įvyniojama į rankšluostį ir stipriai nuspaudžiama. 
Po to rykliena supjaustoma gabaliukais ir kepama su svogū- 
nais. Dar pridedama čili pipirų, konservuotų pomidorų, tama- 
rindo, sutraiškyto česnako ir grūsto kardamono. Patiekalas vėl 
pašildomas ir patiekiamas: nepaprastai skanu. 

O Šanbis pasiekė patį virėjo karjeros dugną. Jis atsisakė 
kepti paplotėlius vakarienei ir įjjunko slampinėti aplink virėjo 
kajutę, laukdamas, kol kas nors apsiims ruošti valgi — tada 
Šanbis pirmas prisikraus pilną lėkštę. Maža to, kartą Šanbį 
pagavome vagiant maistą iš laivo saugyklų — spėriai nušlep- 
sėjęs prie savo lovelės, jis pasilenkė virš konservuotų persikų 
dėžutės, bandydamas kuo daugiau prisikimšti į burną, iki bus 

pastebėtas. Galiausiai supratau, kad Šanbis — tikras skalikas: 
gražus pažiūrėti, nuolat visur šniukštinėjantis maisto ir nepa- 
taisomas. 

Per šimtą mylių nuo kranto išvydome nepaneigiamą ar- 
tėjančios Indijos Žemės įrodymą - jūros bangose plūduriuo- 
jančius teršalų sąnašynus. Išvydome rąstų, plastmasės gabalų, 
tinklų draiskanų, pūvančios augalijos, naftos dėmių, tuščių bu- 
telių ir kitokių šiukšlių. Nepaisant atstumiančio jūros vaizdo, 
mokslininkai labai pagyvėjo ir ėmė rinkti šiukšlių mėginius. Jū- 
ros biologai surinko ir į butelius supylė vandens paviršiuje plū- 
duriuojančios naftos mėginių; įvilkę į laivą kelis jūros žolių gu- 
mulus, tyrė juose gyvenančią fauną. Soharo mokslininkai rado 
daug šlykščiai atrodančių kirminų, nedidelių krabų, polipų ir 
lervų. Visus šiuos pasibjaurėtinus gyvius savo grožiu atsvėrė 
kelios tuo pačiu tinklu pagautos įvairiaspalvės žuvelės, gy- 
venančios tarp šiukšlių ir mintančios mažais parazitais. Soharo 
denis vėl panėšėjo į keliaujantį akvariumą — daugybėje kibirų 
sukinėjosi įvairiausios žuvys, kurias mokslininkai fotografavo 
ir nustatinėjo jų pavadinimus. Kitą popietę Soharas praplaukė 
pro kitokio pobūdžio teršalus: iš pradžių manėme, kad tai gė- 
lių žiedlapiai ar į jūrą atnešti medžių lapai. Priplaukus arčiau 
paaiškėjo, kad žiedlapiai — tai milijonų drugių sparnai ir kū- 
neliai; nežinia kodėl šie gyviai buvo įvykdę masinę savižudybę. 

Pastebėjome kašaloto jauniklį. Džono spėjimu, ši 16-18 pė- 
dų ilgio žuvis atsiskyrė nuo savo tėvų ir pasiklydo. Mažylis 
tikriausiai manė, kad Soharas galėtų jį priglausti, nes labai mu- 
mis susidomėjo. Jis vijosi laivą, kol mus skyrė vos 30 jardų, tada 
apsisuko ir sūpuodamasis ties paskuigaliu kurį laiką apžiūrinė- 
jo Soharą. Tada kašalotas lėtai nupūškavo tolyn, vis dar laikyda- 
masis paviršiuje ir reguliariai išpurkšdamas į priekį pasvirusį 
fontaną. Džonas papasakojo, kad 1860-aisiais Lakadyvų jūroje 
plaukiojo pakankamai banginių, viliojusių banginių medžioto- 
jus. Dabar, atrodo, banginiai beveik išnykę. Neseniai visas Indi- 
jos vandenynas buvo paskelbtas šių žinduolių draustiniu, bet 
galimas daiktas, kad šis žingsnis pavėluotas. 

Prie vairo stovintis Salehas papasakojo, jog didysis (mė- 
lynasis) banginis, įsirėmęs į laivą, galėdavo jį apversti. Norint 
atbaidyti tokį banginį, anot Saleho, reikia daužyti metalinius 
daiktus ir kelti kuo didesnį triukšmą. Mane šis pasakojimas 
sudomino, nes Salehas vos ne žodis žodin atkartojo senovės 
arabų pasaką, be to, pastebėjau, kad banginis labai dažnai figū- 
ruoja pasakojimuose apie jūrą. Rašoma, kad penktame amžiuje 
šv. Brendanas išsilaipino ant banginio nugaros, palaikęs ją sala. 
Sindbadas patyrė panašų nuotykį. Ant Sindbado banginio - 
salos buvo žemės, augo medžiai, tryško tyro vandens šaltinis, 
kuriame jūreiviai skalbė drabužius. Kai banginis staiga panėrė, 
visi keleiviai sugebėjo grįžti į laivą, o Sindbadas išsigelbėjo įšo- 
kęs į didelę skalbimo rėčką. „Žuvų gnaibomas“ rankomis ir ko- 
jomis jis nusiyrė iki tikros salos. 

Sutikome dar vieną artėjančios žemės ženklą - maždaug 
4 pėdų ilgio ryškiai žaliai geltoną jūros gyvatę. Išmintingasis 
mu'allimas Achmedas Ibn Madžidas teigė, kad jūros gyvatės — 
neabejotinas artėjančio kranto įrodymas, o Endriu patvirtino, 
kad visos, išskyrus vieną, jūros gyvačių rūšys gyvena sekliuo- 
se vandenyse, tad šiuo požiūriu Ibn Madžidas neklydo. 

Endriu nėmaž nesiveržė gaudyti mūsų žaliai geltono lan- 
kytojo ir papildyti juo savo kolekcijos. Pasak jo vadovėlio, jūros 
gyvatės esą letargiški, nerangūs gyvūnai, visai nepiktybiniai. 
Bet šis gyvis buvo arba išimtis, arba labai prastos nuotaikos. Pa- 
mačiusi Soharą, gyvatė greitai priplaukė prie laivo, paskui stai- 
ga apsigręžė ir prisigretino prie saugos virvės. Kai virvė gyva- 
tę užkliudė, ši bematant apsisuko ir kirto į ją. Žinodamas, kad 
jūros gyvatės yra daug kartų nuodingesnės nei patys baisiausi 
sausumos šliužai, Endriu atrodė kiek sutrikęs. 

Tą naktį mus užklupo neabejotinas žemyno škvalas, teko 
atlaikyti stiprų bangavimą, žaibus, smarkų lietų. Omaniečiai iš- 
bėgę nuleido bures, idant vėjas nenulaužytų stiebų. Išaušus 
saulė nuspalvino aukštas Vakarų Indijos salų kalvas, tolumoje 
išvydome bures. Ten dreifavo turbūt paskutiniai burinių laivų 
prekybą menantys indiški barkai. Didžiausias iš jų ilgiu lenkė 

Soharą ir išsiskyrė juodais, gana grubiais, baržą primenančiais 
šonais. Pamatėme ir mažesnių, grakštesnių laivų išlenktais 
priekigaliais ir žavingais galeonų paskuigaliais. Visi laivai pui- 
kavosi didingomis burėmis. Soharas turėjo paprastas tolimo 
plaukiojimo bures, o indiškų laivų takelažas buvo pritaikytas 
pakrančių navigacijai, silpniems vėjams, tad jie brizą gaudė mil- 
žiniškais medžiagos plotais. Trikampis ant trikampio, burė ant 
burės - tiesiog akys raibo nuo takelažo įmantrumo. Mačiau pa- 
grindinių burių, bizanių, kliverių, spankerių, štagburių ir mar- 
selių. Vienas barkas turėjo keturis kliverius ir mažytę, paklodės 
dydžio burę, įtaisytą prie pat vandenskrodžio. Puikiai prisime- 
nu sceną, kai Soharas ir indų laivas susitiko - lėtai prasilenkia 
du aukšti laivai, įdėmiai viena į kitą spokso jų įgulos. 

— Po velnių! —- sušuko Deivas Tetlas. - Tik pažiūrėkite, — 
Soharui dreifuojant palei krantą, jis kažką pastebėjo pro žiūro- 
nus. - Žmonės! Ten jų tūkstančiai. Tartum skruzdžių. Ką, po 
galais, jie ten veikia? 

Paprašiau žiūronų. Taip, paplūdimys juodavo nuo žmo- 
nių, tačiau čia nebuvo nieko ypatinga. Kaimelio gyventojai pir- 
ko iš žūklės sugrįžusios skobtinių kanojų flotilės laimikį. Dei- 
vas dar nieko panašaus nebuvo matęs. Jis atvyko iš Naujosios 
Zelandijos ir čia, Malabaro pakrantėje, vienoje tankiausiai apgy- 
vendintų pasaulio vietų, pirmąkart išvydo tokį žmonių knibž- 
dėlyną. Tuo metu, kai Deivas kažką po nosimi murmėdamas 
apžiūrinėjo šį skruzdėlyną, Soharas tykiai slinko Kalikuto reido 
link. Deivas vis dar tebespoksojo, kai mes išmetėme inkarą, ir 
laivas sustojo. 

— Dieve, - vis murmėjo, - tiek žmonių. Iš kur jie atvyko? Ką 
jie čia veikia? Žmonės ateina ir vėl pasišalina. Kurių galų? 

Kitą rytą po vargingos potvynių ir atoslūgių, sūpavimo 
ir dar vieno žemyninio škvalo nakties vis dar nesimatė nei mui- 
tinės, nei policijos darbuotojų, tad nusprendžiau pats nuvykti į 
krantą ir paieškoti valdininkų. Kai bangų mėtoma mūsų gumi- 
nė valtis pasiekė krantą, paplūdimyje susirinko dar viena mi- 
nia. Šįkart ji su buku susidomėjimu spoksojo į mūsų guminę 

valtį. Staiga vienas Žmogus iš minios riktelėjo ir parodė į kažką 
už mūsų valties, atsisukęs spėjau pamatyti virš galvos lūžtan- 
čią bangą. Ji pagriebė valtį, apsuko ir apvertė dugnu aukštyn. 
Negarbingai įsmigusi į pakrantės smėlį mano nosis atsakė į 
Deivo klausimą, ko žmonės čia renkasi. Paplūdimys buvo vie- 
šas vietos gyventojų tualetas. 


Rudasis padūkėlis 

Kalėdos Kalikute 


— Aš nedaviau jums leidimo išlipti į krantą! — šaukė įsiutęs 
muitininkas. Jo akys išsprogo iš pykčio, nes mes užgavome jo 
valdininkišką savimeilę. - Be mano leidimo jūs neturite teisės 
išsikelti į krantą. Ką jūs sau manote! Reikėjo palaukti, kol atsių- 
siu patikrinimo komisiją. Tokios taisyklės! Aš draudžiu jums 
lipti į krantą! — Pakilęs kėdėje, jis rūsčiai mus nužvelgė. Deja, vi- 
są tirados efektą sugadino juoda varna, kuri nusileido ant lan- 
gelio briaunos už muitininko nugaros ir gergždžiančiu balsu 
pašaipiai kranktelėjo. Muitininkas piktai mostelėjo žemesnio 
rango valdininkėliui nubaidyti paukštį. Šis, buvęs muitinės ser- 
žantas, dabar išėjęs į pensiją, per ilgus tarnavimo metus išmušt- 
ruotas pataikūnas, grėsmingai mostelėjo rankomis, ir varna nu- 
skrido. Mūsų muitininkas stačiai duso iš įsiūčio. Į pensiją išėjęs 
seržantas jam ką tik pranešė, jog apvirtęs dvokiančiame krante, 
prieš atvykdamas į Kalikuto muitinę, aš nuėjau į vietos viešbu- 
tį apsiprausti ir persirengti. 

Apžvelgiau kontorą — puikų nutriušimo ir nevalyvumo 
pavyzdį. Kadaise muitinė turėjo būti gražus, erdvus, elegantiš- 
kas pastatas su aukštomis lubomis ir didelėmis vėdinimo an- 
gomis. Pro aukštus langus vėrėsi didingas jūros vaizdas, virš 
namo kilo dailus raudonų čerpių stogas. Dabar muitinė atrodė 
gūdžiai. Pastatas paskutinįkart greičiausiai buvo dažytas prieš 
dvidešimt metų, atsilupę balti sienų dažai raibavo žaliais pelė- 
siais. Viršininko kontora buvo įsikūrusi antrame aukšte, ir kai 

kopdamas laiptais uždėjau ranką ant turėklų, jie, kiaurai suėsti 
kinivarpų, grėsmingai suvirpėjo. Norint saugiai pasiekti virši- 
ninko kontorą reikėjo lenktis vietų, kur perpuvusios grindys 
vos laikėsi. Pro langą išvydau muitinės prieplaukos griaučių li- 
kučius - keli čia suversti sulaužyti metaliniai stulpai pervertų 
bet kurį neatsargiai priplukdytą laivą. Nesimatė nei policijos, 
nei muitinės katerio. Tiesą sakant, buvo aišku, kad tokių laivų 
vietinė valdžia neturi. Kiekvienas inkarą prie Kalikuto krantų 
išmetęs laivas muitininkų vizito turėtų laukti ištisą amžinybę. 
To paties pūvančio pastato pirmame aukšte įsikūręs pasų sky- 
rius atrodė dar nykiau. Čia stovėjo paprastas mokyklinis suo- 
las, dvi kietos kėdės ir spintelė su perkrypusiomis durelėmis. 
Įgulos pasus konfiskavo senyvas seržantas civiliais drabužiais. 
Jis aiškiai drebėjo dėl savo pensijos. Kol jis kruopščiai rašė pa- 
kvitavimą, žvilgtelėjau į budėjimo žurnalą. Per pastaruosius 
12 mėnesių į Kalikutą buvo atvykę tik penki užsienio laivai, 
vien tik maži motorlaiviai. Tačiau policininkų suskaičiavau 
septynis, ir mažiausiai tuziną muitinės konsteblių. Kitoje kon- 
toroje antrame aukšte darbavosi uosto viršininkas, jo asistentas 
ir daugybė klerkų ir pasiuntinių - tingių, nušiurusių, neturin- 
čių ką veikti. Apsunkusia širdimi pagalvojau, kad sustabarėju- 
si indiškos biurokratijos ranka pasiekė ir Kalikutą. 

Vilkiką, nutempsiantį Soharą į Beiporę, esančią už 10 mylių 
nuo Kalikuto, suderėjome už nežmonišką kainą. Beiporė yra 
Kalikuto uostas, ir Soharui būtų buvę daug paprasčiau plaukti 
tiesiai į jį, bet muitinės taisyklės remiasi kitokia logika. Kali- 
kutas laikomas oficialia prieplauka ir visi formalumai turi būti 
tvarkomi čia. 

Vilkikas, didingai pavadintas „uosto valdybos nuosavy- 
be“, sugedo dar neišplaukęs iš uosto. Dar vieną dieną vargome 
Kalikute, kol vilkiką pagaliau pataisė, ir Soharas pajudėjo. 

Beiporė darė nepaprastą įspūdį — tarsi būtume atsidūrę aš- 
tuoniolikto amžiaus uoste. Jis dvokė, šurmuliavo, pasižymėjo 
nešvara ir, sakyčiau, transcendentiniu grožiu, primindamas 

Genują arba Halą tais laikais, kai burlaiviai švartuodavosi 
prasčiausiuose Europos uostų dokuose. Naktį, kai virš Beiporės 
upės pakibęs dvokiantis rūkas apgaubia juodus prieplaukos 
šešėlius, laivų korpusus ir tik stiebai kyšo aukštai kaip ietys, 
dažnas beveik įtiki tuoj išgirsiąs prislopintą šauksmą ir į tėkmę 
metamo lavono pūkštelėjimą. Nusileidžia tiršta ir švelni tamsa, 
čekšėdamas į Soharo šonus plakasi dvokiantis upės vanduo. 
Retkarčiais šalia laivo praslysta nežinia kur plaukiančios kano- 
jos siluetas, kartais irkluotojas sustoja įtartinai arti inkaro lyno 
ir susilieja su laivo šešėliu. Galbūt šis žmogus tik domisi iš sve- 
čios šalies atplaukusiu laivu, tačiau Soharo denio sargybai įsa- 
kyta budriai saugoti laivą nuo vagių. Beiporė dvokte dvokė 
niekšybe. 

Pirmieji aušros spinduliai veikė magiškai. Šviesai palietus 
palmių lapais dengtas laivų statyklas - masyvias angarus pri- 
menančias konstrukcijas, nusidriekusias šiauriniame upės 
krante, Beiporės uostas įgavo formą ir turinį. Šiose pašiūrėse 
stovėjo 40 ar 50 statomų ir taisomų laivų. Beiporė turbūt yra 
didžiausias išlikęs medinių laivų statybos centras visame pa- 
saulyje. Kaip ir prieš tūkstantį metų, uosto depuose virė dar- 
bas, buvo statoma viskas - nuo dau arabams iki karinių laivų 
Karališkajam laivynui. Beiporėje statytas laivas kovėsi ir Tra- 
falgaro mūšyje. Dvokiančiame pakrantės vandenyje tartum mil- 
žiniški šliužai mirko pusiau nuskendę rąstai, kurie prireikus 
būdavo ištempiami į krantą ir supjaustomi į lentas ar sijas laivų 
statybai. Pakilęs upe ketvirtį mylios, išvystum miesto prieplau- 
ką, o ant kalvelės toliau — dar vieną griūvantį muitinės pastatą. 
Į žemyną įsiterpė didelis vandens plotas, švintant patrankų 
plieno spalvos, o šviesai sustiprėjus, įgaunąs cafe au lait* atspal- 
vį. Kitame upės krante kilo palmių siena, į kurią vietomis ter- 
pėsi užutėkių Žiotys ir vienas kitas į pietus vedantis takelis. 
Švartavimosi vietoje spietėsi įvairiausio dydžio, formos ir tipo 


* Kava su pienu. (Pranc. — vert. past.) 

laivai — dangiai, patmanai, toniai, vieni suposi iš metę inkarus, 
kiti stovėjo prisišvartavę, treti buvo išvilkti ant pakrantės smė- 
lio. Dar aukščiau pakilus saulei ir visai prašvitus, ausis pasiekė 
garsus naujos Beiporės dienos šurmulys - gergždžiantis tūks- 
tančių kokoso palmėse gyvenančių indiškų varnų karksėjimas. 
Netrukus varnos, palikusios savo lizdus, tarsi juodi pelenai pa- 
kilo į orą ir nuplasnojo jų laukiančio miesto link, kur ir vėl visą 
dieną plėšikaudamos manysis maisto. 

Soharo įgulą varnos savo antpuoliais kankindavo kasdien. 
Paukščiai aptūpdavo stiebą ir skersinius ir šaižiai krankdavo. 
Jų išmatos nusėdavo denį, vos nusisukus pasigirsdavo sparnų 
vasnojimas, ir varnos puldavo vogti nesaugomo maisto. Jos le- 
sė viską —- maisto likučius, sudžiūvusias vaisių žieveles, net su- 
švinkusius taukus, kuriais tepėme skridinius. Visur ir visada 
mus sekė blizgančios alkanų varnų akys - nutūpusios tolėliau 
ant skersinių, jos tik ir laukė progos ką nors nutverti. Vietiniai 
Beiporės gyventojai irgi priminė varnas. Jų knibždėjo visur - 
kanojose, netoli prieplaukų būriavosi minios čiabuvių, pilni jų 
buvo ir gretimai stovintys laivai. Jie visą laiką dėbsojo į mus 
tokiomis pačiomis varniškai alkanomis akimis. Kai Salehas nu- 
pjovė susidėvėjusias burių virves - aptriušusius, savo laiką ati- 
tarnavusius kokoso skutus ir išmetė juos už borto, prie laivo 
bematant kanoja prisiyrė išdžiūvęs senis, pagriebė palaikę vir- 
vę ir nusikasė tolyn. 

Gūdi Beiporės atmosfera ypač slėgė europiečius įgulos na- 
rius. Begalinis skurdas ir nešvara, o taip pat ir drėgmė, kylanti 
nuo upės, veikė visų nuotaiką, laive karaliavo niūri apatija. Rei- 
kėjo nudirbti nemažai gyvybiškai svarbių darbų - pasiūti nau- 
jas bures, paversti laivą ant šono, sukalti denio dėžes įvairiems 
smulkiems daiktams. Jeigu Soharas būtų automobilis, darbas, 
kurį ruošėmės nuveikti, panėšėtų į kapitalinį remontą. Tačiau 
inertiškumas ir sąstingis Beiporėje tiesiog klestėjo. Valandą te- 
ko maldauti ir įtikinėti, kol gavome prieplaukoje vietą, daug 
Vvargome, kol suradome medžiagos sijoms ir skridinių meistrą 

takelažui remontuoti. Tuo tarpu Soharas be tikslo suposi dvo- 
kiančioje upėje kaip įdomus objektas smalsuoliams. Praslinkus 
pirmai parai susirgo keli įgulos nariai, nusilpę nuo drėgnos 
kaitros, skrandžio skausmų, nuolatinių moskitų atakų, naktinių 
denį smelkiančių liūčių ir maisto, kurio negalėjome tinkamai 
nuplauti. Upė priminė didelę atvirą pamazgų duobę. Švarų 
vandenį semdavome iš pakrantėje iškasto šulinio, bet ir jame 
omaniečiai kartą aptiko besirangančių kirmėlių. Ligos, dvokas, 
visas tas sugedimas labai priminė istorijas apie prekybinius lai- 
vus, prieš du šimtmečius plaukdavusius į Vakarų Afriką. Jie 
tysodavo upės žiotyse laukdami krovinio, pūdavo, o įgulą ka- 
muodavo karštligė. Po trijų dienų pusė europiečių laive ken- 
tėjo skausmus, sunegalavo net omaniečiai. Taip įgula sutiko 
1980-ųjų Kalėdas. 

Iškęsti nepriteklius ir ekspedicijai nesužlugti padėjo tik 
nuoširdus fizinis darbas. Atsiradus vietos prieplaukoje, Soharą 
prišvartavome ir sutelkusi jėgas bei sukandusi dantis įgula grie- 
bėsi iškrauti laivą. Užduotis toli gražu nebuvo lengva. Drėgno- 
je tropikų kaitroje ėmėme per rankas siųsti ir krante krauti vis- 
ką, ką galėjome pakelti: virves, grandines, atsarginius inkarus, 
visą maistą, degalų bakus, bet ką, kas palengvintų laivą. Tada 
ėmėmės balasto. Išėmę grindlentes, pradėjome kelti viršun šim- 
tus tvarkingai Maskate sukrautų smėlio maišų — dabar reikėjo 
juos pašalinti. Triūsėme siaubingomis sąlygomis: denyje ir pa- 
krantėje kepino saulė, laivo viduje jautėmės it orkaitėje, triumo 
dujos smaugė gerklę. Įdomu, kad tokiomis baisiomis sąlygomis 
Soharo įgula triūsė tarsi gerai sustyguota komanda. Sustoję į ei- 
lę vyrai mėtė smėlio maišus iš rankų į rankas - balastas iš triu- 
mo keliavo pro denio angą į krūvą pakrantėje. 

Kažkas, greičiausiai Eidas, užplėšė darbo dainą, jam prita- 
rė visi omaniečiai. Vienas po kito prisijungė ir europiečiai, ir 
staiga laivo komanda, pamiršusi savo vargus ir negalavimus, 
su pasimėgavimu traukė dainą ir trypė kojomis. Ore vartalio- 
josi smėlio maišai, švytėjo šypsenos. Pro denio liuką maišus 

švytruojantis, nuo prakaito blizgantis Chamisas Policija tvieskė 
nugalėtojo šypsena. 6,3 pėdų ūgio Piteris, kurio sužeista koja 
jau beveik užgijo, didingai stovėjo prie turėklų ir svaidė smė- 
lio maišus į krantą nelyginant teniso kamuoliukus. Net letar- 
giškasis Džiumailas sukosi kaip vijurkas — tarytum įsiaudrinęs 
terjeras jis rausėsi triume, tempė viršun maišus — matei tik jo 
švytruojančius kulnus ir retkarčiais atsikvėpti išlendančią gal- 
vą. Ją Džiumailas kažkodėl skutosi plikai, tad iš triumo ji išnir- 
davo tartum blizgantis juodas futbolo kamuolys. Per pustrečios 
valandos rankomis permetėme penkioliką tonų smėlio. 

Tą vakarą einant į Kalikutą Musalamas atskleidė plikos 
Džiumailo galvos mįslę. Sužinojau, jog Džiumailas maskuoja- 
si - nusiskutęs plaukus, jis tikėjosi, kad Kalikute jo nepažins. Ta 
pati sena istorija. Džiumailas čia turėjo žmoną, kurią paliko, ir 
priešingai, nei reikalauja islamo paprotys, nesiuntė jai pinigų. 
Dabar Džiumailas baiminosi, kad kas nors iš žmonos šeimos 
jo neatpažintų ir nepriverstų sumokėti skolų. 

Pasijuokiau iš šios istorijos. Iš tikrųjų Džiumailas laikėsi 
netoli laivo, vakarais neidavo į miestą kaip kiti omaniečiai. Bai- 
minosi sutiksiąs įsiutusius giminaičius. 

Vis dėlto nesitikėjau to, kas netrukus nutiko. Nervingai at- 
sikrenkštęs, Musalamas užsiminė suradęs indų šeimą, pas ku- 
rią gyvensiąs mokėdamas 150 rupijų per savaitę (už kambarį ir 
pusryčius). Be abejo, tai esanti musulmonų šeima, tad Musala- 
mas prašė manęs leidimo nakvoti mieste. Aš, žinoma, neprieš- 
taravau, tačiau tolesni jo žodžiai mane pritrenkė. 

— Kapitone, aš norėčiau vesti merginą iš tos šeimos. Įgula 
mano, kad turėčiau jūsų atsiklausti! 

Suklusau ir pastebėjau, kad Musalamas pasipuošęs naujo- 
mis kelnėmis ir žaliai baltais marškiniais, rūpestingai iškedenęs 
plaukus ir ūsus. Be abejo, jis piršosi, bet kada suspėjo? Laivas 
Beiporėje stovėjo tik kelias dienas, mes prie jo triūsėme nuo 
aušros iki sutemų. Nepaisant to, Musalamas spėjo susirasti 
nuotaką. 

— Papasakok apie merginos šeimą, - pasakiau bandydamas 
susivokti ir įvertinti padėtį. 

- Vieną vakarą būdamas mieste susipažinau su jos šeima, — 
atsakė Musalamas. - Jie pakvietė mane į savo namus, ten vaka- 
rieniavau. Jie geri musulmonai. Nors neturtinga, šeima pažįsta 
daug omaniečių. Jų namuose dažnai apsistoja jūreiviai. 

— Kodėl klausi mano leidimo, jei nori vesti tą merginą? 

- Toks paprotys, - paprastai atsakė Musalamas. - Kapitono 
valia leisti savo jūreiviams vesti. - Čia Musalamas užsikirto. — 
Vesdamas aš turiu padovanoti nuotakos šeimai pinigų, - pa- 
reiškė. - Prašau, kapitone, paskolinti pinigų už žmoną. 

Po mano kojomis susiūbavo grindys. 

— Kiek tau reikia? 

Musalamas gūžtelėjo pečiais. 

— Kiek negaila, - kukliai atsakė. 

Čia tai bent klausimas. Kaip, po galais, aš nustatysiu nuo- 
takos kainą? Tokia užduotis ne kasdien pasitaiko. Be to, prisi- 
miniau, jog Musalamas Maskate palikęs žmoną ir neseniai gi- 
musią dukrelę. 

- O kaip bus su tavo žmona? Ar ji nesupyks, jei dar kartą 
vesi Kalikute? Tau reikėtų rūpintis Omane palikta šeima! 

Musalamas laukė šio klausimo. 

— Sugrįžęs aš pradžiuginsiu žmoną Omane kokia nors do- 
vana. O jei parsivežčiau kalikutietę žmoną į Omaną, ji galėtų 
šeimininkauti namuose. Ji ruoštų valgį, skalbtų, palengvintų 
gyvenimą. Tada mano omanietė žmona galėtų daugiau laiko 
praleisti su savo vaikais. Kai ji pasens, jaunesnė žmona viskuo 
pasirūpins. 

— Kiek tai merginai metų? 

— Penkiolika. 

— O kai parsiveši savo naują žmoną į Omaną, ar ji gyvens 
tame pačiame name, ar kur kitur? 

-Ji gyvens mano namuose, - išdidžiai atsakė Musalamas. - 
Turiu naują keturių kambarių namą: yra du gyvenamieji ir du 

vonios kambariai. Sugrįžęs įsitaisysiu oro kondicionierių. Ne- 
trukus įsivesiu elektrą. 

Pokalbis darėsi beprasmiškas. Mačiau, kad Musalamas tvir- 
tai apsisprendė ir aš jo nuomonės pakeisti neįstengsiu. Mečiau 
paskutinį kozirį. 

— Bet, Musalamai, mes abu puikiai žinome, kaip sunku 
parsivežti nuotaką iš Indijos į Omaną. Tau reiks specialaus lei- 
dimo ir daug lėšų, kad galėtum ją išlaikyti. 

Jaunikis minutėlę padvejojo. 

- Manau, kad, norint parsivežti indę žmoną į Omaną, ban- 
ke reikia turėti 20 000 rialų, - pareiškė. 

- O kas, jeigu nesukrapštysi tiek pinigų? 

- Tada siųsiu jai pinigus į Kalikutą. 

— Kiek? 

- Nedaug, šimtą penkiasdešimt rupijų per mėnesį. Dešim- 
ties rialų, manau, užteks. Žmonos Indijoje nebrangios. 

- O kas, jei pinigų jai negalėsi nusiųsti? 

- Po trijų metų mergina galės vėl ištekėti. Trejis metus ji 
palauks. 

Žinojau, kad į vedybas Musalamas žiūri rimtai. Senovės 
geografai rašė apie arabų jūreivius, vedančius vietines Maldy- 
vų salų merginas, pats Sindbadas žmoną susirasdavo beveik 
kiekviename uoste. Prisiminiau, kad Džiumailas ir Hudaidas, 
Suro laivadirbiai, taip pat buvo vedę kalikutietes. Šis paprotys 
buvo toks senas, kaip ir arabų prekyba Malabare, o Kalikuto 
musulmonų bendruomenė iš to ir gyveno. Jiems nebuvo tra- 
gedija, jei duktė ištekėdavo už praplaukiančio laivo jūreivio, 
kuris galbūt niekuomet negrįš. Maža to, Kalikuto musulmonai 
stengėsi vedybomis susigiminiuoti su Arabija, jų religijos tėvy- 
ne. Tokios vedybos suteikdavo ypatingą padėtį visuomenėje. 
Jei išplaukęs arabas jūrininkas negrįždavo, vietiniai papročiai 
leido moteriai susirasti kitą vyrą. Musalamas, kaip ir visi isla- 
mą išpažįstantys jūreiviai, galėjo turėti keturias žmonas, jei- 
gu, Žinoma, išgalėjo jas išlaikyti, skirti pakankamai dėmesio ir 

teisingai bei vienodai su visomis elgtis. Buvau tikras, kad Mu- 
salamas, vienas padoriausių mano kada nors sutiktų vyrų, ne- 
siekia pasinaudoti situacija. 

Taip jau atsitiko, kad Musalamas mano tylų sumišimą pa- 
laikė leidimu vesti. Tą patį vakarą jis, mergina ir jos šeima sto- 
jo prieš vietinį kvadi, islamo teisėją, ir susituokė. Kitą rytą jis 
su savo žmona ir naujuoju svainiu atvyko į laivą. Pakrantėje 
susibūrė apie penkiolika nuotakos giminaičių. Mergina buvo 
kerinti — liekna, santūri gražuolė, vardu Zubaida, ji dairėsi 
didelėmis, tamsiai rudomis akimis ir nedrąsiai šypsojosi. Mu- 
salamas laikėsi išdidžiai ir globėjiškai. Po ilgų atsiprašinėjimų 
dėl prastų nuotakos drabužių jis pareiškė, jog nuotaka gėdijasi, 
kad jos šeima tokia neturtinga. Svainis suskubo paaiškinti esąs 
vienintelis sūnus. Mirus tėvui, liko šešios netekėjusios dukros. 
Dabar netekėjusios liko tik penkios, ir iš Musalamo gautų pi- 
nigų šeima sudarys kraičius dar dviem ištekėti ketinančioms 
merginoms. Tik arabų jūreiviai išperka nuotakas, pareiškė svai- 
nis. Šiaip mergina turi pati atsinešti pinigų kraitį. Supratau 
užuominą ir pasivedžiau Musalamą į šoną. Pasiūliau jam 1000 
rupijų, 50-60 svarų sterlingų vertės sumą. Musalamas atrodė 
patenkintas, o aš atsipūčiau lengvai atsipirkęs, nors laivo biu- 
džete ir nebuvo užsiminta apie omaniečių jūreivių nuotaikų 
pirkimą. Ramybės nedavė tik viena mintis — dar liko penkios 
netekėjusios nuotakos seserys ir dar septyni omaniečiai mano 
laive. 

Nuogąstavimai pasitvirtino. Per kelias kitas dienas Kaliku- 
te vedė visi omaniečiai, išskyrus vieną. Nuo vedybų susilaikė 
tik Chamisas Jūrininkas. Kiti vienas po kito prisistatė pas mane 
atsiimti savo 1000 rupijų paskolos. Paskelbiau, kad niekam ne- 
teiksiu pirmenybės ir kiekvienas vyras gaus tokią pačią sumą. 
Džiumailas nesėkmingai bandė išpešti daugiau pinigų. Matyt, 
jis taip pat norėjo vesti, tačiau pirma turėjo sutvarkyti įsisko- 
linimus savo paliktai žmonai. Tuo tarpu ankstesnė skolinin- 
ko žmona jau buvo susiradusi kitą vyrą, ir Džiumailas, kietai 

pasiderėjęs su buvusiais giminaičiais, sumokėjo palyginti ne- 
didelę kompensaciją. Savo žmonomis džiaugėsi visi, išskyrus 
Salehą. Kelias dienas jis dvejojo, nedrįsdamas pasipiršti savo 
išrinktajai. Salehas vis klausinėjo draugų, ar mergina tinkama, 
kol galiausiai neapsikentę omaniečiai jį privertė pasipuošti ge- 
riausia dišdaša bei turbanu, nuvedė pas merginos tėvus ir paly- 
dėjo į kvadi kontorą. Kitą rytą visi tirtėjo iš juoko, tik Salehas 
atrodė susigėdęs ir nusiminęs. Jis vedė merginą, bet su ja pra- 
leido tik vieną naktį — ryte ji, pasičiupusi 1000 rupijų, pabėgo. 
Likusį stovėjimo Kalikute laiką Salehas nelipo iš laivo, o kike- 
nantys ir vienas kitam pašones baksnojantys omaniečiai erzino 
nelaimingą jaunikį. 


Palengvėjusį Soharą jau galėjome versti ant šono. Prie pa- 
krantėje sukrautų laivo atsargų palikę sargybą, nutempėme lai- 
vą į seklumą kitoje upės pusėje. Potvyniui pasiekus aukščiausią 
lygi, užtempėme Soharą į krantą, atlaisvinome takelažą, ir slūgs- 
tanti upė paguldė laivą ant šono. Reikėjo atlikti nemalonų dar- 
bą - nuvalyti korpusą. Vanduo nuo teršalų buvo toks tirštas, 
jog pirmą ir vienintelį kartą per visą kelionę Piteris Dobsas pa- 
dvejojo prieš nerdamas. Tačiau pasirinkimo nebuvo. Turėjome 
nugremžti žoles, gleives ir polipus, padengti laivą nauju avies 
taukų ir klinčių sluoksniu. Virš Beiporės upės aidėjo arabiška 
darbo daina, traukiama Soharo jūreivių, europiečių ir omanie- 
čių, valančių laivo korpusą. Darbas ėjosi lengvai, nes senasis 
riebalų ir kalkių sluoksnis nusilupo kartu su purvu. Lentos at- 
rodė sveikos, bet neišteptos lentutės, kurias pabandymui bu- 
vome prikabinę prie korpuso, buvo visai vabalų sukapotos — 
medyje mirgėjo tarsi adata išbadytos skylės. Prasčiausiai išsi- 
laikiusias 2,5 colio storio lenteles tarsi vaflius galėjai perlaužti 
rankomis. Supratome, kaip svarbu buvo apsaugoti Soharą nuo 
medžio graužikų. 

Kol vieni laivą vertė ant šono, Tronduras darė naujų burių 
planą, o aš nusiunčiau sudžeratietį pirklį į Madrasą nupirkti 

audeklo pakeisti ištampytoms senoms Soharo burėms. Išmintin- 
gai paskirstęs kyšius, sudžeratietis keleiviniu traukiniu suge- 
bėjo kaip rankinį bagažą atgabenti pustrečios tonos brezento; 
„pateptam“ traukinio komendantui „nematant“, būrys nešikų 
audinio ritiniais užvertė visą kupė. Medžiaga pasitaikė puiki, 
pagaminta pagal specialius standartus, kraštuose paženklinta 
raudona ir mėlyna juostele, nurodančia svorį ir stiprumą. Tik 
Indijoje ir dar keliose šalyse galėjai gauti tokios puikios kokybės 
audinio, tik Indijoje galėjai tikėtis nuveikti dar vieną darbą - 
per savaitę pasiūti Soharui pilną burių komplektą. Europoje 
ar Šiaurės Amerikoje tokių burių gamyba užsitęstų keturis 
mėnesius. 

Pirmiausia reikėjo susirasti tvirtą, lygų smėlėto paplūdi- 
mio plotą netoli tos vietos, kur Žvejai grįžta iš jūros savo kano- 
jomis. Kartu su Tronduru smeigtukais ir virvėmis smėlyje iš- 
klojome burių kontūrus, vadovauti darbui paskyriau patyrusį 
indą. Meistras pasamdė tuziną į krantą atplaukusių žvejų ir at- 
vedė juos pas mane. Būsimiems darbininkams parodėme, kaip 
susiūti jardo pločio medžiagos gabalus, išdalijome adatas ir 
siūlus ir pristatėme juos prie darbo. Žvejai nesitvėrė džiaugsmu. 
Mokėjau grynais ir dar pažadėjau premijas. Praėjus aštuonioms 
valandoms patikrinau, kiek kvadratinių jardų jau padaryta, ir 
paskaičiavęs meistro indo paprašiau, kad šis nusamdytų dar 
dvylika žmonių. Darbininkai atsirado per pusvalandį ir darbo 
našumas padvigubėjo. Ant paplūdimyje ištiestų medžiagos ga- 
balų sukryžiavę kojas adata ir siūlu darbavosi trisdešimt ką tik 
apmokytų burių siuvėjų. Užėjus dienos karščiui jie miegodavo 
ar eidavo žuvauti. Tik užslinkus vakaro vėsai jie sugrįždavo ir, 
pasiėmę adatas, tęsdavo darbą pasišviesdami ant žemės susta- 
tytais audros žibintais. Po penkių dienų mes jau turėjome pie- 
no baltumo burių komplektą - apie 3000 kvadratinių pėdų ka- 
binti paruošto gaminio. Visas senas Soharo bures ištaisėme ir 
performavome įtempdami šonines virves ir išlygindami stam- 
biausias raukšles. 

Nusikratyti vienu netikusiu virėju pasirodė sunkiau nei 
pasiūti visas laivo bures. Beiporėje Šanbis pranoko pats save. 
Jis vaginėjo maistą iš laivo saugyklų, o išsmukęs į krantą, grobį 
mainė į cigaretes. Uždraudžiau jam bendrauti su vietiniais ir net 
lipti iš laivo, o pats tuo tarpu bandžiau sugrąžinti Šanbį namo. 
Paaiškėjo, kad jis - Pakistano pilietis. Šanbis niekada neturėjo 
Omano pilietybės, ir tai sudarė didelių keblumų, nes Indija ne- 
linkusi priimti atleistų pakistaniečių jūreivių. Tad aštuonias 
dienas siuvau iš vienos valdininkų įstaigos į kitą, bandydamas 
atsikratyti laivo virėjo. Suprantama, niekas jo nenorėjo. Užki- 
mau beaiškindamas situaciją smulkiems viršininkėliams. Jie 
reikalavo kyšių, aš mokėdavau, tačiau reikalai nejudėjo. Vienas 
specialaus padalinio seržantas turėjo įžūlumo kitą dieną atėjęs 
paprašyti, kad pakeisčiau vakar jo kišenę „patepusį“ banknotą. 
Vargšas pasiskundė, kad įplėšto pinigo bankas nepriima. Cent- 
rinės Kalikuto policijos nuovados vaizdas kėlė baimingą pagar- 
bą. Pagrindinėje kontoroje vienas prieš kitą rikiavosi dvidešimt 
stalų. Ant kiekvieno stalo pūpsojo supelėjusių bylų ir pageltu- 
sio popieriaus krūvos, taigi trūkstant vietos kiekvienas klerkas 
savo rašalinę laikė ant kelių. Rašyti nebuvo ką. Pusė stalų sto- 
vėjo tušti, o į darbą atėję tarnautojai arba nekrutėdami sėdėjo, 
arba kėdėmis atsirėmę į sieną kažkur žvelgė visiškai abejingo- 
mis akimis. Niekas netvarkė bylų, tačiau pagal kažkokį slaptą 
susitarimą visi darbuotojai ant kelių laikė tuščias rašalines. 

Galiausiai, trokšdamas atsikratyti Šanbiu ir pasibaisėtinais 
jo gaminamais patiekalais, aš prisikasiau iki aukščiausiųjų val- 
dininkų. Suradau vyresniojo apskrities specialaus padalinio vir- 
šininko namą. Įėjęs į jo svetainę viršininką pamačiau skaitantį 
anglišką romaną - Fowleso Magą. Sužibo viltis. Pagaliau kas 
nors mane išklausys. Laive turėjau dar vieną Fowleso knygą - 
Prancūzų leitenanto moterį. Ar viršininkas ją skaitęs? Ne. Ar jam 
patinka Magas? Tada rekomenduočiau paskaityti ir kitus Fow- 
leso kūrinius. Po 24 valandų Prancūzų leitenanto moteris buvo 
viršininko rankose, o Šanbis, šiurkščiame delne gniauždamas 

bilietą ir mėnesio algą, sėdėjo į Bombėjaus aerouostą vykstan- 
čiame autobuse. Žiūrėdamas į nutolstantį virėją, aiškiai jaučiau, 
kad Šanbiui nieko blogo nenutiks. Jis išgyvens bet kokiomis 
sąlygomis. 

Virėjo pareigas perėmė Ibrahimas. Šį minikojieti aš paži- 
nojau nuo senų laikų, kai Malabare ieškojau rąstų. Ibrahimas 
tada dirbo klerku. Jam atsibodo būti tarnautoju be jokių per- 
spektyvų, ir jis prisijungė prie mano komandos. Dabar jam teko 
užsiimti valgio ruoša. Blogesnio virėjo už Šanbį tikriausiai ir 
nebūtume suradę, o Ibrahimas maistą gamino puikiai. Jo traš- 
kios čapati bandelės ir gardžios kari smarkiai pakėlė įgulos 
uūpą. 

Mokslininkai Robertas Muras, Džonas Harvudas ir Deivas 
Tetlas turėjo grįžti į savo universitetus, tad Beiporėje jie su So- 
haru atsisveikino. Išvyko ir Tronduras, skubėjęs pasiruošti svar- 
biai savo tapybos ir skulptūros darbų parodai Skandinavijoje. 
Laivadirbys Mohamedas Izmailas grįžo pas savo šeimą, nema- 
čiusią jo ištisus metus. Juos pakeitė Piteris Hanamas - dar vie- 
nas jūrų biologas, besidomintis jūros ekologija, ir devynmetė 
mano duktė Ida. Mokykloje ji gavo kelias savaites atostogų, 
idant galėtų plaukti su mumis antrąją kelionės atkarpą. Ida į 
Kalikutą atvyko su Piteriu Hanamu - kelionė iš Londono lėk- 
tuvu, traukiniu ir paliegusiu taksi truko keturias dienas. 

Beiporę Ida apžiūrinėjo iš nuostabos išplėstomis akimis. 
Siaurų gatvelių ir į uostą atsiremiančių alėjų vaizdai jai, matyt, 
priminė pasakų knygų iliustracijas. Gatvelėse svyrinėdami, pa- 
linkę po savo našta pro šalį slinko žuvų pardavėjai, rankose ir 
ant galvų nešdami varvančius krepšius sardinių. Jie be persto- 
jo kažką rėkavo krautuvininkams, mažoje trobelėje prie prie- 
plaukos atskaičiuojantiems nešikų užmokestį. Į kitą pusę nenu- 
trūkstamai sruvo pėsčiųjų minia — šie žmonės laukė kanojų, 
keliančių į kitą upės pusę. Matei tikrą žmonių margumyną: 
vyrus su dviračiais, sarius dėvinčias moteris, mokinukus su 
kuprinėmis, maišais nešinas apsipirkusias moteris, tarnautojus 

baltomis pirštinėmis ir juodais skėčiais. Kiekvienoje atkampio- 
je gatvėje prekeiviai siūlė vaisius, šaltus gėrimus, audinius, ko- 
koso plaušų ryšulius, muilą ir galanterijos prekes. Štai siuvėjas 
degančiomis anglimis įkaitintu lygintuvu laidė naujus marški- 
nius, kitur kopros pardavėjas sklaidė kokoso minkštimą džio- 
vinimui — pėstieji turėjo jo prekyvietę apeiti. Moterys be persto- 
jo skalbė, valė, šėrė ožius, piestose grūdo kasavą, ilgais pirštais 
kedeno ilgas tylinčių dukterų garbanas. Kelios moterys susibū- 
rusios vijo kokoso virves, kurias vyrai suko į didelius, keturių 
pėdų skersmens kamuolius. Tuos kamuolius ant galvų užsidė- 
ję gabeno nešikai; virš minios kyšantys virvių kalnai atrodė 
siurrealistiškai. Siauromis gatvelėmis žmonės stūmė dviračius 
vežimėlius. Iš prieplaukos traukė išdidūs, baltus turbanus ry- 
šintys užsieniečiai. Ypač įspūdingai atrodė iš šventos kelionės 
grįžtantis laivadirbys indas su pelenais pažymėtu tyrumo sim- 
holiu ant kaktos ir už ausies užkištu serenčiu. Viena miesto 
dalis žvangėjo kalama geležim — pažvelgęs ton pusėn į juodas 
pašiūres matei po du priekalus apstojusius kalvius. Kalvių pa- 
nantį geležies gabalą užkeldavo jį ant priekalo. Tada it gerai 
suteptos mašinos linkčiojantys kalviai sutrinksėdavo kūjais, ir 
minkštas metalas pavirsdavo dešimtcolėmis laivų vinimis. 
Nesunku suprasti, kodėl Al Hindu žemė (taip senovės 
arabų geografai vadino Indiją) atrodė tokia turtinga ir kerinti. 
Arabai rašė, kad šis kraštas padalytas į ne mažiau kaip trisde- 
šimt karalysčių — nuo karalių karaliaus Balaharos valdų iki Te- 
kino —- mažos pakrantės valstybėlės. Kiekviena karalystė kuo 
nors skyrėsi nuo kitų. Pavyzdžiui, Tekine gyveno šviesiausios 
odos moterys, tad čia Balahara ir išsirinko sau žmoną. Pasako- 
jama, kad Sudžerato valstybė buvo taip gerai valdoma, jog vi- 
dury kelio palikto aukso niekas neliesdavo. Senovės geografai 
minėjo indų polinkį į religiją bei filosofiją ir tai, kad indų lai- 
vai varžėsi arba bendradarbiavo su arabais Indijos vandeny- 
no keliuose. Iš tikrųjų Sindbado pasakojimuose dažnai minimi 

keliaujantys indų pirkliai. Indijos prieskoniai, audiniai ir tur- 
gūs arabus traukė kaip magnetas - pasakojama, kad geriausius 
indiškus audinius galėjai ištraukti per žiedą. Iš arabų indai pir- 
ko žirgus ir datules — tai, ko Indijoje nebuvo. Neretai arabai 
savo prekes keisdavo į audinius, rąstus ir prieskonius. Žalios 
Malabaro kalvos rėmėsi į Pipirų krantą - čia tarsi mažų vynuo- 
gių kekės noko karčios pipirų sėklos, laukdamos, kol jas nu- 
skins ir išdžiovins. Indiški prieskoniai buvo kompaktiškas ir 
vertingas krovinys, tad arabų laivai tolyn į rytus ir į vakarus, 
Persijos įlankos pusėn, veždavo pipirus, arekos riešutus, imbie- 
rą, kardamoną, cinamoną ir gvazdikėlius. Svarbiausiais preky- 
bos uostais tapo Kalikutas ir Kulam Mali netoli Kochino. Kai 
Vaskas da Gama, išsiruošęs į prieskonių ekspediciją, pirmą kar- 
tą pasiekė legendinius Rytus, jo laivą per atvirą vandenyną iš 
Afrikos tiesiai į laukiantį Kalikuto turgų buvo atvedęs indų 
arba arabų šturmanas. 

Kalikute vis dar audžiamos medžiagos, pardavinėjami 
prieskoniai. Pašiūrėse ir kiemuose vyrai ir moterys į dėžes, 
maišus ir krepšius pakuoja egzotiškus vietos produktus, tarsi 
niekas nepasikeitė nuo Sindbado laikų. Malabaras tebėra tik- 
ras gausybės ragas. Prie tradicinių prieskonių prisidėjo guma, 
kava ir arbata; vakarais čia dažnai išvysi verandose sėdinčius ir 
su indų prekeiviais besišnekučiuojančius arabų pirklius: siurb- 
čiodami arbatą, jie akimis palydi vakaruose į jūrą skęstančią 
saulę. 

Soharas buvo beveik paruoštas, išteptas nuo puvimo sau- 
gančiu mišiniu. Nuvilkome laivą atgal į prieplauką, sukrovėme 
balastą, pakabinome naujas bures. Taip pat įtaisėme naują 
bugšpritą, perdengėme denį, sumažinome svorį laivo viršuje. 
Į sargybą dabar jūreivius šaukė Kalikuto turguje įsigytas vari- 
nis varpas, o šešios naujos dėžės prarijo denyje besimėtančius 
daiktus. Denio dėžes pagamino šeši buvę mano žaliamarški- 
niai. Sužinoję, kad Soharas Beiporėje, jie atvažiavo pažiūrėti į 
savo statytą laivą. Apsidžiaugiau juos išvydęs, tačiau greit 
pastebėjau, kad žaliamarškiniai pasikeitę. Dirbdami Omane jie 

buvo drąsūs ir laimingi, o dabar atrodė, kad šie laivadirbiai 
kažko bijo, slapukauja. Kai tik koks muitinės ar uosto valdinin- 
kas prisiartindavo prie laivo, žaliamarškiniai išgaruodavo — 
šokdavo į prieplauką arba nulįsdavo į triumą. Paklausiau, ar jie 
dirba nelegaliai. O ne, atsakė, bet jei koks valdininkas sužinotų, 
kad jie dirba svetimšaliui, tektų atiduoti dalį atlyginimo, ant- 
raip žaliamarškinių gyvenimas apkarstų. 

Žinojau, kad lygiai taip pat biurokratai gali apsunkinti ir 
Soharo išplaukimą, tad iš anksto pradėjau „ruošti dirvą“. Ketu- 
ri specialaus padalinio ir septyni muitinės valdininkai gavo 
mažas dovanėles, ir aš atsiėmiau laivo dokumentus, įgulos pa- 
sus ir leidimą išplaukti. Viskas ėjosi sklandžiai, išskyrus tik vie- 
ną šlykštoką incidentą - kažkoks išradingas policininkas suma- 
nė uždrausti mano dukteriai plaukti kartu, kadangi į Indiją ji 
atvykusi oru, o ne vandens keliu, tačiau pamatęs mano veido 
išraišką policininkas persigalvojo. Reikalai klostėsi puikiai, kol 
vieną gražią dieną spąstai užsitrenkė. Beiporės muitinė konfis- 
kavo paskutinę krante likusią Soharo atsargų dalį — anglių ir 
atsarginių virvių maišus. Šiai operacijai parinktas laikas ir pini- 
gų suma buvo idealūs. Kyšių, kuriuos reikėjo sumokėti Beipo- 
rės muitininkams, dydis prilygo konfiskuotų prekių savikainai. 
Akcijos įmantrumas irgi kėlė susižavėjimą. Prekes muitininkai 
konfiskavo tik tada, kai susitvarkėme laivo emigracijos doku- 
mentus, taigi kai įgula nebegalėjo išlipti į krantą. Jei bandyčiau 
ginčytis dėl prekių konfiskavimo, turėčiau gauti naują imigra- 
cijos leidimą, o tai užtruktų kelias dienas. Laivo įgulai neliktų 
nieko kito, tik valgyti šviežias, kitam kelionės etapui skirtas 
maisto atsargas. Be abejo, prekių konfiskacijai nebuvo jokio pa- 
grindo. Muitininkai pareiškė, jog gali būti, kad virves tiekęs 
pirklys nesumokėjo mokesčių. Viskam išsiaiškinti prireiks daug 
laiko, tuo tarpu konfiskuotos atsargos pasiliks užrakintos mui- 
tinės sandėlyje netoli Soharo stovėjimo vietos. 

Scenarijus buvo aiškus. Nusiunčiau Žinutę, jog sutemus at- 
vyksiu su lagaminėliu prie prekių sandėlio. Klupinėdamas išli- 
pau į krantą ir nutempiau lagaminą iki užpakalinių sandėlio 

durų. Ten mėnulio šviesoje išvydau tarsi paradui eilute išsiri- 
kiavusius muitininkus. Paslaptingai žiojėjo atvertos sandėlio 
durys, iš tamsos lyg kontrabandininkai guminėmis valtimis 
priplaukė Soharo jūreiviai. Išlipę į krantą, jie ėmė tempti link 
pajūrio virvių ryšulius ir anglių maišus. Tuo tarpu aš dalijau 
reikiamas sumas. Net juokas ėmė - gavėjai išsirikiavo griežta 
tvarka pagal rangą ir amžių; kiekvienas vyras turėjo savo kai- 
ną - mokėjau nuo kelių rupijų menkam pasiuntiniui iki kelių 
šimtų inspektoriui. Sandėris vyko šiltai ir draugiškai. Tartum 
generolas, atsisveikinantis su savo kariais, pašnekėdavau su 
kiekvienu žmogumi, paspausdavau ranką ir įteikdavau kyšį. 

Už dviejų inspektorių pačiame eilės gale pamačiau polici- 
jos informatorių, pranešusį apie mūsų išsilaipinimą dvokian- 
čiame Kalikuto paplūdimyje. Jis linktelėjo, santūriai paspaudė 
ranką ir pasakė, jog su manimi norėtų atsisveikinti muitinės 
viršininkas - jis netoliese sėdi taksi ir laukia manęs. Viršinin- 
kas, pridūrė, labai apsidžiaugtų gavęs škotiško viskio butelį. 
Tai manęs irgi nenustebino. Tikro škotiško viskio arba negalė- 
jai gauti, arba šis gėrimas kainavo fantastiškus pinigus, ga- 
liausiai toks jau buvo viršininko darbas - nuplėšti nuo viskio 
importuotojų milžiniškus muitus. Kaip ir kiekviename arabiš- 
kame laive, Sohare alkoholinių gėrimų niekas nevartojo, tačiau 
triume dėl viso pikto buvau paslėpęs dėžę viskio, tad ištraukęs 
reikalaujamą butelį priėjau prie laukiančio taksi. Butelys įsmu- 
ko pro pravirą automobilio langą, o bjaurusis prieš tris savai- 
tes mane aprėkęs viršininkas dar pasiūlė man sumokėti už jo 
taksi. 

Pirmą valandą nakties atoslūgio nešamas Sokaras pasilei- 
do upe žemyn. Vilkiko negavome, nebuvo jokios atsisveikini- 
mo ceremonijos. Tyliai lyg vaiduokliai slinkdami pro stovin- 
čius laivus išplaukėme į tamsą. Į Kiniją „užsienietišką dumblą“ 
vežantis opiumo pirklys turėjo jaustis panašiai, pagalvojau žiū- 
rėdamas į savo paties užsakytas kanalo šviesas. Soharą jūros 
link vingiuotu kanalu vedė dvi audros žibintais aprūpintos ka- 
nojos. Praplaukę užkardą pajutome, kaip laivas supdamasis 

leidžiasi į atvirą, banguojančią jūrą. Du lempų jonvabaliai pri- 
siartino prie Soharo vairagalio. Persisvėręs per turėklus atida- 
viau žvejams paskutinę rupijų saują ir dvi kanojos išnyko tam- 
soje. Soharas iškėlė bures ir paliko Indijos krantus. 


Jūrų gyvatė 


8 


Serendibo karalystė 


Prie omaniečių ansamblio prisijungė cimbolų virtuozė — 
mano duktė Ida. Kalikute omaniečiai nusipirko porą būgnų ir 
dabar kiekvieną vakarą denis skardėjo nuo dainų, šokių, trypi- 
mo ir rankų pliaukšėjimo. Įsiklausiusi į ritmą, Ida imdavo oma- 
niečiams smagiai pritarti mažais variniais cimbolais. 

Pasikeitė visa laivo atmosfera. Įgula atsikvėpė, įgijo pasiti- 
kėjimo: jūreiviai tarsi pamiršo rūpesčius ir bėdas, lydėjusias 
mus per Arabijos jūrą pakeliui į Maskatą. Dabar kelionė tapo 
paprasta ir žaisminga: švaresnis oras, žydresnė jūra, o laivo 
rėžiamas kilvateris - gaivesnis. Naujos Soharo burės greičiau 
nešė laivą, su jomis laivas tapo stabilesnis ir gracingai slydo 
vandeniu. Žalios Malabaro kalvos išnyko tolumoje, Ibrahimo 
ruošiamą maistą po košmariškos Šanbio kari įgula kirto apsi- 
laižydama. Neatrodė, kad omaniečiai gailėtųsi palikę savo kali- 
kutietes žmonas. Priešingai — pakiliai nusiteikę, tarpusavy juo- 
kaudami jie laukė naujo kelionės etapo įspūdžių. 

Ida netruko įsikurti. Tiesa, vieną kartą jai nepasisekė - nu- 
slydusi nuo vairagalio liuko, ji krito iš aštuonių pėdų aukščio — 
tiesiai į kapitono kajutę, kur mudu gyvenome. Vis dėlto Ida 
nurijo ašaras, o mėlynės greitai išbluko įdegus saulėje. Ji troško 
maudytis, dažnai godžiai žiūrėdavo į vandenį, tad, kai plauk- 
davome lėtai, prie bizanio pritvirtinta virve iškeldavome ją už 
borto. Pririštą saugos diržais Idą nuleisdavome į jūrą ir pamir- 
kydavome - vienas įgulos narys tuo tarpu įdėmiai žvalgydavo- 
si ryklių. Pamačius grėsmingą šešėlį, du vyrai tarsi ryšuliuką 
švysteldavo Idą į denį. 

Mano dukterį ypač domino mokslininkai. Sėdėdama sų 
Endriu ant turėklų, ji nurodydavo jam, kur mesti tinklelį, ir 
griebdavo viską, ką Endriu graibštu išžvejodavo. Ji tyrinėjo 
planktono pavyzdžius, naktį maišydavo kibirus su jūros van- 
deniu ir, vandenyje sužibėjus fluorescencijai, iš džiaugsmo 
spygaudavo. Susiradusi tuščią vietą denyje - plotelį po vairo 
svirtimi — ji pavertė ją savo lizdeliu. Čia Ida, atsinešusi pagalvę 
ir antklodę, tyliai sau tūnodavo. Taip ji nesimaišė po kojomis 
omaniečiams, kartkartėmis su bildesiu puolantiems į denį 
įtempti takelažo ar sureguliuoti burių. Vidun Idą įvarydavo 
tik stiprus nakties lietus. 

— Tėveli, stogas prakiuro, - pareiškė kartą mąsliu balsu, 
žiūrėdama į kaskadomis pro perdžiūvusių lentų tarpus ant jos 
lovelės šniokščiantį vandenį. Užklojau ją brezentu, ir Ida paten- 
kinta užmigo. 

Kol kas oru skųstis negalėjome. Vidudienį šiaurės rytų 
brizas nešdavo laivą 4-5 mazgų greičiu, dažnai vėjas laikėsi ir 
sutemus, kartais visiškai nusilpdavo, bet kartais pakildavo 
nakties škvalas. Tada laive užvirdavo pašėlęs darbas. Sargyba 
pašaukdavo pagalbą ir iš apačios galvotrūkčiais į denį atlėkda- 
vo vaškytines besisegiojantys omaniečiai ir griebdavo virves. 
Sargyba jau būdavo spėjusi nuleisti bizanį ir sutvarkyti denį. 
Abdula, geriausias mūsų vairininkas, užimdavo savo postą. 
Priešvėjui šnairuodamas į tamsą, jis bandydavo įžvelgti škvalo 
centrą — grėsmingą juodą šešėlį po drumstais debesimis, virš 
blykčiojančių baltų keterų, kur vėjas čaižo jūros paviršių. Trys 
ar keturi vyrai nubėgdavo prie pagrindinės burės, idant virvė 
neužsikirstų, numesdavo laikančias šešių colių šonines lynų 
apvijas ir pasiruošdavo traukti iš visos sveikatos. Du vyrai nu- 
bėgdavo į priekinį denį ir pasirengdavo nuleisti kliverį, jeigu 
laivo priekiui tektų daugiau spaudimo. Tada užgriūdavo škva- 
las. Nuo pirmo gūsio sucypdavo įsitempusios virvės, tada at- 
riaumodavo stipriausias gūsis, ir škvalas puldavo visu smar- 
kumu. Abdula pakreipdavo vairą ir, atsuktas prieš vėją, laivas 
pradėdavo sūpuotis. Galvos linktelėjimas pagrindinės burės 

komandai - ir jie per dvi pėdas atleidžia virves. Sucypdavo be- 
sivyniojanti burė, ir vijos taip užsiverždavo, jog iš medžiagos 
tarsi prakaitas trykšteldavo vanduo. 

— Lesim shwai. Lesim shwai. Leisk, leisk, - ir pagrindinė bu- 
rė išsivyniodavo dar per pėdą. - Bus! Užteks! - Dabar laivas iš- 
silygindavo ir nenukrypęs nuo kurso smigdavo į nakties juo- 
dumą. 

Užeidavo siautulingas tropinis lietus, vanduo plačiais ruo- 
žais slysdavo deniu. Sušnypšdavo viryklės anglys, į pagrindinį 
liuką atremtu lataku nutekėjęs vanduo susirinkdavo denyje į 
didelę balą. Žaibai apšviesdavo raudonas vaškytines ir juodus 
bei baltus įtampos perkreiptus veidus. Kai kurie vyrai slėpėsi 
po kapišonais, kiti stovėjo nepridengtomis galvomis, sulipu- 
siais plaukais. Staiga vėjas susilpnėdavo. 

— Trauk, trauk! 

Laikas atsiimti taip nenoromis škvalui paaukotas dvi pag- 
rindinės burės pėdas. Tuzinas vyrų basomis kojomis slidinė- 
dami šlapiame denyje nubėga į savo vietas, sučiumpa virvę ir 
įsispyrę į turėklus vos ne horizontaliai nusileidžia įtempdami 
lynus. Abdula sekundei apsuka vairą, pagrindinė burė su- 
bliūkšta ir - Aeeah! Yaah-Allah! Jūreiviai traukia, virvės, vis pa- 
taisomos rankomis, slenka į vietą. Dar vienas truktelėjimas, ir 
darbas beveik atliktas. 

— Mawal! Rišk! - Vienintelė trumpa komanda, ir pagrindi- 
nė burė pritvirtinta. Škvalas praėjo. 

Kartais, susidūręs su škvalu, vėjas pakeisdavo kryptį, ir So- 
haras imdavo pavojingai artintis prie kranto. Tada paskambin- 
davau varpu ir sukviesdavau visą įgulą. Trindami užmiegotas 
akis, į denį pakildavo jūreiviai ir užimdavo savo postus. 

— Khai-or! Perrengti laivą! 

„Perrengiant“ laivą reikdavo perstumti pagrindinę burę su 
visu jos milžinišku skersiniu iš vienos stiebo pusės į kitą. Pro 
stiebo priekį turėdavome pratempti apie toną burių ir medie- 
nos. Jei virvės susipainiotų ir sutrikdytų tolygų skersinio siū- 
bavimą, burės virstų draiskalais arba nulūžtų pats skersinis. 

Dieną ši operacija atrodė sunki ir pavojinga, o naktį reikėjo 
elgtis ypač atsargiai. Kiekvienas jūreivis turėjo jam skirtą vietą, 
žinojo, kur guli virvės ir kada pasilenkti, pasitraukiant nuo 
mirtino skersai laivo lekiančio skersinio drūtgalio švystelėjimo. 
Visiems užėmus savo vietas, vairininkas pasuka Soharą pavė- 
jui. Sugriebusi nusvirusį galą, priekinio denio komanda pasuka 
skersinį vertikaliai, ir šis tarsi milžiniška ietis pakyla virš denio 
į aštuoniasdešimties pėdų aukštį. 

Tuomet pašėlęs Salehas, keberiodamasis išorine borto pu- 
se, pernešdavo pagrindinę burę laikančią sunkią virvę į kitą 
laivo pusę. Kai tik virvė būdavo pritvirtinta, vairininkas pa- 
sukdavo Soharą nauju kursu. Greitu galingo prožektoriaus 
švystelėjimu patikrinus, ar nesusipainiojo virvės, pagrindinio 
denio komanda imdavo atsargiai atleidinėti skersinio palin- 
kimo kampą reguliuojančias virves, ir šis įstrižai pakildavo 
kitoje stiebo pusėje. Nustačius tinkamą kampą, pusė įgulos 
pačiupę ištiesindavo pagrindinę burę. Kiti komandos nariai 
vaikščiodami po denį tikrindavo mazgus ir verždavo virves, 
„perrengdavo“ bizanį, pakeldavo kliverį ir galiausiai darbas 
būdavo baigtas. Po pusvalandžio sunkaus darbo įgula vėl 
bandydavo užmigti, tačiau netrukus vėjas dar kartą pakeisda- 
vo kryptį, ir susirūpinęs sargybos vadovas paklausdavo: 

— Kapitone... perrengti laivą? 

Plaukioti senoviniu arabišku laivu buvo tikrai pavojinga. 
Masyvios Soharo virvės lengvai galėjo sužaloti žmogų. Pavyz- 
džiui, dešimties svarų svarsčiai, kabantys abiejuose laivo šo- 
nuose nuo stiebo viršūnės, netyčia atsilaisvinus virvei pra- 
zvimbdavo skersai denio tarsi mirtinos švytuoklės ir žmogų 
galėjo nutrenkti kaip skiedrą. Kiekvienąkart perrengiant laivą, 
kai skersinis atsistodavo vertikaliai, jo drūtgalis lyg mirtį ne- 
šantis dalgis švysčiojo pirmyn atgal. Jei tada kas nors paslystų 
ant siūbuojančio denio arba, dar blogiau, atsidurtų tarp turėk- 
lų ir svyruojančio skersinio, tikrai būtų sužalotas. Denio ko- 
mandos užduotis buvo prižiūrėti skersinį ir, užmetus ant drūt- 
galio lasą, kontroliuoti jo siūbavimą. Puolant į pavojingą zoną 

reikėdavo veikti sekundės tikslumu ir turėti pakankamai drą- 
sos. Be to, kiekvienas turėjo visiškai pasitikėti komanda. Sukly- 
dus bent vienam, jis galėjo susižeisti. Nenuostabu, kad tokiomis 
sąlygomis Soharo įgula greitai susilydė į puikiai koordinuotą 
komandą. 

Išskyrus visiško štilio valandas, slaptos laivo galios tik ir 
tykojo neatsargiųjų. Net ir palyginus plona virvė galėjo paro- 
dyti didelę jėgą. Soharo kliveris, lyginant su pagrindine bure, at- 
rodė tarsi mažytė nosinaitė, tačiau kai laivo priekis perdaug iš- 
lįsdavo prieš vėją, ir kliveris lengvai įspėjamai pliaukšteldavo, 
šio nestipraus plastelėjimo paleista gyvatiška bangelė nuslydu- 
si pokšteldavo į turėklus - tarsi driokstelėtų šautuvas. Kartą, 
kai kliveris buvo paliktas nepritvirtintas, virvė šaipūniškai 
lengvai nutrūko nuo gnybto ir tartum degtukus perkirto pus- 
antro colio storio kietus kaip geležis mangrovo medžio paga- 
liukus bei nušveitė per denį šešiolikos colių ilgio ir keturių co- 
lių pločio gnybtą. 

Ačiū Dievui, tvarkant bures atsitiko tik viena nelaimė: kai- 
rè Džiumailo koja įkliuvo tarp turėklų ir skersinio drūtgalis 
gerokai ją apibrozdino. Skausmo perkreiptu veidu Džiumailas 
iškart susmuko ant denio. Pritvirtinę bures, keli omaniečiai pa- 
sirūpino sužeistuoju. Pašildę datulių ir druskos košės, jie įvy- 
niojo karštą tyrę į medžiagą, pamasažavo ja sumuštą raumenį. 
Tuomet jie uždėjo šį savotišką kompresą ant nubrozdintos ko- 
jos. Džiumailas šlubavo dar beveik savaitę. 

Pakilus stipriam vėjui, arabai, kitaip nei europiečiai, nesu- 
mažina burės ploto, o pakeičia didžiąją burę mažesne. Gražu 
pažiūrėti, kaip, kylant vėjui, laivui šokinėjant per bangas, kei- 
čiamos burės. Pirmą kartą šią operaciją Sohare atlikome prie Ku- 
mario kyšulio, piečiausio Indijos taško. Pūtė 6 balų vėjas, jau- 
čiau, kad laivas sunkiai išlaiko pagrindinę burę. Soharas plaukė 
nebe lygiai, bet vėjo spaudžiamas sunkiai siūbavo. Laivo prie- 
kis jau beveik arė bangas. Per bortus liejosi vandens purslai. Idą 
kamavo jūros liga. Supratau, kad protingiausia bus sumažinti 
bures, per stipriai nevaryti laivo, kad nesutrūkinėtų takelažas. 

| Nuleisti pagrindinį skersinį nebuvo pernelyg sunku. Po- 
ral vyrų tereikėjo prilaikyti savaime žemyn slystančią rąstų ir 
burių masę, kad ši nenukristų kaip giljotinos peilis. Susijaudi- 
nimas apimdavo, kai reikdavo sutramdyti besiblaškančią pa- 
grindinę burę, neleisti jai iškristi į jūrą ar saugoti, kad nesu- 
plyštų. Darbo tuomet užtekdavo visiems jūreiviams. Išsirikiavę 
pavėjinėje pusėje, užvertę galvas, jūreiviai laukdavo nusilei- 
džiančios burės ir, audinio klostėms pakibus virš galvų, burę 
pačiupdavo ir prispausdavo prie denio. Jardas po jardo leidosi 
didžiulis audinio gabalas, įgulos nariai kūnais spaudė šiurkščią 
medžiagą prie denio. Kartas nuo karto burė plasteldavo, paties- 
dama tuziną stiprių vyrų ant denio. Kai burė atsidurdavo pa- 
kankamai žemai, jūreiviai pririšdavo ją pusantro colio storio 
virve. Nuėmę pagrindinę burę nuo skersinio, pririšdavome ma- 
žesniąją. Komanda sugrįždavo į postus. Patys sunkiausi ir stip- 
riausi vyrai tartum aštuonvietės irklininkai vienas už kito su- 
sėsdavo denyje. Jie tempė masyvų lyną, kuriuo atgal į stiebo 
viršūnę buvo užkeliamas skersinis. Labiausiai patyręs jūreivis 
Juma, užlipęs į priekinį denį, kontroliavo pašėlusius, pavojin- 
gus kylančio skersinio drūtgalio siūbčiojimus. Paskatinta Eido 
plojimo, skersinį kelianti komanda užtraukdavo pirmąsias vir- 
vės traukimo skanduotės eilutes ir imdavo ritmiškai tempti ly- 
ną. Ant didžiulio apatinio bloko stovintys Abdula ir Chamisas 
Policija, užšokę ant lyno, timpteldavo jį žemyn visu savo svo- 
riu. Gera koordinacija ir laivo sūpavimas lengvino darbą. Sker- 
sinis sklandžiai pakildavo. Nauja, mažesnė burė, pasiekusi sau- 
gų, bangų nesiekiamą aukštį, išsipūsdavo pavėjui. Skersiniui 
priartėjus prie stiebo viršūnės, komanda, išrėkusi paskutinį 
skanduotės skiemenį, įstatydavo jį į vietą. Džiumailas ir Eidas 
pritvirtindavo lyną kokoso virve ir tinkamu kampu pakreipda- 
vo burę. Soharas, nors ir truputį lėčiau, vėl pjaudavo pirmyn, o 
šuniškai nusivariusi, bet patenkinta komanda eidavo miegoti. 
Arabų jūreivio duona buvo labai sunki. Daug ką sako ir 
tai, kad pusė Soharo omaniečių buvo patyrę laivų katastrofas. 
Juma išsigelbėjo iš kelių skęstančių laivų. Salehas, sudužus jo 

dau, dvi dienas plūduriavo užsikabinęs už nuolaužos, kol jį iš- 
gelbėjo kitas laivas. Chamisas Policija vos nepaskendo sudužus 
žvejybiniam laiveliui. Chamisą išgelbėjo, tačiau žuvo jo brolis. 
Įstabiausias nuotykis buvo ištikęs Chamisą Jūrininką. Dar kū- 
dikį, ji paėmė į atvirame paplūdimyje inkarą išmetusį laivą. 
Užpuolė smarkus vėjas, ir laivo įgula nusprendė nuplukdyti 
vaikus į krantą. Chamisas ir jo brolis buvo nuplukdyti į paplū- 
dimį ir pusiau užkasti į smėlį, kad banga ar vėjas jų nenuneštų. 
Taip pusiau palaidoti vaikai laukė, kol pasibaigs audra. Ga- 
liausiai juos rado senas beduinas ir parvedė namo. Pats laivas 
pražuvo. 

Išplaukę iš Malabaro, arabai į krantą vėl išlipdavo Šri Lan- 
koje, prie Adomo viršukalnės. Kalnas dunkso Serendibo saloje, 
pačioje didžiausioje ir didingiausioje iš Indijos pakrantės salų. 
Pavadinimą kalnui davė legenda, jog išvarytas iš rojaus Ado- 
mas šioje vietoje pirmąkart koja palietė žemę ir įspaudė kalne 
savo pėdsaką. Kur Adomas ėjo toliau - nežinoma, nes pirmu 
milžinišku žingsniu nužengė į jūrą. „Kalną, ant kurio nusileido 
Adomas, mūsų jūreiviai išvysta prieš devynias dienas, - skel- 
bia IX a. arabų kronikos, - ir kalnas rodo jiems kelią“. Adomo 
viršukalnės link plaukė ir Soharas, taigi sausio 21-osios ryto sau- 
lėje bandėme įžvelgti kalno kontūrus. Iš Kumario kyšulio iš- 
plaukėme prieš dvi dienas pietryčių kryptimi. Pastebėjau labai 
daug teršalų. Vos keletą minučių pabuvusios vandenyje, End- 
riu rogutės apsinešdavo naftos lašeliais. Be abejonės, ne vienas 
laivas šiuose vandenyse plovė savo bakus ir pylė šiukšles. Tikė- 
jomės greitai išvysti Šventąjį kalną, kurio viršūnėje, pasakoja- 
ma, naktimis blykčioja vaiduokliška švieselė. Tačiau oras buvo 
toks tirštas nuo dulkių ir rūko, o matomumas - prastas, kad 
krantą pamatėme tik priplaukę labai arti. Atpažinome ypatingą 
kalno gūbrį, jūreivių vadinamą Šieno kupeta. Soharas judėjo ge- 
ru kursu, tereikėjo truputį pasukti, kad patektume į seną arabų 
uostą Galėje. Rytojaus dieną ten išmetėme inkarą. 

Serendibas, taip arabai vadina Ceiloną, arba Šri Lanką, 
anglų kalbą praturtino žodžiu „serendipity“, reiškiančiu meną 

atrasti gražius dalykus. Mūsų ekspedicijai Šri Lanka tokia įr 
buvo - malonių atradimų šalis. Čia pasilikome beveik mėnesį ir 
pragyvenome turbūt laimingiausią kelionės dalį. 

Jūros biologai pirmiausia norėjo suskaičiuoti šiaurės rytų 
Šri Lankos krante gyvenančius dugongus. Dugongas, arba jū- 
ros karvė - tai didelis žinduolis, kadaise paplitęs daugelyje 
pasaulio jūrų. Prieš dvidešimt metų didelės dugongų bandos 
gyveno sąsiauriuose tarp Indijos ir Šri Lankos. Dugongas — 
žolėdis, neprofesionalui primenantis putnų jūrų vėplį be ilčių. 
Šis gyvis ėda tam tikras povandenines žoles, kurių augimvietės 
šiose vietose tęsiasi daugelį mylių. Soharo mokslininkai paste- 
bėjo, kad dugongų skaičius, deja, sumažėjo. Jie matė tik dvi jū- 
ros karves, kurios tuoj pat pasislėpė - gyvūnai baidėsi žmonių. 
Pagrindinė dugongų išnykimo priežastis buvo akivaizdi. Jūros 
žolių plotuose, dugongų ganyklose, slypėjo šimtai tinklų, — 
beveik neišvengiamai mirtinų spąstų. Šios jūros karvės kvė- 
puo- ja ore, ne vandenyje ir, susipainiojusios tinkluose, paskęs- 
ta. Dažniausiai nuskendęs dugongas sukapojamas ir parduo- 
damas žuvų turguje. Šri Lankos žvejų kaltinti irgi nėra už ką: 
dugongus jie pagauna netyčia, be to, šie žinduoliai mirties ago- 
nijoje sutrauko brangius jų tinklus. Soharo mokslininkai apskai- 
čiavo, kad iš kelių tūkstančių dugongų teliko keli šimtai. 

Piteris Hanamas, Soharo jūros apsaugos specialistas, surado 
daugybę kitų įrodymų, jog didėja pavojus Šri Lankos pakrančių 
ištekliams. Vėžliai vis dar buvo gaudomi mėsai ir kiaukutų su- 
venyrams, nors oficialiai šie gyvūnai saugomi valstybės. Kiau- 
kutų pardavėjai galėdavo lengvai išsisukti. Maldyvų salose 
vėžlių medžioti niekas nedraudė, tad šrilankiečiai pareikšdavo, 
kad kiaukutus jie veža iš tenai. Nyko ir gražios tropinės Šri 
Lankos žuvys. Vietiniai narai, kai kurie su akvalangais, gaudė 
ir pardavinėjo šias žuvis pirkliams, kurie, surinkę tūkstanti- 
nes egzotiškų žuvų siuntas, patiekdavo jas į Europos ir Šiaurės 
Amerikos rinkas. Plastikiniuose induose, gazuotame vandeny- 
je, žuvys keliaudavo į akvariumus ar mėgėjų rankas. Tie patys 
verslininkai supirkinėjo narų iš jūros dugno ištrauktas retas 

Didžiulis dramblys išrauna medį, kuriame sėdi Sindbadas 
(Tūkstantis ir vienos nakties iliustracija) 


kriaukles. Ir narai, ir komersantai pripažino, jog vis sunkiau su- 
rasti retesnių žuvų ir gražių kriauklių. Kentėjo ir Šri Lankos ko- 
ralai. Maži, trapūs koraliukai virsdavo suvenyrais, o laužtuvais 
išplėšę didesnius pagrindinio Šri Lankos rifo koralus, vietiniai 
tempė juos į krantą, krovė kartu su kokoso kevalais į krosnis ir 

degindami gamino klintis namų statybai. Sumažėjus koralų, iš- 
nyko pakrantės bangolaužiai: ten, kur kadaise rifai tramdė ban- 
gu jėgą, dabar jūra pamažu užkariauja vis daugiau kranto. Ten, 
kur anksčiau plytėjo sausuma, dabar iš vandens kyšo išvartytų 
kokoso palmių viršūnės. 

Kol Piteris Hanamas rinko informaciją, bandydamas išsi- 
aiškinti sudėtingas socialines ir ekonomines Šri Lankos pakran- 
čių naikinimo priežastis, aš ieškojau atsakymo į paprastesnį 
klausimą. Mane domino, kas nutinka laukiniam Šri Lankos 
drambliui, kai jis nudvesia. Susidomėjimą man sukėlė septin- 
tosios Sindbado kelionės istorija. Viena šios kelionės versija 
teigia, jog Sindbadą pagrobė piratai ir pardavė į vergiją (grei- 
čiausiai Šri Lankoje). Naujas šeimininkas pavertė Sindbadą 
dramblio kaulo medžiotoju. Kiekvieną dieną Sindbadas, įlipęs 
į medį, turėdavo laukti pro šalį einančių laukinių dramblių ir 
kasdien vieną nudėdavo. Nukirtęs iltis, jūreivis nešdavo jas 
šeimininkui. Žudynės tęsėsi, kol vieną dieną dramblių banda 
apsupo ir nuvertė medį, kuriame slėpėsi Sindbadas, norėdama 
pačiupti medžiotoją. Siaubo apimtas Sindbadas pamanė, kad 
įsiutę žvėrys jį sutryps, todėl apstulbo, kai kaimenės vadas pa- 
ėmė jį savo straubliu ir atsargiai užsikėlė ant nugaros. Dramb- 
liai Sindbadą nunešė į miško aikštelę, kur mėtėsi daugybė šių 
gyvūnų kaulų. Drambliai nenorėjo Sindbado užmušti. Jie tik 
parodė vietą, kur galima gauti ilčių nežudant. Parodęs dramb- 
lių kapines šeimininkui, Sindbadas atgavo laisvę. 

Galbūt septintasis Sindbado nuotykis į Tūkstantį ir vienos 
nakties pasakas buvo įdėtas vėliau, nors Serendibo drambliai 
minimi ir ketvirtajame nuotykyje, kur pasakojama, kad Se- 
rendibo karalius jodinėja septynių kubitų aukščio drambliu. 
Dramblių kapinių motyvas sutinkamas ir kitose, netgi kitų sa- . 
lų pasakose, tad buvo įdomu, ar yra jose bent dalelė tiesos. Ap- 
sistojęs Šri Lankoje turėjau galimybę šį klausimą užduoti vieti- 
niams gyventojams. Pirmiausia, žinoma, apklausinėjau vedus, 
paskutiniuosius džiunglių gyventojus, ir Šri Lankos pramogų 
parkų prižiūrėtojus. 

Vedai yra Šri Lankos aborigenai. Niekas nežino, kada jie 
atsikraustė į salas, tačiau manoma, kad vedai - seniausiai salo- 
je gyvenanti gentis. Paplitusi nuomonė, kad vedai artimi Anda- 
manų negritams ir dar visai neseniai gyveno Šri Lankos miš- 
kuose. Vedai nestatė namų, gyveno olose arba medžiuose, 
medžiojo ir rinko maistą. Valgė jie lanku ir strėlėmis sume- 
džiojamų žvėrių mėsą, taip pat džiunglėse randamus vaisius ir 
augalus, kopinėjo laukinių bičių medų. Vedai rengėsi iš lapų ir 
medžio žievės pasiūtais drabužiais. Jei neimsime domėn meta- 
linių peilių ir tabako, kurį vedai gaudavo iš vietinių kaimų, jie 
vis dar gyveno akmens amžiuje. Iki šių dienų išliko tik viena 
vedų etninė grupė. Lankydamiesi kaimuose jie dėvi nenaujus 
drabužius, veda ar išteka už kaimų gyventojų, nors šiaip vis 
dar gyvena ir medžioja miške - beveik ištisus metus jie bastosi 
žmogaus neliestomis Šri Lankos giriomis, kuriose dar gyvena 
laukiniai drambliai. Vedai vis dėlto beveik nieko nežinojo apie 
dramblių kapines, jie sakė, kad dramblių kaulus aptinka labai 
labai retai. Per pastaruosius dešimt metų vedai buvo radę tik 
vieną ar dvi dramblių maitas. Į klausimą, kur dvesia kiti dramb- 
liai, vedai atsakyti negalėjo. Vienas vyras teigė miške matęs 
dramblį, tempiantį kito dramblio kaulus. Kur šis gyvūnas ke- 
liavo, tas vedas nežinojo. 

Paslaptis tik padidėjo, kai tą patį klausimą uždaviau parkų 
prižiūrėtojams. Šri Lankos parkuose gyvena apie du tūkstan- 
čius laukinių dramblių. Priklausomai nuo metų laiko, jie arba 
ateina į parką, arba pasitraukia į džiungles, ir teoriškai per me- 
tus turėtų nudvėsti dvidešimt ar trisdešimt gyvūnų. Tačiau, pa- 
sak prižiūrėtojų, jie surado tik kelis skeletus. Ir čia, pasirodo, 
dramblio maita buvo retenybė - ir ne dėl to, kad dramblio ske- 
letą sunku pastebėti. Sargai pareiškė dažnai randą mažesnių 
žvėrių kaulų, pavyzdžiui, leopardų, kurie yra daug retesni nei 
drambliai ir sunkiai pastebimi. Keliomis rastomis iltimis vieti- 
niai pažymėjo džiunglių kelius. Sargai pateikė tik vieną paaiš- 
kinimą -jie nuvedė mane prie ežerėlio, tyvuliuojančio po uolie- 
nų atodanga ir apsupto medžių bei krūmų. Vėlai vakare ežeras 

atrodė labai ramus. Jis buvo ilgas ir siauras: keturių-aštuonių 
jardų pločio vandens juosta tarp akmenų tęsėsi apie keturias- 
dešimt jardų. Viename gale į ežerą įtekėjo mažas upelis, tamsus 
vanduo buvo lygus kaip veidrodis. Parkų prižiūrėtojai paaiški- 
no, kad ežerėlio krantai labai statūs. Tai jie sužinojo atėjus sau- 
sam metų laikui, kai per kelias pėdas nuslūgęs vanduo atiden- 
gė ežero - akmeninio dubenio kraštus. Per didžiausią kaitrą, 
kai išdžiūdavo visi kiti šaltiniai ir tvenkiniai, šis akmens krantų 
ežeras tapdavo vieninteliu vandens šaltiniu tos vietovės lauki- 
niams žvėrims. Prieš trejus metus, pasinaudojusi tuo, kad už- 
ėjus sausrai nuseko vanduo, parko administracija nusprendė 
tvenkinį išvalyti. Nusileidę žemyn, darbininkai ėmė kuopti iš 
dugno purvą. Savo nuostabai jie pamatė, kad dugno dumblą 
sudaro pūvantys žvėrių kaulai - pilkšvai baltos gleivės. Pakasę 
giliau jie rado tonų tonas dumble mirkstančių dramblių kaulų. 
Kaulai buvo ištraukti iš ežero, sukrauti ir galiausiai išvežti per- 
dirbti į trąšas. Dramblių kaulus ištempė penki pilnai pakrauti 
treileriai. 

Kodėl tiek daug dramblių žuvo būtent šitame ežerėlyje? 
Ar jie paskendo įkritę netyčia - sausu metų laiku atėję atsigerti 
ir bandydami pasiekti vandenį? Vienas neatsargus Žingsnis, ir 
žvėrys atsiduria vandenyje, iš kurio nebegali išlipti. O gal seni 
ir paliegę drambliai tyčia ateidavo prie ežero sutikti mirties? 
Pasenus jiems reikėjo laikytis arti vandens, tad prie ežero palie- 
gẹ drambliai turėjo jaustis neblogai. Bet kodėl tada jie nusiskan- 
dino, o ne nudvėsė ant kranto, kur tokiu atveju ir rastume jų 
skeletus? Į šiuos klausimus atsakymų nesužinojau. Dramblių 
kapinių paslaptis liko neatskleista. 

Užtai Šri Lankoje suradome vieną labai tikėtiną kito Sind- 
bado nuotykio paaiškinimą. Bene pati žymiausia Sindbado cik- 
lo pasaka yra apie Deimantų slėnį. Nuotykis prasideda, kai 
Sindbadas antroje savo kelionėje išmetamas į negyvenamą salą. 
Čia jis randa milžinišką mitinio paukščio Rukh kiaušinį. Sugrį- 
žus į lizdą motinai Rukh, jūreivis prisiriša prie paukščio kojos 
ir Rukh nuneša jį į savo medžioklės vietą - tolimą slėnį. Čia 

paukštis medžioja dideles tuntais šliaužiojančias gyvates. At- 
sirišęs nuo Rukh kojos, Sindbadas pamato, kad slėnis žvilga 
nusėtas deimantais, tačiau, išsigandęs aplink šliaužiojančių gy- 
vačių, jūreivis naktį pasislepia oloje, užremdamas angą akmens 
luitu. Savo siaubui toje pačioje oloje jūreivis išvysta milžinišką 
perinčią gyvatę. Iš siaubo, bado ir nemigos tirtantį Sindbadą 
ryte išgąsdina iš dangaus nukritusi gyvulio skerdiena. Jūreivis 
prisimena pasakojimą apie tai, kad tolimuose ir sunkiai priei- 
namuose kalnuose deimantų pirkliai brangakmenius rinkdavo 
mėtydami į slėnį skerdienos gabalus. Keli deimantai prilipdavo 
prie mėsos, kurią į savo lizdus nusinešdavo plėšrūs paukščiai — 
čia pirkliai ir susirinkdavo brangiuosius akmenis. Išradingasis 
Sindbadas prisikimšo pilnas kišenes deimantų ir turbanu prisi- 
rišo prie skerdienos. Mėsą su jūreiviu pagriebė didelis erelis ir 
užnešė į kalno viršūnę. Čia laukę musulmonai pirkliai pasvei- 
kino išsigelbėjusiji, o Sindbadas pasidalijo gausiu deimantų lai- 
mikiu. 

Pasakojimą apie Deimantų slėnį ir apie šį deimantų rinki- 
mo būdą arabai galėjo būti pasiskolinę iš kitų šaltinių. Al Kav- 
zinis, X a. arabų rašytojas, sudaręs kelionių pasakojimų rinkinį, 
teigė, kad Deimantų slėnis buvęs Serendibe. Ir šiomis dienomis 
Šri Lankoje iškasama daug brangiųjų akmenų ir jų gavimo 
būdas galbūt paaiškina Sindbado nuotykį. Tikrų deimantų Šri 
Lankoje nėra, bet užtat čia randama įvairiausių kitokių bran- 
gakmenių - rubinų, katės akių, karneolių ir, žinoma, garsiųjų 
žydrųjų safyrų. Per amžius sala garsėjo žemai slėniuose randa- 
mais brangakmeniais. Šie akmenys dažniausiai glūdi aliuvi- 
niuose sąnašynuose ir purve, nutekėjusiame nuo kalnų šlaitų. 
Kad pasiektų slėnių žvyrą, vietiniai kalnakasiai primityviomis 
kopėčiomis leidžiasi į gilias šachtas. Nusileidę 20-30 pėdų že- 
miau slėnio paviršiaus, jie prikrauna savo krepšius žvyruoto 
dumblo. Tada dumblas iškeliamas į viršų, nunešamas iki upės 
ar tvenkinio ir išplaunamas panašiai kaip ieškant aukso. Ka- 
syklos slėniuose, stačios šachtos, sunkiai išgaunami brangak- 
meniai, vėsias ir drėgnas vietas mėgstančios gyvatės - visi šie 

elementai galėjo pasitarnauti kuriant Serendibo Deimantų slė- 
nio paveikslą. Senovės brangakmenių pirkliai tokias istorijas 
dar pagražindavo, nes jos suteikdavo egzotiškai prekei dar di- 
desnę vertę. 

Šiandien beveik visi brangakmenių pirkliai yra musulmo- 
nai, dauguma jų - arabų kilmės. Šį verslą jie sėkmingai kont- 
roliuoja nuo pat seniausių laikų. Tiksli data, kada arabai pra- 
dėjo prekiauti su Serendibu, nežinoma, tačiau XV a. atplaukę 
portugalai rado arabus jau gerai įsitvirtinusius prekyboje, o 
pirmosios musulmonų šventyklos Šri Lankoje pastatytos VII 
šimtmetyje. Seniausia tokia šventovė pastatyta pietrytiniame 
Šri Lankos kampe, vietoje, į kurią, kaip dabar Soharas, atvyk- 
davo iš Indijos plaukiantys laivai. Iš Soharo stovėjimo vietos 
matėsi senoji islamo oazė Šri Lankoje - sugriauta mečetė, kuri, 
pasakojama, buvo pastatyta ant pirmo Šri Lankoje mirusio mu- 
sulmono kapo. Jis buvo vienas iš aštuonių jūreivių, atnešusių į 
Serendibą žinią apie Mohamedą. Šventojo kapą slepia po su- 
pančiomis griuvėsius palmėmis auganti žolė. Pro šalį grakščiai 
pravinguriuoja upė, kuri už kokių keturių šimtų metrų įteka į 
Galės prieplauką. Būtent čia išsilaipina atvykėlis. 

Soharo omaniečiai aplankė į Serendibą islamą atnešusių jū- 
reivių kapus, pasimeldė mečetėje. Tada, kol į Soharą buvo krau- 
namas krovinys, visa įgula nutarė pakeliauti po salą. Ilgos ke- 
lionės į Kiniją metu Šri Lankoje praleidome puikias atostogas. 
Manau, kad Šri Lanka su savo šiluma ir spalvomis, maloniais 
žmonėmis ir neskubriu gyvenimo ritmu tebėra Laimingųjų sala. 
Nesunku suprasti, kodėl arabų istorikai rašė, jog Serendibo ka- 
ralius buvęs vienas galingiausių pasaulio valdovų. Jie pasakojo, 
kad jis gyvenęs neitikėtinoje prabangoje. Jo šalis garsėjo įvairiais 
kvepalais, alijošiumi ir aromatiniu medžiu. Upeliuose randa- 
mais deimantais Serendibo gyventojai graviravo žiedų akmenis. 
Upėse slypėjo didesni kristalai, jūroje palei pakrantes plytėjo 
perlų kolonijos. Serendibo sostinėje stovėjo deimantais inkrus- 
tuota šventykla, kurios vertė buvo nenusakoma. Didysis Ka- 
ralius valdė padedamas šešiolikos ministrų —- keturių induistų, 

keturių krikščionių, keturių žydų ir keturių musulmonų. Kara- 
liui didingumu neprilygo net Bagdado kalifas. Pasak vienos iš 
Tūkstančio ir vienos nakties pasakų, Sindbadas Harunui al Ra- 
šidui atvežė Didžiojo Karaliaus laišką ir brangias dovanas - 
sprindžio dydžio perlais nusagstytą rubino taurę, lovą, apmuš- 
tą magiška gyvatės, „prarijusios dramblį“, oda - ant jos atsisė- 
dęs žmogus niekada nesirgdavo, - šimtą tūkstančių miskalių 
alijošiaus medžio ir vergę, „mergaitę, švytinčią kaip mėnulis“. 
Pašauktas pas kalifą, Sindbadas Harunui al Rašidui papasako- 
jo apie ištaigingas Serendibo karaliaus procesijas. Užlipęs ant 
vienuolikos kubitų aukščio dramblio, Didysis Karalius, apsup- 
tas dvariškių ir ministrų, traukdavo per savo sostinę. Pirma jo 
eidavo auksinę ietį nešantis karys, už jo traukdavo žmogus su 
aukso lazda, kurios viršūnėje pūpsojo sprindžio ilgio ir nykščio 
storio smaragdas. Karaliaus palydoje jodavo tūkstantis broka- 
tais ir šilkais apsitaisiusių raitininkų. ` 
Didingos procesijos Serendibe vyksta ir šiais laikais. Šri 
Lankos budistai vienuoliai tęsia tradiciją ir kas mėnesį organi- 
zuoja paradą. Iki Soharo išvykimo likus dviem dienoms, įgula 
pamatė tamsiomis gatvėmis traukiančią procesiją. Įspūdis bu- 
vo pritrenkiantis. Sukosi ir trypė fakelus nešantys suodini ug- 
nies rijikai. Taką teatrališkai skynė dvidešimties pėdų ilgio rim- 
bais ginkluoti sargybiniai. Vienas po kito pro šalį plaukė šokė- 
jai, sukdamiesi ir raitydamiesi pagal reiklią būgnų muziką. Ant 
šokančiųjų kojų skambėjo sukabinti varpeliai; tarškėjo sidabri- 
niai antkrūtiniai. Šėlo velniai - kokoso pluošto drabužiais apsi- 
rengę procesijos dalyviai, kiti šokėjai, persirengę moterimis, 
klibikščiavo ant kojūkų. Įsimaišę procesijoje vienas po kito 
žingsniavo budistų vienuoliai — visi kroko spalvos apsiaustais, 
skustomis galvomis, baltose rankose spaudžiantys vėduokles. 
Aplink siautėjo šokėjai - su turbanais ir smailiomis kepurėmis, 
plačiomis kelnėmis ir iki pusės nuogi, pasidabinę raudonais ir 
baltais kaspinais. Visa armija Kadžputos princais persirengusių 
pantomimos atlikėjų tarsi lėlės vaipė baltus miltais išteptus vei- 
dus, kraipė rankas. Šen ten procesijoje išdidžiai traukė apie 

aštuoniasdešimt didžiųjų Šri Lankos dramblių, kurie žengė po 
tris dideliais minkštais žingsniais, siūbuodami virš minios gal- 
vų. Aptaisyti šilkais ir brokatais, nešini baltutėliais varovais, jie 
atrodė didingai. Šioje spalvų, šviesos ir trankios muzikos mai- 
šalynėje bematant pasijutau tarsi senojoje Serendibo karalys- 
tėje. 


Mėlynoji žuvis-chirurgas 

Ekvatorinė štilio zona 


Iš Šri Lankos Soharas išsivežė naują laivo fotografą Ričardą 
Grynhilą. Jis atvyko pakeisti jau metus Soharo projekte dirbusio 
Briuso Fosterio, kuris grįžo į Naująją Zelandiją pas žmoną ir 
dukrą. Mano dukra taip pat sugrįžo į Angliją, mokyklon. 

Kai pirmąkart išvydau Ričardą Grynhilą, pamaniau, kad 
tikriausiai neatsirastų labiau tolimiems plaukiojimams netinka- 
mo žmogaus. Jis buvo aukštas ir liesas, kumpa nosimi ir Žvitrio- 
mis akimis. Užlipęs į denį, dideliais kreivų liesų kojų žingsniais 
jis panėšėjo į varlinėjantį gandrą. Ričardas puikiai išmanė fo- 
tografiją, tačiau niekada nebuvo plaukęs laivu. Jis nieko apie 
navigaciją nenutuokė ir abejojo, ar galėtų ko nors išmokti. Kiek- 
vieną laisvą minutę jis norėjo skirti fotografavimui. 

Į Soharą Ričardas atsinešė keisčiausią fotoaparatų ir savo 
gamybos fotoprietaisų rinkinį - visokių fotografavimui reika- 
lingų smulkmenų: balzos medžio gabaliukų, klijų, siūlų kamuo- 
lių, laikrodžių spyruoklių, segtukų, guminių juostų, plastmasi- 
nių maišelių, net balionėlių, ir iš viso to jis tikėjosi pagaminti 
dar daugiau prietaisų. Ko tik laive Ričardas imdavosi - žinoma, 
išskyrus fotografavimą - viskas baigdavosi liūdnai arba komiš- 
kai. Eidamas deniu, jis būtinai užkliūdavo už liuko dangčio. Ri- 
čardui atsisėdus, siūbčiojanti virvė bemat numušdavo jo šiau- 
dinę skrybėlę. Lipdamas į triumą, jis galva stukteldavo į denio 
siją. Vos jam nusisukus, pasidėtas arbatos puodelis nuslysdavo 
į špigatą. Atrodė, kad ir ramiausiomis dienomis po nerangiojo 


170 


fotografo kojomis denis siūbuoja tarsi vėjo daužomas. Bet Ri- 
čardas nepasidavė savo priešui Soharui. Diena po dienos jis at- 
kakliai svirduliavo denyje ir spragsėjo fotoaparatu. Panaudojęs 
kažkokį stebuklingą cheminį triuką, pabandymui Ričardas iš- 
ryškino kelias juosteles, ir niekada nesiliovė galvoti, kuo papil- 
dyti savo fotoprietaisų arsenalą - gamino fotoaparatus, papuoš- 
tus iš balionų padarytais įdėklais, fotoaparatus balzos medžio 
valtelėse, ant bambuko lazdų pririštus ir siūlu valdomus prie 
stiebo tvirtinamus fotoaparatus, prie aitvarų pririštus ir su te- 
leskopu sujungtus įtaisus. Net tamsa Ričardo nesustabdydavo. 
Naktį švysčiojo signalinės raketos, girdėjosi už nematomų 
daiktų kliuvinėjančio kūno bildesys. 

Pirmas tris dienas, kai Soharas vasario 22-ąją išplaukė į ry- 
tus Sumatros ir Malakos sąsiaurio link, Ričardas kentė jūros 
ligą. Jei pūs palankus vėjas, tikėjausi 900 mylių Indijos vande- 
nynu nuplaukti per nepilną mėnesį. Šiuo trumpiausiu keliu į 
Pietryčių Aziją arabų laivai keliaudavo dar aštuntame amžiuje. 
Viskas priklausė nuo to, kada prasidės musoniniai vėjai: kovo 
mėnesį šiaurės rytų Musonus pakeis stipresni pietvakarių mu- 
sonai. Pakeliui į Sumatrą šiaurės rytų musonas būtų ypač ne- 
pageidautinas, o vandens srovės dar labiau užtęstų kelionę. Pa- 
tekus į priešpriešinio vėjo ir vandens srovių zoną, Soharui būtų 
sunku išlaikyti kursą, tačiau prasidėjus pietvakarių musonams 
situacija pasikeistų. Vėjas pasisuktų mums tinkama kryptimi, 
srovė irgi pasisuktų ir laivas į rytus judėtų greitai ir tolygiai. 
Senovės arabai šią atkarpą plaukdavo vadovaudamiesi auksine 
taisykle: prieš išplaukiant į Aukso šalį - Sumatrą, reikia palauk- 
ti pietvakarių musono. 

Deja, šiais metais pietvakarių musonas vėlavo, siaubingai 
vėlavo. Kai palikome Šri Lanką, turėjo silpti paskutiniai šiaurės 
rytų vėjai, ir aš tikėjausi, kad išplaukę dabar, pateksime į piet- 
vakarių musoną, nunešiantį mus išilgai ekvatoriaus. Teoriškai 
reikėjo tikėtis nepastovaus oro: kintančių vėjų, trumpų štilių, 
kuriuos pakeistų šiltas ir drėgnas pietvakarių brizas. Na, o iš 

tiesų dabar be perstojo pūtė nepalankūs šiaurės rytų vėjai. So- 
haras blaškėsi, kartais šiek tiek pasistumdavo į priekį, bet nuri- 
mus vėjams, srovės vėl nunešdavo laivą atgal. Žemėlapyje nu- 
brėžtą laivo kelią sudarė beprasmiški zigzagai ir apskritimai, 
per kelias savaites dar beveik nepriartėjome prie Sumatros. 
Prastos oro sąlygos žlugdė planus. Norėdamas greičiau pasi- 
tikti pietvakarių musoną, rizikuodamas vedžiau laivą vis tolyn 
į pietus, vos ne iki ekvatoriaus, bet viskas veltui - oras nepage- 
rėjo. Vyravo priešpriešiniai vėjai ir srovės. 

Prieš nurimdamas šiaurės rytų musonas paskutinįkart įsi- 
smarkavo. Piloto knyga įspėjo, kad musonų krypties pasikeiti- 
mas iš šiaurės rytų į pietvakarių - labai pavojingas. Tada gali- 
mos stiprios, netikėtai kylančios vėtros, staigūs vėjo krypties 
pasikeitimai ir nepastovios oro sąlygos. Kovo trečiosios vakarą 
oras dvelkė grėsme. Visą dieną buvo tvanku, dabar, vakare, 
tvyrojo niūri prieblanda, horizonte kaupėsi debesys - garų ma- 
sė virto didžiulėmis piramidėmis ir verpetais. Jūra aplink pasi- 
šiaušė sidabru, po audros debesimis vanduo nusidažė švino 
spalva. 

Pirmas škvalas atūžė sutemus. Lyg kas ranka būtų užvo- 
žęs - nuo smūgio suvirpėjo burės, laivas pakrypo. Netrukus 
škvalas užgriuvo visa jėga. Jau po pirmo smūgio praradęs pu- 
siausvyrą, laivas pradėjo svirti. Padidėjusio spaudimo stu- 
miamos burės kreipė jo nosį pavėjui, Soharas pakrypo į šoną. 
Nebegalėdami išstovėti, jūreiviai griebėsi virvių. Grėsmingai 
tarškėdami į špigatus nuriedėjo visi ramią dieną ant denio pa- 
likti daiktai - keptuvės, skardinės lėkštės, puodukai, prožekto- 
riai ir vaisių krepšiai. Soharas visai nelinksmai pasviro, takelažą 
užgriuvo pavojinga jėga. Laivas trūkčiojo, suposi. Netrukus vė- 
jas atnešė šnypščiančią lietaus bangą. 

Omaniečiai dirbo iš paskutiniųjų. Jie žinojo, ko tokiu at- 
veju griebtis. Pirmiausia visi aštuoni nudundėjo į užpakalinį 
denį. Garsiai šaukdamas Abdula pagriebė iš Endriu vairalaz- 
dę, Musalamo padedamas pasuko vairą, ir Soharo priekis ėmė 

nerangiai gręžtis prieš vėją. Tuo tarpu Chamisas Jūrininkas įr 
Salehas truputį nuleido bizanį. Kiti keturi omaniečiai puolė 
prie dvigubos pagrindinės burės. Drąsinančiai šūkčiodami, jie 
atleido storas virves, burė pradėjo bliūkšti, ir laivą užgriuvusi 
jėga sumažėjo. Pagrindinė burė ėmė plazdėti - šnypščiantį lie- 
tų ir vėją nustelbė milžiniško įmirkusio brezento šlumšėjimas. 
Soharas išsitiesino, atgręžė bugšpritą prieš vėją, ir tartum atsi- 
palaiduojančio akrobato sausgyslės atsileido takelažo virvės. 
Atūžė dar vienas gūsis, Soharas vėl ėmė gulti ant šono, tada 
omaniečiai, kaip ir pirma, pasuko vairą ir sumažino takelažo 
įtempimą. Jie tarytum žongliravo valdydami laivą, vis „įprašy- 
dami“ Soharą pasisukti saugesniu kampu. Omaniečiai švytėjo 
iš pasitenkinimo, jiems patiko jūros pavojai. Galimybė apvirs- 
ti, atsilaisvinti balastui, suplyšti burėms, lūžusiam skersiniui 
driokstelėti į denį - visi šie džiugų kvaitulį keliantys pavojai 
visada lydi audros talžomą bumą. 

Prašvilpę pirmieji škvalai paliko žvaigždėmis raibą tamsą 
ir dideles debesų mases. Dabar mes priminėme žmogų, kurį 
tamsiame kambaryje gaudo tuzinas „aklų vištų“. Tas žmogus - 
Soharas, aklos vištos — škvalai. Įdėmiai spoksojome prieš vėją, 
stengdamiesi įžiūrėti juodus stipriausių škvalų debesis. Klau- 
sėmės atūžiančių vėjų, bet bangų šniokštimas buvo toks stip- 
rus, jog užgožė vėjo kauksmą. Užtat paaiškėjo, kad galime pa- 
sikliauti savo nosimis ir oda. Artėjantį lietų galėjai užuosti ir 
pajusti — iki lietaus ir škvalo likus kelioms sekundėms staiga 
atvėsdavo ir ūūūžt! - iš tamsos į laivą trenkdavo dar vienas gu- 
sis. Dar kartą Soharas mesdavosi į šoną, sudejuodavo skersinis 
ir virvės. Ir vėl ateidavo ta kvapą gniaužianti akimirka, kai lai- 
vas pavirsdavo ant šono. 

Ar apsivers? - galvojau. - Gal nuleidau per daug burių? Ar 
įmanoma tokioje audringoje jūroje nuleisti pagrindinę rėją? 
Skersinis visai pašėls ir ką nors sužalos, arba šlapia, kaip spragi- 
las besišvaistanti virvė užkabins kokį jūreivį. Geriausia bus iš- 
kentėti škvalą, pažiūrėsim, kaip įgula susidoros su šiuo darbu. 

Nepaisydami pamainų, denyje tą naktį darbavosi visi oma- 
niečiai. Visi, išskyrus Abdulą, kuris užsispyrė pasiliksiąs tik 
su strėnajuoste ir apatiniais marškiniais, užsitempė vaškytines, 
saugančias nuo kiekvieno škvalo pradžioje slenkančio lietaus. 
Tarp vėjo gūsių omaniečiai juokavo, dainavo ir laukė kito ant- 
puolio, kai vėl galės pulti į darbą - gaudyti čaižančias virves ir 
išsisukinėti nuo pasiutusiai švytruojančių atsvarų. Keitėsi pa- 
mainos. Europiečiai ateidavo ir išeidavo. Vieni traukdavo į 
naktinę sargybą, kiti grįždavo į savo gultus, ant kurių dabar tiš- 
ko vanduo. Piteris Dobsas išsitiesė žemutiniame denyje, nes jo 
„gūžta“ buvo atsidūrusi po nedideliu kriokliu, garmančiu pro 
denio lentų plyšius. Omaniečiai, priešingai, nuo denio nesitrau- 
kė. Ir visai ne dėl to, kad jie nebūtų pasitikėję europiečių suge- 
bėjimais, o todėl, kad Soharas buvo jų laivas, o jie - to laivo ko- 
manda, tad omaniečiai privalėjo savo laivu pasirūpinti. 

Apmaudžiausia, kad nelaimė atsitiko auštant, omaniečiams 
be poilsio išbudėjus 12 valandų. Į Soharą trenkė dar vienas škva- 
las. Ir tada, vėjui jau apleidžiant bures ir laivui išsitiesinant, į So- 
haro priekį trenkė banga. Laivas pakilo, sudrebėjo ir slystelėjo į 
tarp bangų susidariusią duobę. Virptelėjimas ištraukė bizanio 
lyną laikantį smaigą. Lynas atsilaisvino pačiu netinkamiausiu 
momentu. Smaigas visiškai išslydo ir iš viršaus tarsi giljotina 
tiesiai į denį krito bizanio skersinis ir burė. Atsitiko antra bai- 
siausia nelaimė - tik krentantis pagrindinis skersinis padarytų 
daugiau žalos. Bizanio skersinis ir burė svėrė 3/4 tonos - toks 
svoris ir krito link žmonių, stovinčių užpakalinėje laivo dalyje. 
Laimei, jų čia buvo tik trys — vairininkas, sargybinis ir virėjas 
Ibrahimas, kuris ką tik išlindo į denį gaminti pusryčių. Jiems 
labai pasisekė. Slystančią žemyn nokrėją tikriausiai pristabdė 
bizanį stumiantis vėjas, kritimo greitį taip pat sumažino stiebo 
pavažos. Jeigu ne šios laimingos aplinkybės, krentantis bizanis 
būtų į šipulius sudaužęs virėjo kajutę, virš vairininko sukaltus 
rėmus ir sužalojęs patį vairininką. Dabar skersinis nukrito ša- 
lia Ibrahimo, o smūgis sudrebino laivą nuo stiebo viršūnės iki 
kilio. 

Būdamas apačioje išgirdau grėsmingą driokstelėjimą, pa- 
jutau, kaip suvirpėjo visas laivas. Po kelių sekundžių veriamai 
sutilindžiavo pavojaus varpas. Visi į denį! Pavojus! Užbėgęs 
trapu į viršų atsidūriau nelaimės vietoje. Nukritusi bizanio 
nokrėja persikreipusi gulėjo užpakaliniame denyje, aplinkui 
mėtėsi virvės ir svarsčiai. Išbalęs Ibrahimas negalėjo atsitokėti 
nuo sukrėtimo. Atsirišusi burė plaikstėsi denyje. Atbėgo ir kiti 
įgulos nariai, pirmiausia omaniečiai. Chamisas Policija ir Eidas 
puolė prie besiplakančios burės. Abdula ir Juma sutramdė svy- 
ruojantį skersinio galą ir pririšo jį prie pagrindinio stiebo. Per- 
metęs virvę per vairininko stogelį, Chamisas Jūrininkas pritvir- 
tino viršutinį skersinio galą. Vėl tapome padėties šeimininkais. 

Deja, ne visai: virš mūsų galvų ant bizanio stiebo siūbavo 
milžiniškas trijų pėdų ilgio ir dviejų pėdų pločio skridinys, tik- 
ras monstras, išdrožtas iš masyvaus rąstgalio. Siūbuodamas 
palaidas skridinys kartais galingai trinktelėdavo į stiebą, ir nuo 
smūgio po mūsų kojomis sudrebėdavo denis. Jei skridinys stie- 
bui ir nepakenks, tai pats greit suduš. Netekęs šios svarbios de- 
talės laivas liktų sužalotas. Užšokęs ant borto ėmiau takelažu 
lipti skriemulio link, siekdamas nupjauti jį laikančių lynų tvir- 
tinamąsias virves. Jas nukirtus, galėtume kaip nors nuleisti 
skridinį į denį. Bangų daužomas Soharas siūbavo, man ėmė 
suktis galva. Pamaniau, kad vėjo gūsis galėtų visai nesunkiai 
nunešti mane į jūrą. 

Užlipęs du trečdalius kelio pajutau, kad ant virvių esu ne 
vienas. Žvilgtelėjęs į kitą stiebo pusę, išvydau mane lenkiantį, 
skridinio link besiropščiantį jūreivį. Juk tai Juma! Tylusis pyp- 
korius, įgulos senelis Juma. Iki šiol jis nė nemanė laipioti takela- 
žu. Juma tykiai sėdėdavo denyje, kai Eidas ir kiti jaunesni vyrai 
viršuje atlikdavo akrobatinius triukus. Dabar, pamatęs viršuje 
kapitoną, Juma negalėjo sėdėti rankų sudėjęs. Gyslotomis ran- 
komis ir kojomis apsivijęs lyną, Juma lyg beždžionė sliuogė 
aukštyn. Jis atrodė nepralenkiamas. Palikęs mane užpakaly po 
minutės šis jūreivis pasiekė viršūnę, tada drąsiai stryktelėjo ir 

sugriebęs rankomis virvę prisitraukė prie skridinio. Man beliko 
tik stebėti. 

Užsiropštęs paskutines tris pėdas, ištiesiau jam peilį, tada 
dėkingas nuslydau lynu atgal į denį. Juma nupjovė tvirtinan- 
čiąsias virves, nušoko atgal ant bizanio ir nusileido lynu že- 
myn. Žybčiojančiomis akimis jis grąžino man peilį. 

- Šabaš! Šaunuolis, Juma! - patenkintas atsikvėpiau. 

Dabar atėjo Piterio Dobso eilė. Nei Juma, nei aš nebuvome 
pakankamai sunkūs, kad galėtume savo svoriu nutempti skri- 
dinį į denį. Tad Piteris nusliuogė iki skridinio ir apžergęs pri- 
slėgė siūbuojančią detalę visais savo 14 stonų. Abiejose rankose 
Piteris laikė virves, kurias denyje žemyn traukė Abdula, Eidas 
ir Endriu — colis po colio skridinys leidosi žemyn. Ši operacija 
taipogi buvo pavojinga. Skridiniui leidžiantis, jis vis stipriau 
siūbavo, kartas nuo karto Piteriui tekdavo kojomis atsispirti 
nuo stiebo, svarstis jį mėtė lyg marionetę. Galiausiai skridinys 
nusileido tiek, kad vyrai jį pasiekė. Visiškai nusivaręs Piteris 
nušoko į denį ir atsisėdo. Lengviau atsidusau. 

Pagaliau į ataką pakilo paskutinis šiaurės rytų musonas. 
Visą dieną pūtė bjaurus, vandenį šiaušiantis 6-7 balų vėjas, jūra 
labiau panėšėjo į Šiaurės Atlantą prie Airijos krantų nei į Indi- 
jos vandenyną. Virš mūsų galvų be paliovos skriejo debesys. Į 
denio liukus be perstojo teškeno vanduo. Nuolatos svyruojan- 
tis pagrindinis skersinis ėmė dilinti didžiąją burę. Netoli halso 
atsivėrė skylė, ir varomoji burės dalis pavirto į skutus. 

Kitą naktį irgi griaudėjo ir žaibavo, ir nors su mažesnėmis 
burėmis Soharas tapo manevringesnis, žinojau, kad reikės „per- 
rengti“ laivą. Vėjas dar labiau pasisuko į rytus ir stūmė mus vis 
piečiau. Visa įgula vargais negalais permetė pagrindinę burę į 
kitą stiebo pusę, ir Soharas, kurio denį bematant ėmė plauti pil- 
kas vanduo, vėl pasuko į šiaurę. Po pietų nutempėme suply- 
šusią pagrindinę burę į denį, ir visi linksmai kibo dygsniuoti, 
siuvinėti, taisinėti laikiklius ir tarpus. Keista, pagalvojau, kaip 
žmonės sugeba prisitaikyti prie pačių nepalankiausių sąlygų. 

Siaučiant eiliniam škvalui, prie šturvalo stovėjo garso opera- 
torius Teris. Nei Teris, nei jo kolega kino operatorius Deividas 
Bridžas prieš vykdami į Soharą nebuvo plaukioję tolimų reisų 
laivais. Dabar sunkaus darbo ir entuziazmo dėka jie tapo pui- 
kiausiais jūreiviais. Staugiant škvalui, pliaupiančiam lietui čai- 
žant bangas, Teris atrodė visai patenkintas. Šlapiais, prie viršu- 
galvio prilipusiais plaukais, varvančia vaškytine, plačiai šypso- 
damas Teris puikiai vairavo laivą, sukdamas Soharo priekį prieš 
vėją kiekvienąkart, kai šis nukrypdavo nuo kurso. 

— Kas galėjo prieš tris mėnesius pamanyti, kad aš stovė- 
siu prie vairo esant tokioms sąlygoms! - perrėkdamas lietaus 
šniokštimą patenkintas sušuko jis. 

Net fotografas Ričardas ėmė apsiprasti. Niekas neprivertė 
jo atsisakyti didžiulių zomšinių batų, kuriais fotografas tapno- 
jo po denį, tačiau netrukus pastebėjau, kad dingo keistosios Ri- 
čardo kojinės ir stulbinanti, spalvinga saulės kepurėlė, kurią į 
jūrą numušė išdykusi virvė. Dabar Ričardas dėvėjo tik šleivai 
užrištą, tarsi pantomimos šokėjui amžinai smunkančią strėna- 
juostę, ir dėl to šiek tiek įdegė. Tai buvo visai kitas žmogus, ne- 
bepanašus į tą Ričardą, kurį per pirmąjį škvalą mano pasiųsta 
paieškos komanda rado virėjo atsargų dėžėje, apsivilkusį pri- 
pūstą gelbėjimosi liemenę. Kitą rytą jis dar prašė manęs paaiš- 
kinti, kaip naudotis gelbėjimosi plaustu. 

Dar vieną savaitę šiaurės rytų musonas mus kankino 
škvalais ir trumpais štiliais. Soharas klaidžiojo kovodamas su 
priešpriešiniu vėju. Daug kartų „perrengėme“ laivą. Prieš vėją 
Soharas galėjo plaukti taip pat sėkmingai kaip šiuolaikinė jach- 
ta, tačiau nuplauktą atstumą vis prarasdavome vėjui nurimus — 
srovės nunešdavo mus atgal. 

Praėjus trims savaitėms po išplaukimo iš Šri Lankos, aš 
susirūpinau mūsų sunaudojamų maisto ir vandens atsargų. 
kiekiu. Vanduo dvidešimčiai Soharo įgulos narių buvo griežtai 
normuojamas. Gėlą vandenį vartojome tik gėrimui ir valgio ga- 
minimui. Viską plovėme jūros vandeniu, o kartais ir ruošda- 
mi valgi gėlą vandenį perpus skiedėme jūros vandeniu. Keturi 

gėlo vandens bakai - balasto dalis — buvo įtaisyti šalia kilio. 
Kiekvieną dieną į dvi medines statinaites pripumpuodavome 
25 galonus vandens - tokia buvo dienos norma. Kad nenuken- 
tėtų laivo balansas, bakui ištuštėjus, ji pripildydavome jūros 
vandens. Buvau apskaičiavęs, kad keturių bakų vandens už- 
teks geram mėnesiui, tačiau dabar tuo ėmiau abejoti. Nurimus 
šiaurės rytų musonui štilio tarpsniai dar pailgėjo. Užklupus 
pirmiems škvalams, siūbuojančiame denyje buvo sunku rinkti 
geriamą vandenį, nes mes bandėme apsaugoti laivą. Dabar 
škvalai geriamo lietaus vandens nebenešė, denį ėmė šutinti 
saulė. Per tris savaites mes sunaudojome pusę savo vandens 
atsargų, o iki Sumatros nė kiek nepriartėjome. Rimčiausia buvo 
tai, kad vėjai Soharą nunešė 400 mylių nuo Šri Lankos. Taigi pu- 
čiant šiaurės rytų musonui, mes niekaip negalėjome sugrįžti 
papildyti vandens atsargų. Paprasčiau būtų plaukti į Maldyvus 
ar pro Čago archipelagą: viskas priklausė nuo vėjo krypties. 
rizikavus ir nepasukus pro pietinę Sumatros pusę, Javą ir Selat 
sąsiaurį, kaip darydavo laivai XIX a. pabaigoje. Tiesa, tokiu 
maršrutu arabai neplaukdavo, be to, į vakarus nuo Sumatros 
dar didesnė tikimybė sulaukti štilių, kurie mus sustabdytų vi- 
sam mėnesiui. 

Nusprendžiau kurso nekeisti, tik dar labiau sumažinau 
vandens davinį. Kiekvienas jūreivis turėjo užsirašyti per dieną 
išgertų puodukų skaičių. Tyrimo rezultatai buvo įdomūs. Vie- 
niems žmonėms užtekdavo pustrečios pintos, kitiems reikėjo 
dvigubai daugiau. Atrodė, kad nėra jokio ryšio tarp išgeriamo 
kiekio ir žmogaus kūno sudėjimo. Pastebėjau tik, kad saulėje 
dirbantis žmogus išgerdavo daugiau nei besiilsintis šešėlyje. 
Kol kas vandens trūkumas tik šiek tiek neramino, padėtis dar 
nebuvo beviltiška. Teliko paskatinti kiekvieną jūreivį gerti 
kuo mažiau vandens ir kruopščiai pildyti vandens suvartoji- 
mo žurnalą. 

Tiesa, kartą dėl vandens rimtai sunerimome. Endriu, tu- 
rėjęs į denio statines pripumpuoti dienos normą, pranešė, kad 

pasibaigė antras bakas: jis negalėjo išgauti vandens, pompa tik 
tuščiai šnypštė. Patikrinau savo užrašus. Turėjo būti įsivėlusi 
kažkokia klaida. Bake dar turėjo būti vandens kokioms trims 
keturioms dienoms. Gal prakiuro bakas arba suklydau nustati- 
nėdamas jo talpą? Šiaip ar taip, atrodė visiškai įmanoma, kad ir 
likę du bakai arba visiškai sausi, arba talpina daug mažiau van- 
dens, nei maniau. Įsakiau baką patikrinti. Tai padaryti nebuvo 
lengva - reikėjo perkelti visas maisto atsargas, išardyti deni ir 
laužtuvais atkelti cisternos dangtį. Nuėmus lentas, žiūrėjau, 
kaip Piteris Dobsas atplėšia bako dangtį, ir galvojau, kad štai 
tuojau paaiškės, jog suklydęs apskaičiuodamas talpą aš užtrau- 
kiau įgulai pavojų. Pakilus dangčiui, cisternos dugne išvydome 
tyvuliuojančius 40-50 galonų tokio brangaus geriamo vandens. 
Nors ir drungnas bei nešviežias, tai buvo gėlas vanduo. Pasiro- 
do, pompos angą užspaudė išsikišusi cisternos briauna. Viskas 
gerai, - vandens kol kas turime. Lengviau atsikvėpiau. Niekas 
nepratarė nė žodžio, tačiau iš įgulos veidų supratau, kad ir 
jiems tarsi akmuo nuo širdies nukrito. 

Trečią kovo savaitę patekome į tokį štilį, kad net Soharo 
atspindys vandenyje nesidrumstė. Laivas tapo tikru ramybės 
įsikūnijimu. Iš po jo ritosi mažos vilnelės; tose korpuso vietose, 
kur apsauginis sluoksnis buvo nusitrynęs, juodavo puvimo dė- 
mės. Karojo vėjo nejudinamos burės. Jūra panėšėjo į stiklą. Ša- 
lia vairagalio vandenyje raibavo tingiai pelekus virpinančios 
dryžuotos pilotžuvės. Pasirodė, kad per tris tropikuose praleis- 
tus mėnesius nepasiruošėme svilinančiai štilio kaitrai. Saulė 
kasdien pakildavo tiesiai virš galvos. Subliuškusios burės teikė 
šiokį tokį šešėlį, tad po jomis ir sulįsdavo nuo kaitros besisle- 
piantys jūreiviai. Denis taip įkaito, kad negalėjai juo vaikščioti, 
todėl dvylika savaičių batų nemačiusios kojos vėl buvo apautos 
sandalais. Tik įdiržę omaniečių padai atlaikė deginantį medžio 
prisilietimą. 

Darbas laive sustojo. Jau buvome susiuvę ir- pakėlę bu- 
res, pakeitę susidėvėjusias virves, patikrinę ir sutepę guminių 


12* 179 


valčių variklius, perpakavę net giliausiai nukištus krovinius — 
nuveikę šimtą ir vieną smulkų, laiką užmušantį darbelį. Neliko 
jokio prasmingo užsiėmimo. 

Prieš savaitę netgi įstengėme sutaisyti atsilaisvinusį vairą, 
kuris ėmė kelti grėsmę šturmanui. Kiekvieną kartą laivui ri- 
tantis per bangas, vairas tabaluodavo į abi puses - masyvi 
vairalazdė lengvai galėjo sulaužyti neatsargaus vairininko šon- 
kaulius. Pro kurį nors šoną tekant srovei, vairas prisispausda- 
vo prie vienos pusės, ir laivas tapdavo nevaldomas. Persisvėręs 
per vairagalį pamačiau išsitampiusius ar visai nutrūkusius odi- 
nius diržus ir virves, kurie tvirtino vairą prie korpuso. Abejo- 
jau, ar vairas išlaikytų dar vieną škvalą - pasisupus ant bangų 
dar savaitę, jis paprasčiausiai nukristų. 

— Gerai. Reikia susitvarkyti, - tariau Piteriui. - Noriu, kad 
pirmiausia sutaisytum apatinį tvirtinimą. Jeigu dėl sūpavimo 
nesugebėsi pritaisyti odinio diržo, apsirišk virve. Saugokis, ne- 
susipjaustyk rankų į polipus. 

Pripūtę guminę valtį, Piteris ir kiti du jūreiviai nuleido ją į 
vandenį ir pririšo prie vairagalio. Užsidėjęs naro kaukę ir pele- 
kus, Piteris perlipo valties bortą ir slystelėjo į vandenį. Iš vir- 
šaus stebėjome vairo virves keičiantį Soharo narą. Kadangi lai- 
vas šiek tiek judėjo į priekį, saugos virve Piteris prisirišo prie 
korpuso. Tvyrojo ramuma, visi jūreiviai šią tvankią popietę 
buvo atsipalaidavę. 

Staiga Piteris tarsi kamštis iššovė iš vandens šalia valties. 

— Ryklys! Traukit! Greičiau! 

Susivokę po staigaus išgąsčio du guminėje valtyje sėdėję 
jūreiviai čiupo Piterį už pažastų ir įvilko į valtį, sujaukdami vi- 
sus remonto įrankius. Persivertęs per galvą, Piteris žnektelėjo į 
valtį, per sąmyšį dar pamesdamas vieną peleką, nuvinguria- 
vusį 20 000 jūros sieksnių į Indijos vandenyno dugną. 

— Baltasis ryklys, - spjaudydamas vandenį murmėjo Pite- 
ris. - Bandydamas pasiekti laivo tvirtinimus, peiliu gremžiau 
polipus. Atsigrežęs pamačiau ryklį. Jis laikėsi per daug arti. 


180 


Matyt, plaukė paskui mus ėsdamas mano nugremžtus polipus. 
Nežinau, ar jis buvo labai išalkęs, tačiau nemanau, kad šioje 
vandenyno vietoje galima rasti daug maisto. 

Netrukus ir mes išvydome guvų, nedidelį 4-5 pėdų ilgio 
ryklį. Arba labai alkanas, arba labai smalsus, gyvūnas grės- 
mingai plaukiojo pirmyn atgal per 50 pėdų nuo laivo, kartais 
panerdamas po gumine valtimi, kurioje sėdėjo Piteris. Pateko- 
me į keblią padėtį. Pusiau atkabinto vairo palikti negalėjome — 
prieš pasirodant rykliui Piteris suspėjo atleisti apatinius su- 
tvirtinimus. Kita vertus, niekas nenorėtų lįsti į vandenį, kai 
aplink sukinėjasi baltasis ryklys. Pabandėme neprašyto svečio 
atsikratyti. Užmovęs jauką, Juma nesėkmingai mėgino plėšrū- 
ną pagauti - rykliui daug įdomesnis pasirodė sujudimas ap- 
link vairą. Pabandžiau į jūrą nuleisti vandens sprogmenį. Slo- 
piai pokštelėjęs, šis sprogo šalia ryklio. Nuo smūgio gyvūnas 
tik virptelėjo ir susidomėjęs sugrįžo prie laivo. 

Po pusvalandžio supratome, kad ryklys nepasitrauks. Pi- 
teris ėmė nekantrauti. 

— Viskas, - tarė, - grįžtu tęsti darbo. 

Nusileidus į vandenį antrą kartą, darbas ėjosi labai lėtai. 
Kas kelias minutes Piteris turėdavo sustoti ir pažiūrėti, ką vei- 
kia ryklys, kuris vinguriuodamas kartais priartėdavo per 10 
pėdų. Piteris vėl iškilo. 

- Jis iš tikrųjų alkanas, - pranešė man. - Ką tik surijo mano 
nupjautą odinę atraižą. 

Tada sugalvojome tokį planą: kol Piteris ir Dikas Dalis, Šri 
Lankoje prie mūsų prisijungęs jūrų biologas, taisys vairą, tre- 
čias įgulos narys juos saugos. Sargybinis plaukios tarp ryklio ir 
po vandeniu dirbančios komandos. Laimei, nors ryklys ir smal- 
savo, tačiau buvo gana atsargus ir prie sargybinio nesiartino. 
Vairą taisančius narus saugantį jūreivį apginklavau 4 pėdų laz- 
da su gale įtaisyta 12 kalibro kapsule. Jei ryklys pultų, sargy- 
binis durtų lazda žuviai į nosį ir kapsulė susprogtų. Abejojau 
šio ginklo veiksmingumu, juolab kad ne taip lengva pataikyti į 

visu greičiu lekianti ryklį. Laimei, lazdos panaudoti neteko: 
sargybinis sugalvojo geresnį ryklio atbaidymo būdą - rėkavo 
pro savo kvėpavimo vamzdelį. Taigi, iš pradžių neraminęs, 
nuotykis su ryklių įgavo komišką atspalvį. Kol narai tvarkė 
vairą, sargybinis stūgavo tarsi sarginis šuo, taip gąsdindamas 
išalkusį baltąjį ryklį. 

Sargybinio vaidmuo teko Timui Redmanui, kurį kažkuris 
pokštininkas vėliau pavadino „naru-auka“. Prieš penkis mėne- 
sius Timas dirbo Maskato statybos kompanijoje. Jis padėjo ap- 
rūpinti Soharą atsargomis. Timui taip knietėjo plaukti su mu- 
mis, kad jis metė savo darbą ir, atvykęs į Šri Lanką, prisidėjo 
prie mūsų. Redmaną paskyriau laivo iždininku. Garbanotas, 
tvirtai sudėtas ir be perstojo besišypsantis Timas puikiai tiko į 
mano įgulą. Amžinai papsintis iš burnos kyšančią pypkę, su 
plačiomis pižaminėmis kelnėmis, jis priminė jūreivį Popajų“. 
Kartu su Timu prie Soharo įgulos prisijungė Dikas Dalis, jūrų 
biologas, polipų torpedos savininkas, ir Nikas Holis, medicinos 
mokyklos absolventas iš Londono, dabar - Soharo gydytojas. 

Nikas rūpinosi sunkiai gyjančiomis jūreivių Žžaizdomis. 
Vabzdžių įkandimai, susipjaustymai į koralus nardant Šri Lan- 
koje, virvių nuotrynos - visa tai šiltame, druskos prisotintame 
ore gijo nepaprastai lėtai. Žaizdos pūliavo. Apsiteplioję rankas 
ir kojas antiseptiku, Timas Redmanas ir Endriu Praisas atrodė 
lyg keisti dėmėti gyvūnai. Dar prasčiau buvo Ibrahimui. Plau- 
kiant iš Kalikuto į Šri Lanką, kartą, gaudydamas lyną, jis persi- 
dūrė kulkšnį už diržo užkištu peiliu. Tada žaizda atrodė nepa- 
vojinga, tačiau vėliau supūliavo. Kol atplaukėme į Šri Lanką, 
pūliais apteko visa Ibrahimo kulkšnis. Nikas labai stengėsi jam 
padėti, bet žaizda gijo prastai. Vargšas ligonis kentėjo deginan- 
ti skausmą. Jį apėmė depresija, Ibrahimas ėmė manyti niekada 
nebepasveiksiąs. Nors tegalėjo tik šokčioti, vilkdamas negyjan- 
čią koją deniu, jis vis tiek ruošė nuostabius valgius. Ibrahimas 
buvo labai valingas žmogus. 


* Animacinių filmų personažas. (Vert. past.) 

Psichologinis štilio poveikis visiškai skyrėsi nuo paprastai 
jūroje patiriamų sunkumų ir nepriteklių. Tačiau ramuma taipogi 
savotiškai vargino. Vietoj trumpų baimės minučių - ar apsiver- 
sime škvalo chaose, ar ne? - dabar mus apniko slegiantis nuo- 
bodulys, lėtai artėjanti troškulio grėsmė. Įstrigome už kelių 
šimtų mylių nuo žemės, tuščioje pasaulinio vandenyno vietoje. 
Išvykę iš Šri Lankos, jau visą mėnesį nematėme nė vieno laivo. 
Plūduriavome toli nuo jūros kelių, aplink nebuvo žvejybos ra- 
jonų. Jeigu radiju šauktumėmės pagalbos, ar kas pasistengtų 
mūsų ieškoti, galiausiai - ar sugebėtų rasti? Abejojau, prisimi- 
nęs nuotykį Omane, kai, susižeidus Piteriui, porą dienų laukė- 
me atvykstant gydytojo. Teliko susitaikyti su padėtimi. Man 
buvo įdomu stebėti, kaip štilį pakelia įgula. Omaniečiai štilio 
depresija nesirgo. Atrodė, kad jie be galo pasitiki laivu, kapito- 
nu ir neabejoja, jog viskas susitvarkys. Europiečiams buvo šiek 
tiek sunkiau. Jie matė, kaip nyksta maisto ir vandens atsargos, 
kaip kasdien trumpėja meniu, baigiantis atsargoms, tačiau nie- 
ko pakeisti negalėjo. Teliko sukąsti dantis, reguliuoti kasdienį 
gyvenimo ritmą ir laukti. Dabar mes tikrai grįžome į senovę. 
Laikas ištįso, sulėtėjo, tapo visiškai priklausomas nuo gamtos. 

Kovo 18-oji įstrigo į atmintį visiems įgulos nariams. Apie 
pusiaudienį, Soharui švelniai sūpuojantis ramioje jūroje, kaž- 
kas pamatė prie vairagalio būrį į skumbres panašių žuvų. Tik 
išmetus valą, ant kabliukų užkibo mėlynai žalsva žuvis. Prisi- 
jungus omaniečiams į vandenį pliumptelėjo dar 3—4 valai. Žu- 
vys godžiai puolė jauką, ir netrukus denyje plakėsi būsimi pus- 
tuzinio skumbrių pietūs. Tada, traukiant vieną žuvų, iš gelmės 
švystelėjo ryklys ir ją prarijo. Sutrikęs žvejys — tai buvo Musa- 
lamas - apsižiūrėjo traukiąs ne skumbrę, o keturių pėdų ilgio 
ryklį. Degindamas pirštus, valas nuvilnijo į jūrą, paskui nutrū- 
ko, ir ryklys pabėgo. Tada pastebėjome apie dvidešimt sam- 
brūzdžio priviliotų ryklių. Sukdami ratus jie gaudė skumbres, 
kurios, apimtos panikos, bandė pabėgti. Ilgai negalvojęs, Cha- 
misas Policija čiupo vieną ką tik pagautą Žuvį, atpjovė gabalą 
mėsos, užmovė ant didelio kablio ir sviedė masalą alkaniems 

rykliams. Nespėjus jaukui paskęsti, kablį su masalu beveik tin- 
giai apžiojo priplaukęs ryklys. Chamisas atleidinėjo valą tol, 
kol ryklys apsisukęs pradėjo plaukti tolyn. Tada užkirto. Po 
sekundės Chamisas grūmėsi su įsiutusiu grobuonimi. Virvė 
trūkčiojo, pjaustė vandenį. Jūra sukunkuliavo. Bandydamas 
ištrūkti, ryklys įnirtingai daužėsi, tačiau valas šį kartą buvo 
storas, o Chamisas traukė iš visos sveikatos, kone raumenys 
plyšo. Abdula, užšokęs ant borto, padėjo ištempti ryklį iš van- 
dens ir pritraukti prie borto. Gyvūną apėmė panika. Permestas 
per bortą, ryklys žnektelėjo ant denio ir pasiuto vartytis, danti- 
mis stvarstydamas visus pasiekiamus daiktus. Jūreiviai spruko 
nuo šios dantingos pragaro mašinos. Abdula pačiupo tvirtina- 
mąjį smeigtą ir ėmė talžyti rykliui per galvą. Aplink šokinėjan- 
tis Chamisas Jūrininkas badė liuko dangtį kramtantį gyvūną 
peiliu. 

Niekas nepastebėjo Jumos, kuris, ant senos takelažo virvės 
pririšęs didelį kablį, ką tik užkirto dar vieną ryklį. 

— Jaa Alach! - atsigręžęs suriko Abdula. 

Juma pagavo dar vieną ryklį. Pasikaišęs strėnajuostę, Ab- 
dula šoko jam padėti. 

— Jaa Alach! 

Ranka po rankos jie pradėjo traukti, ir tuoj į denį slystelėjo 
dar vienas gyvas ryklys - 80 svarų dūstančio, visa naikinančio 
įsiūčio, kurį reikėjo kažkaip sutramdyti. Bubt, bubt, prabilo 
vėzdai, Chamisas Jūrininkas tarsi šakele mosavo keturių pėdų 
ilgio metaliniu strypu ir ant ryklio pasipylė stiprūs, svaiginan- 
tys smūgiai. Triokšt, tekšt - į denyje kilusį chaosą įsliuogė dar 
vienas ryklys. Po visą denį džiaugsmingai rėkaudami bėgiojo 
omaniečiai. Vieni movė masalą, išpjaustinėjo kablius, kiti į de- 
nį tempė ryklius. Bumbsėjo vėzdai, švysčiojo peiliai. Štai mais- 
tas, kurio užteks ilgam. Privilioti šėlsmo, į medžioklės vietą 
atplaukė dar daugiau ryklių ir puolė kablius. Pajutę kraują, 
grobuonys pašėlo. Kai kurie nukando virves ir pabėgo. Kitus 
omaniečiai užkirto ir įtempė į denį. Atrodė, kad rykliams nebus 

galo. Ką tik jūroje nesimatė nė gyvos dvasios, o dabar aplink 
laivą švysčiojo ryškūs juodi šešėliai. Negalėjau suprasti, iš kur 
staiga jų tiek daug prisirinko. 

Denis virto skerdynių vieta. Aplink slydinėjo dantimis 
kaukšintys rykliai, kuriuos užmušti nebuvo lengva. Nepaisy- 
dami stiprių vėzdų ir peilių smūgių, gyvūnai vartaliojosi ir 
daužėsi. Telkšojo kraujo balos, iš žiaunų sunkėsi rausvos putos. 
Uodegomis žuvys talžė virėjo dėžę ir bortus. Rykliai puolė ir 
vieni kitus, kibo į uodegas kaimynams. 

- Bas! Užteks! - iš visų jėgų sušukau bandydamas perrėkti 
vėzdų bumbsėjimą ir susijaudinusių omaniečių šūksnius. Ma- 
čiau, kad maisto jau turime pakankamai. Be to, situacija denyje 
darėsi pavojinga. Anksčiau ar vėliau besiblaškantis ryklys nu- 
tvers kieno nors koją. Per dešimt minučių sugavome ir sėkmin- 
gai į denį užtempėme septynioliką ryklių. Galėjome gaudyti ir 
toliau, bet iš to nebūtume turėję jokios naudos. 

— Bas! Bas! - užrikau dar kartą. Galiausiai omaniečiai mane 
išgirdo, ir jų įkarštis ėmė vėsti. Vyrai atsitiesė, ant denio žvang- 
telėjo numetami vėzdai ir lazdos, keli jūreiviai įtraukė ir suvy- 
niojo žvejybos virves. Omaniečiai nurimo. 

Vis dėlto ši nuostabi diena dar nesibaigė. Tik pradėję lupti 
priekiniame denyje išrikiuotų ryklių odas, tolumoje išvydome 
artėjančius lietaus debesis. Šį kartą lietui buvome pasiruošę. 

— Greičiau! Išvyniokite brezentą, pasiruoškite vandens su- 
rinkimui, - įsakiau. - Endriu ir Teri, jūs semsite vandenį iš bre- 
zento, o Džiumailas su Diku pils į baką. 

Atsirito debesys - mus tarsi apglėbė drėgnos ir pilkos sie- 
nos. Prapliupo tropinis lietus. Tamsą nuplieskė drioksintys žai- 
bai, laivas virpėjo nuo griaustinio dundėjimo. Lietų renkanti 
komanda triūsė išsijuosusi - visur tiško brangus gėlas vanduo, 
stambūs lašai tekėjo burėmis, kunkuliavo denyje. Keli vyrai pri- 
bėgę įtempė brezentą po didžiosios burės nuotakuma. Vanduo 
kliokė į pagrindinę talpą - brezento vonelę, kur įsilipęs kiek ga- 
lėdamas greičiau brangų skystį sėmė vienas jūreivis. Prisemtą 

kibirą rankų grandinė nusiųsdavo prie liuko, kur paskutinysis 
žmogus švystelėdavo vandenį į baką. Kibiras po kibiro bakas 
pilnėjo. Nepaisydami permirkusių drabužių, vyrai džiaugs- 
mingai šypsojosi. Gavome, ko norėjome: per pusvalandį su- 
rinkto vandens užteks keturioms dienoms. Dar kelios liūtys, ir 
geriamo vandens problema išsispręs. Aidėjo griaustinis, švys- 
čiojo Žaibas. 

- Oi! - suriko Endriu ir iššoko iš brezento vonelės, kurioje 
sėmė vandenį. - Gavau per ranką! - Matyt, netoliese plykstelė- 
jęs žaibas sukėlė stiprią elektros iškrovą, pasiekusią vandens 
sankaupą brezente. 

Tuo tarpu kaip velniai virš ryklių palinkę sukosi Eidas ir 
Chamisas. Dundant griaustiniui, tvyksčiojant žaibams, pilkoje 
audros prieblandoje jie dyrė žuvims odas. Šmirkšintys omanie- 
čių peiliai lupo, skuto tiksliai atskirdami ryklieną nuo kaulų ir 
kremzlių. Pritardami širpčiojančių peilių smūgiams, omanie- 
čiai skandavo greitą, ritmišką priedainį. Galiausiai drėgnos 
rausvos ryklio mėsos juostos plekštelėjo ant denio. Ryklių odas, 
galvas, uodegas ir kitas atliekas omaniečiai išmetė už borto. 
Kliokiantis lietus nuplovė nuo denio kraują, iš pradžių špi- 
gatuose tekėjo raudoni, vėliau rausvi upeliai, kol galiausiai 
sublizgo švarios denio lentos. Per valandą jie paruošė ketvirtį 
tonos šviežios ryklienos - šitiek maisto įgulai turėtų užtekti ke- 
lioms savaitėms. Truputį ryklio mėsos iškepėme ir suvalgėme 
tą patį vakarą, likusią dalį, vis pabarstydami druska, sukrovė- 
me šalia priekinio liuko. Pakilus saulei, mėsą džiovindavome 
išdėlioję ant bortų. Rykliena po truputį gedo ir stipriai dvokė, 
tačiau tai buvo be galo mums reikalingos maisto atsargos. 

Kitą savaitę patobulinome lietaus surinkimo techniką. Bre- 
zentą laikėme paruoštą denyje ir, kai tik nukrisdavo pirmieji la- 
šai, denio sargyba ištempdavo medžiaginę vonelę. Dažniausiai 
lietus užeidavo naktimis, praėjus dviem valandoms po saulėly- 
džio - tada pasibaigdavo mūsų naktiniai pasisėdėjimai po ties 
pagrindiniu liuku kabančia žibaline lempa, apšviečiančia visą 

laivo triumą. Čia, po lempa, pavalgę vakarienę pailsėti susi- 
rinkdavo nebudinti įgulos dalis. Vieni lošdavo jūreivių ypač 
pamėgtais šachmatais, kiti skaitė ar paprasčiausiai snūduriavo. 
Per rankas virėjas pasiųsdavo niekad jūreiviams neatsibostan- 
čių datulių lėkštę. Toliau, priekinio denio prietemoje, matėsi 
besiilsinčių, tyliai besišnekučiuojančių omaniečių siluetai, gir- 
dėjosi švelnus būgnų dundesys. Kitas žibintas kabėjo aukščiau, 
ties vairagaliu, kur budėdavo šturmanas, pučiant vėjui vairuo- 
jantis laivą ar tiesiog besižvalgantis, atsirėmęs į bortą. Kartais 
Endriu išsitraukdavo gitarą ir, nutilus omaniečių būgnams, im- 
davo groti jūreiviškas melodijas. Dažniausiai naktys būdavo 
per daug debesuotos, kad galėtum stebėti žvaigždes, bet kar- 
tais dangus taip išsigiedrindavo, kad žvaigždėmis besidomintis 
Nikas Holis galėdavo surasti net mažiausius jūreiviams kelią 
rodančius dangaus šviesulius. Tada, dvelkiant brizui, užslink- 
davo stebuklų naktis. Atrodė, kad Soharas slysta sidabru, o jo 
trikampės burės remia dangų. Dieną laivą sekęs delfinas naktį 
prisiartindavo, imdavo šokinėti ir vartytis, keldamas švytinčius 
ratilus ir kunkuliuojančias bangeles. 

Pagrindiniame denyje kabantis žibintas buvo vienintelė 
Soharo signalinė šviesa, kadangi raudonoms ir žalioms lempu- 
tėms, su kuriomis išplaukėme iš Maskato, nebeužteko baterijų 
energijos. Sūrus oras ir lietūs visiškai sujaukė laivo elektros 
įrangą - laidai sudrėko ir surūdijo. Akumuliatorius išleido dva- 
sią, atsarginis pakrovėjas veikė tik priešokiais, jo vos pakakda- 
vo radijo siųstuvui. Siųsdami laivo koordinates, galėjome pasi- 
kliauti tik savo omaniečių draugų, radistų mėgėjų, budrumu. 
Diena po dienos, klausydamiesi tolydžio silpnėjančių Soharo 
signalų, jie pradėjo nerimauti. Radistai pastebėjo, kad laivas 
nė kiek neartėja prie tikslo. Soharas kaip priklijuotas kėpsojo 
mažame Indijos vandenyno lopinėlyje. 

Kovo 23-ąją tik per plauką mirties išvengė Ričardas. Laivą 
buvo sukaustęs štilis. Pasiėmęs ant bambuko koto pritaisytą 
fotoaparatą, Ričardas nusprendė paplaukioti. Iškėlęs kartį lyg 

periskopa jis, norėdamas nufotografuoti stovintį Soharą, nusiy- 
rė tolyn į jūrą. Pusę valandos periskopas svyruodamas sukinė- 
josi aplink laivą, Ričardas pamažu tolo. Pradėjome nerimauti, 
riktelėjome, kad sugrįžtų, tačiau įsijautęs fotografas neišgirdo. 
Pastebėjau keičiantis vandens spalvą, kvėptelėjo lengvas bri- 
zas, artėjančio vėjo pranašas. Tuojau Soharas pajudės. Grasi- 
nančiai virptelėjo burės. Net jas nuleidus vėjo nešamas laivas 
plauktų greičiau nei mus besivejantis Ričardas. Vėl surikome, 
bet Ričardas negirdėjo. Ėmėme lyg pamišę šaukti ir mojuoti 
rankomis. Išniręs iš vandens Ričardas irgi mums draugiškai pa- 
mojavo. Jis dar nesuvokė gresiančio pavojaus. Tuo tarpu pusė 
įgulos šokinėdami ant bortų šaukė: 

— Ričardai! Grįžk į laivą! Vėjas! Vėjas! 

Galiausiai fotografas susivokė. Periskopas kryptelėjo į šo- 
ną, ir Ričardas pašėlo taškytis laivo link. Tačiau jau buvo beveik 
per vėlu. Brizas ėmė Soharą stumti - pažiūrėti laivas judėjo ap- 
gaulingai lėtai, bet iš tikrųjų daug greičiau už greičiausią plau- 
kiką. 

— Nuleiskit bures, - įsakiau. - Apsukit laivą. 

Soharas stabtelėjo ir toliau dreifavo skersas. Plaukiant tokiu 
greičiu, didžioji burė laivą darė beveik nevaldomą. 

— Ričardai, virvė! Plauk prie saugos virvės! —- šaukė visi 
modami rankomis. Iš vandens kyščiojo baltas persigandusio 
Ričardo veidas. Nors aiškiai nusivaręs, jis nepaleido iš rankų 
savo fotojtaiso. Iš paskutiniųjų kapodamas vandenį, mūsų fo- 
tografas sugriebė saugos virvę. 

— Laikykis! 

Tarsi vandens prisisiurbusį garnį Ričardą dabar vilkome 
paskui laivą. Nors plaukėme mazgo ar dviejų greičiu, fotogra- 
fas nesugebėjo pats prisitraukti iki laivo — buvo pernelyg pa- 
vargęs. 

— Laikykis, mes tave įtrauksim! 

Ėmėme tempti saugos virvę. Ėjosi sunkiai, Ričardas pama- 
žu artėjo prie vairagalio. Galiausiai jis pasiekė vairą, tačiau dar 

reikėjo jį įtempti į 12 pėdų virš jūros iškilusį deni. Virvė jau kėlė 
ji viršun, mačiau, kad jo jėgos sparčiai senka. Greit neišlaikęs 
paleis lyną. Ričardo krumpliai pabalo nuo įtampos, veidą iš- 
kreipė panika. Žinoma, fotoaparato jis nepaleido. 

— Mano fotoaparatas, - šaukė. - Paimkit fotoaparatą! - 
Kliūstelėjus bangai iš Ričardo burnos atsklido tik neaiškus gar- 
galiavimas. 

Velniop tą fotoaparatą, pagalvojau, turi ir kitų. 

— Mesk jį, Ričardai! - Bet kur tau, fotografas neklausė. Kaž- 
kuris jūreivis persisvėrė per bortą, nutvėrė bambuko lazdos ga- 
lą ir iškėlė viršun. Dabar fotografas puolė į neviltį. 

— Nebegaliu išsilaikyti! Paleisiu, - rėkė, - nebeturiu jėgų! 

Piteris ir Chamisas Policija puolė į vairagalio tualetą. Cha- 
misas laikė Piterį už kojų, šis nusileidęs sučiupo Ričardą už 
rankos. Sugriebęs nelaimėlio riešą, iš visų jėgų trūktelėjo aukš- 
tyn. Kažkas pagavo kitą Ričardo ranką ir pritempė jį prie laivo 
šono. Trečia ranka nutvėrė fotografą už glaudžių, ir visi kar- 
tu įkėlė sveiką ir gyvą, tik iš nuovargio drebantį Ričardą į denį. 
Jis pažadėjo niekada nesimaudyti toli nuo laivo neatsiklausęs 
leidimo. l 

Ričardo vos nepražudęs lengvas vėjelis pūtė iš pietvaka- 
rių: sulaukėme pirmo ženklo, kad orai pradeda keistis, ir įgula 
ėmė viltingai dairytis į vakarų musoną pranašaujančius debe- 
sis. Vėjas keitėsi lėtai. Pūtė nesmarkus, tolydžio kryptį kaitalio- 
jantis brizas. Kokią valandą vėjas mus nešdavo tinkama krypti- 
mi, tada nuščiūdavo arba, dar blogiau, imdavo pūsti iš šiaurės 
rytų. Įgulos nuotaika suprastėjo. Kai kurie europiečiai tapo irz- 
lūs ir atsainūs, pradėjau nerimauti, kad jiems visai netrūktų 
kantrybė. Omaniečiai, priešingai, atrodė daug ramesni. Kartais 
išvysdavau susirūpinusį veidą, surauktą kaktą, tačiau žinojau, 
kad jie tiki viską gerai pasibaigsiant. 

Nuobodžiaujantys jūreiviai stengėsi nusigriebti kokio nors 
užsiėmimo. Timas Redmanas siuvosi brezentinį jūreivio švar- 
ką, Nikas mokėsi rišti mazgus, mokslininkai tęsė savo stebė- 
jimus. Deivas Bridžas pradėjo siūtis sudėtingą daugiakišenę 

rankinę kino juostoms. Taip besidarbuodami galiausiai pasie- 
kėme Sumatrą. 

Jūreiviai griebdavosi bet kokio prablaškančio užsiėmimo, 
mes net bandėme prisijaukinti mažą žuvėdrą, sekusią laivą nuo 
Šri Lankos. Kaip ir mes, vargšas paukštis atsidūrė toli nuo 
kranto, todėl laikėsi arti laivo - dieną sukiodavosi ratu aplink 
Soharą, naktį nutūpdavo denyje. Šis mažas ir grakštus sparnuo- 
tis puikavosi gražia uodegos vėduokle, ilgais smailėjančiais 
sparnais, baltu kūnu, išmargintu tamsiomis dėmėmis, raudo- 
nomis kojomis ir gana komiška apvalia galvute su plonu ilgu 
snapu. Naktį žuvėdra nutūpdavo prie vairininko, tiesiai į lem- 
pos apšviestą denio lopinėlį. Paukštis leidosi paimamas, tiesa, 
nerimavo, todėl pagirdę palikdavome jį ramybėje, ir naktį vai- 
ragalyje boluodavo šviesi figūrėlė. Sudundėjus griaustiniui, 
žuvėdra baisiai išsigąsdavo ir, siaučiant lietui ir vėjui bandy- 
dama išsilaikyti denyje, vasnodavo sparnais ir svyrinėdavo. 
Tada mes paukštį užkeldavome į pastogę šalia vairo ir palik- 
davome borto užuovėjoje. 

Balandžio 4-tą sušaukiau visus į susirinkimą juto denyje. 
Susirinkusi įgula sužiuro į brėžinį, patiestą ant dangčio. Šį brė- 
žinį aš tyčia nuo visų slėpiau, nenorėdamas skelbti laivo koor- 
dinačių - vienintelis laive žinojau, kad mes beprasmiškai suki- 
nėjamės mažame okeano lopinėlyje. Dabar parodžiau pieštuku 
nubrėžtas ratus sukusio laivo kreives. 

— Gerai, kad anksčiau šito neparodei, būčiau puolęs į ne- 
viltį, - sumurmėjo Timas Redmanas. 

— Nenorėjau jūsų jaudinti, - pasakiau. - Mūsų dar laukia 
600-700 mylių kelias, ir turint omeny, koks vėlyvas ir nepasto- 
vus pietvakarių musonas, dar neaišku, ar atlėkęs vėjas pūs į 
mums patogią pusę. Turime pakankamai ryklienos, surenka- 
me nemažai lietaus vandens. Vienintelis mūsų rūpestis - anglių 
atsargos. Ibrahimas man sakė, kad anglių liko dviem savai- 
tėms. Tad nuo šiol mes gaminsime tik vieną karštą patiekalą 
per dieną. 

Eidas prašneko arabiškai, Musalamas išvertė: 

— Jis sako, kad mes turėtume gerti arbatą tik du kartus per 
dieną. 

Pritariau. 

- Tr jeigu mūsų žvejams gerai seksis, visada turėsime švie- 
žios žuvies ir ryklienos, - pasakiau jam. 

Omaniečiai linksmai nusišypsojo. 

- Žuvis, datulės, ryžiai ir vanduo. To jūreiviams ir reikia! — 
mestelėjo visiškai nesusirūpinęs plačiapetis Abdula ir, žybtelė- 
jęs akimis, nukulniavo deniu, švytruodamas savo gauruotomis, 
šleivomis kojomis. 


Jūros vėžlys bisa 

Skersinio lūužimas 


Soharą gniaužusi štilio ranka pamažu atlyžo. Ankstyvomis 
balandžio 5 dienos valandomis pakilo pietvakarių brizas ir pū- 
tė iki vidurdienio. Kai vėjas, sukeldamas laive pagyvėjimą, pa- 
keitė kryptį, sustiprėjo ir pagavo visas iškeltas bures, Soharas 
šoko į priekį lyg rimbu paragintas lenktynių arklys. Staiga ėmė- 
me lėkti 8 ar 9 mazgų greičiu - po laivo šonais tiško vanduo, 
burės įsitempė. Džiaugsmingai šūkaudami, omaniečiai skubėjo 
atrišti antrą kliverį. Vėjas pagriebė dar nė iki pusės nepakilusią 
burę ir išpūtė tartum spinakerį. Soharo greitis padidėjo dar vie- 
nu mazgu. Pažvelgęs atgal, išvydau įsitempusius žvejybinius 
valus; neatlaikiusi įtampos, garsiai triokštelėjusi per pusę lūžo 
bambukinė meškerė. 

Pasikeitus orui, pakito ir jūra. Buvome kasmetinės vande- 
nyno metamorfozės liudininkais, patyrėme rimstantį šiaurės 
rytų Musoną, trumpą tarpinį štilį ir kylantį pietvakarių muso- 
ną. Į vėjo pasikeitimą reagavo ir jūros gyvūnai. Kur anksčiau 
tyvuliavo tušti vandenys, tik retkarčiais sudrumsčiami pilot- 
žuvių tuntų ar nežinia iš kur atsirandančių ryklių, dabar virte 
virė gyvenimas. Pasirodė paukščiai. Bangose nardė ir vartėsi 
žuvys skraiduolės. Pro laivą mėliu, auksu ir sidabru blykstelė- 
jusios praplaukdavo korifenos. Staiga pradėjo gerai kibti. Gau- 
dėme puikius šviesiai sidabrinius 18 colių ilgio tunus. Beveik 
kiekvieną vakarą pagaudavome 10-15 žuvų. 

Omaniečiai džiūgavo. Širdyje visi jie buvo žvejai ir išma- 
nė, kaip naudotis valu ir kabliuku. Denyje kunkuliavo darbas - 

jūreiviai tikrino valus, aštrino kabliukus, darė naujus masalųs 
iš spalvotos medžiagos skiaučių. Eidas nukniaukė atsarginį švį- 
no svarstį ir supjaustęs jį prigamino švino svarelių žvejybai. 
Kiekvienas omanietis po bortais turėjo pasikišęs savo Žvejybos 
rinkinį, tačiau niekas žvejyboje neprilygo Chamisui Policijai, 
kuris šiam amatui tarsi buvo sutvertas. Valandų valandas jis 
nepailsdamas entuziastingai mėtydavo savo valą. Nenuostabu, 
kad Chamisas pagaudavo daugiausia žuvų, pagaudavo net ta- 
da, kai kitų kabliukai tuščiai mirkdavo vandenyje. Jei kas nors, 
pamatęs blykstelint korifeną, pašaukdavo Chamisą, šis keliais 
šuoliais prišokdavo prie borto, sviesdavo savo valą ir - ką jūs 
manote - užkirtęs vienintelę žuvį, omaniečiams valiuojant, 
įtraukdavo ją į denį. 

Keisčiausia, kad tunai kibdavo vakarais, tuo pačiu laiku, ir 
visada ištraukdavome vienodo dydžio žuvis. Šis laimikio regu- 
liarumas stebino todėl, kad dabar, pučiant palankiems vėjams, 
Soharas per dieną nuplaukdavo 40-60 mylių. Atrodė, kad šalia 
mūsų visada sukinėjasi tunai. Tada ir pastebėjome keistą reiš- 
kinį - laivą nesitraukdami lydėjo dideli žuvų būriai. Nesvarbu, 
ar Soharas, ištikus štiliui, sustodavo dienai ar, atūžus patogiam 
vėjui, per parą nuplaukdavo 70 mylių, žuvys laivo neapleido. 
Dar viena keistenybė - žuvys būriuodavosi Soharo priekigalyje, 
niekada - vairagalyje. Tai rodė jūros paukščiai. Dieną priešais 
laivą sukosi Žuvis medžiojančios Žuvėdros. Kartais paukščiai 
pasidalydavo į du ar tris būrius, ir kiekvienas būrys atsiskyręs 
medžiodavo skirtinguose žuvų sambūriuose. Žuvėdros visada 
sūkuriavo priešais laivą arba išsirikiuodavo iki Soharo vidurio 
nusitęsiančia kreive. Net kai žuvų būriai išsisklaidydavo ar 
nerdavo giliau ir žuvėdros pakilusios laukdavo grobio sugrįž- 
tant, keli paukščiai sukinėdamiesi priešais laivą ar šalia jo „ėjo 
sargybą“. 

Naktį keistenybės nesibaigdavo: sutemus žuvų būriai pri- 
plaukdavo prie pat laivo. Kaip tik tada, kai žuvys, ieškodamos 
maisto, prisiartindavo per valo užmetimą, omaniečiai pradėda- 
' vo traukti tunus. Per valandą prižvejodavome vakarienei ir ki- 
tos dienos pietums. Paryčiui tunai pasitraukdavo, veikiausiai 

toliau į priekį nuo laivo. Naktį, persisvėrus per turėklus ir ga- 
lingu prožektoriumi švystelėjus į vandenį, atsiverdavo fantas- 
tiškas reginys — tūkstančių tūkstančiai žvilgančių žuvų apsu- 
pusios lydėjo laivą. Jos neatsiliko - nesvarbu, ar Soharas plaukė 
2 ar 7 mazgų greičiu. Tai buvo keistas reginys. Šių mažų, nuo 
8 colių iki pėdos ilgio žuvų rūšies nustatyti negalėjome, nors jų 
aplink laivą buvo tiršta. Pakėlus žibintą aukščiau ir nukreipus 
spindulį toliau į jūrą, ten išvysdavome plaukiant didesnes ki- 
tokios rūšies žuvis. Tad šalia Soharo po vandeniu slydo maži, 
toliau - didesni šešėliai. 

Su tokiu reiškiniu dar nebuvau susidūręs, jo paaiškinti ne- 
galėjo ir Soharo jūros biologai. Jų manymu, galbūt Soharas tapo 
žuvų orientyru ir kažkaip įtakojo būrių formavimąsi, arba, ga- 
limas dalykas, aplink laivą susikūrė visa ekosistema - mažos 
žuvelės maitinosi prie Soharo prilipusiais polipais ir jūrų žo- 
lėmis, didesnės žuvys medžiojo mažesnes, ir taip toliau. Bet 
kokiu atveju Soharas buvo šios maisto grandinės centras. Tiesa, 
mes nežinojome, ar laivą visą laiką lydi tos pačios žuvys. Gal 
vienos žuvys prie laivo prisijungdavo, kitos pasitraukdavo, ta- 
čiau dėl vieno reiškinio buvome tikri: Soharo eskortas kartu su 
laivu nukeliavo 400 mylių. Niekas negalėjo įminti šios jūros 
mįslės. 


- Kapitone! Kapitone! - pro denio liuką atsklidęs susirūpi- 
nęs balsas mane bematant pažadino. Išsiritau iš gulto. Prieš pat 
auštant naktis buvo tamsiausia. Mane šaukė budėjimo vadovas 
Chamisas Policija. Din, din, din - įnirtingai žvangėjo nelaimės 
varpas. Pačiupau prožektorių ir nulėkiau trapu aukštyn. Išniręs 
į deni, išvydau prie vairo stovintį Terį - išsižiojęs jis spoksojo į 
pagrindinį skersinį. Pakėlęs galvą, išvydau tikrą chaosą. Didy- 
sis 81 pėdų ilgio skersinis buvo lūžęs per pusę, ir dabar viršuje 
nevėkšliškai karojo virvių ir burių prilaikomas jo 30 pėdų liku- 
tis. Kita pagrindinės burės dalis plakėsi apsivyniojusi aplink 
stiebą. Kiekvienąkart laivui kryptelėjus į šoną, sulūžęs skersinis 
siūbtelėdavo skersai denio, grasindamas sužaloti jo kelyje atsi- 
dūrusius jūrininkus. 

Kai prisimerkęs pro lašnojantį lietų bandžiau nustatyti pa- 
darytą žalą, pasigirdo siaubingas minkštas bumbtelėjimas ir 
slopus sužeisto žmogaus riksmas. Tarsi kam būtų trinktelėta į 
paširdžius. Kažkas suriko: 

— Daktarą! - ir iš tamsos išniro dviejų omaniečių vedamas 
Chamisas Policija. Chamisas atrodė prastai - išbalęs, susiėmęs 
už šono. Sužeistąjį tolydžio purtė sunkus kosulys. - Lūžo šon- 
kaulis, - pagalvojau paniuręs, - negano to, kad sulūžo skersi- 
nis, dar netekau vieno geriausių jūreivių. 

Chamisą paguldė ant denio dėžės, ir Nikas Holis pradėjo 
apžiūrinėti žaizdą. 

- Visi ne omaniečiai - į užpakalinį deni, - sušukau, kadan- 
gi į denį lipo vis daugiau įgulos narių. Nubėgę į savo vietas jie 
ėmė laukti įsakymų. Svarbiausia dabar, nesuplėšant takelažo ir 
daugiau nieko nesužeidžiant, nuleisti sulaužytą skersinį į denį. 

— Piteri, Dikai, Teri! Jūs prilaikysit nusileidžiančio skersi- 
nio galą. - Nubėgę prie dešiniojo borto, jie atpainiojo skersinio 
drūtgalį laikančias virves. 

- Leiskit! Pamažu leiskit! - sušukau omaniečiams. 

Džiumailas ir Salehas, jau išpainioję pagrindinius lynus, 
tik ir telaukė mano komandos. 

- Leiskit! Atsargiai! - Pamažu atleidžiant masyvią penkių 
colių storio virvę, sulaužytas skersinis, apvyniotas didžiąja 
bure, ėmė slysti palei stiebą žemyn. 

- Lėtai! Lėtai! Eidai! Abdula! Štagus atremkit į kairįjį bortą. 

Abu omaniečiai nubėgo pertvarkyti takelažo, idant nokrė- 
ja slysdama nesusipainiotų. 

- Musalamai! Chamisai Jūrininke! Čiupkit sulaužytą galą. 
Atsargiai. Apsukit jį virve. 

Du jūreiviai sugriebė sulūžusios nokrėjos galą. Iš pradžių 
skersinis jų vos neišsviedė per bortą, laimei, į pagalbą suskubo 
Abdula, Juma ir Eidas. 

— Nebeleiskit! Sulaikykit ją! Daugiau žmonių prie skersi- 
nio galo! Perkelkit ji per bortą! Viens, du, trys, keliam! - Galin- 
gai trūktelėję, vyrai permetė skersinio galą per boftą - dabar 
galėjome be pavojaus nuleisti nokrėją. 

Iki denio likus dešimčiai pėdų, skersinis užstrigo — jį su- 
stabdė milžiniškas šlapių burių plotas. 

— Nupjauti bures! - Įsakymą akimirksniu šoko vykdyti įgu- 
los „senelis“, patyręs Juma. Užsliuogęs pagrindiniu lynu, perli- 
po ant skersinio ir tarsi katė nubėgo iki beifuto žiedo. Čia Juma 
pradėjo greitai atrišinėti bures laikančias virveles. Pažvelgiau į 
vairagalį. Ant skersinio drūtgalio, kyšančio per penkias pėdas 
nuo laivo galo, sėdėjo Teris: apsivijęs skersinį kojomis ir laiky- 
damasis viena ranka, jis peiliu įnirtingai kapojo tvirtinamuo- 
sius virvių raiščius. Kiekvieną sekundę galėjo įvykti nelaimė. 
Pūtė tolygus šešių balų vėjas, sugadinta burė grėsmingai plaz- 
dėjo. Kiekvieną kartą laivui kryptelėjus, virvių raizgalynė pa- 
vojingai slysteldavo. Iš tvarkingos skersinio ir takelažo simet- 
rijos liko sulūžusių rąstų ir susipainiojusių virvių makalynė. 
Soharas skaudžiai nukentėjo. 

Kabindamasis į suglebusias bures Timas Redmanas bre- 
zentu užsikorė į 12 pėdų aukštį - iki sulūžusio skersinio. Išsi- 
traukęs peilį, Timas nupjaustė likusius burės laikiklius. Nukir- 
tęs paskutinį, jis įspūdingai šlumštelėjo į burių „lovą“. 

— Gyvas? - sušukau išsigandęs. 

— Gyvas, - atsakė iš permirkusių virvių krūvos išnirusi 
susivėlusi galva. 

— Gerai, patraukit nuleidžiamąsias burių virves, visi kartu 
nuneškit bures į apatinį denį. Nuleiskit ir pritvirtinkit skersinį. 

Po dešimties minučių darnaus darbo suvaldėme laive įsi- 
viešpatavusį chaosą. Galėjome atsipūsti. 

— Išgerkim arbatos ir pailsėkim, padarytą žalą apžiūrėsim 
išaušus. 

Niūri, drėgna aušra atskleidė visus Soharo sužalojimus. 
Pagrindinis skersinis buvo sutrupintas. Staiga pasikeitęs, vėjas 
prispaudė bures prie stiebo, kuris, laimei, atlaikė. Spaudimas 
tarsi šakelę perlaužė skersinį - iš puikiausios medienos išskap- 
tuotą pėdos storio rąstą. Dabar denyje gulėjo dantytas sulau- 
žyto skersinio drūtgalys, bolavo medžio nuolaužos. Minutę pa- 
galvojau, gal galėtume sutaisyti skersinį kaiščiais sujungdami 

perlaužtus galus, tačiau toks darbas siūbuojančiame laive būtų 
sunkus ir ilgas. Be to, nežinojau, ar suremontuotas skersinis iš- 
laikytų milžinišką pagrindinės burės svorį. Žvilgtelėjus į vieną 
sulaužyto skersinio galą, man kilo idėja. 

— Dikai ir Endriu, išmatuokit ilgiausią išlikusį rąstą ir pra- 
neškit man jo ilgį. 

- 49 pėdos, - po kelių minučių išgirdau atsakymą. 

— Puiku. Nulyginsime lūžio apgadintą galą ir įrengsime 
laikiną takelažą — ant išlikusios skersinio dalies pakabinsim at- 
sarginį bizanį. Dydžiai beveik atitinka. 

Piteris Dobsas ir Timas Redmanas pjūklu ir kaltu suap- 
valino nulaužtą rąstgalį. Jiems baigus, omaniečiai apie valandą 
balansavo sutrumpėjusį skersinį. Tada pririšome atsarginį bi- 
zanį. Išpainiojome ir kruopščiai sutampėme štagus ir lynus, ir 
su specialia lyno traukimo daina komanda užtempė laikiną bu- 
rę į stiebo viršūnę. Sužiurome į viršų mėgindami įvertinti nau- 
jos burės efektyvumą: keista, bet didelio skirtumo nesijautė. 
Nepaisant keistos kliverio ir dviejų bizanių kombinacijos, So- 
karo takelažas atrodė tvarkingas ir tvirtas. Burės gražiai išsi- 
pūtė ir, nors greitis trečdaliu sumažėjo, Soharas guviai slydo 
vandeniu. Po skersinio lūžimo praėjus septynioms valandoms, 
laivas vėl laikė kursą į Sumatrą, o įgula dar kartą įrodė savo 
profesionalumą. 

Vėl ėmiausi skaičiuoti laiką ir atstumą. Plaukiant tiesia 
linija, iki Sumatros liko 450 mylių, o anglių turėjome tik pen- 
kioms dienoms. Abejojau, ar jų užteks, ir turėjome ruoštis val- 
gyti šaltą maistą. Galėjau tik guostis, kad mums negresia mais- 
to ir vandens stygius. Per pastarąsias tris dienas surinkome 
200 galonų lietaus vandens, ir dabar laivo bakuose teliūskavo 
trijų savaičių vandens atsargos. Kas naktį omaniečiai pagau- 
davo žuvų, sudarančių du trečdalius dienos maisto normos, ir 
mes puikiai vertėmės su ryžiais, datulėmis ir žuvimi. 
| Trumpai tariant, mes susigyvenome su jūra ir „pasiekėme 
harmoniją. Skersinio lūžimas parodė, jog, atsitikus nelaimei, 
sugebame savimi pasirūpinti. Paaiškėjo, kad plaukiant gerai 

aprūpintu laivu, bocmano saugyklose turint pakankamai vir- 
vių ir burių, nebaisūs jokie pavojai. 

Per pastaruosius keturis jūroje praleistus mėnesius išmo- 
kome skaityti laivo ženklus, garsu ar vaizdu sufleruojančius, ką 
reiktų pataisyti. Sužinojome, kurios detalės linkusios greičiau 
susidėvėti, kurias reikia reguliariai keisti. Išmokome, kaip ge- 
riausia įtempti virves, sureguliuoti bures ir subalansuoti vairą, 
idant laivas plauktų tolygiai. Pasikeitus vėjui ir prireikus Soharą 
„perrengti“, laive nebekildavo sąmyšio. Kiekvienas vyras žino- 
jo savo vietą ir pareigas, ir viskas eidavo kaip sviestu patepta. 
Pripratome ir prie naktinių liūčių. Nukritus pirmiesiems la- 
šams, denio sargyba išvyniodavo brezentinius liukų dangčius, 
užgesindavo žibintus ir užsitempdavo vaškytines. Nebudinti 
įgulos dalis triume suslėpdavo drėgmės bijančius daiktus, o pa- 
tys susigūždavo po tentais, saugančiais nuo pro perdžiūvusias 
denio lentas tekančių upelių. Po lietaus nuritus liukų dangčius, 
į apatinį denį plūsteldavo dieviškai šviežias oras. Sunkiausia 
buvo iškęsti triumo dvoką - dusinantį troškaus oro, triumo du- 
jų, virvių, žmonių kūnų ir laivo atsargų kvapų mišinį. Šilto, 
sunkaus oro banga ryte liukus atidarantiems denio sargybi- 
niams užimdavo gerkles: dvokė puvėsiais. 

Nenuostabu, kad devyniasdešimt procentų laiko jūreiviai 
praleisdavo denyje, kuo toliau nuo gerklę užimančio triumo 
kvapo. Denyje dirbome, ilsėjomės, kada galėjome, ir miegojome 
išsitiesę ant lentų po atviru dangumi. Vis labiau susigyvenome 
su jūra. Pastebėdavome nežymius vandens spalvos pakitimus, 
bangų pavidalą ir dydį, jausdavome vandenyno nuotaiką. Ste- 
bėdavome besikeičiančias mūsų nuolatinių bendrakeleivių - jū- 
ros paukščių - būrių formas. Žiūrėjome, ar jie skraido aukštai 
ar žemai, pasidaliję į mažas grupeles ar laksto būriu. Pastebėjo- 
me ir naujų rūšių - prie jau pažįstamų žuvėdrų prisijungė plė- 
šikai ir kiti tropiniai paukščiai. Pakilus jūroje sambrūzdžiui, 
mes susijaudindavome kartu su paukščiais: išnirus paviršiaus 
žuvis medžiojančiam 30-40 pėdų ilgio banginiui, danguje ir 
denyje nugriaudėdavo pašėlęs riksmas. 

Pamažu tapome organiškomis laivo dalimis, atliepiančio- 
mis jo judesius ir nuotaikas. Eilinio štilio sustabdytam Soharui 
lėtai krypuojant mes taip pat tingiai snūduriuodavome, tačiau 
vėjui sustiprėjus ir laivui suskubus pirmyn įgulos nuotaika ati- 
tinkamai pasikeisdavo — laivą apimdavo veiklos, azarto jaus- 
mas. Širdys suspurdėdavo pagalvojus, kad po kiliu praslysta 
dar kelios mylios. Kartais Soharas puikiai atsimokėdavo mums 
už darbą. Pučiant vidutiniškam 4 ar 5 balų vėjui, laivas lėkdavo 
it greitasis traukinys. Kad ir su laikinais skersiniu ir bure, jis iš- 
vystydavo 6-7 mazgų greitį ir sparčiai trumpino iki išsilaipini- 
mo likusias jūrmyles, skrosdamas jūrą, tarsi slystų gerai pra- 
mintu taku. 

Tuomet omaniečiai atkusdavo: plepėdami ir šypsodamiesi 
jie kiek pareguliuodavo bures ir išsitraukdavo savo mėgiamus 
žvejybos reikmenis. Jau seniai nustojau reikalauti, kad viršun 
lipantys Salehas ir Eidas užsirištų saugos virves. Užsikirtus 
burei ar virvei, jie nebijodami nukristi iš 50 pėdų aukščio aki- 
mirksniu užsliuogdavo takelažu į viršų. Greitai omaniečiais pa- 
sekė ir europiečiai: iš visų mūsų atletiškiausią Piterį dažnai ma- 
tydavai stiebo viršūnėje besidarbuojantį kartu su Eidu - juodos 
ir bronzinės spalvos kūnai, abu apsirišę strėnajuostes ir turba- 
vėjo stiprumą ir laivo būklę pagal omaniečių keliamą triukšmą. 
Jeigu jie komandas vieni kitiems šūkaudavo linksmai, žinok, 
kad viskas einasi puikiai. Kai šauksmai virsdavo trumpais stac- 
cato, tai reiškė, kad kyla vėjas. Jūreiviams nutilus, žinojau, kad 
jie laukia kapitono nurodymų. 

Naktį, kai nurimusį laivą užgriūdavo vėjas ir lietus, iš 
nekantrumo šurmuliuojantys, trykštantys energija omaniečiai 
iššokdavo viršun pro denio liuką vilkdamiesi vaškytines. Pra- 
ūžus škvalui, palikusiam šlapią blizgantį denį ir permirkusias 
bures, visi džiaugsmingai pasigamindavo „lietaus patiekalą“ — 
17 svarų sutraiškytų datulių sumaišoma su aliejumi, pašildo- 
ma keptuvėje ir pridedama žvėriškai daug česnako. Slidžius 
šios riebios masės gabalus visi plėšė pirštais ir rijo. Omaniečių 

nuomone, ir aš visiškai jiems pritariu, tai geriausias būdas ap- 
šilti ir pasistiprinti po šalto lietaus. Tiems europiečiams, kurie 
negalėjo pakęsti šio riebaus ir lipnaus saldėsio, teko kentėti šal- 
tį. Kai užeidavo dar vienas lietus ir uždarydavome liukų dang- 
čius, česnako smarvė permušdavo net triumo dvoką. 

Net laivui sustojus štilyje, keistasis žuvų eskortas savęs 
pamiršti neleido. Vanduo aplink Soharą sumirgėdavo dėmelė- 
mis — tai mažos šešių colių žuvelės šokinėdamos medžiojo 
mailių. Sumanę paplaukioti ir nušokę nuo nejudančio laivo, 
Soharo šešėlyje rasdavome ištisas jūros faunos kolonijas. Šalia 
vairo be perstojo sukinėjosi pilotžuvės. Ertmėje tarp vairo ir 
korpuso apsigyveno pakeleivingas krabas, kurį matydavome 
korpusu ropojant į kasdienę medžioklę. Kartais įsidrąsinęs jis 
atitrūkdavo nuo laivo ir, pagriebęs maisto gabaliuką, įnirtingai 
nusiirdavo atgal į savo slėptuvę. Visada sutikdavome remorų, 
ant kurių galvų kėpsojo tipiški rantytus sportbačių padus pri- 
menantys čiuptuvai. Kartas nuo karto remoros prisiklijuodavo 
prie laivo, tuo ypač erzindamos omaniečius. Jeigu remora pra- 
rydavo jauką, ji bematant nerdavo po laivu ir prisiklijuodavo 
prie dugno. Laimingas žvejys vaizdavosi užkirtęs puikų laimi- 
ki, bet įsiręžęs į denį ištraukdavo tik nedidukę remorą. Efektin- 
giausiai su remoromis kovojo laivo gydytojas. Persisvėręs per 
vairagalio tualetą, Nikas harpūnu tol varstydavo jų galvas, kol 
prisirinkdavo pakankamai žuvies pusryčiams. 

Du kartus matėme, kaip aplink Soharą plaukiojančias žu- 
vis apima didėjanti panika. Kiekvienąkart mus įspėdavo 
paukščiai — pastebėję atplaukiant didesnius grobuonis, jie im- 
davo blaškytis ir garsiai vieni kitiems klykti. Tada žuvėdros 
išsirikiuodavo ir kiek nutolusios skrisdavo laivo priekyje. Po 
paukščiais sublyksėdavo baltos didelių žuvų sukeltos purslų 
dėmelės. Priplaukę arčiau, išvysdavome šimtus šokinėjančių 
tunų ir albakorų. Kitos Žuvys šuoliavo bangų keteromis - nuo 
vienos viršūnės ant kitos. Priešais Soharo priekį tartum torpe- 
da pralėkė nuostabus trijų su puse pėdos ilgio albakoras - sau- 
lėje žybtelėjo jo šonų sidabras. Po kelių minučių pamatėme 

sąmyšio kaltininkus. Už sprunkančių žuvų išryškėjo delfinų 
pelekai ir vandens fontanai - tunus vijosi apie 50 šių gyvūnų. 
Delfinai išsirikiavo per dvi mylias nusitęsiančiu puslankiu ir 
tartum aviganiai bandą varė savo aukas pirmyn. 

Puslankio centras buvo pats Soharas, žuvis delfinai vijo į 
plotą laivo priešakyje. Abiejose Soharo pusėse kilo ir leidosi ne- 
gailestingai žuvis į žudynių vietą varančių plėšrūnų nugaros. 
Delfinams priartėjus, išgirdome šnypščiantį jų kvėpavimą. 
Vienas po kito ar grupelėmis po tris keturis išsiskirstę delfinai 
pasidalijo medžiojimo vietas. Puslankis susiaurėjo, tunai visai 
pašėlo - jie lakstė į visas puses, visai nekreipdami dėmesio į lai- 
vą. Galiausiai delfinai leidosi į paskutinį medžioklės manevrą — 
apsuptis dar labiau susiaurėjo, paskui iširo, ir delfinai puolė 
gaudyti ir ryti tunus kas sau. 

Tunus persekiojo ir kiti medžiotojai. Rytą pro mus pra- 
burzgė nušiuręs ir rūdžių suėstas korėjiečių žvejybos laivas. 
Įgula susirinkusi denyje spoksojo į šiuose vandenyse nežinia iš 
kur atsiradusį arabišką laivą su senoviniu takelažu. Balandžio 
13-ąją pastebėjome kelių kabotažinių laivų šviesas, liudijančias, 
kad krantas nebetoli. Visąlaik pučiant palankiam vėjui, Soharas 
spėriai artinosi prie tikslo - šiaurinio Sumatros taško ir Mala- 
kos sąsiaurio. 

Po dviejų dienų pasiekėme pagrindinį žvejybos kelią - pra- 
sidėjo neramus metas. Slinkome tanklaivių ir krovininių laivų 
voros link. Pučiant silpnam brizui, plaukėme labai lėtai, galė- 
jome įžvelgti devynių ar dešimties skersai mūsų kelio plau- 
kiančių laivų korpusus. Staiga dangų aptraukė sodrūs audros 
debesys. Tvokstelėjo vėjas, lietus, ir Soharas, tartum aklas pėsty- 
sis į autostradą, nėrė per miglą laivų kelio link. Prisimerkę žvel- 
gėme pro lietaus uždangą, akimis ieškodami pilkų tanklaivių 
siluetų, judančių tarsi milžiniški sunkvežimiai per pliaupiantį 
lietų. Jeigu iš sutemų dabar išnirtų koks laivas, mes su savo 
griozdiška burių įranga niekaip nesuspėtume pasitraukti jam 
iš kelio. Du kartus matėme pro šalį slenkančius mūsų nepa- 
stebėjusių didelių laivų šešėlius. Niekas nesitikėtų Malakos 

sąsiauryje sutikti burlaivį, o prekybinių laivų radaruose Soharo 
koordinates žymėtų tik mažas paslaptingas taškelis. Siekdamas 
kuo greičiau perkirsti laivų kelius, Soharą leidau visu greičiu, 
plaukėme skersai žvejybos kelių. Pavojingą zoną perplaukėme 
per tris valandas. Tą vakarą pasirodė žvaigždės ir pagal jas nu- 
stačiau laivo padėtį. Paaiškėjo, kad naujos srovės nunešė laivą 
per toli į šiaurę, tad norint pasiekti tikslą - per 10 mylių nuo 
šiaurinio Sumatros taško nutolusią Sabango salą, reikės pasukti 
piečiau žemyn. 

Kitą rytą aušra horizonte išryškino kalvotus Sabango ir 
kaimyninių salų kontūrus, pačios Sumatros kalnus. Rodėsi, 
kad krantas arti, tačiau atstumas klaidino. Sumatra yra penkta 
pagal dydį sala pasaulyje. Iš pažiūros nežymi salelė prieš mus 
iš tiesų kilo į 2 000 pėdų aukštį, o pačioje Sumatroje stūksantis 
„nedidelis“ kalnas siekė 6 000 pėdų. Taigi, kas iš pirmo žvilgs- 
nio atrodė 15 mylių, iš tikrųjų buvo 40 mylių, net labai ilgų 40 
mylių. Vėl nurimo vėjas, ir Soharas sustojo. Gamta tartum dar 
kartą parodė, kokie mes nuo jos priklausomi. 

Tris dienas Soharas bejėgiškai dreifavo sukinėjamas srovių, 
o mes kankinomės matydami vos ne ranka pasiekiamą krantą. 
Gaudėme žuvis, dalijomės vandenį ir kantriai laukėme. Iš- 
sprendėme net kuro problemą - paskutines anglis jau seniai 
buvome sudeginę. Malakos sąsiaurio žiotyse plūduriavo dau- 
gybė rąstgalių, iš didžiųjų Sumatros miškų atplukdytų šaknų ir 
šakų. Geriausi mūsų plaukikai prie plūduriuojančios medie- 
nos pririšdavo virves, ir mes įtempdavome rąstus į denį. Medis 
išdžiūdavo saulėje, ir turėjome malkų maisto gamybai. Prasi- 
manydami vandens, žuvų ir medienos, mes galėjome visiškai 
savimi pasirūpinti. Tad kai Soharas, lydimas draugiškos kreise- 
rinės jachtos Regina Johane, atplaukė į Sabango uostą, mes turė- 
jome pilnus bakus vandens, pakankamai medienos kurui ir 
sūdytos ryklienos dviem mėnesiams, nors jūrojė buvome pra- 
leidę 57 dienas. Primindama šventę, Regina Johane įgula atsiun- 
tė dovaną - nepaprastai skanų naminį pyragą ir šokoladinių 
kiaušinių. Sulaukėme šv. Velykų. 

Perplaukus jūrą... yra salų, kuriose gyvena langų tauta. Jie išvis 
nekalba, nedėvi drabužių, augina retas barzdas. Moterų tarp jų nema- 
tyti. Langai maino gintarą į geležį. Jie atvyksta pas pirklius ir valtimis 
atsiveža kokoso riešutų. Šie žmonės gamina baltą palmių vyną. Kai ge- 
ri jį (šviežią), vynas saldus kaip medus. Palaikius šį gėrimą dieną, jis 
tampa svaiginantis. Po kelių dienų vynas apkarsta. Vietiniai keičia ji i 
geležį. Jie susikalba rankų ženklais. Langai labai geri plaukikai. Jie su- 
geba pavogti geležį iš pirklių... 


Taip X amžiuje arabų geografas Ibn Al Fakihas aprašo sa- 
las, kuriose atsargų papildyti apsistodavo Indijos vandenyną 
perplaukę arabų laivai. Šios salos saugo Malakos sąsiaurio pri- 
eigas — nuo Nikobarų šiaurėje iki Pulau Veh ir Pulau Brih pie- 
tuose. Po ilgos kelionės iš Šri Lankos šios vietos idealiai tinka 
maisto ir vandens atsargų papildymui. X amžiuje tankiuose 
laukiniuose šių salų miškuose ir pakrantėse gyveno vietinės 
gentys. Vieną iš šių salų arabai praminė Auksine - dabar ji va- 
dinasi Pulau Veh, tai sala, į kurios uostą Sabangą dabar atplau- 
kė Soharas. 

Inkarą išmetėme žavingoje stačių kalvų ir kokoso miškelių 
apsuptoje įlankoje. Viename įlankos kampe kilo pats Sabango 
miestas, ūkiškumu ir praktiškumu dvelkianti vieta su daugybe 
prieplaukos sandėlių, kurių bendras vaizdas kėlė susižavėjimą. 
Didžiuosius pastatus keitė vienaaukščių namų juosta, nusitę- 
susi palei įlankos pakraščiu einantį kelią. Šie namai žvelgė į 
vandenį, o kalvos buvo tokios stačios, jog juos rėmė pastoliai. 
Netoli Soharo stovėjimo vietos glūdėjo žvejų kaimelis - pa- 
krantėje būriavosi mažos trobelės, ant kranto riogsojo skobti- 
nės valtys. Kaimo gyventojų išvaizda buvo kitokia nei visų 
kitų anksčiau kelionėje matytų Žmonių. Jie išsiskyrė aukštais 
skruostikauliais, tiesiais juodais plaukais, rudomis akimis ir 
gražia ruda oda. Trumpai tariant, susidūrėme su azijiečiais ir 
staiga pajutome atvykę į Rytų pasaulį. 

Dauguma Sabango gyventojų - musulmonai. Auksinė sa- 
la yra Acecho provincijoje, šiauriausioje Indonezijos dalyje, ir 
Aceche islamas ypač prigijo. Arabiško laivo ir tikrų arabų jūrei- 
vių atvykimas sukėlė sensaciją. Kai krovėme inkarą išmetusį 
Soharą, prieplaukoje pažiūrėti į omaniečius susigrūdo visa mi- 
nia saliečių. Mieste musulmonus jūreivius visur sutikdavo ne- 
paprastai svetingai. Sabango meras pakvietė visą įgulą į savo 
dukters vestuves - turėjome progos pamatyti tradicinį acechie- 
čių šokį. Šoko vaikai — trapios mergaitės, pasipuošusios ilgais, 
siaurais sijonais, aptemptomis liemenėlėmis ir plačiais diržais, 
bei durklais mosikuojantys berniukai plačiomis kelnėmis ir 
trumpomis liemenėmis. Meras paaiškino, kad tai karo šokis, ir 
man niekaip nėjo iš galvos mintis, jog acechiečiai yra pelnę 
žiauriausių Pietryčių Azijos piratų vardą. 

Savo laiku viduramžių arabų jūrininkams Sumatra kėlė ir 
pagarbą, ir baimę. Jie žavėjosi šios milžiniškos salos derlingu- 
mu ir pagrindinio jos karaliaus Miharadžos, didžiojo mahara- 
džos, turtais. Jo karalystė ribojosi su Malakos sąsiauriu, plytėjo 
rytinėje salos dalyje ir išpažino induizmą. Arabai rašo, kad vie- 
ta buvo taip tankiai apgyventa, jog išaušus pirmame kaime 
užgiedojęs gaidys pažadindavo gretimo kaimo gaidžius, šie 
atsiliepdavo, ir taip iš kaimo į kaimą kakariekojimas nukeliau- 
davo šimtą parasangų. Pats maharadža gyveno didinguose rū- 
muose, turėjo potvynių pripildomą baseiną. Savo turtingumą 
maharadža išreikšdavo kiekvieną rytą į baseiną įmesdamas 
aukso plytą. Po jo mirties auksą ištraukdavo ir, pagerbdami 
ilgą maharadžos valdymą, išdalydavo karališkajai šeimai. Jū- 
reivio Sindbado nuotykių autorius Miharadžo vardą suteik- 
davo kiekvienam ypač galingam ir turtingam tolimos šalies 
valdovui. 

Į didžiojo Miharadžos karalystę vedantis kelias buvo ku- 
pinas pavojų. Išplaukę iš Bengalijos įlankos arabų jūrininkai 
ypač bijojo nurimus vėjui sustoti netoli Andamano salų. Pasa- 
kojama, kad andamaniečiai buvo šlykštūs garbanoti kanibalai, 
jie gaudė jūreivius ir gyvus supjaustę surydavo. Atrodo, kad 

Sumatros pakrantėse gyvenę kanibalai pateko į Jūreivio Sing. 
bado nuotykius. Ketvirtosios kelionės metu Sindbadas ir jo 
draugai, sudužus laivui, buvo išmesti į svetimą salą. Vietiniai 
gyventojai nuvedė sudužėlius į savo kaimelį ir patiekė išseku- 
siems jūreiviams kažkokiomis žolelėmis apibarstyto maisto. Jū- 
reiviai godžiai rijo, bet atsargusis Sindbadas, nepaisydamas al- 
kio, maisto nelietė. Jis pastebėjo, kad apsiriję jūreiviai apkvaito, 
ėmė vartyti akis ir svyrinėti. Jiems siūlė vis daugiau maisto, ir 
po kelių dienų nieko neįtariantys Sindbado draugai pradėjo 
tukti. Sindbadas, pastebėjęs narkotizuojantį maisto poveikį, ir 
toliau atsisakė valgyti. Kartą, tyrinėdamas kaimą, Sindbadas 
pamatė aborigenų vadą ir kitus gentainius ėdant žmogieną ir 
suprato, kad jo draugai penimi kanibalų puotai. Matydamas, 
kad apkvaitusių draugų nebeišgelbės, jūreivis pabėgo iš kaimo. 
Laukuose jis išvydo keturiomis ropinėjančius, žolę rupšnojan- 

Sindbado kanibalus tapatinti su Sumatros žmogėdrų gen- 
timis galima todėl, kad, pasak Sindbado istorijų, žmogėdros su 
maistu savo aukoms duodavę narkotikų - šiaurinėje Sumatros 
dalyje hašišas būdavo naudojamas kaip maisto prieskonis. Gal- 
būt taip į arabų folklorą atkeliavo istorijos apie apsvaigusias 
kanibalų aukas - motyvas, kuris vėliau susipynė su pasakoji- 
mais apie Sumatros žmogėdras, šiaurėje gyvenusius batahus ar 
kovingas gentis vakarų pakrantės salose. Šios salos yra kaip tik 
į Fansuną (vėliau - Barousas) plaukusių arabų laivų kelyje. Čia 
arabai pirkdavo geriausios rūšies kamparą, kuriuo garsėjo Fan- 
sunas. Kiniečiai už arabų į Kantoną atvežtą kamparą mokėjo 
didelius pinigus, tad dėl brangaus krovinio vertėjo rizikuoti pa- 
tekti į kanibalų rankas. 

Labiausiai jūreiviai bijojo Niaso salos, apie kurią pirmą 
kartą užsiminė IX amžiaus arabų rašytojas. 851 metais pirklys 
Suleimanas rašė, kad užsimanęs vesti ir „...neturėdamas priešo 
kaukolės, salietis žmonos rinktis negali. Nužudęs du priešus, 
Jis galėtų vesti dvi žmonas. Jei turėtų 50 kaukolių; galėtų vesti 
50 moterų. Paprotys atsirado dėl to, kad salos gyventojus iš 

visų pusių supo priešai. Drąsiausias mūšyje pelnė didžiausią 
pagarbą“. 

Šiandieniniame Niase dar pastebima savotiška, senovės 
arabų jūreivius gąsdinusi karinė kultūra. Niaso saliečių kilmę 
gaubia paslaptis, tačiau panašu, kad jie giminiuojasi su Birmos 
kalvų gentimis ir nagų tauta šiaurės rytų Indijoje. Kaip jie at- 
vyko ir apsigyveno tolimame Niase, niekas nežino, kadangi 
šiandien saliečiai beveik visai nebeplaukioja laivais ir verčiasi 
žemės ūkiu. Ir vis dėlto Niaso gyventojų kaimeliai paruošti gy- 
nybai - kiekvienas pastatytas ant gerai įtvirtintos kalvos viršū- 
nės. Dažnai viršūnė prieš statant namus stropiai nulyginama, 
padarant statybai tinkamą plačią aikštę. 

Pagrindinis kiekvieno kaimo bruožas - plati centrinė di- 
deliais plokštakmeniais grįsta gatvė. Abiejose jos pusėse stovi 
Niaso saliečių namai. Šiuos puikius būstus remia storų rąstų 
poliai, kiekvienas namas puikuojasi drožinėta veranda, kurių 
formą kažkas yra palyginęs su ispaniško galeono vairagaliu. 
Sakoma, kad namus statė vergai - iš tikrųjų reikėjo milžiniškų 
pastangų iškelti sudėtingas sijų konstrukcijas bei rąstus, besi- 
kryžiuojančius namo viduje ir laikančius aukštus smailius sto- 
gus. Vadų namai siekia 45 pėdų aukštį. Stogai čia be kaminų, 
tad iš vidaus sijos būna pajuodusios nuo dūmų. Užkūrus kros- 
neles, didingi stogai kvėpčioja lengvus pilkų dūmų debesėlius. 
Šalia namų stūkso masyvūs tamsiai pilki akmenys - ant jų sė- 
dima, gulima, kaimo susirinkimų metu pasilipus sakomos kal- 
bos. Daugumoje akmenų iškalinėti ornamentai, mitinių gyvū- 
nų, kaimą saugančių dvasių figūros. 

Namai abiejose gatvės pusėse sujungti į eilę - užpuolus 
priešui, gynėjus nuo strėlių ir iečių saugotų ištisa namų siena. 
Viršukalnėse pastatytos buveinės praktiškai nepaimamos, nors 
už saugumą vietiniai moka nepatogiomis gyvenimo sąlygomis. 
Moterys, norėdamos pasiekti šulinį, turi leistis šimtais kalne 
iškirstų laiptelių, tada vėl ropštis aukštyn su vandens pripildy- 
tomis bambuko lazdomis. Į tokią pat varginančią kelionę kas- 
dien leidžiasi vyrai, traukiantys į žemumose įrengtus daržus. 

Jie nešiojasi trumpus kardus, kadaise tarnavusius skinantis ke- 
lią per mišką ar ginantis nuo priešų. Prašalaitis, sutikęs medžio. 
jantį salos gyventoją, pasijustų nejaukiai: kiekvienas medžio- 
tojas apsiginklavęs septynių pėdų ilgio ietimi, kurios metalinis 
antgalis išgaląstas it skustuvas. Pėsti vyrai drąsiai kaunasi su 
lokiais, dėvi drąsą įrodančius lokio dantų vėrinius. Saliečiai ne- 
pamiršo savo karo šokių, matyt, sukurtų priešams pagąsdinti. 
Užsidėję kaukes ir apsivilkę nepaprastus kokoso plaušais ir lo- 
kio iltimis papuoštus kostiumus, tarškindami ietimis į kovinius 
skydus, jie įmantriai trypia ir vaiposi. Vyriškumo požymiai čia 
yra puolimas, gynimasis ir galvų medžioklė. Kiekvieno Niaso 
kaimelio pagrindinėje gatvėje įrengta jaunų karių ruošimo aikš- 
telė. Dešimties pėdų aukščio siena atstoja priešo gynybinį įtvir- 
tinimą. Vienas po kito gatve pasileidžia jauni vyrai ir, atsispy- 
rẹ nuo mažo, patogiu atstumu nuo sienos pastatyto akmens 
bei efektingai stryktelėję, atsistoja kitoje sienos pusėje, rankose 
spausdami žudymui paruoštus kardus. 

Sumatroje radome dar vieno - Sindbado ir Jūrų senio - 
nuotykio paaiškinimą. Pasak Tūkstančio ir vienos nakties pasa- 
kos, kartą Sindbadas atsidūrė miške, pilname vaismedžių ir gė- 
lių. Klydinėdamas jūreivis prie upelio pamatė sėdintį senį. Šis 
tylėdamas parodė, kad Sindbadas jį perneštų į kitą upokšnio 
pusę. Paslaugusis Sindbadas užsivertė senį ant kupros ir nubri- 
do kiton pusėn. Kai išlipęs į krantą jūreivis sustojo leisdamas 
keleiviui nušokti, senis nulipti atsisakė ir taip suspaudė kojo- 
mis Sindbado kaklą, kad šis kone apalpo. Žvilgtelėjęs į senio 
kojas, jūreivis nustėro pamatęs šiurkščią, juodą gyvulio odą. 
Tas sutvėrimas, daužydamas Sindbadui per galvą ir nugarą, 
privertė jį eiti per mišką, o pats skynė ir valgė laukinius vaisius. 
Sindbadui pamėginus nuo savo kankintojo pasprukti, šis spar- 
dydamas ir smaugdamas bėglį sutramdydavo. Galiausiai po 
kelių ilgų kankynės dienų Sindbadas prikimšo į moliūgą vai- 
sių, suraugino ir praskaidrino savo dalią pasigamintu vynu. 
Matydamas, kad gėrimas jūreiviui patinka, senis jį atėmė ir iš- 
gėrė pats. Sindbadas tyčia girdė senį alkoholiu, kol šis įkaušo, 

Jūrų senis joja ant Sindbado pečių 
(Tūkstančio ir vienos nakties iliustracija) 


pradėjo sverdėti ir atleido jūreivio kaklą spaudusias kojas. Pa- 
sinaudojęs proga, Sindbadas trenkė apgirtusį padarą žemėn, 
pagriebė akmenį ir ištaškė bejėgiam Jūrų seniui smegenis. 
Jūrų senio pavaizdavimas labai primena Sumatros oran- 
gutangą, kuris iš tikro panašus į sudžiūvusį senį, turi šiurkščią 
kojų odą, ėda miške renkamus vaisius. Arabų jūreiviai pasako- 
davo apie daugybę keistų Sumatros gyvūnų - įvairiaspalves 

papūgėles, kalbančias žmogaus balsu, raganosius ir galbūt ta- 
pyrus. Matyt, orangutangai panėšėjo į tykius senius, nedaug 
kuo besiskiriančius nuo vietinių genčių žmonių. Juolab kad 
sumatriečiai palaikė šį klaidingą požiūrį. Atokiuose Sumatros 
kaimeliuose orangutangas vis dar buvo laikomas pavojinga 
žmogiška būtybe, kurios reikia visais būdais vengti. Toks po- 
žiūris visiškai svetimas mokslininkams, kuriems jis tėra nepa- 
vojinga, baili beždžionė. 


Tūkstančio ir vienos nakties 
iliustracija 

Malakos sąsiauris 


Iš Sabango Soharas išplaukė jau su nauja vidurine pagrin- 
dinio skersinio dalimi. Apieškojusi įlankos miškus, įgula sura- 
do tinkamą medį, nukirto jį, nuvilko iki vandens ir nuplukdė į 
paplūdimį. Čia omaniečiai nulupo žievę ir nuobliavo rąstą. Iš- 
plaukus į Malakos sąsiaurį, arabų vadinamą Selahito jūra, sker- 
sinis buvo kaip naujas. Pasiekėme penktąją iš septynių arabų 
kelyje į Kiniją plytinčių jūrų. Plaukdami Selahitu už dešiniojo 
borto palikome didžiojo Miharadžos karalystę, už kairiojo — 
Kalos uostą, šiandieninį Kedahą. Prieš plaukdami į Kinijos jū- 
rą, Kaloje arabai užpirkdavo skardos, kvapnios medienos ir ge- 
ležies. Pamaniau, kad mums, plaukiant tuo pačiu maršrutu, 
protingiausia bus laikytis Sumatros krantų. Vėjai Malakos są- 
siauryje bjauriai nepastovūs — pučia visomis kryptimis, tačiau 
vasarą vyrauja mums nepalankūs pietų vėjai. Srovė, paklus- 
dama vėjui, taip pat teka netinkama kryptimi - į šiaurę. Grei- 
čiausiai, galvojau, Malakos sąsiaurį perplauksime pasinaudo- 
dami potvyniais bei nuo jūros ir sausumos pučiančiais brizais. 

Prasidėjo žavingas buriavimo etapas, visiškai nepanašus į 
ilgą kelionę atviru vandenynu iš Šri Lankos į Sumatrą. Dabar 
glaudėmės prie kranto, beveik tapdami tropinės pakrančių veš- 
lumos dalimi. Priklausomai nuo sąlygų, per dieną sukardavo- 
me 30-50 mylių — kuklų, bet užtikrintą atstumą. Kartais vėjas 
nutildavo arba susidurdavome su nepalankiu brizu arba sro- 
ve. Tada į 60 jūros sieksnių gylį išmesdavome didijį inkarą ir 

ardavome jūros dugną, kol vėjas pasikeisdavo. Sabangą paliko- 
me gegužės 7-ąją, paskutinę minutę šiek tiek sugaišę kaišyda- 
mi korpuso plyšius. Soharas vandenyje išbuvo keturis mėnesius, 
per šį laiką povandeninės korpuso dalies niekas neremontavo, 
tad, žinoma, Indijos vandenynas, be perstojo lamdydamas laivo 
šonus, atvėrė daugybę nedidelių plyšių. Dėl to nebuvo ko jau- 
dintis, tik nelabai norėjosi kas tris valandas iš triumų pompuo- 
ti po pėdą vandens. Didžiausią rūpestį kėlė tarp kilio ir pirmos 
lentos atsivėręs plyšys. Tad suplėšiau savo atsarginę antklodę, 
vatą sumaišėme su avies taukais ir pagaminome kamšalą, ku- 
riuo narai užkaišė skyles. Vanduo bemat nustojo sunkęsis. Da- 
bar tik nerimavau, kad Soharo pakeleiviai, alkani krabai, nepa- 
mėgtų avies taukų ir neįtrauktų kamšalų į savo kasdienį meniu. 

Gegužės 14-ąją mes praplaukėme šiaurinius Sumatros 
krantus ir laikydamiesi kranto pasukome į sąsiaurį. Dešinia- 
jame laivo šone besitęsusią įspūdingą kalnų grandinę pakeitė 
pelkėtos lygumos, naktimis matėme generatorinių Sumatros 
dujų įrenginių signalines šviesas. Iš vietos kaimų atpukšėdavo 
maži atviri žvejybiniai laiveliai. Žvejai sviesdavo į vandenį 
gniužulą palmių šakų, ir bemat aplink jas susirinkdavo būrelis 
smalsių žuvų, kurias lengvu tinklu jie iškeldavo viršun. Dažnai 
laiveliai mesdavo savo darbą ir priplaukdavo arčiau, jų įgulų 
nariai susidomėję spoksodavo į keistą reginį - lėtai praslenkan- 
tį senovišką arabišką laivą. Pasinaudoję rodomu dėmesiu, žve- 
jams pamodavome ir už nedidelę sumą nusipirkdavome 30—40 
žuvų vakarienei. 

Sodrioje, iš Sumatros gilumos atneštu dumblu užkultoje 
įlankos „sriuboje“ plūduriavo potvynio ir atoslūgio metu iš sau- 
sumos išplauti rąstai, palmės. Dažnai pastebėdavome medžio- 
jančių delfinų būrius. Vieną dieną pro Soharą vandens paviršiu- 
mi praslydo didelis pilkasis kuprotasis banginis. Apžiūrėjusi 
laivą, žuvis vėl paniro į drumstą gelmę. Kelias valandas van- 
denį aplink Sokarą pjaustė plonas, lenktas, į pjautuvą panašus 
nežinomos žuvies pelekas. Endriu užsirašinėjo jūros gyvačių 
rūšis, o Dikas, skaičiuojantis prie saugos virvės prilipusius 

polipus, pareiškė, kad kasdien prie virvės prilimpa nuo 100 iki 
150 lervų, tuo tarpu Indijos vandenyne dienos kiekis siekė 
10-20 lervų. Tai geras įrodymas, kodėl šilti Malakos vandenys 
laikomi daugelio Ramiajame ir Indijos vandenynuose sutinka- 
mų rūšių neršto vieta. 

Vieną dieną laivo fotografas Ričardas į denį atsinešė aitva- 
rą, su kurio pagalba ruošėsi fotografuoti Soharą iš oro. Ričardui 
pradėjus surinkinėti aitvarą, visi iki vieno įgulos nariai tyliai 
nusėlinę įsitaisė ant priešingo borto ir ėmė nekantriai laukti 
linksmybių. Nepastebėdamas žiūrovų, Ričardas pagaliau su- 
rinko aitvarą ir įlipo į dešinį tualetą - pasirinktą fotoaparato 
pakėlimo aikštelę. Netrukus bizanis grėsmingai plastelėjo ir 
nubraukė Ričardo skrybėlę. Fotografas bandė kepurę sugriebti, 
tačiau veltui. Patenkinti žiūrovai prunkštelėjo. 

Tada Ričardas aitvarą sujungė su milžiniška rite, apvynio- 
ta pusės mylios ilgio stipriu nailoniniu siūlu. Pamačius, kokiu 
nevėkšlišku mazgu Ričardas tvirtina aitvarą, žiūrovų veidus 
vėl nutvieskė šypsena. Atsistojęs fotografas švystelėjo aitvarą 
per bortą, timptelėjo už virvės ir skraidyklė ėmė šauniai sklęs- 
ti. Tačiau Ričardas neapskaičiavo vėjo stiprumo - brizas pūtė 
daug smarkiau, nei mūsų fotografas įsivaizdavo. Aitvaras šovė 
į dangų, slystantis valas nudegino pirštus. Cyptelėjęs iš skaus- 
mo, Ričardas tualete ėmė šokti kažką panašaus į rumbą. Mėty- 
damas siūlą iš vienos rankos į kitą, jis nesėkmingai bandė su- 
stabdyti sprūstantį aitvarą. Nuslydo, beveik nukrito fotografo 
strėnajuostė. Įgula kvatojo susiėmusi už pilvų. Milžiniška ritė 
pavirto ant šono ir pasiuto šokinėti apatiniame denyje, o Ričar- 
das tebetrypė. Išsivyniojus valui, dideliam mūsų pasitenkini- 
mui fotografas apsižiūrėjo nepririšęs siūlo galo prie ritės. Išsi- 
vyniojęs valas šmirkštelėjo pro jo pirštus, ir nusiminęs Ričardas 
akimis palydėjo ryškiai geltoną mažą lopinėlį dangaus mėlynė- 
je, linksmai skriejantį Sumatros link. 

Fotografas taip lengvai nepasidavė: turėjo ir antrą aitvarą 
kurį šįkart kartu su specialiomis pirštinėmis tuoj atsinešė iš 

triumo. Žinoma, pirštinių Ričardas turėjo nusipirkęs ne vieną ir 
ne dvi poras, tik pirmą kartą leisdamas aitvarą jas pamiršo. Sų 
pirštinėmis jis priminė Baltąjį triušį iš Alisos Stebuklų šalyje. Šį 
kartą aitvarą Ričardas paleido sėkmingai - pakilęs jis pakibo 
virš laivo. Net pasipūtęs iš pasitenkinimo fotografas prie aitva- 
ro siūlo ėmėsi tvirtinti fotoaparatą. Paruošti aparatą skrydžiui 
nebuvo paprasta. Pirmiausia Ričardas įvyniojo jį į polietileninį 
maišelį ir visą ryšulį įspraudė į labai keistą balzos medžio rė- 
melį. Galiausiai prie rėmelio Ričardas pritvirtino balioną, kuris 
išgelbėtų įrenginį, jei šis įkristų į vandenį. Šio įrenginio gamy- 
ba užtruko pusvalandį, ir kai fotoaparatas buvo pasiruošęs kel- 
ti sparnus, atėjo metas „perrengti“ laivą. 

— Ričardai, geriau nuleisk aitvarą, - pasakiau. - Dabar kei- 
sim halsą ir bizanio skersinis nutrauks jo valą. Nufotografuoti 
galėsi vėliau. 

Ričardas vėl ėmė krapštytis su savo aitvaru, ir aš jį pa- 
miršau. 

Mes pradėjome „perrenginėti“ laivą. Įpusėjus šiam manev- 
rui, žvilgtelėjau ton pusėn, kur anksčiau sklandė aitvaras. Savo 
nustebimui pamačiau, kad, užuot nuleidęs aitvarą, Ričardas jį 
paprasčiausiai pritraukė prie laivo ir paliko kaboti už kokių 20 
pėdų pavėjui, kur šis jau niekaip negalėjo išvengti susidūrimo 
su burėmis. Tuo pat metu savo klaidą suprato ir Ričardas. Be- 
viltiškai klyktelėjęs, jis pribėgo ir bandė atrišti valą, iki atošusi 
burė sutraukys jo įrenginį. Žinoma, virvę jis buvo pritvirtinęs 
neatrišamu mazgu. Nusimovęs pirštines, fotografas tėškė jas 
ant denio. Mazgas nepasidavė, o burė pamažu artėjo. Pagaliau 
Ričardas sumetė, kad ritės virvę reikia nukirsti. Sugraibęs ant 
diržo kabojusį peiliuką, jis stulbinančiai tiksliai šmirkštelėjo 
per aitvaro virvę. Nė kiek nesusvyravęs, jis kirto ne tarp ritės ir 
ant planšyro užrišto mazgo, o tarp mazgo ir paties aitvaro. At- 
palaiduotas aitvaro valas tingiai nušliuožė deniu, ir jau antras 
skrajoklis ištrūko į laisvę. | 

Kadangi Soharas lėkė pavėjui, tai vos šiek tiek už Ričar- 
dą greitesnis valas nučiuožė išilgai viso denio. Beviltiškai 

klupinėdamas, fotografas graibė erzinančiai arti šokinėjantį 
siūlo galą. Ričardas pasiekė priekigalį - šoko, paslydo, ir valas 
dingo už borto. Tada, visų nuostabai, jis nerangiai užsikorė ant 
borto, pastėrusiomis akimis apsižvalgė aplink ir sumosavęs 
rankomis ir kojomis, pūkštelėjo į vandenį. 

- Ričardai, grįžk! - suriaumojau. - Meskit jam virvę ir iš- 
traukit į denį! Greičiau! 

Laivas greitai slydo vandeniu. Štai jau lenkiame nevyku- 
siai besitaškantį fotografą. Numetėm jam virvę. Ričardas ją su- 
griebė ir visas šlapias buvo ištrauktas į denį. Čia jis niūriai 
stovėjo, dairydamasis tolstančio aitvaro. 

- Štai jis! - kažkas sušuko, rodydamas į priešais Soharą plū- 
duriuojantį geltoną rombą. 

- Endriu, tu geriausias plaukikas. Pririšk prie jo virvę. Ne- 
bandyk parplaukti su aitvaru - nespėtum! 

Endriu nėrė į vandenį ir nuplaukė vinguriuodamas ploną 
virvę. Po kelių minučių laimingas Ričardas atgavo savo žaislą. 
Lengviau atsikvėpėme, kai kitą dieną, laivui plaukiant 7 maz- 
gų greičiu, fotografo aitvaras nėrė į jūrą ir sudužo į šipulius. 

Slinkdami Sumatros pakrantėmis gaudėme kiekvieną vėjo 
atodūsį. Išvysdavome ir nepaprastų reginių. Už dešiniojo borto 
tolumoje bolavo virš salos kalnų pakibę debesys. Oras dvelkė 
tropine kaitra, tvyrojo kažkokia grėsmė. Rytais laivą užklupda- 
vo štilis ir, idant atsispirtume atoslūgiui, išmesdavome inkarą. 
Artėjant pietų metui, judrios oro masės virš Sumatros įkaisda- 
vo, ir debesys kaip bokštai iškildavo aukštyn. Vakaruose hori- 
zontą užtemdydavo grėsmingos debesų papilvės. Juodi tropi- 
nių garų stulpai vaikščiojo šlaitais, pelkėse daužėsi griaustinis. 
Dienai blėstant, vis dažniau ir stipriau imdavo griaudėti. Virš 
kalnų sublykčiodavo žaibai, kartais jie išryškindavo aštrius vir- 
šūnių siluetus. Tada, prieš pat sutemstant, atūždavo vėjas ir lie- 
tus. Pakildavo visos įgulos tempiamas inkaras, užtraukdavomė 
dainą, šlapiame denyje sutrinksėdavo kojos, ir, išskleidus bei 
sureguliavus bures, laivas pajudėdavo. 

Naktį atšvilpdavo škvalas, viską lyg rašalas užliedavo tam. 
sa ir šnypščiantis tropinis lietus. Soharui linguojant pirmyn, 
sargybiniai sutūpdavo po brezentu prie bugšprito ir prisimer- 
kę tyrinėdavo tamsą, stengdamiesi įžvelgti žvejybinių laivų si- 
luetus ar seklumas žyminčias putų juostas. Audra mus stebin- 
davo keisčiausiais reginiais - debesų kamuoliuose trankėsi 
griaustiniai, šoko žaibai. Laužtės blykčiojo šalia laivo į jūrą, ir - 
įspūdingiausia - kartais tarsi užtveriamoji artilerijos ugnis 
pliūpteldavo mums virš galvų. Kai žaibas trenkdavo netoli So- 
karo, laivą tarsi kas milžinišku botagu perliedavo. Atrodė, kad 
žaibas sprogsta kaip šrapnelis - ryškūs iškrovos žybsniai taip 
greitai nuvinguriuodavo deniu, kad net pritūpdavai. 

Stebėti horizontą buvo gyvybiškai svarbu. Soharą nešė po 
kiliu srūvantys potvyniai ir į bures pučiantys vėjai. Pelkėtos ly- 
gumų pakrantės į jūrą leidosi nuolaidžiais šlaitais, upių išplau- 
namas dumblas statė seklumų labirintus, kuriuose sūkuriavo 
potvynių verpetai, tekėjo srovės. Apie kai kurias seklumas že- 
mėlapiai neperspėdavo, kadangi jos greitai slankiojo. Laiko ap- 
lenkti laivo kelyje išdygusioms kliūtims turėjome nedaug, bran- 
gi buvo kiekviena minutė. Tekdavo lenktis žvejybinių laivų, 
tinklų, skirtų gaudyti potvynio metu. Pavojingiausios kliūtys 
buvo ant seklumų sumatriečių statomi žvejybiniai nameliai: 
tvirti, aukštai virš jūros paviršiaus ant pastolių iškelti būstai su 
nuleidžiamomis durimis tinklams. Apsisaugodami nuo tropi- 
kų klimato, žvejai savo pašiūres statė ant platformų - toks būs- 
tas dydžiu prilygo nedideliam namui. Laimei, kad priviliotų 
žuvis, žvejai užžiebdavo labai ryškias šviesas - jos mus ir įspė- 
davo, nors ir ne visada atskirdavome žvejų laivo lempų girlian- 
das ir seklumą žyminčias šviesų juostas. 

Taigi tekdavo pasikliauti žvalgų budrumu ir denio sar- 
gybos miklumu. Soharui lekiant šviesų link, pasišaukdavau 
sargybos vadą ir kartu pažvelgdavome į greitai artėjančią kliū- 
ti. Ar šviesas aplenkti, ar plaukti tarp jų? Koks potvynio lygis? 
Koks gylis? Kokiu greičiu plaukiame? Sukirbėdavo virtinės 

klausimų, ir apsisprendus ateidavo eilė greitiems burių keitėjų 
veiksmams. 

— Perrengti laivą! - Sudundėdavo bėgančios kojos, nuslys- 
davo atrištos burės ir jas leidžiant nuskambėdavo: — Lessim! 
Lessim! Leisk! Leisk! - Salehas ir Abdula aplink planšyrą į kitą 
pusę pertempdavo ir pritvirtindavo burę. Cypiant pagrindinio 
lyno skriemuliams, aidint omaniečių „Jaa Allach!“ pagrindinė 
burė pakildavo. Nuaidėdavo paskutinis šūksnis „Mawal! Pri- 
rišk!“, ir pasviręs Soharas nuskriedavo nauju kursu. 

Mes nebebuvome ta nevikrių naujokų komanda, kuri iš- 
plaukė iš Maskato. Dabar, pučiant stipriam brizui ir visiškoje 
tamsoje, laivą perrengdavome per dešimt minučių. Vis tiek šir- 
dis man dažnai sudrebėdavo. Viena klaida, ir įsirėžęs į žvejų 
būstą, Soharas virstų rąstų bei suplyšusių burių krūva. Užtek- 
tų užsikirsti virvei ar aplink stiebą apsivyti burei, ir laivas tap- 
tų nevaldomas. To niekada neatsitiko. Dažnai pagalvodavau, 
ką mano sumatriečiai žvejai, visai šalia savo būsto išvydę pra- 
slenkantį vaiduoklišką Soharo siluetą. Iš tamsos išnyra neįpras- 
tas arabiško bumo pavidalas. Tarsi šikšnosparnio sparnai ple- 
vena milžiniškos trikampės burės - mirtiną vaiduoklių laivo 
tylą sudrumsčia tik kartais cyptelėjusi virvė ar bangos tekšte- 
lėjimas... 

Tikriausiai atrodė, kad tartum ietį bugšpritą atstatęs laivas 
tuoj smogs, tačiau sucypus skriemuliams pakildavo burės, ir 
Soharas pasukdavo į šoną. Į šalį pasukusio laivo siluetas pakis- 
davo, ir lygiai kaip staiga atsiradęs, Soharas greitai ir išnykdavo 
nakties gūdumoj. Nelabai tikėtina, kad šiose vietose dar gyve- 
no žmonių, mačiusių arabišką laivą, tad Soharas turėjo daryti 
milžinišką įspūdį. 

Plaukiant Malakos sąsiauriu, daugiausia pavojų tyko Pie- 
tų smėlynuose - „sąsiaurio kamštyje“. Čia iš abiejų - Sumatros 
ir Malaizijos - pusių driekiasi seklumos, tik pačiame Pietų smė- 
lynų viduryje yra siauras, pakankamai gilus jūros ruožas. Šiuo 
kanalu plaukia visi aukštyn ar žemyn sąsiauriu keliaujantys 

laivai, tad aš, nerizikuodamas paklaidinti Soharą Sumatros pu- 
sėje išsidėsčiusių seklumų labirinte, pasukau laivą link Malai- 
zijos. Šį manevrą ypač rekomendavo senovės arabų jūrininkai. 
Achmedas Ibn Madžidas, vyriausias Suro jūrininkas, perspėjo 
apie Pietų smėlynų pavojus. Ironiška, bet būtent Pietų smėly- 
nuose mes vos neužplaukėme ant seklumos. 

Tai atsitiko naktį. Bandėme pralysti giliuoju koridoriumi, 
įdėmiai žvalgydamiesi praplaukiančių laivų, kai staiga vėjas 
pakeitė kryptį. 

— Kapitone! Kapitone! Kursas į pietvakarius! — šūktelėjo 
prie vairo sargybai vadovaujantis Chamisas Policija. Plaukia- 
me pavojinga kryptimi, pagalvojau, laivą neša į smėlynus. 

- Pamatuoti gylį! - Į vandenį nusileido lotas. 

Trumpai pasivyniojusi, virvė sustojo ir vairininkas šaižiai 
riktelėjo: 

— Keturi sieksniai! 

O Dieve! Buvome atsidūrę ties Pietų smėlynų seklumų 
riba. Plaukėme tiesiai į stačiai kylantį kanalo vagos krantą. 
Pakilus stipriam vėjui, atsitrenkęs į jį Soharas sudužtų į šipu- 
lius. Viskas vyko taip greitai, kad neturėjom laiko net halsui 
pakeisti. Vėjas dar labiau pasisuko. 

— Meskit abu inkarus! - surikau. 

Lėtai slinko minutės. Kažkuris jūreivis pribėgęs nukirto 
inkarų tvirtinimus. Laivas nesulaikomai skrodė bangas, vairi- 
ninkas buvo bejėgis. Dabar vėjas iš užpakalio stūmė Soharą į 
smėlynų pakraštį. Pliūkšt! Nugarmėjo inkaras, ir nepraėjus nė 
kelioms sekundėms po to, kai inkaras atsimušė į dugną, įtemp- 
ta grandinė atsipalaidavo ir nusidriekė kampu - laivas tebeju- 
dėjo. 

- Meskit pagrindinį! — Vargais negalais nukabinę, vyrai iš- 
vertė didijį 350 kilogramų svorio inkarą. Grandinė vėl žvangė- 
jo tik kelias akimirkas. - Atsargiai atleiskite grandines. Dikai, 
pamatuok gylį. 

- Keturi sieksniai, keturi sieksniai, trys su puse... 

— Užfiksuokite abi grandines. - Plūduriavome ties pačiu 
seklumos kraštu. — Dikai, palik lotą vandenyje. Patikrinsime 
potvynio lygi. 

Sunerimusi įgula susirinko į denį ir laukė. Nerimauti iš 
tikrųjų buvo ko: vėjas stiprėjo, pakito jūros ošimas - vietoj 
sodraus tikrų bangų murmėjimo išgirdome šaižų per seklumas 
srūuvančių bangelių šnypštimą. Jei vėjas dar labiau sustiprės, 
mes atsidursime tarp lūžtančių bangų. Po 20 minučių patikri- 
nau gylį. Įtraukęs apie pusę sieksnio laisvos virvės, pajutau loto 
svorį ir pastuksenau švinu į dugną. Pasirodo, gylis po Soharo 
kiliu sumažėjo dar trimis pėdomis. Arba prasidėjo atoslūgis, ar- 
ba, inkarams ariant dugną, vėjas tebestūmė mus seklumų link. 
Šiaip ar taip, padėtis buvo nepavydėtina. Vėjas pūtė iš užpaka- 
lio, inkarų grandinės nutįso vairagalyje. Turėjau imtis kraštuti- 
nių priemonių. Paprastai naktimis niekas guminėmis valtimis 
neperkilnoja sunkių inkarų — labai lengva apsiversti, rankai 
įsipainiojus į dardančią per valties bortą grandinę, žmogų gali 
įtraukti ir paskandinti, be to, tamsoje sunku vienas kitam padė- 
ti. Tačiau nebuvo kitos išeities — turėjome tuoj pat nutempti So- 
harą nuo smėlynų, jeigu prireiktų, ir žiauriomis priemonėmis. 

— Piteri, sėsk į valtį su geriausiais vyrais, ir pamatuokit 
gylį aplink laivą. 

Piteris Dobsas, Timas Redmanas ir Piteris Hanamas sulipo 
į pripučiamą valtį ir išnyko tamsoje. Atsarginiu lotu patikrinę 
gylį, jie švystelėjo mums prožektoriumi. Kompasu nustačius 
valties krypti, paaiškėjo, kad saugieji gilūs vandenys liko užpa- 
kalyje laivo - take, kuriuo atplaukėme. Į tą pusę ir turėsime nu- 
tempti inkarus. Sugrįžus guminei valčiai, ėmėmės pavojingo ir 
painaus darbo - inkarais traukti laivą. Vieną grandinę atlaisvi- 
nome, kitą įtempėme, ištraukėme vieną inkarą. Įkėlėme jį į val- 
ti ir pastatėme ant lentos, permestos skersai per valtį. Valtelė 
sunkiai nulingavo atgal į tamsą, aš jos įgulai vadovavau šū- 
kaudamas nurodymus iš Soharo. Išsivyniojus visai grandinei, 
Piteris pakėlė vieną lentos galą, ir inkaras nuslydo į vandeni. 

Soharo denyje išsirikiavo visa įgula, išskyrus Jumą, kuris prižią. 
rėjo antro inkaro grandinę. 

— Minetav, minetav. Kas tu? Kas tu? - jūreiviai užtraukė ly- 
no tempimo skanduotę ir ėmė traukti prie inkaro pritvirtintą 
grandinę. Iš pradžių ji greitai vinguriavo į laivą, bet kai inkaras 
įsikirto į dugną, jūreiviai šnopuodami ėmė sunkiai traukti laivą 
iš bėdos. Juma colis po colio atleidinėjo savo virvę. Pamažu sa- 
vo rankomis įgula ištempė Soharą į saugius vandenis. Dar du 
kartus perkėlėme inkarą ir prisitraukėme, aš pamatavau gylį. 
Kanalas gilėjo taip greitai, jog nusistūmus 65 jardus, dabar po 
kiliu tyvuliavo 20 sieksnių. Galėjome saugiai pernakvoti. 

Ibn Madžido laikais arabų prekybiniai laivai naršė po visą 
milžinišką pietryčių Azijos archipelagą: omaniečiai ir kitų šalių 
keliautojai prekiavo abiejose Sumatros pusėse, aplankydavo 
Javą, nusigaudavo net iki Borneo ar Celebeso. Arabų laivai be 
perstojo kursavo ten ir atgal: iki Indonezijos salų nuplaukti pa- 
dėdavo musonai, archipelage laivus varinėdavo vietinės oro 
srovės. Įdomu, kad Ibn Madžidas savo prekybinių uostų sąraše 
jau mini Singapūrą. Vadinasi, arabai Singapūro uoste lankėsi 
kur kas anksčiau nei seras Stemfordas Reflas ėmėsi jį moderni- 
zuoti. Ibn Madžido laikais Malaka buvo svarbiausias pietryčių 
Azijos uostas, ir trumpas Soharo vizitas parodė, koks patogus, 
gerai suplanuotas Malakos miestas turėjo būti savo klestėjimo 
laikais. 

Malaka ypač lengvai prieinama jūros laivams. Jau Sumat- 
ros pusėje nusidriekiančios sąsiaurio seklumos privertė mus 
pasukti link Malaizijos krantų. Čia, žavingoje pakrantėje, ant 
aukštos kalvos išvydome Malakos miestą. Nenorintiems plauk- 
ti į upės žiotis užuovėją teikė maža salelė, ateivio negąsdino 
rifai ir seklumos. Keturių sieksnių gylio taku Sokharas tykiai 
įslinko į uostą, ir suradę patogią vietą išmetėme inkarą. Pripū- 
tėme, nuleidome į vandenį dvi gumines valtis ir nuplaukėme į 
krantą. Mūsų laukė. Mandagūs ir svetingi uosto pareigūnai 
greitai sutvarkė dokumentus. Paaiškinau, kad stovėsime tol, 

kol aprūpinsime laivą atsargomis. Viską supirkti Malakoje bu- 
vo vaikiškai paprasta. Guminėmis valtimis pakilome aukštyn 
upe, praplaukėme pro anglių maišais pakrautus indonezietiš- 
kus prahus, pralindome po tiltu. Pasiyrę dar aukščiau, išvydo- 
me simpatiškus abiejuose krantuose susibūrusius kinietiškus 
namelius raudonais čerpių stogais, tarytum tropikų Veneciją. 

Malakos turgus įsikūręs prie pat upės kranto, tad Žvejai sa- 
vo laimikį gali kloti tiesiai ant prekystalių, taip pat patogu iš 
kanalo laivų pasikrauti vaisių ir daržovių. Soharo valtys įsimai- 
šė į laivų knibždėlyną prie turgaus laiptų. Mus pasitiko besi- 
šypsantys veidai ir draugiškai mojančios rankos, vietiniai laivų 
savininkai pririšo mūsų švartavimosi lynus, ir sohariečiai tarsi 
Malakos turgaus senbuviai iššoko į krantą. Nepraėjus pusva- 
landžiui Timas Redmanas, laivo iždininkas, parlydėjo ananasų, 
džiovintų grybų ir daržovių prikrautą rikšą, maisto atsargų 
krūvos viršuje dar tupėjo du gyvi viščiukai. Vietinio banko di- 
rektorius maloniai pakvietė šešis įgulos narius kinietiškų pietų 
ir buvo apstulbintas, kai Soharo vyrai, tiesa, patys stambiausi, 
sutaršė dvidešimčiai žmonių pataisytus pietus. Direktorius dar 
labiau suglumo, kai trys jo ėdrūs svečiai, pakėlę galvas nuo 
tuščių lėkščių, prisipažino šiandien valgą antrus pietus. 

Atėjo laikas grįžti į laivą, kelti inkarą ir tęsti kelionę Ma- 
lakos sąsiauriu žemyn. Visi jautėsi kuo puikiausiai, išskyrus du 
viščiukus, kurie, matyt, numanydami pakliūsią į virėjo keptu- 
vę, paniurę tupėjo priekiniame denyje. Prasidėjo palankus oras. 
Čia, kur paprastai reikėjo tikėtis sunkumų, Soharą varė palan- 
kūs, nuo kranto pučiantys vėjai. Iš visko sprendžiant, artėjome 
prie sąsiaurio pabaigos - sustiprėjo ir pagreitėjo potvyniai, pa- 
daugėjo pro šalį plaukiančių laivų. Pasirodo, buvau per daug 
atsargus, skaičiuodamas, kad nuo Malakos į Singapūrą nu- 
plauksime per tris dienas, nes Soharas šį kelią sukorė per dukart 
trumpesnį laiką. Antrą kelionės naktį pirmą valandą išvydo- 
me milžiniškus gaisus — liepsnojančią Singapūro miesto pa- 
švaistę. Nušvitus pirmiesiems aušros spinduliams, užskersuota 


220 


pagrindine bure sugavę palankų brizą, mes jau lėkėme pagrin. 
diniu Singapūro kanalu. Bėda buvo tik ta, kad plaukėme ne sa- 
vo puse, o prieš eismą. 

Sunerimęs pabandžiau susisiekti su Singapūro locmanu ir 
pranešti, kad didelių laivų kapitonai nenustebtų pamatę į juos 
atlekiantį arabišką laivą. Be reikalo rūpinausi. Singapūre Soharo 
taip pat jau laukė. Didžiausio ir judriausio pasaulio uosto pa- 
reigūnai jau žinojo apie iš Omano sultonato atvykstantį burinį 
laivą. Tuojau prisistatė policijos kateris ir uosto valdžios laivas. 
Nešinas racija ir detaliu uosto planu, tvarkingas Kinijos singa- 
pūrietis balta švytinčia uniforma užkopė į mūsų denį. 

— Aš jūsų paslaugoms, - pareiškė locmanas, spausdamas 
man ranką, - tačiau šito laivo valdyti nesugebėčiau. Pirmąkart 
esu burinio laivo denyje. Tiesiog sakykit man, ką daryti. Nesi- 
rūpinkit, kad plaukiate ne ta puse. Galima sakyti, ši taisyklė 
jūsų laivui netaikoma. 

Taigi vyresniajam locmanui karksint per radiją įsakymus 
duoti kelią, Soharas karališkai slydo pro daugybę Singapūro 
centre susigrūdusių laivų: plaukėme pro prekybinių laivų eiles, 
pro supertanklaivių priekigalius, naftos platformas. Nutriušęs 
Kinijos Liaudies Respublikos laivas, virš kurio plevėsavo rau- 
dona vėliava su geltona žvaigžde, sveikindamasis kelis kartus 
ūktelėjo sirena. Praslinkus dideliam keturkampiam krovini- 
niam laivui, mes priplaukėme prie kranto ir išmetėme inkarą. 
Tada locmanas atskleidė paslaptį. 

- Stovėkite čia, kol paruošite laivą - Singapūro valdžia su- 
ruošė jums sutiktuvių ceremoniją. Uosto valdžia taip pat pa- 
skyrė jums specialią stovėjimo vietą. 

Atplaukė daugiau policijos laivų, prisistatė neišvengiamos 
televizijos žurnalistų ekipos, atvyko vilkikas, šalia kurio mūsų 
laivas atrodė kaip nykštukas - visi palydėjo Soharą į stovėjimo 
vietą. Pakrantėje valiavo susirinkusi minia. Dundant milžiniš- 
kam būgnui, tarškant cimbolams, prieplaukoje sukosi ir try- 
pė šokėjai, krantine oriai žygiavo du kinietiški liūtai žmonių 

kojomis. Kai rišome laivą švartavimosi lynu, žingtelėjusi į prie- 
ki malajiečių mergaičių grupė sudainavo tradicinį pasveikini- 
mą. Reikėjo kažkaip į šį pasveikinimą atsakyti. Kai Soharo kran- 
cai atsirėmė į prieplaukos sieną, visa įgula užšoko ant bortų ir 
atsidėkodama užplėšė mūsų lyno traukimo dainą. Iš nušvi- 
tusių minios šypsenų supratome, jog uosto šeimininkai buvo 
sužavėti. 


Jūros lelija 


12 


Pietų Kinijos jūra 


Iš septynių jūrų, kurias senovės arabai perplaukdavo ke- 
liaudami į Kiniją, mums liko tik dvi, tačiau jos ir buvo sunkiau- 
siai įveikiamos. Arabų geografai rašė, kad paskutinėse dviejose 
jūrose susidurdavai su baisiais štormais ir audromis, kurių jo- 
kia plunksna nepajėgtų aprašyti. Stiprūs vėjai nešdavo laivą į 
pražūtį, bangos sudaužydavo jį į šipulius. Išsigelbėti buvo gali- 
ma tik nukirtus stiebą arba išmetus už borto visą krovinį, nors 
dažnai nuo sunaikinimo gelbėjo tik Alacho malonė. Tose bai- 
siose vietose iš bangų iššokdavo ir deniu vaikščiodavo juodi 
velniai. Pačiame audros įkarštyje takelažas sužibėdavo ryškia 
šviesa. Jeigu virš laivo pasirodęs švytėjimas įgaudavo paukščio 
formą, tai buvo ženklas, jog laivas bus išgelbėtas. 

— Kinijos jūra bus sunkiausia, ar ne? — klausinėjo manęs 
omaniečiai. — Ar ne čia pasitaiko tufan - audros vėjas? - Many- 
damas, kad arabų žodis tufan reiškia taifūną, bandžiau įgulą 
padrąsinti. Kol kas plaukėme, bandydami pagauti pačius pir- 
muosius laivybos sezono vėjus. Tik įsitvirtinus šiaurės rytų 
musonui, išplaukėme iš Maskato; Šri Lankos krantus palikome 
anksčiau ir kentėme štilį, kad pasiektume Sumatrą vos tik paki- 
lus pietvakarių musonui. Idant kuo greičiau pasiektume Pietų 
Kinijos jūrą, plaukdami Malakos sąsiauriu naudojomės sau- 
sumos ir jūros brizais. Atplaukdamas taip anksti tikėjausi iki 
minimumo sumažinti tikimybę pakliūti į taifūną, nors visiš- 
kai rizikos išvengti negalėjome. Taifūnas gali kilti bet kada, 
tačiau pagrindinis audrų sezonas prasideda liepos mėnesį, o 

dažniausiai vėtros siautėja rugsėjį ir spalį. Soharas įrodė esąs 
stiprus ir gerai sukonstruotas laivas. Mano manymu, tinkamai 
ji valdant, jis atlaikytų taifūną, tačiau tokio išbandymo Soharui 
nelinkėjau. 

Iš Singapūro išplaukėme birželio 11-ąją. Išvykdami Kini- 
jos krantų link buvome nusiteikę trumpai kelionei. Singapūre 
puikiai paviešėjome —- pamatėme miestą, patyrėme valdininkų 
ir privačių asmenų svetingumą. Atsidėkodami singapūriečius 
kvietėme pasisvečiuoti laive, nors juos šiek tiek pribloškė drėg- 
mė ir skurdokos mūsų gyvenimo sąlygos. Darbo laive buvo ste- 
bėtinai mažai. Tomas bandė atgaivinti mūsų radijo aparatus — 
korozinės triumo dujos visiškai sujaukė jų mikroschemas, ir 
abu radijo įrenginiai kasdien veikė vis prasčiau. Mažasis gene- 
ratorius taip pat laikėsi tik atidžios priežiūros dėka. Iš šiuolai- 
kinės įrangos gerai veikė tik guminių valčių varikliai, kuriuos 

Tradicinės senoviškos įrangos būklė, priešingai, buvo kur 
kas geresnė. Kai reikėdavo, pakeisdavome bures, taisėme me- 
dines detales, restauravome susidėvėjusį takelažą. Vairą tvirtai 
laikė dvi grandinės, omaniečiai išblizgino korpusą aliejumi. So- 
haras atrodė šauniai — kaip laivas, sugebantis įveikti ilgus jūros 
atstumus. Vienintelės silpnos mūsų laivo vietos buvo burės ir 
apatinė korpuso dalis. Ilgus mėnesius mirkusios lietuje ir kepu- 
sios saulėje, dažnai pakeliamos ir nuleidžiamos, burės labai su- 
sidėvėjo. Rankų darbo medžiaga tarnavo gerai, tačiau jai teko 
milžiniškas išbandymas. Soharas jūroje be povandeninės kor- 
puso dalies remonto jau išbuvo pusmetį, tad suprantama, kad 
tarp lentų atsivėrė plyšiai. Dukart per dieną iš triumo išpum- 
puodavome vandenį. Panėrę po laivu, plyšius kamšėme avies 
taukais sumirkyta medvilne, tačiau, norint šį darbą atlikti tin- 
kamai, reikėjo išvilkti Soharą į krantą ir padengti jį nauju klin- 
čių bei avies taukų sluoksniu. 

Išplaukus iš Singapūro, pirmosios keturios dienos buvo 
nuostabios. Ryškiai mėlyna jūra blykčiojo baltais laivo prieša- 
kyje siuvančių žuvų skraiduolių žvynų atšvaitais. Iš pietų pūtė 

pastovus šiltas brizas, dangus raibuliavo matinių debesėlių ką. 
muoliais. Soharas ritmingai skaičiavo mylią po mylios. Retai ka- 
da paliesdami bures, per dieną nuplaukdavome 90-100 mylių. 
Pagrindinė burė ramiai vilnijo ir vėdino priekinį denį vėsiu bri- 
zu. Jūreiviai atsipalaidavo, jautėsi tvirtai, pasitikėjo savimi. Ju- 
ma man papasakojo, jog tokias idealias sąlygas patiria į Zanzi- 
barą plaukiantys su Afrika prekiaujančių pirklių laivai - diena 
iš dienos pučia palankus vėjas, nėra ką veikti, tik ilsiesi, nerei- 
kia nė halso pakeisti, kol priplauki prie Afrikos krantų. Kelionė 
į Kiniją, pridūrė Juma nusišypsodamas, yra kiek kitokia. Gali į 
Zanzibarą nukeliauti dvidešimt kartų, ir niekad nesusidursi su 
tokiomis permainingomis oro sąlygomis. 

Ketvirtą naktį išplaukus iš Singapūro mane pažadino Pite- 
rio Hanamo balsas. Buvo trečia ryto ir aš snaudžiau denyje sa- 
vo įprastoje vietoje prie vairalazdės. 

— Atrodo, gausime lietaus, - pasakė jis. 

- Ne lietaus, tik vėjo, - nuskambėjo Chamiso Jūrininko at- 
sakymas. Dar neišlaksčius miegams, atsikėliau, suvyniojau čiu- 
žinį ir nunešiau į triumą. Užsivilkęs vaškytinę, sugrįžau į denį, 
tikėdamasis kažko panašaus į nakties škvalą, kokį nekart paty- 
rėme Malakos sąsiauryje. Klydau. Juodas lopas nakties dangu- 
je priartėjo, pakilo stiprus vėjas. Plaukėme iškėlę mažesniąją 
pagrindinę burę ir aš nesirūpinau - ji buvo atlaikiusi daugybę 
škvalų. Vėjas vis stiprėjo, ir burė ėmė grėsmingai virpėti. Stai- 
ga į laivą trenkė pašėlęs vėjo gūsis. Garsiai sudejavo takelažas, 
pasigirdo nerimą keliąs medinio laivo korpuso traškėjimas. Jū- 
ra priešvėjinėje pusėje virto chaosu — iš tamsos lėkė trumpų, 
stačių bangų eilė. Joms lūžtant po laivo kiliu, Soharas ėmė sker- 
sai ir išilgai sūpuotis. Pagrindinis skersinis sūpavo tarsi švy- 
tuoklė, laivas drebėjo ir trūkčiojo nuo įtampos. Netikėtai viena 
didesnė banga trenkė į Soharą ir palenkė jį į šoną. To pakako, 
kad pavėjinė laivo pusė atsidurtų po vandeniu, kuris plūstelė- 
jo pro špigatus į denį. Iš apačios pasigirdo dūžtančių daiktų bil- 
desys, keli sunkūs išilgai laivo nusiritančių dėžių ir statinių 
dunkstelėjimai. Tarsi išgąsdintos skruzdėlės į denį sulėkė visa 
15. 595 

įgula - jūreiviai įsitvėrė virvių ir bortų. Kelis priešvėjinėje pu- 
sėje miegojusius vyrus banga išmetė iš lovų. 

Kaskart laivui susvirduliavus, pagrindinis skersinis grės- 
mingai sulinkdavo. Aš neįvertinau vėjo: jis mus užklupo plau- 
kiančius su per daug burių, o saugiai jų skaičių sumažinti bus 
labai sunku. 

- Suvyniokit burę! - surikau. Įgula nuskubėjo prie lynų, 
kuriais pagrindinė burė pritraukiama prie skersinio. Tačiau net 
ir penki vyrai, sukibę prie kiekvieno lyno, nesugebėjo pritrauk- 
ti pagrindinės burės. Virvių trintis, šlapio brezento svoris, stip- 
rus vėjas labai apsunkino šį darbą. Užduotis paprasčiausiai 
viršijo mūsų jėgas. 

— Greičiau! Trauk! Trauk! - rėkavo Piteris Hanamas. Jūrei- 
viai puolė virves su tokiu įtūžiu, jog mačiau, kad jie supranta 
privalą kažką padaryti, antraip Soharas apsivers arba nulūš 
stiebas. Audra jau šėlo tiesiai mums virš galvų. Vėjo riaumoji- 
mas ir virvių pliauškėjimas susiliejo į pragarišką muziką, įsiū- 
čio simfoniją. Smulkias jūreivių figūrėles kartas nuo karto nu- 
tvieksdavo žaibai. Staiga vienas lynas pajudėjo. 

— Trauk! Pajudėjo! - kažkas suriko. Tačiau tai buvo tik iliu- 
zija. Skausmingai driokstelėjęs, per pusę plyšo žemutinis pag- 
rindinės burės kraštas - 50 pėdų dvigubai sudygsniuoto bre- 
zento. Plyšys akimirksniu išsiplėtė. Per kelias sekundes pagrin- 
dinė burė virto vėjyje besiplakančiais skutais. Nebereikalingos 
pritraukiamosios virvės į viršų užtraukė tik medžiagos atrai- 
žas. 1 600 kvadratinių pėdų brezento vėjas suniokojo bematant, 
paskutiniai draiskalai tartum vaiduokliai nuskrido nakties juo- 
dumon. Neliko nieko kita, tik stengtis užkirsti kelią didesnei 
nelaimei. 

— Nuleiskit skersinį. Meskit užtraukiamąsias virves. Iš jų 
jokios naudos. - Kažkas atlaisvino pagrindinio lyno stabdik- 
lius, ir jūreiviai pamažu atleido masyvias virves. Dunksėdamas 
į siūbuojantį stiebą, svyruojantis skersinis gremėzdiškai leido- 
si. Prieš šešis mėnesius nebūtume galėję net pagalvoti apie 
skersinio nuleidimą pučiant net ir perpus silpnesniam vėjui. 

Dabar šis darbas atrodė nors ir pavojingas, bet įmanomas. Man 
nereikėjo įsakinėti. Kiekvienas jūreivis žinojo, ką reikia daryti, 
norint saugiai nuleisti milžinišką skersinį. Ištiesę rankas, Sale- 
has ir Juma gulėjo priekiniame denyje, žiūrėdami į viršų. Pašo- 
kę jie užmesdavo ant pralekiančio skersinio virves. Prie vairo 
atsistojęs Teris taikėsi lasu suvaldyti kitą skersinio galą. 

— Leisk. Lessim. Lessim. - Tik ėmus švisti, skersinis ir su- 
niokota burė nusileido į denį. Prišokę jūreiviai pagriebė su- 
driskusias liekanas ir nuvilko jas į laivo vidų; tikėjomės rasti ir 
kitas burės dalis. Likę įgulos nariai it gimnastai užšoko ant pa- 
čio skersinio ir šlapiais pirštais puolė atrišinėti burę laikančius 
raiščius. 

Visiškai išaušus, burė buvo nuimta. Vėjas aprimo, ir iškė- 
lus tik bizanį bei kliverį, Soharas plaukė lygiau. Apžvelgiau de- 
nį: čia riogsojo permirkusi sena burė, ant draiskalų krūvos gu- 
lėjo pakeitimui atnešta ir išvyniota atsarginė pagrindinė burė. 
Šis darbas palauks. Tarsi negyvi ant ištiesto audeklo gulėjo su- 
kritę įgulos vyrai - nuovargio išsekinti jūreiviai sumigo denyje. 
Jie nejautė sūpavimo, permirkusio brezento, jiems nerūpėjo ne- 
nusivilktos vaškytinės. Komanda visiškai nusiplūkė. Jūreivio, 
plaukiančio burlaiviu į Kiniją, gyvenimas nelengvas. 

Kadangi vargšą Ibrahimą kamavo jūros liga, priešpiečiams 
gavome tik šaltos košės ir arbatos. Pavalgę grįžome prie darbo, 
kurio turėjome pakankamai. Viena brigada užsiėmė triumo 
tvarkymu; čia riogsojo suplyšę pupų maišai, peršlapusio bre- 
zento krūvos, sutrinti bananai, sudaužyti ir supuvę ananasai, 
išlaistytos konservų dėžutės. Netgi pagrindinis maisto sandė- 
lis, ketvirčio tonos svorio dėžė, laivui siūbuojant pasislinko per 
pėdą. Visa tai reikėjo sutvarkyti. Tuo tarpu likusi įgulos dalis 
denyje prie skersinio tvirtino atsarginę burę. 

Iki antros valandos burę paruošėme. Pirmoji komanda jau 
buvo aptvarkiusi triumą, sudėjusi į vietą arba pritvirtinusi vi- 
Sus palaidus daiktus. Nors varomas tik bizanio ir kliverio, So- 
haras vikriai plaukė pirmyn. 

— Paskubėkit, gerai pririškit pagrindinę burę, - paliepiau 
denio komandai, - vėl kyla vėjas. 

Vakarų dangus buvo toks, kokio dar nebuvau matęs. Į mus 
artėjo per visą horizontą nusidriekiantis juodas šešėlis. Virš 
šešėlio kilo pilka debesų siena, primenanti degančio namo dū- 
mus. Šio grėsmingo debesies viršus buvo lygus tarsi peiliu nu- 
pjautas. Toliau dunksojo dar vienas, šiek tiek šviesesnis pilkas 
debesis, už kurio driekėsi dar dvi debesų sienos - tarsi koks 
milžinas būtų vieną ant kitos sukrovęs vertikalias debesų 
plokštes. Jūra po taip keistai susisluoksniavusiais garais įgavo 
savitą juodai mėlyną atspalvį, ją pjaustė balkšvi ruožai — ten 
vėjas čaižė bangų viršūnes. 

— Ačiū Dievui, nuleidome ir pritvirtinome pagrindinę bu- 
rę! - sumurmėjau Tomui. - Tas nakties škvalas išėjo tik į gera. 
Dabar mes geriau pasiruošę, nors gali būti, jog dabar nesilaikys 
kliveris. 

Tai buvo pranašiški žodžiai. Kai iki Soharo atrūko debesų 
masyvas, mus užgriuvo uraganinis vėjas, ir mažytis kliveris, 
labiau primenantis nosinę nei burę, virto didžiule pabaisa! Ga- 
lingas vėjas įsirėmė į burę ir kliveris išsipūtė pavėjui. 

— Pažiūrėk į bugšpritą! - suriko Piteris Dobsas. - Jis links- 
ta. Neišlaikys įtampos. Sulūš. 

Nors šėlo audra, išgirdau girgždesį — vaitojo vėjo lenkia- 
mas masyvus bugšpritas, išsirietęs tarsi standi meškerė. Tada, 
kai jau rodėsi, kad bugšpritas tuoj sulūš, šaižiai driokstelėjęs 
trūko kliverio stiebas - tarsi kas būtų iššovęs. Burė kaipmat nu- 
vilnijo pavėjui; penkis ar šešis kartus tarsi botagu pliaukštelė- 
jęs, visas kliveris virto draiskalais. Visa, kas iš jo liko, tai apati- 
nė burės juosta, prisiūta prie liktroso. 

- Traukit brezentą į laivą! Išsaugokit viską, ką galit! - su- 
šukau perrėkdamas staugiantį vėją. Priekinio denio komanda 
išžvejojo į jūrą nuskriejusius sumaitoto kliverio likučius. Išliko 
mažiau nei trečdalis burės. 

— Pakelkit mažąjį kliverį, - įsakiau. Kažkas atnešė mažytė 
audros burę, pririšo ją prie pagrindinio lyno. Mažasis kliveris 

atrodė lyg absurdiška medžiagos skiautė, labiau tinkanti šeimy- 
ninei jachtai negu normalaus dydžio burlaiviui. - Pakelti! - Da- 
bar, siaučiant uraganiniam vėjui, prie kliverio lyno stojo aštuo- 
ni vyrai. Kiti laikė prispaudę burę prie denio. Lynui įsitempus, 
jie burę atleido, ir kliveris šovė pavėjui, vėjo spaudžiamas išsi- 
pūtė ir sustojo nepakilęs iki reikiamo aukščio. Aštuoni jūreiviai 
iš visų jėgų traukė lyną, tačiau jis nejudėjo, o mažytis išsipūtęs 
kliveris erzinamai pleveno virš galvų. Iš apačios pastebėjau bu- 
res grėsmingai deformuojantis. 

— Gerai. Nuleiskit. 

Deja, kliverio nuleisti nespėjome. Per trisdešimt sekundžių 
jis plyšo tiesiai per pagrindą. Tai buvo trečia tą pačią dieną su- 
gadinta burė. 

Tuo tarpu vėjas ėmė draskyti bangų viršūnes, plėšyti tik iš- 
kilusias keteras ir versti vandenį balta puta. Bangos nebeturėjo 
keterų, jos nuplyšdavo vos pasirodžiusios, ir jūra mus daužė 
trumpomis stačiomis bangų sienomis. Lijo, vėjas horizontaliai 
nešė lietaus lašus virš vandeniu srūvančio denio. Negalėjai pa- 
žiūrėti prieš vėją - lašai skaudžiai čaižė veidą ir akis. Vėjas taip 
siautėjo, jog buvo sunku išstovėti ant borto ir apžvelgti laivo 
padėtį, teliko tik susiriesti denyje ir po bortais slėptis nuo vėjo 
gūsių. Neatrodė, kad Soharui grėstų pavojus: laivas lėkė pasisu- 
kęs šonu į vėją, tik retkarčiais pasviręs panirdavo ligi špigatų. 
Įsakiau visiems užsivilkti gelbėjimosi liemenes, bet ne dėl to, 
kad bijočiau, jog apvirs laivas. Tikėjau: Soharas atlaikys audrą. 
Baiminausi, kad kurio nors iš įgulos už borto neišmestų taba- 
luojanti virvė ar koks jūreivis paslydęs nenugarmėtų į jūrą. 

Tada sprogo bizanis. Tai buvo nauja, geriausia, kruopščiai 
susiūta burė, specialiai iškirpta iš pirmos rūšies brezento. Ura- 
ganinis vėjas pasirodė esąs stipresnis — driokstelėjęs tarsi 
griaustinis, bizanis suplyšo. Iš to, kas prieš dvi sekundes buvo 
šauni, vėjo išpūsta akmens tvirtumo burė, liko tik apgailėtinai 
besiplaikstančios brezento atraižos. Suplyšo ketvirtasis Soharą į 
priekį stūmęs audeklas. Staiga Chamisas Jūrininkas užšoko ant 
borto, įsitvėrė į vantus ir, pridėjęs ranką prie burnos, šaižiu ir 

drebančiu balsu sustaugė. Chamisas, kurio šlapia strėnajuostė 
prilipo prie kūno, kažką rėkė atsisukęs tiesiai į vėją. Tai buvo 
malda į Alachą - ūžiant vėjui virš laivo nuskardėjo aukštas, 
šiurpą keliantis klyksmas. Mes, susigūžę po bortais, apsigaubę 
mirkstančiomis vaškytinėmis, klausiamai susižvalgėme. Koks 
šio riksmo tikslas? Ar Chamisas garbino savo Dievo galią, ar 
prašė, kad pasibaigtų ši triuškinanti audra? To nežinojome. 

Į vakarą, palikęs pilką, neramią jūrą, vėjas atsitraukė. Pa- 
galiau galėjome pakelti pagrindinę burę, pakeisti bizanį ir kli- 
verį, pradėti lopyti išgelbėtas brezento skiautes. Sunku buvo 
nustatyti padarytos žalos mastą: dvi burės visiškai sunaikintos, 
kitoms dviem sutaisyti prireiks poros dienų sunkaus darbo. 
Gerai, kad įgula neprarado savitvardos. Jūreiviai atrodė pasiti- 
kintys savimi, ramūs, gerai nusiteikę. Vis dėlto bijojau, kad ne- 
pritekliai galiausiai nuvarys komandą nuo kojų. Triumuose vy- 
rams reikėjo taikytis su amžinai šlapiomis antklodėmis, nuolat 
varvančiu vandeniu, permirkusiais drabužiais ir šiaip jau di- 
džiuliu chaosu. Nenuostabu, kad prieš 1 000 metų arabai, plau- 
kiantys į Kantoną, kelionės atkarpą Pietų Kinijos jūra laikė pa- 
čia sunkiausia. Be to, škvalai, kuriuos kentėme, buvo dar niekis, 
palyginus su tuo, ką patirtume pakliuvę į taifūną. 

Soharas panėšėjo į pro rikiuotę bėgantį, rykštėmis čaižomą 
kareivį. Keisti juodi laivą daužantys škvalai buvo vietinis reiški- 
nys, vadinamas arkinio škvalo vardu. Jie mus pliekė ir pliekė - 
du kartus birželio 16-tą, triskart birželio 17-tą, keturis kartus 
18-tą, dukart 19-tą, kartą birželio 20-tą. 

Iš tikrųjų puikiai išsimuštravome. Kaskart tik pasirodžius 
grėsmingiems debesų masyvams, mes galvotrūkčiais puldavo- 
me nuleisti savo paskutinės tokios brangios pagrindinės burės. 
Siaubą kėlė mintis, kad gali suplyšti burė ar sulūžti naujas ele- 
gantiškas Sumatroje mūsų išsikirstas skersinis. Burė mus stūmė 
į priekį ir, norint pasiekti Kiniją prieš prasidedant taifūnų sezo- 
nui, ji buvo gyvybiškai svarbi. Neramino kiekviena Pietų Kini- 
jos jūroje praleista diena - žinojome, kad, slenkant laikui, didė- 
ja galimybė susidurti su taifūnu, todėl kasėmės į šiaurę kaip 

įmanydami. Pertraukų tarp škvalų metu taisėme bures. Vis 
dygsniavome ir dygsniavome kliverį, bizanį ir liktrosus, idant 
virš galvų vėl suplevėsuotų burės. Siaučiant arkiniam škvalui, 
dairėmės mažiausio įplėšimo kliveryje ir bizanyje - burėse, ku- 
rios mus nešė. Kartais nuleidę visas bures guldavome ant šono, 
ir vėjas bei lietus šniokšdavo virš laivo. Vos škvalui praėjus, 
kiekvienas įgulos narys tuojau nuskubėdavo į savo postą, ir 
mes vėl stropiai užtempdavome cypiantį didįjį skersinį aukš- 
tyn, kad tik greičiau lėktume į šiaurę. Kol kas plaukėme visai 
neblogai. Vieną dieną nukeliaudavome 90, kitą 100 mylių, di- 
džiausias mūsų pasiekimas tuomet - 135 mylios. Laivui 
šniokščiant pirmyn, saugos virvė rėždavo purslais trykštantį 
kilvaterį. 

Birželio 19-tą, antrojo arkinio škvalo metu, susidūrėme su 
keistu reiškiniu, apie kurį dažnai galvodavau, bet dar nebuvau 
patyręs: tiesiai virš laivo pralėkė vėjo sūkurys. Tai buvo nedi- 
delis viesulas, kokį dažnai pamatysi stipraus škvalo priekyje — 
besisukanti purslų kolona, kuri dažniausiai išsilenkia laivo. Ši 
kartą sūkurys atūžęs nusileido į denį ir pasislinko pavėjui bor- 
to link. Jis pasibaigė akimirksniu, neliko laiko kaip nors ap- 
sisaugoti. Kelias sekundes viesulą galėjome aiškiai matyti — 
50 metrų prieš lietaus ribą beprotiškai sukosi ir vinguriavo oro 
stulpas. Viesulas trenkėsi į laivą, atūžęs 30 mylių per valandą 
greičiu. Jis nusileido į galinį denį ir nuslinko pavėjui. Viesului 
pasiekus pagrindinį denį, patyrėme trumpą nepakartojamą 
pojūtį. Į mus įsirėžė milžinišku greičiu besisukanti, tačiau tik- 
ros jėgos ir svorio stokojanti oro srovė. Supurtė, perliejo švie- 
žias du ar tris kartus per sekundę apsisukančio oro kvėptelėji- 
mas. Sūkuriui slenkant pavėjui ir vėjo krypčiai kaitaliojantis 
180 laipsnių kampu, vienam po kito mums žandus nutvilkė 
vandens purslai. Tada vandens stulpas išnyko, tačiau tą sekun- 
dės dalį, kai stovėjome spiralės centre, patyrėme keistas akimir- 
kas: tarsi nutilo audros riaumojimas, ir mūsų ausis tepasiekė 
nėiprastas aukštas švilpesys, toks nepanašus į pažįstamą vėjo 
Staugsmą, jog priminė spengiančią tylą. 

Permirko jūreivių lovos. Po ilgų valandų, praleistų susiū- 
dinėjant šlapias bures, pirštai pabalo ir susiraukšlėjo. Šiomis 
dienomis Soharas tapo ypač bjauria, gyvenimui netinkama vie- 
ta, tačiau atrodė, kad įgulos nuotaika kasdien kyla - gal dėl to, 
kad jūreiviai žinojo plaukią paskutinį kelionės etapą, kad Soha- 
ras matuoja paskutines mylias, o gal sunkus darbas ir nepritek- 
liai užgrūdino komandą. Visi savo darbą atliko kuo puikiausiai. 
Kiekvienas jūreivis nedelsdamas atbildėdavo į denį ir imdavo- 
si nuobodaus, varginančio triūso. Vyrai vienas kitam nesava- 
naudiškai padėdavo, net surasdavo laiko padėti vargšui Ibra- 
himui, negailestingai blaškomam prie savo atviros krosnelės, 
daužomam dardančių puodų, keptuvių, visiškai pasimetusiam 
ryžių ir kari kaskadose. Kelis kartus Ibrahimas valgį paruošti 
sugebėjo tik vienam jūreiviui laikant jį už juosmens - žmogiška 
saugos virvė „pririšo“ virėją, kad šis nenulėktų į špigatus. 

Ričardas kartą kone save pranoko, pritrenkiančiu manevrų 
vos nenuvertęs laivo stiebo. Soharas vikriai lėkė pavėjui, plevė- 
savo iškelta pagrindinė burė, Abdula, geriausias vairininkas, 
stovėjo prie šturvalo. Viskas ėjosi kuo puikiausiai, kol Ričardas 
neužlipo į vairagalio tualetą. Jam jau seniai buvo prisakyta ne- 
liesti jokių laivo virvių, tačiau kai Abdula bandė išlyginti laivą, 
vairas nepajudėjo. Žvilgtelėjęs į šoną, vairininkas nustėro: Ri- 
čardas dėl kažkokios priežasties, kurios niekada neatskleidė, 
jau buvo nusinešęs palaidas vairalazdės virves į tualetą ir priri- 
šęs jas prie saugos virvės galo. Sumazgyta buvo kaip reikiant, 
ir vairas tvirtai užsikirto. Į tokią situaciją patekusį laivą galima 
palyginti su riedančia mašina, kuriai užsikirto vairas. Rizikavo- 
me atsisukti prieš vėją ir sulaužyti pagrindinį skersinį ar net 
nuversti stiebą. Abdula kažką suriaumojo kapota arabų kalba - 
tikriausiai vienintelį kartą per kelionę jis tikrai įsiuto. Nugriau- 
dėjo atbėgančių kojos, ir kiti omaniečiai prišokę atpainiojo maz- 
gą, nuleido bures ir, pasukę vairą, išgelbėjo laivą. 

Šio pragaro įkaršty girdėjosi tylūs pusnuogio Ričardo šūk- 
čiojimai. Jis tarsi pusiau nupeštas viščiukas kaišiojo galvą iš 
tualeto: 

— Ar aš padariau ką nors bloga? Laivas nuskęs? Atsipra- 
šau, labai atsiprašau... 

Omaniečiai jam atleido. Išsiaiškinę, kas įvyko, jie su apsi- 
mestiniu rimtumu gedulingai purtydami galvas rypavo: 

- Ak, Ričardai! - Jie seniai buvo supratę, kad iš fotografo 
niekada neišeis jūreivis. 

Beviltiškai nepatogias ir drėgnas triumo sąlygas kompen- 
savo tai, kad Soharo pakeleiviams jos patiko dar mažiau nei 
mums patiems. Šie pakeleiviai buvo šliaužiojantys, ropojantys, 
bėgiojantys, zvimbiantys ir maistą vagiantys padarai, apnin- 
kantys laivą pakelės uostuose. Pagal mūsų įnamius galėjome 
atkurti Soharo maršrutą. Iš pradžių Maskate į laivą atkeliavo ta- 
rakonų partija, tikriausiai patekusi čia kartu su maisto dėžėmis. 
Tarakonai atsivedė ir kelionės draugų - svirplių. Beiporėje ta- 
rakonai gavo pastiprinimą, be to, sulaukėme vaismusių spie- 
čiaus. Vaismusės pateisino savo reputaciją ir veisėsi įnirtingai. 
Išplaukus iš kiekvieno uosto, keturias ar penkias dienas mus 
kamuodavo šių vabzdžių debesys — muselės įkyriai lindo mums 
į šnerves, skandinosi arbatos puodeliuose. Pasibaigus vaisiams, 
išnykdavo ir vabzdžiai. Patenkinti vaizduodavomės, kad mu- 
sės susilaukė baisios bado mirties. 

Tarakonų tokia bloga lemtis neištiko. Jie veisėsi, veisėsi ir 
veisėsi. Šie gyviai šliaužiojo visur - tarp maisto atsargų, nuo- 
šaliuose užkampiuose, plyšiuose, triume. Niekaip negalėjome 
jų atsikratyti. Bandėme tarakonų spąstus, cheminius purškik- 
lius — viskas veltui. Naktį jausdavome šiuos vabalus ropojant 
savo veidais, staigus prožektoriaus blyksnis visada apšvies- 
davo kažko ieškančio, ant pertvarų ropinėjančio tarakono si- 
luetą. Pamažu puikiai perpratome jų elgesį. Geros insekticido 
dozės nugalabydavo suaugusiųjų kartą, kurią pakeisdavo nau- 
ja, išsiritanti iš plyšiuose sudėtų kiaušinėlių. Išmokome atskirti 
triume išaugusius tarakonus, kurie dėl gyvenimo tamsoje bu- 
vo ryškios rausvai oranžinės spalvos, ir vabalus, kurie, mankš- 
tindamiesi denyje, gaudami saulės ir gryno oro, turėjo juod- 
medžio atspalvį. Šlykštėdamiesi pastebėjome, kad pastarieji 
16. 595 


233 


vabalai tamsią naktį savo forma ir spalva nesiskiria nuo sultin- 
gos datulės. 

Šri Lankoje tarakonų gretas sustiprino pirmoji pelių karta, 
kurios taip pat įsijungė į veisimosi lenktynes ir netrukus sutar- 
tinai naršė po mūsų maisto spinteles. Galiausiai Sumatroje į lai- 
vą įsėdo žiurkės, tačiau jos pasirodė esančios palyginti santū- 
rios keliauninkės. Žiurkės per daug nelindo į akis, jas kartais 
naktį matydavome labai greitai pralekiant borto turėklais. La- 
biausiai nekentėme tarakonų, todėl piktai džiūgavome, paste- 
bėję, kad juos irgi kankina Pietų Kinijos jūros daužomo laivo 
svyravimas ir drėgmė. Soharui pasvirus į šoną, į korpusą trykš- 
teldavo vanduo ir mums širdį paglostydavo paniškas bėgančių, 
aukščiau vaterlinijos užsikarti mėginančių vabalų vaizdas. Ta- 
rakonai aiškiai nemėgo šlapių kojų. Geriausia, kai keisdavome 
halsą, ir laivas guldavo ant kito šono - tada triumo vanduo už- 
liedavo kitą, pavėjui atsidūrusią pusę ir čia patogiai įsitaisę ta- 
rakonai turėdavo kraustytis - paniurę vabalai vorele traukdavo 
triumo lubomis į sausesnę korpuso pusę. Teris, gulėdamas sa- 
vo lovelėje ir talžydamas lubas jūrininko batu, siųsdavo tarako- 
nus į nebūtį, tačiau jie neišnyko - be perstojo ritosi iš kažkur su- 
slėptų kiaušinėlių. Guodėmės bent tuo, kad šiems vabalams ke- 
lionė nebuvo panaši į prabangų kruizą. 

Birželio dvidešimt penktąją plaukėme tarp Paraselio salų 
ir Makesfildo sąnašyno, skiriančio Vietnamą nuo Kinijos. Įgula 
atkuto. Iki Perlo upės žiočių liko tik 300 mylių, Soharas, stumia- 
mas pietvakarių musono, greitai skrodė bangas. Galbūt išveng- 
sime taifūno. Tiesa, per radiją pranešė apie tropines audras, 
tačiau jos buvo numatomos toli nuo mūsų maršruto. Soharui 
dumiant pirmyn, laivo priekiui gracingai šokčiojant ir slydinė- 
jant bangomis, omaniečiai pakiliai valiuodavo: 

— Pirmyn, Soharai! — Nuaidėdavo plojimai, dainos - jū- 
reiviai ruošėsi iškilmingam atvykimui į Kiniją. Prisimenu kelis 
priedainius: „Sveiki, jauni Kinijos vyrai, atvežame jums linkėji- 
mus“, arba „Šis laivas sultono, mes juo plaukiam ir jums dainą 
dainuojam!“ 

Eidas užvesdavo dainą kimiu balsu, Juma atliepdavo auks. 
tu priedainiu. Kartais visi aštuoni vyrai pašokdavo ant kojų ir, 
pritardami tarškančių ir dundančių būgnų ritmui, pašėldavo 
ploti rankomis ir dundenti kojomis į denį. 

Rytdiena, birželio dvidešimt šeštoji, prasidėjo žavinga švie- 
siai rožine aušra švelniai dvelkiant brizui. Pastebėjome kelis 
laivus - pro Soharą praplaukė du krovininiai keltai, greičiausiai 
vykstantys į Honkongą. Pakilus saulei, brizas nusilpo ir Soharas 
vos vilkosi. Tada, netrukus po pusiaudienio, pastebėjome keis- 
tą laivą, besivejantį mus iš paskos. Tai buvo žemas, nedidelis 
kateris, sukėlęs mums įtarimą, nes plaukė gana toli nuo žvejy- 
bos vietų, be to, pro žiūronus denyje pamačiau tik vyrus. Prisi- 
miniau niūrius Singapūro valdininkų perspėjimus. Pareigūnai 
teigė, kad piratai siautėja per penkiasdešimt mylių nuo Singa- 
pūro uosto. Plėšikai puldinėjo lėčiau per sąsiaurius slenkančius 
tanklaivius — prilėkę prie šono, jie įlipdavo į laivą ir apiplėšda- 
vo įgulą. Pagal valdininkų apskaičiavimus, toliau į šiaurę Pietų 
I{inijos jūroje veikė apie penkiolika tūkstančių piratų, dauguma 
jų — buvę žvejai, inikę plėšti ir žudyti vietnamiečių pabėgėlius, 
vadinamuosius valtininkus. Dabar piratai puldinėjo jachtas ir 
visus nedidelius, lengvai iš netyčių užklumpamus laivus. 

Neturėdami variklio buvome visiškoje motorizuotų už- 
puolikų valioje. Soharas atrodė toks lengvas grobis, kad papra- 
šiau Piterį Dobsą paruošti laivą gynybai. Be trijų iš Maskato 
ginklų sandėlio pasiimtų Kalašnikovo automatų, turėjome tris 
Brauningo markės pistoletus, reikiamos amunicijos ir kelias aša- 
rinių dujų granatų dėžes. Tikėjausi, kad niekada nepanaudosi- 
me šios mirtį nešančių daiktų kolekcijos, tačiau dėl viso pikto 
išplaukę iš Maskato reguliariai mokėmės šaudyti. Rūpestingai 
Piterio prižiūrimi ir instruktuojami, šautuvus išvalėme ir sute- 
pėme, išardėme ir vėl surinkome, į gabalus ištaškėme apelsinų 
dėžes, tuščius butelius ir kitus mūsų kilvateryje besisukinėjan- 
čius taikinius. Žiūrėdamas, kaip Musalamas atitraukia kovinio 
ginklo nuleistuką, meistriškai įvaro naują apkabą, pagalvojau, 
kad savo rūsčia veido išraiška, gauruota krūtine, riestais ūsais 

ir turbanu jis daug labiau panašus į piratą negu bet koks mus 
užpulti drįsiantis plėšikas. 

Mūsų svečius, matyt, taip pat neramino panašios mintys. 
Tai buvo ne piratai, o potencialios jų aukos. Susidūrėme su 
vietnamiečiais pabėgėliais. Prieš prisiartindami prie Soharo, jie 
dėl viso pikto paslėpė savo moteris triume. Akimirka, ir iš po 
Soharo šono riaumodama išlėkė guminė valtis ir nurūko už- 
kirsti nekviestiems svečiams kelio. Valtyje sėdėjo barzdoti, iki 
dantų apsiginklavę Piteris Dobsas ir Timas Redmanas. Jie buvo 
gavę įsakymą katerį sustabdyti ir patikrinti. Laivelyje Soharo 
kariai rado septynis vyrus, keturias moteris ir septynis vaikus, 
skaičiuojant kūdikius ant rankų. Visos aštuoniolika sielų grū- 
dosi mažyčiame 25 pėdų ilgio ir 11 pėdų pločio laive, kurio 
triumo aukštis, neskaitant variklio patalpos, tesiekė 28 colius. 
Pabėgėliai vyko iš Vietnamo Kvijahojos uosto, jūroje jau buvo 
praleidę aštuonias dienas. Vietnamiečiai kentė badą ir troškulį, 
nes nors turėjo šešis plastikinius bakus, juose kažkas anksčiau 
laikė dyzelinį kurą ir vanduo buvo apnuodytas. Visi, net ir kū- 
dikiai, troškulį malšino siurbdami vandenį pro ploną plastma- 
sinį vamzdelį. Pabėgėliams didžiai pasisekė, kad jie pastebėjo 
pro šalį slenkantį Soharą ir priplaukė prie šio keisto, vaiduokliš- 
ko Pietų Kinijos jūroje plūduriuojančio viduramžiško laivo pra- 
šyti pagalbos. 

Padėti vietnamiečiams galėjome daug kuo. Sugrįžęs į Soha- 
rą, laivo gydytojas Nikas pareiškė, kad fizinė pabėgėlių būklė 
gera, tik kai kurie vaikai per daug nudegė saulėje, o vienam 
kūdikiui, tikriausiai nuo neseniai persirgto poliomielito, buvo 
nudžiūvusi ranka. Nudegimai grėsė visiems vietnamiečiams, 
nes jie teturėjo skurdžius, nudriskusius drabužius. Pasislėpti 
nuo saulės triume jie negalėjo dėl to, kad ten paprasčiausiai 
nebuvo pakankamai vietos. Nikas pasirūpino nudegusiais 
vaikais, sterilizavo iš Soharo atsiųstą vandenį, kuris pakeitė 
dyzeliu dvokiantį vietnamiečių skystį, taip pat kūdikiams pa- 
gamino vaistą nuo plonųjų žarnų uždegimo - cukraus ir drus- 
kos mišinį. Sukrovėme jiems visą pirmos pagalbos vaistinėlę. 

Laimei, viena triume tūnojusių jaunų moterų neblogai mokė- 
jo angliškai, ir Nikas jai paaiškino, kaip naudotis dovanotais 
vaistais. 

Tuo tarpu tarp Soharo ir pabėgėlių laivelio be perstojo kur- 
suojanti guminė valtis vežiojo įvairiausias gėrybes: maisto skar- 
dines, didelę omanietišką datulių dėžę, gliukozę, maišą ryžių 
ir burių medžiagos ritinį su adata ir siūlais - dabar vietnamie- 
čiai galės pasisiūti pavėsinę. Pabėgėlių laivelio denyje mėtėsi 
anglys, visi žmonės buvo suodini nuo galvos iki kojų, todėl nu- 
siuntėme jiems muilo. Vietnamiečių anglių, kurias jie degino 
virdami maistą, atsargos ėjo į pabaigą - Soharas turbūt buvo 
vienintelis anglimi apsirūpinęs laivas šiuose vandenyse. Timas 
ir pareiškė, kad abiejų būklė nepriekaištinga ir turimo kuro 
užteks pasiekti kelionės tikslui - nuvykti į Taivanį. Blogiausia, 
kad pabėgėliai buvo pasiklydę, sugedo jų kompasas, o žemėla- 
pio šie keliautojai neturėjo. Nubrėžiau jų kelionės žemėlapį ir 
pažymėjau kursą, kuriuo reikės plaukti. Pabėgėlių kompasą su- 
darė iš kažkur nugvelbta JAV jūrų laivyno kompaso plokštelė, 
plūduriuojanti dyzelinio kuro pripildytame, per pusę perpjau- 
tame plastikiniame tepalo bake. Dyzelinis kuras buvo išsilais- 
tęs ir kompaso plokštelė strigdavo. Paprasčiausiai pripildžiau 
kanistrą ir įsitikinau, kad šis laikinas kompasas veikia. Liūd- 
niausia, kad niekas iš vietnamiečių nieko neišmanė apie lai- 
vybą. Škiperis, kokių 21 metų jaunuolis, tik labai miglotai nu- 
tuokė, kaip valdyti savo laivą, nors atrodė, kad, klausydamas 
merginos verčiamų mano patarimų, jis supranta, į kurią pusę ir 
kiek dienų dar reiks keliauti. 

Soharui atsiuntus tiek atsargų, kiek mažasis motorlaivis 
galėjo pakelti, „Ačiū jums! Ačiū!“ tapo pagrindine vietnamie- 
čių fraze. Džiaugsmingai krykštaudami moterys ir vaikai kibo 
į maistą, kurio turėjome pakankamai ir džiaugėmės galėdami 
padėti. Kažkam atidarius datulių dėžę, pliūptelėjo nauja susi- 
žavėjimo banga: „Ačiū!“ Jų akys žibėjo. Pagal mūsų apskaičia- 
vimus, datulių jiems turėjo užtekti dviem mėnesiams. Labdarą 

karūnavo drabužių kolekcija — surinkę atsarginius rūbus, Soha- 
ro jūreiviai atidavė juos vietnamiečiams. Vienas pabėgėlis vil- 
kėjo tik riebaluotą juodą lietpaltį. „Ačiū!“ - dar kartą sušuko 
atsisveikindami rankomis mojantys pabėgėliai. 

- Sėkmės, — atsakėme. Chamisas Jūrininkas nuburzgiančio 
motorlaivio įkandin sušuko: - Prisiminkit Omaną! 

Jų kelionė į Taivanį galėjo užtrukti kokias šešias dienas, ir 
dabar pabėgėliai turėjo puikias galimybes laimingai pasiekti 
tikslą. 


Verpstinis delfinas 

Kinija 


Birželio dvidešimt aštuntosios rytą, aštuntą valandą, išvy- 
dome Kinijos krantus. Tiesiai priešaky dunksojo ryškus pilkas 
kalnagūbris. Keli jūreiviai džiaugsmingai suriko, suklego susi- 
jaudinę omaniečiai. Pribėgęs Eidas patapšnojo man per nugarą. 
Visi stovėjome ir spoksojome pirmyn, bandydami įžvelgti kran- 
to kontūrus. 

— Septintą valandą man pasirodė, kad kažką matau, bet 
niekas manimi netikėjo, - pareiškė Chamisas Policija. Chamisas 
turėjo aštriausias akis, tad krantas jam, matyt, nepasivaideno, 
taigi garbė pirmajam išvysti Kiniją atiteko linksmajam policijos 
kapralui iš Suro. Dabar krantą jau matė visi - virš horizonto 
stūksojo kalno kūgis, nepaneigiamas artėjančios Kinijos žemės, 
septynių mėnesių kelionės tikslo, įrodymas. 

— Oyyjaaa! Oyyjaa! — nuskardėjo banguotas omaniečių 
pergalės riksmas. Ilgai slopintas nekantrumas purtė įgulą tarsi 
elektros srovė. Mums pavyko. Nuplukdėme Soharą į Kiniją. 
Bum, bum - prabilo būgnai, aplink nušvito plačios šypsenos, 
suplojo rankos, kojos trenkė griausmingą pergalės šokį. 

— Oyyjaa! Oyyjaaa! 

Kartais, kai po užsitęsusius kelionės, ilgų darbo ir laukimo 
valandų pagaliau pasieki norimą uostą, pajunti nusivylimą, 
tačiau dabar, atvykę į Kiniją, jautėmės stebuklingai. Žiūrint į 
krantą, iki kurio keliavome beveik 6 000 mylių, mus apėmė 
svaiginantis pilnatvės ir malonumo jausmas. Kiek musono ne- 
šamų laivų lėkė šiuo keliu į šiaurę, kiek deniuose stovinčių 

jūreivių viltingai dairėsi į horizontą ir išaušus išvysdavo tą pa- 
čią viršūnę! Amžių amžius iš pietryčių Azijos į Kiniją keliau- 
davo pirkliai, ir visiems - indų laivams, portugališkų karavelių 
eskadronams, olandų konvojams ir anglų Rytų Indijos kompa- 
nijos laivynų vilkstinėms - kelią į pietinį įplaukimą į Kiniją ro- 
dė tas pats kalnas - Taivan Šanas. Perlo upės žiotyse yra išsi- 
dėstęs prekybinis pietų Kinijos centras - Kantonas. Tikriausiai 
septintosios jūreivio Sindbado pasakos autorius apie Kiniją Ži- 
nojo tik iš nuogirdų, nes pasakojo, jog, pačioje pavojingiausioje 
jūroje sudužus laivui, krantą pasiekęs Sindbadas susidūrė su 
beveik neįsivaizduojamais, fantastiškais vietiniais gyventojais. 
Anot autoriaus, kartą per mėnesį čiabuviai virsdavo paukščiais 
ir lėkdavo į dangų. Sindbadas vieno žmogaus - paukščio pa- 
prašė, kad šis jį paskraidintų ant savo nugaros. Pakilus į svai- 
ginantį aukštį, jūreivis spėjo surikti Alacho vardą, burtai išsi- 
sklaidė, ir Sindbadas akimirksniu atsidūrė ant žemės. 

Stebuklinėse arabų pasakose sutinkami paslaptingų Rytų 
salų gyventojai paukštžmogiai. Šie harpijas primenantys sutvė- 
rimai pasižymi nuostabiomis plunksnomis ir kerinčiais veidais. 
Tikriausiai šis įvaizdis ir įsipynė į pirklių, sugrįžusių iš Kinijos, 
pasakojimus. Taip atsirado keistos šalies legenda, pateikiama 
septintoje Sindbado pasakoje, kur rašoma, kad Sindbadas susi- 
krovė turtus pardavinėdamas alijošiaus rąstus. Iš tikrųjų kinų 
pirkliai už į Kantoną importuojamą alijošių mokėjo didelius 
pinigus. Be to, pasak istorikų raštų, pirmas į Kiniją atplaukęs 
arabas buvo omanietis, vardu Abu Ubaida - aštunto amžiaus 
viduryje jis irgi į Kiniją gabeno alijošių. Arabų geografai ir pirk- 
liai apie Kinijos prekybą, be abejo, žinojo pakankamai daug. Ki- 
nija jiems buvo vienintelė savo dydžiu, visuomenine santvarka 
ir galia Indijai prilygstanti karalystė. Arabų pasaulyje Kinija 
prasidėjo ten, kur baigėsi Indija, ir driekėsi iki pat žinomo pa- 
saulio ribų, iki kažkokios paslaptingos šalies, gal Korėjos, ku- 
rios gyventojai siuntė Kinijos imperatoriui dovanas, bijodami, 
kad kitaip lietus nustos drėkinęs jų žemę. 

Arabų pirkliai ir jūreiviai žinojo, kad užjūrio prekyba Kan. 
tone tvarkoma puikiai. Pirmiausia kinų uosto pareigūnas atvy- 
kęs apžiūrėdavo prekes, kurios būdavo iškraunamos, patikri- 
namos ir patalpinamos specialiame valstybiniame sandėlyje. 
Čia užrakintas krovinys laukdavo, kol atvyks paskutinis užsie- 
nio laivas, ir navigacijos sezonas bus paskelbtas pasibaigęs. Tik 
tada atsiverdavo sandėlių durys - taip Kinijos valdžia išveng- 
davo nekontroliuojamos kainų priklausomybės nuo kiekvieno 
atplaukiančio laivo. Valstybė, pasiimdama dešimtąją krovinio 
dalį, už ją dosniai užmokėdavo, o likusias prekes atvykėliai 
galėjo parduoti kam nori. 

Plaukiant Perlo upės žiočių link, viltingai pagalvojau, kad 
gal ir dabar, praėjus tūkstantmečiui, mes susilauksime tokio 
šilto sutikimo. Kinijos ambasadorius ir valdžios atstovas daly- 
vavo laivo lydėjimo ceremonijoje Maskate, ir mes buvome ofi- 
cialiai pakviesti atvykti į Kinijos Liaudies Respubliką, bet visa 
tai vyko gana seniai, ir nuo to laiko mes nepalaikėme su Kini- 
jos valdžia jokių oficialių ryšių. 

Vis aiškiau matėsi krantas. Išryškėjo į šiaurės vakarus nu- 
sidriekiančių uolėtų salų grandinės, ant rusvų uolų išvydome 
augant pilkšvai žalią žolę. Toli į dešinę stūksojo dvi taikliai 
Asilo ausimis pavadintos viršukalnės. Taikėme į uosto vartus, 
įspūdingai vadinamus Didžiuoju vakarų kanalu. Upės žiotys 
buvo tokios plačios, kad nežinojau, į kurią pusę sukti. Be Taivan 
Šano ir Asilo ausų, nemačiau jokių įprastų orientyrų — jokių 
miestų, švyturių, - nieko. Milžiniškos upės žiotys atrodė apleis- 
tos. Saugiu atstumu, nekreipdami į mus jokio dėmesio netoli 
kranto sūpavosi keli žvejybiniai laivai. Praslinko iš kažkur at- 
siradęs nedidelis krovininis keltas ir, pasukęs į šiaurę, dingo iš 
akių. Jokių kitų gyvybės ženklų nesimatė. Mus pasitiko tik 
nykokos ir paslaptingos salų kalvos. Laiko nedrumsčiamos 
ramumos įspūdį stiprino Taivan Šano papėdėje įsikūręs žvejų 
kaimelis. Gal jis čia gyvavo jau šimtą, gal tūkstantį metų. Pro 
žiūronus tarp namų nepastebėjau nė gyvos dvasios, jokių 

žmonių, valčių ar šunų. Virš Taivan Šano lyg golfo kamuoliukas 
kyšojo radaras, į mus Žvelgiantis tarsi vieniša, grėsminga akis. 

Laikydamas kursą Soharas slinko tarp salų, vanduo nusi- 
dažė irisų spalva. Keistai lūžtant šviesai, aplinka dvelkė savitu 
kinišku koloritu — putnūs debesėliai nusidažė rausvu auksu, 
vėliau atslinko juodesni, lietų pranašaujantys debesys — tarsi 
horizonte kas būtų išpylęs rašalą. Toliau žemyne išsirikiavusių 
kalvų siluetai priminė tradicinės kinų peizažo tapybos darbus; 
kad suprastum, į kokią šalį atplaukei, nereikėjo nė pažvelgti į 
kampuotus nedidelių žvejybinių džonkų kontūrus. 

Žemėlapyje suradau laivo stovėjimui tinkamą vietą. Inka- 
rą išmesti ir pernakvoti nutariau žiočių pusėje, kur nuo pietų 
brizo užuovėją Soharui teiks San Čao Šan sala. Prieš kiek metų, 
pagalvojau, šiuo keliu paskutinįkart praplaukė arabiškas bur- 
laivis? Prieš keturis šimtus? Dar daugiau? Pasak arabų kronikų, 
prekyba su Kinija pašlijo po 950-ųjų metų, kai kinų armija už- 
ėmė Kantoną, išžudė užsienio pirklius ir sudegino jų namus. 
Vis dėlto, matyt, arabai pasistengė atgaivinti senas prekybos su 
Kinija tradicijas, vėl užmegzti nutrūkusius ryšius. Po 950-ųjų še- 
šis šimtmečius į Omaną jūra, greičiausiai omanietiškais laivais, 
keliavo kinų porcelianas. Prekybos istorija tarsi sudėtingas go- 
belenas susipina iš tokių prieštaringų teiginių apie keičiamas 
prekes, konkuruojančias tautas, svarbiausias prekių sankaupas, 
jog šiuolaikinė archeologija dar tik pradeda atskleisti rašyti- 
niuose šaltiniuose nutylėtus faktus. Mums buvo aišku viena — 
įplaukdamas į Didžiąją upę (taip arabai vadino Perlą), Soharas 
atšventė Omano ryšių su Kinija tūkstantmetį. Sūkurinių sro- 
vių nešamam mūsų laivui slenkant uolėtos salelės link, Soharui 
ir jo įgulai išmušė ypatinga, simboliška valanda. Tikėjau, kad 
tylus, atrodo, niekieno nepastebėtas mūsų atvykimas nebūtų 
padaręs gėdos Kiniją pasiekusiems senovės arabų jūrų kapi- 
tonams. 

Į stovėjimo vietą nuplaukėme naudodamiesi tik burėmis - 
apie tokį manevravimą tik išvykę iš Maskato nebūtume galėję 

net pasvajoti. Dabar Saleho vairuojamas Soharas slydo į nedide. 
lẹ žemų kalvų amfiteatro juosiamą įlanką, kurios gale jau plū- 
duriavo nakčiai inkarą išmetusi nedidelė žvejybinė džonka. Jos 
denyje jūreivių nesimatė. Keli omaniečiai nuėjo paruošti didžio- 
jo inkaro, vienas žmogus stovėjo pasiruošęs nuleisti pagrindinę 
burę. Kiti jūreiviai laikė paruoštas pritraukiamąsias virves. 

— Kelkit! - Susilankstydama apdribusiomis klostėmis, bu- 
rė pakilo prie skersinio. Vėjo stumiamas Soharas vis dar judėjo 
link džonkos paskuigalio. 

— Paruoškit inkarą! Meskit! - Sudardėjo grandinės, didysis 
laivo inkaras nugarmėjo į gilų kinietišką dumblą. 

Padarėme dešimties minučių pertrauką, omaniečiai sukal- 
bėjo savo vakarinę maldą, tada sutvarkėme pagrindinį skersi- 
nį - tarsi po ilgos kelionės krėsle išsitiesiantis žmogus, girgž- 
dantis, į stiebą dunksenantis skersinis nusileido į denį. Išblėsus 
paskutinėms vakaro šviesoms, į įlanką atplaukė dar viena džon- 
ka: atrodo, kad išsirinkome populiarią nakvynės vietą. Užžie- 
bėme signalines lempas ir pakabinome vieną priekigalyje, kitą 
vairagalyje. Žvejai į mus nekreipė jokio dėmesio. Jie nespokso- 
jo, nemojavo, visiškai nereagavo į keistą mažoje įlankėlėje įsi- 
taisiusį arabišką dau. Tyliai, be sambrūzdžio išmetėme inkarą, 
jo grandinė nutįso pavėjui, bugšpritas atsisuko į Pietų Kryžių. 
Ir tada, tarsi po ilgo skrydžio ant šakos nutūpęs paukštis, Soha- 
ras sustojo ir aprimo. 

Išaušus atslinko drėgmės pritvinkę debesys, pasipylė stip- 
rūs, ilgi, denį permerkiantys lietūs. Po paskutinio kelionės eta- 
po atsipalaidavusi įgula atsikėlė vėlai, todėl inkarą pakėlėme 
tik apie pusiaudienį ir išplaukėme užmegzti oficialių santykių 
su Kinijos pareigūnais. Upės žiotys vis dar buvo kaip išmiru- 
sios, visas peizažas dvelkė kažkokiu įtartinu netikrumu. Mažy- 
tės salos panėšėjo į kiniškų piešinių škicus - pilkame horizonte 
išgraviruoti, kur ne kur krūmais papuošti siluetai. Tarsi plauk- 
tume per kiniškos paveikslėlių knygelės puslapius. Tikėjausi, 
kad mus susiras kinų patrulinis laivas, galbūt muitinės ar loc- 
mano kateris, tačiau nieko nesimatė, išskyrus tolimas, mūsų 

tarsi nepastebinčias žvejų džonkas. Plūduriavome Kinijos van- 
denyse už dešimt mylių nuo Perlo žiočių, tačiau susilaukėme 
ne daugiau dėmesio negu nutolę nuo kranto per šimtą mylių. 
Atėjus pietų metui, išmetėme inkarą per šimtą jardų nuo 
salos, kurioje buvo įsikūrusi kažkokia karinė bazė. Pastebėję 
mūsų laivą, keli kareiviai žaliomis uniformomis nubėgo į salos 
gilumą. Tada atlėkė jų seržantas ir, paspoksojęs į mus, taip pat 
nubėgo. Galiausiai pakrantėn atskubėjo du net švarkų užsivilk- 
ti nespėję karininkai ir atsuko į mus savo žiūronus. Kadangi jie 
nieko nedarė, nebandė su mumis susisiekti, vėl pakėlėme in- 
karą. Ši kartą nusprendžiau plaukti į La Sa Vei salą, kurioje, 
sprendžiant iš žemėlapio, galėjo būti įsikūręs locmano postas. 
Pakeliui pagaliau atsikratėme ginklų. Vykdydami oma- 
niečių karininkų įsakymą, pasistengėme ginklus išmesti ten, 
kur jų niekas nesurastų. Išardėme kalašnikovus ir vieną po ki- 
tos jų dalis išsvaidėme į tamsius Perlo upės vandenis. Tada per 
bortą išvertėme ašarinių dujų kanistrus. Džiaugiausi, kad nie- 
kada nereikėjo panaudoti Soharo ginklų arsenalo. Vos tik į van- 
denį pūkštelėjo paskutinis ginklas, išvydome į mus visu greičiu 
atlekiančią kinų kanonierę. Soharas sunkiai vilkosi per bjaurią, 
banguotą jūrą, o kanonierei sekėsi dar prasčiau. Ji siaubingai 
svyravo, kartais korpusas palinkdavo pavojingu kampu. Šis 
senamadiškai atrodantis laivas-savo siauru ilgu korpusu panė- 
šėjo į Pirmojo pasaulinio karo torpedinį minininką. Kanonierės 
tiltelyje grūdosi su nuostaba į senovišką arabišką laivą žiop- 
santys jūreiviai. Mandagiai iškėlėme kinų vėliavą ir pabandė- 
me užmegzti radijo ryšį su aplink Soharą besisukiojančiu kinų 
laivu. Ar kas nors kinų valdžiai pranešė apie mūsų atvykimą, 
ar sukelsime diplomatinį skandalą? Į radijo signalus kinai ne- 
atsakė. Kažkas iš kanonierės ėmė mums signalizuoti lempa. Po 
trumpo sambrūzdžio ieškant pieštuko ir popieriaus Musala- 
mas, sultonato laivyno ryšininkas, ėmė šifruoti raides. Tačiau 
kinų signalai rodėsi beprasmiški. Kokią kalbą jie vartojo? Ar 
žinutę jie siuntė tarptautiniu kodu? Reikėtų į ją atsakyti. Nau- 
joviškos signalinės lempos savo viduramžiškame laive netu- 

rėjome, tad, panaudodami geriausią denio prožektorių ir kar. 
tono gabaliuką, švystelėjome žinutę „Prašome pakartoti“. Vėl 
sublyksėjo kinų instrukcijos. Sukome galvas, tačiau ko iš mūsų 
norima, nesupratome. Norėdami parodyti savo sutrikimą de- 
monstratyviai gūžčiojome pečiais, gestikuliavome. Kanonierė, 
kurios denis jau buvo grūste prisigrūdęs nustebusių kinų jūrei- 
vių, tebesuko aplink mus ratus. Beliko tik išmesti inkarą ir lauk- 
ti. Soharas prislinko arčiau La Sa Vei salos, ir antrąkart išmetė- 
me inkarą. 

Atrodo, kanonierės įgulą šis mūsų veiksmas patenkino, 
nes laivas apsisuko ir dideliu greičiu kažkur nurūko, palikda- 
mas įspūdingą kilvaterį. 

Išmetę inkarą nuo bangų neapsaugotoje vietoje, praleido- 
me sunkią naktį. Galiausiai Tomui pavyko užmegzti labai jau 
netiesioginį radijo ryšį. Pirmiausia mūsų žinutė keliaudavo į 
Honkongą, kur ją priimdavo radistas mėgėjas. Jis žinią persiųs- 
davo savo draugui, dirbančiam Honkongo ir Šanchajaus banke. 
Šis draugas paskambindavo banko atstovui Kantone, kuris ga- 
liausiai susisiekdavo su Kantono valdžia. Atsakymas atėjo ta 
pačia vingiuota ryšio linija. Taip, Kantono valdžia mūsų laukė. 
Jie apsidžiaugė sužinoję, kad saugiai atvykome; buvo ruošia- 
masi sutikimui. Gavome įspėjimą apie taifūną. Mums buvo pri- 
sakyta tuoj pat palikti nesaugias upės žiotis ir kilti aukštyn upe 
į tinkamą prieglobstį. Kantono miesto valdžia jau pasiuntė 
mums padėsiantį vilkiką. 

Sunkiai galėjau patikėti tokia sėkme. Pietų Kinijos jūroje 
varydami Soharą visu greičiu išvengėme didžiausio pavojaus. 
Saugų Perlo upės prieglobstį pasiekėme iki taifūno likus ketu- 
riasdešimt aštuonioms valandoms. Įnirtingas burių taisymas, 
kurio griebdavomės praūžus arkiniam škvalui, sunkios valan- 
dos, praleistos kilnojant pagrindinį skersinį, kad laimėtume dar 
kelias mylias, - visa tai dabar atsipirko. Kitą rytą, kai dangų 
užtemdė taifūno pakraštyje besiformuojantys debesys, pastebė- 
jome iš šiaurės mūsų link atskubantį vilkiką. Traškėdamas atgi- 
jo Soharo radijas. 

— Sveiki. Aš esu ponas Liu iš Kinijos užsienio reikalų mi- 
nisterijos, - nuskambėjo nepriekaištinga anglų kalba. - Atvy- 
kau iš Kantono jūsų sutikti. 

— Sveiki, - atsakiau tokiu pat iškilmingu tonu. — Mano var- 
das Timas Severinas, mano įgula ir aš atplaukėme iš Omano 
jūsų pasveikinti. 

Plaukdami aukštyn Perlo upe, linksmai susipažinome 
su uosto šeimininkais kinais. Vilkikui buvo įsakyta kuo grei- 
čiau nutempti Soharą į saugią vietą - Kantono valdžia rūpinosi, 
kad laivo neapgadintų taifūnas. Soharui sveikam atkeliavus iš 
Omano, Kinijos valdžia nenorėjo, kad dabar jis paskęstų jų van- 
denyse. Taigi Kantono vilkiko įgula atmetė mums lyną ir ėmė 
uoliai tempti Soharą aukštyn upe į Vampoa uostą, kur nuo 
senovės švartuodavosi ir stovėdavo užsieniečių laivai, prieš 
gaudami leidimą plaukti į patį Kantoną. Vilkiko įgulą sudarė 
linksmų, draugiškų, savimi pasitikinčių jūreivių kompanija. 
Nuplaukus pusę kelio, vidurnaktį, merkiant lietui, ūžaujant at- 
lekiančio taifūno pakraščių vėjams, vilkiko įgula nusprendė 
pritvirtinti Soharą prie savo laivo šono. Šis manevras pavertė 
vilkiko denį komiškos kovos lauku. Vilkiko įgula painiojosi, 
krėtė visas įmanomas kvailystes. Skambėjo šūksniai ir keiks- 
mai; vyrai dramatiškai slydinėjo metaliniame laivo denyje, 
griuvinėjo it farse, mazgai atsirišinėjo, virvės pynėsi. Įspūdin- 
gai storas kinų bocmanas trenksmingai pūkštelėjęs įkrito į van- 
denį ir prastai mokėdamas plaukti „šuniuku“ nusikasė iki lai- 
vo. Čia bocmanas apsižiūrėjo ir vėl šokęs į vandenį pačiupo 
srovėje šokčiojančius savo sandalus. Po minutės jis kiaurai per- 
mirkęs grįžo į denį ir mosikuodamas rankomis ėmė lakstyti ir 
rėkaloti įsakymus. 

Vilkiko denio keltuvo mygtukas buvo prastai izoliuotas, 
tad kiekvieną jį paliečiantį nupurtydavo elektra. Šlapiomis ko- 
jomis taifūno lietaus merkiamu metaliniu deniu vaikščiojantys 
kantoniečiai įsigudrino mygtuką baksnoti trumpa medine laz- 
da. Taigi, kai įsibėgėjusį keltuvą reikėdavo greitai sustabdyti, 
įnirtingai mygtuką badantis jūreivis priminė besitreniruojanti 

fechtuotoją. Po kiekvieno nesėkmingo bandymo sustabdyti kel- 
tuvą medinis strypas tarsi estafetės lazdelė būdavo perduoda- 
mas į kito jūreivio rankas. Galiausiai virvė taip įsitempė, kad 
buvo aišku, jog tuoj trūks, ir visa įgula nulėkė slėptis už vilki- 
ko būdelės, iš kur lyg neklaužados vaikai žvilgčiojo į keltuvą. 
Žiūrėdamas į visa tai ir bandydamas išlaikyti rimtą veidą stai- 
ga supratau, kad vilkiko įgula, kaip ir mes, mėgaujasi šiuo 
spektakliu. Kažkuris iš sohariečių prunkštelėjo ir akimirksniu 
visi — kinai, arabai ir europiečiai pratrūko juoku. Bemat išga- 
ravo visas oficialumas ir rimtumas. Chamisas Policija, nešinas 
dovana - padėklu datulių, įšoko į vilkiko denį. Permirkęs boc- 
manas, pagrindinis juokdarys, gracingai paėmė datulę ir nety- 
čia atsisėdo ant įkaitusios krosnelės. Plūstelėjo garai, ir kvyk- 
telėjęs iš skausmo, bet plačiai tebesišypsodamas bocmanas 
pašoko. 

Kinijos valdžiai pavyko Soharui surengti puikiausią sutiki- 
mą. Po septynių su puse jūroje praleistų mėnesių mus apgaubė 
šiluma ir svetingumas. Vampoa prieplaukoje sohariečių laukė 
aukštus postus Kantono mieste ir provincijoje užimantys val- 
dininkai, taip pat iš Pekino atskridęs Omano ambasadorius Ki- 
nijoje. Šeimininkai mums paruošė specialią programą: Soharą 
turėjome palikti Vampoa kinų priežiūrai, o patys keliauti aplan- 
kyti miesto ir jo apylinkių; jeigu turėtume kokių įpatingų pa- 
geidavimų, tereikia paprašyti, ir viskas bus sutvarkyta. Gavo- 
me autobusus, gidus, anglų ir arabų kalbas mokančius vertėjus, 
viešbutį - viską, ko panorėjome. Dėl laivo galėjome nesirūpin- 
ti. Ji saugos policija, uosto viršininkas parūpins švartavimosi 
lynų. Tapome Kinijos garbės svečiais. 

Kinų svetingumas neturėjo ribų. Musalamas, Eidas ir kiti 
omaniečiai buvo nuvežti į turistinę kelionę po gražiausias ir 
įdomiausias Kantono vietas. Jūrų biologus kinai nusiuntė į uni- 
versitetus, žuvų tyrimo stotis ir žuvivaisos fermas. Nikas Holis 
„turėjo progą pamatyti vietinėje ligoninėje su akupunktūros 
pagalba daromą operaciją. Timas Redmanas, inžinierius sta- 
tybininkas, aplankė kinų statybos aikšteles. Aš laiką leidau 

apžiūrinėdamas įdomius kanalų laivus, dėl išradingos kon- 
strukcijos galinčius pervežti gyvas žuvis - korpuse išgręžiamos 
skylės ir laivai virsta judančiais žuvų konteineriais. Vieną ypač 
palaimingą popietę praleidau Svatau prieplaukoje prišvartuo- 
tos, nuo taifūno paslėptos džonkos denyje. Iš antpirščio dydžio 
puodukų gurkšnojant aštrią Svatau arbatą, džonkos įgula pa- 
pasakojo apie savo verslą. Be kompaso, variklio ir žemėlapio jie 
keliaudavo iš vieno uosto į kitą. Išplaukdami ir vėl įplaukdami 
į upės žiotis, naudodamiesi potvyniais ir atoslūgiais, jie tęsė 
senas Kinijos pakrančių prekybos tradicijas. Jų įgulą sudarė 
nuo aštuonių iki dešimt vyrų, įskaitant porą metus tarnaujan- 
čių mokinių. Pučiant geram vėjui, džonka išvystydavo penkių 
mazgų greitį, tačiau vėjui sustiprėjus iki septynių balų kildavo 
pavojus apsiversti, tad jie visada plaukdavo užuovėjon. 

Džonka atrodė puikiai prižiūrima, o kadangi jos špantai 
buvo išpjauti iš kamparo medžio, laivo triumas, skirtingai nuo 
Soharo, skaniai kvepėjo. Huilai 108, taip vadinosi laivas, priklau- 
sė Huišui vandens transporto kooperatyvo gamybinei brigadai. 
Šioje džonkoje netrūko tradicinių akcentų. Laivas buvo užglais- 
tytas tungamedžio aliejaus, klinčių ir ryžių stiebelių mišiniu. 
Neturinčią variklio džonką varė didelės raudonai dažytų burių 
vėduoklės, korpuso lentos irgi buvo sukaltos tradicišku kinišku 
būdu - kraštas prie krašto. Įgulos narių sūnūs keitė į pensiją 
išeinančius tėvus. Paklausiau, kas vadovauja laivui - ar įgula 
priima bendrus sprendimus. Gavau dalykišką ir trumpą atsa- 
kymą: 

-O ne, tik kapitonas arba pirmasis karininkas turi valdžią. 

Viešnagės metu pastebėjau, kad kinus žavi Soharo misija. 
Negirdėtas dalykas - variklio neturinčiu laivu sukorę 6 000 my- 
lių, vyrai atplaukė aplankyti Kinijos. Mūsų šeimininkai jautėsi 
pamaloninti. Atrodo, kad jie suvokė mūsų pastangas, suprato, 
jog Kiniją pasiekėme tik savo raumenų, kantrybės ir nuoširdaus 
darbo dėka. Šias savybes kinai vertino, ypač jiems imponavo 
tai, kad kelionės sėkmę lėmė tik mūsų kolektyvinės pastangos. 
Istorinę Soharo kelionės perspektyvą kinams suprasti, ko gero, 

buvo kiek sunkiau. Jie taip didžiavosi savo šalies modernizaci- 
jos programomis, jog, matyt, nustebo susilaukę svečių, sąmo- 
ningai pakartojusių 1 000 metų senumo prekybinę kelionę. Vis 
dėlto ir šiandien dar galėjai pastebėti nepakitusių Kinijos gy- 
venimo pavidalų. Kaip ir Sindbado laikais, Kantonas tebebuvo 
pagrindinė Kinijos prekių realizavimo rinka. Tūkstančiai į Kan- 
tono prekybos muges atvykstančių verslininkų primena prieš 
1 000 metų čia atkeliaudavusius arabus, indus ir persus. Kanto- 
ną supančiose komunose milijonų milijonai šilkaverpių vis dar 
kramsnoja šeivamedžio lapus ir audžia kažkada į viduramžių 
pasaulį eksportuotą medžiagą. Soharo omaniečiai sultonate li- 
kusioms savo žmonoms ir šeimoms pirko blizgančių šilko at- 
raižų. Lankydamiesi porceliano fabrike, pamatėme gamybos 
linijas, kuriose ant arabų rinkai skirtų kavos puodelių buvo pie- 
šiamos stilizuotos palmės. Galbūt kada nors vieno šių puodelių 
šukės papildys arabų šalyse archeologų iškasamų senoviško ki- 
niško porceliano eksponatų kolekciją. 

Kantono universiteto istorikai paslaugiai peržvelgė Kinijos 
kronikas ir dideliam mano džiaugsmui surado aštunto amžiaus 
Kantono uosto valdininko įrašą apie susiūtą laivą. „Jų prekybi- 
nis laivas, — rašė kinas, — pastatytas nenaudojant vinių. Korpu- 
so dalis jungia tik kokosų virvės...“ Tai įrodo, kad kalifui Haru- 
nui Al Rašidui viešpataujant Bagdade, Tang dinastijai valdant 
Kiniją, Kantono uoste jau stovėjo kokosų virvėmis sutvirtinti 
laivai. 

Devintame amžiuje, besibaigiant Tang dinastijai, Kinijoje 
gyveno apie dešimt tūkstančių užsieniečių. Galimas daiktas, 
kad dauguma jų buvo musulmonai. Manoma, kad Kantono 
mečetė, į kurią vietos musulmonų bendruomenė renkasi kiek- 
vieną penktadienį, mena Tang dinastijos laikus. Dabar Lygioji 
pagoda, taip šią mečetę vadina kinai, yra miesto centre. Anks- 
čiau, prieš išsiplečiant miestui, mečetė stovėjo netoli upės kran- 
to. Pasakojama, kad mečetės bokštas rodydavo kelią aukštyn 
upe plaukiantiems pirklių laivams, Iš tikrųjų mečetė pasižymi 
neįprasta forma: ji panaši į švyturį. 

Žinoma, Soharo musulmonai apsilankė Lygiojoje pagodoje. 
Pasimeldę jie padėkojo už sėkmingą kelionę. Melstis šaukė 
nėriniuota iškilmių kepuraite pasipuošęs senyvas kinas musul- 
monas. Šiandien Kantone gyvena apie 4 300 musulmonų, kiek- 
vieną penktadienį kai kurie jų susirenka į mečetę. Valdžia ger- 
bia musulmonų papročius: pagodą saugo valstybė, restoranai 
ruošia specialius valgius ir šalyje, kur kremacija įprasta, musul- 
monams leidžiama laidoti savo mirusius. 

Mūsų laukė paskutinė ceremonija - oficialios Kinijos val- 
džios rengiamos sutiktuvės. Šventė buvo numatyta liepos vie- 
nuoliktąją, o išvakarėse į Kantoną žvilgančiu sultonato lėktuvu 
atskrido Saidas Faisalas, Omano kultūros ir tautinio paveldo 
ministras. Kartu atvyko omaniečių delegacija, susidedanti iš 
armijos, karinio laivyno, Gynybos ir Užsienio reikalų ministeri- 
jų atstovų. Iš Pekino atvyko Kinijos vyriausybės kultūros komi- 
sijos pirmininkas, jo pavaduotojas, įvairių skyrių viršininkai, 
kiti aukšti pareigūnai. Visi jie susirinko krantinėje, Kantono 
centre. 

Tuo tarpu Soharo įgula buvo nugabenta atgal į laivą, į Vam- 
poa. Vos išaušus prisistatė vilkikas. Visi aplink stovėję laivai 
plazdėjo vėliavomis ir vimpelais. Ant mūsų bizanio stiebo ple- 
vėsavo Kinijos vėliava, o ant pagrindinio stiebo, bugšprito ir 
laivagalyje plakėsi trys didžiulės Omano vėliavos. Nors po il- 
gos kelionės susidėvėjęs, Soharas atrodė spalvingai. 

Įlingavus į Perlo upę, prie mūsų palydos prisijungė kinų 
kanonierinis laivas. Visa karinio kinų laivo įgula išsitempusi 
stovėjo denyje, atiduodama pagarbą, o signalizuotojas laukė 
prie vėliavos virvės. Valandėlę pasimečiau - nežinojau, kas 
pirmas turi saliutuoti, tačiau, kai mūsų laivai, plaukdami šo- 
nas į šoną, išsilygino ir pastebėjau įtampos perkreiptą kinų 
karininko veidą, viską supratau. Žinoma, garbės ritualą turi 
pradėti svečias. Pavojingai užsikoręs ant Soharo vairo, Eidas, 
apsivilkęs savo geriausią dišdašą, šiek tiek nuleido Omano 
vėliavą. Kanonierė irgi atsaliutavo, kinų jūreiviai džiaugsmin- 
gai šūktelėjo, jų laivas paleido sireną. Soharas atsakė šaižiu 

žalvarinio varpo tilindžiavimu. Tada nuplaukėme aukštyn 
upe, laukiančios sutikimo komisijos link. 

Atsivėrė įspūdingas reginys. Pagrindinė prieplauka buvo 
ištuštinta, didelis krovininis laivas plūduriavo atokiau upėje. 
Prieplaukoje stovėjo eilės mokinukų, mojančių žaliais ir rau- 
donais pomponais, jiems pritarė muzikantai. Prisiartinęs nuo 
triukšmo kone galėjai apkursti. Trenkė muzika, sproginėjo pe- 
tardos, vaikai dainavo. Išlipusius į krantą, mus pasveikino Sai- 
das Faisalas ir kinų pareigūnai, tada sekdami paskui šokančius 
kiniškus liūtus nuėjome link pakylos. 

Prasidėjo sveikinimo ir padėkos kalbos, kalbantieji akcen- 
tavo vėl užmegztus draugiškus Kinijos ir Omano santykius. 
Gavau žodį ir aš. Kalbėjau apie neįtikėtiną dosnumą ir pagalbą, 
kurios dėka Sindbado kelionė tapo įmanoma, apie bendradar- 
biavimą, leidusį mums dar kartą nukeliauti per septynias ara- 
bų geografijos jūras, padėkojau už šiltą sutikimą. Kalbėdamas 
prisiminiau visus įdomiausius Sindbado kelionės nuotykius, 
įsimintinus žmones. Prieš akis praplaukė Indijos miškuose rąs- 
tus tempiantys drambliai, dusinančioje Suro kaitroje dirbantys 
laivadirbiai, sunkus Soharo vertimas ant šono Beiporėje, slegian- 
tis štilio nuobodulys, vos neįvykusi katastrofa Malakos sąsiau- 
ryje, triuškinantys arkiniai škvalai Pietų Kinijos jūroje. Žinojau, 
kad po kelių dienų Soharas sugrįš į Honkongą ir iš ten bus iš- 
plukdytas atgal į Maskatą, kur taps Omano jūreivystės istorijos 
paminklu. Šis laivas įvykdė užduotį, kuriai buvo pastatytas. 

Pažvelgiau į savo įgulą ir mane apėmė liūdesys pagal- 
vojus, jog šiandien Soharo komanda susirinko paskutinį kartą. 
Mes pasiekėme tikslą: įveikdami atstumą, lygų ketvirčiui kelio 
aplink pasaulį, pro Indiją, Šri Lanką, Sumatrą ir Kiniją, mes at- 
kūrėme Sindbado pasakų žygį. Didysis nuotykis baigėsi, ir ne- 
trukus visi išsiskirstysime po namus. 

Pirmoje eilėje stovėjo spalvotais turbanais ir švytinčiomis 
dišdašomis pasipuošę omaniečiai. Niekad nesupratau, kaip 
jie sugebėjo išlaikyti savo drabužius tokius nepriekaištingai 
švarius ir tvarkingus. Už omaniečių rikiavosi europiečiai, visi 

barzdoti, saulės nubronzinti tvirti ir patyrę jūreiviai. Drauge jie 
sudarė nuostabią įgulą. Dešinėje mačiau nėriniuotas Kantono 
musulmonų kepuraites — jie irgi buvo pakviesti į šią šventę. 
Toliau būriavosi žiūrovų minios, stovėjo mokinių eilės, muzi- 
kantai ir šokantys liūtai. 

Dar toliau kilo Soharo stiebas ir šauniai pakrypę skersiniai. 
Jis buvo nepakartojamas: nuo senovės arabų jūreivystės kles- 
tėjimo laikų Kinijos uostuose neapsilankė nė vienas į Soharą 
panašus laivas. Įžiūrėjau ant pagrindinio lyno plevėsuojančią 
dvidešimties pėdų ilgio ryškiai raudoną Sindbado kelionės vė- 
liavą. Linksmai plazdėjo išsišakojusi jos uodega, galėjai įžvelg- 
ti emblemą - auksinį paukštį. Prisiminiau, kad paskutinįkart ši 
vėliava plazdėjo mums išplaukiant iš Maskato, ir bemat suvo- 
kiau, jog mano įgula ir aš esame saugūs ir linksmi Kantono pa- 
krantėje tik vieno laivo — Soharo — dėka. Jis pavertė šią kelionę 
realybe. Nuo šiol jo žygis, kaip ir septynios Sindbado kelionės, 
taps dar viena pasaka. 


PRIEDAS NR.1 


Knygos apie kelionę 


Sindbado kelionės 


Norintiems paskaityti apie septynias Sindbado keliones ang- 
liškai, lengviausiai prieinamas tekstas yra Penguin Books išleistas Ta- 
les From the One Thousand and One Nights, išverstas N. J. Darvudo. Šios 
knygos, pirmą kartą išleistos 1954-aisiais, gausūs pakartotiniai leidi- 
mai liudija apie neblėstantį pasakų populiarumą. Į Tūkstantį ir vieną 
naktį įtraukta ir pasaka apie Aladiną“. 

Reikia pasakyti, kad nėra galutinės ir vienintelės Tūkstančio ir vie- 
nos nakties rinkinio versijos arabų, anglų ar kokia kita kalba, kadangi 
per aštuonis amžius buvo sukurta daugybė pasakų variantų. Sindba- 
do pasakų versijos gana panašios, išskyrus tik septintosios Sindbado 
kelionės istoriją, kuri turi dvi pabaigas: vienoje versijoje po nuotykio 
dramblių kapinėse Sindbadas grįžta į Bagdadą, antroje jūreivis po 
nuotykio su drambliais keliauja į šalį, kurios gyventojai kartą per mė- 
nesį virsta paukščiais. Skraidinamas ant vieno paukštžmogio nugaros, 
Sindbadas vos nežūsta, laimingai išsigelbėjęs veda merginą ir parsive- 
ža žmoną į Bagdadą. 


Senovės arabų kelionės ir laivai 


Arabų jūros kelionių istorinę studiją verta pradėti nuo G. F. Hou- 
ranio knygos Arab Seafaring in Ancient and Medieval Times (Arabų laivy- 
ba Antikoje ir Viduramžiais, Princetonas; 1950) ir G. Ferrando surinktų 


* Lietuviškai turime du Tūkstančio ir vienos nakties variantus, deja, verstus 


iš rusų kalbos: 1977 metų „Vagos“ leidimą ir 1996 metų leidyklos „Alma lit- 
tera“ knygą. (Vert. past.) 

senovės arabų tekstų apie Rytus. Ferrando rinkinys, išleistas 1913- 
1914 m. Paryžiuje, vadinasi Relations de voyages et textes géographiques 
arabes, persans et turcs relatifs à VExtrėme Orient du VIII au XVIII siècles 
(Pasakojimai apie keliones ir geografiniai arabų, persų ir turkų tekstai 
apie Tolimuosius Rytus nuo VIII iki XVIII amžių; 2 tomai). 

Be šių pagrindinių veikalų, reikšmingus darbus apie arabų laivi- 
ninkystę parašė T. M. Johnstone'asi, Esmondas Martinas, A. H. Prin- 
sas, R. B. Sergeantas, Paulas Wheatley'usi ir Davidas Whitehouse'as. 

Ypač vertingi yra G. R. Tibbettso atlikti arabų laivybos technikos 
tyrinėjimai, pateikiami knygoje Arab Navigation in the Indian Ocean be- 
fore coming of Portuguese (Arabų navigacija Indijos vandenyne prieš 
atkeliaujant portugalams, Londonas; 1977). 

Dabar leidžiami ir ruošiami pagrindiniai viduramžių arabų geo- 
grafų darbai - Idrisio, Masudžio, Ibn Khurdadbebho tekstai. Šių geo- 
grafų raštus papildo G. S. P. Freeman-Grenvillio išversta Buzurgo ibn 
Šachriyaro iš Ramhormuzo knyga The Book of the Wonders of India, 
Mainland and Islands (Indijos ir salų stebuklų knyga; East-West leidyk- 
la Londone ir Hagoje, 1981). Šis leidinys plačiai iliustruoja kai kurias 
Sindbado pasakų detales. 

Reiktų paminėti ir dvi pastaruoju metu pasirodžiusias knygas. 
Pirmoji vadinasi Oman, A Seafaring Nation (Omanas, jūrų tauta); ją pa- 
ruošė Willis Facey'is ir 1979 m. išleido Omano informacijos ministeri- 
ja. Ši knyga pateikia Omano laivybos istoriją. Antroji, 1977 m. pasiro- 
džiusi Cliffordo Hawkinso knyga The Dhow yra, be jokios abejonės, 
geriausia Indijos vandenyno dau studija. Abi knygos turi puikias bib- 
liografijas. 


PRIEDAS NR. 2 


Soharas 


Matmenys 


Kaip ir buvo planuota, nominalus Soharo korpuso ilgis siekė 80 
pėdų, bimsas - 20 pėdų ir 4 colius, vaterlinijos ilgis buvo 63 pėdos. 
Laivo grimzlė siekė 6 pėdas, burių plotas buvo 2 900 kvadratinių pė- 
dų, iš jų 370 kvadratinių pėdų teko kliveriui, 1 625 - pagrindinei bu- 
rei ir 815 kvadratinių pėdų bizaniui. 


Statymas 


Pirmiausia paguldėme 52 pėdų ilgio 12 ir 15 colių pločio kilį. Ta- 
da pritaikėme 36 pėdų 3 colių ilgio priekį ir 18 pėdų paskuigalį. Po to 
prisiuvome žemutines lentas iki 5-osios. Priklausomai nuo lentos vie- 
tos, jos plotis įvairavo nuo 8 iki 12 colių pločio ir 2,25-3 colių storio. 
Nenaudojome metalinių sutvirtinimų. Vieną juostą sudarė keturios ar 
penkios 5-15 pėdų ilgio lentos, sudurtos įlaidų ir griovelių sujungi- 
mais. Jungiant vertikaliai, lentų kraštai buvo lygūs, tai yra nedarėme 
griovelių. Tiesa, maždaug kas 18 colių dėjome kaištį. Visą karkasą su- 
tvirtinome keturių gijų kokoso plaušų virvėmis. Skylės susiuvimui 
buvo išbadytos kas 4 coliai, per 2 colius nuo lentos krašto. 

Pritvirtinus penktą lentą, sudėjome ir ta pačia keturių gijų virve 
surišome grindų karkasą. Karkaso blokų išmatavimai - 4x6 coliai. Pri- 
rišę 12-tą lentą, įklojome karkasą, kuris nuo grindų karkaso buvo 
nutolęs per dvi pėdas, tačiau su juo nesijungė. Lentas tvirtinome, iki 
pasiekėme denio lygi, tada sudėjome viršutinį karkasą. Vėlgi, nors 
dedamas lygiagrečiai su grindimis, denis su karkasu nesijungė. Pa- 
prastai šnekant, kiekvienas špantas susidėjo iš penkių nepriklausomų 
dalių. Dvi sijos iš abiejų pusių laikė pagrindinio stiebo kontrahentą ir 

rėmė 61 pėdos ilgio iš vieno rąsto išpjautą I priekį palinkusį pagrindi- 
nį stiebą. 46 pėdų ilgio bizanio stiebas stovėjo vertikaliai. Denio lentos 
buvo 2,25 colių storio. Balastą sudarė 15 tonų (vėliau sumažinta iki 
12,5 tonų) smėlio maišų. 


Burės ir takelažas 


Visi Soharo skridiniai, įskaitant didžiulį pagrindinį skridinį, sie- 
kiantį suaugusio vyro krūtinę, buvo išdrožti iš stambių rąstų - tekiniai 
ir smaigai taip pat buvo mediniai. Takelažo išplanavimas buvo labai 
tikslus, virvių storis įvairavo nuo 8 colių pagrindinio lyno iki 2 colių 
storio lengvesnių štagų. Visi štagai buvo slankiojantys. Iš pradžių Soha- 
ro takelažą sutampėme iš kokoso virvių, vėliau dalis jų buvo pakeista 
maniliškos kanapės virvėmis. Takelažą keitėme atplaukę į šalis, kur 
galėjome gauti maniliškos kanapės virvės. 

Pirmas burių komplektas buvo pagamintas iš 18 uncijų rankomis 
susiūtų ir apsiūlėtų 24 colių pločio medvilnės atraižų. Indijoje šias bu- 
res pakeitė didesnės (pagrindinė burė padidėjo iki 2 000 kvadratinių 
pėdų), pagamintos iš 22-24 uncijų jardo pločio medvilnės gabalų. Tre- 
čia 1 800 pėdų minikojiečių pasiūta burė labai pravertė paskutinio ke- 
lionės etapo - plaukiant Pietų Kinijos jūra - metu. Ši burė buvo pasiū- 
ta iš 20 uncijų medvilnės 18 colių pločio atraižų. 

Pagrindinį 75 pėdų ilgio iš puno medžio pagamintą skersinį suda- 
rė trys viena ant kitos užleistos dalys. Kai šis skersinis Indijos vande- 
nyne sulūžo, jį pakeitėme ilgesniu 81 pėdų nežinomo medžio skersi- 
niu — taip galėjome užkabinti ir lengviau valdyti didesnę pagrindinę 
burę. Panašiai ir 11 pėdų kliverio bumą Beiporėje pakeitėme 16 pėdų 
ilgio sija. 


Navigaciniai duomenys 


Kadangi neturėjau sudėtingų matavimo prietaisų (nebuvo veda- 
mas net laivo žurnalas), navigaciniai Soharo rodikliai yra labai bendri 
ir apytiksliai. Didžiausias per parą - nuo vidudienio iki vidudienio — 
nuplauktas atstumas buvo 130 mylių, rekordas pasiektas Pietų Kinijos 
jūroje. Didžiausias laivo greitis buvo apie 8-9 mazgus. Kita vertus, 

dažnai laivas, nurimus vėjui, sustodavo arba būdavo nešamas ne. 
palankių srovių, nukentėdavo dreifuodamas pavėjui. Taigi vidutinis 
kelionės greitis buvo ne ką daugiau kaip du mazgai. Remiantis 
ankstyvaisiais tekstais galima apskaičiuoti, kad beveik tokiu pat grei- 
čių tuo pat maršrutu IX ir X amžiuje plaukdavo arabų pirklių laivai. 

Soharas galėjo plaukti 45 laipsniais nuo vėjo, dreifas pridėdavo 
dar 10-25 laipsnius, tad kartais laivas sėkmingai buriuodavo 65-70 
laipsnių nuo vėjo. Tiesa, tokiam manevrui reikėjo bent 4 balų vėjo. So- 
haras buvo linkęs suktis prieš vėją, todėl ilgai eksperimentuodavome 
su burių dydžiais, rišimo būdais. Plaukdami tarp Šri Lankos ir Su- 
matros sumažinome bei pakeitėme bizanį. 

Omaniečiai daug dėmesio skyrė teisingam pagrindinio skersinio 
pakabinimui, tolygiam pagrindinės burės pritvirtinimui. Nepaisant 
visų eksperimentų, aš neabejoju, jog mes niekada neišnaudojome visų 
Soharo galimybių. Yra daugybė burių dydžių, pozicijų, skersinių kam- 
pų kombinacijų - jei bandytum jas visas patikrinti atsižvelgdamas į 
vėjo stiprumą, jūros bangavimą, laivo apkrovimą ir balasto dydį, ne- 
užtektų viso Žmogaus gyvenimo. Kita vertus, man labiausiai rūpėjo 
laivą valdyti kuo atsargiau ir protingiau — greičiausiai taip galvojo ir 
arabų kapitonai. Rūpestingai laivą prižiūrint, Soharas mums tarnavo 
puikiai ir pakliuvus į audras Pietų Kinijos jūroje jaučiau, kad mūsų lai- 
vas saugus. 

Siūtinė Soharo konstrukcija nepriekaištingai atlaikė išbandymą. 
Įsigiję naują burių komplektą ir sulaukę kito šiaurės rytų musono, ga- 
lėjome išplaukti atgal į Maskatą. Tradicinis antikorozinis tepalas efek- 
tyviai saugojo korpusą nuo graužikų. Nesuteptus rąstus, ypač brazdą, 
suvarpė laivagraužiai. 

Paskutinis žodis - apie saugumą: Sohare turėjome plaustus, gelbė- 
jimosi liemenes, radiją, raketas, tris didelius inkarus, sunkų naujoviš- 
ką lyną - šie daiktai praverstų gelbstint laivą. Laimei, nė vieno išjų ne- 
prireikė, nors be saugos priemonių nebūčiau išplaukęs iš uosto. 

PRIEDAS NR. 3 


Soharo įgula 


Kapitonas - Timas Severinas 
Omaniečių įgula - nuo Maskato iki Kantono 


Chamisas Humaidas al-Araimis 

* Abdula Mubarakas Salimas al-Salis 

* Musalamas Achmedas Saleh al-Šeidis 
Eidas Abdula Saleh al-Alavis 

* Chamisas Saidas Sbaitas al-Muchainis 
Salehas Usifas Saleh al-Alavis 
Juma Mataras Mubarak al-Sadas 
Džiumailas Marunas Džeimil al-Sadas 


Specialistai 


* Piteris Dobsas: anglas, naras ir ginklų specialistas - nuo Maskato iki 
Kantono 
Endriu Praisas: anglas, jūros biologas - nuo Maskato iki Kantono 
* Tomas Vosmeris: amerikietis, radijo operatorius - nuo Maskato iki 
Šri Lankos, komandiruotės Sumatroje, nuo Sumatros iki Kantono 
Deividas Bridžas: anglas, kino operatorius ir režisierius - nuo Mas- 
kato iki Šri Lankos, komandiruotės Sumatroje, nuo Sumatros iki 
Kantono 
Teris Hardis: anglas, garso operatorius - nuo Maskato iki Sumatros, 
komandiruotės Sumatroje, nuo Singapūro iki Kantono 
Briusas Fosteris: naujazelandietis, fotografas - nuo Maskato iki Šri 
Lankos 
Šanbis al Balušis: pakistanietis, laivo virėjas „kokas“ — nuo Maskato 
iki Indijos 

Džonas Harvudas: anglas, jūros biologas — nuo Maskato iki Indijos 

Robertas Muras: anglas, okeanografas - nuo Maskato iki Indijos 

Tronduras Patursonas: danas (Farerų salos), menininkas - nuo Mas- 
kato iki Indijos 

* Mohamedas Ismailas: indas, laivų statytojas - nuo Maskato iki Indijos 

Deivas Tetlas: naujazelandietis, naras - nuo Maskato iki Indijos 

Ibrahimas Hasanas: indas, virėjas - nuo Indijos iki Kantono 

Piteris Hanamas: anglas, jūros biologas - nuo Indijos iki Šri Lankos 
ir nuo Sumatros iki Kantono 

Nikas Holis: anglas, gydytojas - nuo Šri Lankos iki Kantono 

Timas Redmanas: anglas, naras ir laivo ekonomas - nuo Šri Lankos 
iki Kantono 

Ričardas Grynhilas: anglas, fotografas - nuo Šri Lankos iki Kantono 

Dikas Dalis: anglas, jūros biologas - nuo Šri Lankos iki Kantono 


* Budėjimo vadovas kuriuo nors kelionės metu. 


Angliškų matavimo vienetų sąrašas 


1 colis = 2,54 cm 

1 pėda = 30,48 cm 

1 jardas = 0,9144 m 

1 mylia = 1609,3 m 

1 jūros mylia = 1852 m 
1 uncija = 28,35 g 

1 svaras = 16 uncijų = 453,6 g 
1 stonas = 6,34 kg 

1 pinta = 0,568 I 

1 galonas = 4,54 | 

1 barelis = 160,9 I 


212 laipsnių pagal Farenheitą = 100 laipsnių Celsijaus 
140 F° = 60 C° 

122 F° = 50 C° 

104 F° = 40 C° 

86 F° = 30 C° 

68 F° = 20 C° 

32 F° = 0 C° 


Iliustracijų sąrašas 


Salehas Chamisas, į pensiją išėjęs kapitonas, kalbasi su Timu Severinu 
Beiporėje renkame rąstus korpusui, stiebui ir rangautui 
Lentos „prisiuvimas“ prie korpuso 

Virviadirbiai ruošia kokoso kevalus Sure* 

Korpusas ištepamas taukais“ 

Soharas 

Kamalo naudojimas laivyboje 

Soharo įgula 

Dušas viename iš „operos ložės“ tualetų" 

Pietūs laive 

Beiporės paplūdimyje siuvamos naujos burės* 

Vairo taisymas 

Šri Lankos Slngiassii ieškotojas* 

Ryklių šėlsmas 

Įgula apžiūri sulūžusį pagrindinį skersinį 

Soharo dreifas 

Vietnamiečiai pabėgėliai prašo pagalbos 

Timas Severinas nurodo pabėgėliams kursą į Taivanį 
Sutikimo ceremonija Kantone 

Saidas Faisalas ir Kinijos vyriausybės atstovai sveikina įgulą 


Nuotraukos šioje knygoje, išskyrus tas, kurios pažymėtos žvaigž- 
dute (už šias turime būti dėkingi Briusui Fosteriui), buvo padarytos Ri- 
čardo Grynhilo. Ričardas figūruoja viename ar dviejuose šios knygos 
epizoduose. Naudodamasis proga, norėčiau Ričardui nuoširdžiai pa- 
dėkoti — pirmiausia, kad prisijungė prie mūsų neturėdamas pakanka- 
mai laiko apsispręsti, ir už puikias nuotraukas. 

IRealybė kartais stebina labiau nei 
prasimanymas. Aprašydamas savo kelionę 
>indbado jūrų keliais nuo Arabijos ligi Kinijos, 
Timas Severinas, žymus airių keliautojas ir 
paskutinio senovinio arabiško laivo kapitonas, 
kviečia mus į spalvingą Tūkstančio ir vienos 
nakties pasaulį, atsiveriantį egzotiškuose 
uostuose ar modernios civilizacijos 
nepaliestose, nuošaliose Indijos vandenyno 
salelėse. Visiems, kurie prisimena Sindbada iš 
vaikystės pasakų, bus tikrai idomu kartu su 
autoriumi išplaukti šion kelionėn į praeiti, nes 
pasakotojo talentu Timas Severinas galėtų 
pasivaržyti su pačia Šechrezada. 


